
Nugalėtojas, Ramzio liūtas, taip suriaumojo, kad ir egiptie- 
čiai, ir sukilėliai sustingo iš siaubo. Didžiulis plėšrūnas, kurį 
faraonas už drąsą ir ištikimybę, parodytą mūšyje su hetitais* 
prie Kadešo, apdovanojo dailiu aukso antkakliu, svėrė dau- 
giau nei tris šimtus kilogramų. Keturių metrų ilgio milžiną puo- 
šė tankūs, saulėje blizgantys karčiai, tokie vešlūs, kad dengė 
ne tik jo galvą bei kaklą, bet ir pečius, krūtinę, o rusvas, glot- 
nus trumpaplaukis kailis tviskėte tviskėjo. 

Daugiau nei dvidešimties kilometrų spinduliu visi suprato, 
kad niršta ne tik Nugalėtojas, bet ir Ramzis, po pergalės prie 
Kadešo tapęs Ramziu Didžiuoju. 

Arji buvo tikra, toji didybė? Juk narsusis ir šlovingasis Egipto 
faraonas neįstengė priversti Anatolijos barbarų paklusti jo įsta- 
tymams... 

Mūšyje Egipto kariuomenė nepateisino sudėtų į ją vilčių nei 
lūkesčių. Karvedžiai, bailiai ar neišmanėliai, paliko Ramzį vie- 
nui vieną prieš tūkstančius priešininkų, neabejojusių savo per- 
gale. Tačiau šviesoje slypintis dievas Amonas išgirdo savo sū- 
naus maldą ir suteikė faraono rankai antgamtinę jėgą. 

Po penkerių audringo valdymo metų Ramzis jau manė, kad 
jo pergalė prie Kadešo ilgai neleis hetitams pakelti galvos, o 
Artimuosiuose Rytuose prasidės gana ramus laikotarpis. 

Pasirodė, kad jis smarkiai klydo, - jis, galingas bulius, die- 
viškojo Įstatymo numylėtinis, Egipto gynėjas, Šviesos Sūnus. 
Ar jis buvo vertas tų per karūnavimą jam suteiktų vardų? 


* Hetitai - tolimi turkų protėviai. 

Juk Kanaane ir Pietų Sirijoje, tradiciniuose Egipto protek- 
toratuose, siautėjo maištas... Hetitai ne tik neatsisakė kovos, 
bet dargi surengė platų puolimą, sudarę sąjungą su beduinais, 
tais plėšikais ir galvažudžiais, nuo seno besigviešiančiais tur- 
tingų Nilo deltos žemių. 

Prie valdovo prisiartino Ra junginio karvedys. 

— Jūsų Didenybe... Padėtis pavojingesnė, nei mes buvome 
numatę. Tai nėra eilinis maištas; pasak žvalgų, prieš mus suki- 
lo visas Kanaano kraštas. Įveikus pirmąją kliūtį, iškils antra, 
paskui trečia, paskui... 

— Ir tu nebesitiki galėsiąs jas įveikti? 

— Mes galime netekti daug žmonių, Didenybe, o vyrai netu- 
ri noro beprasmiškai žūti. 

— Padėti galvą už tai, kad Egiptas išliktų ir gyvuotų, jiems 
neatrodo pakankamai garbinga nei prasminga? 

— Aš nenorėjau pasakyti, kad... 

— Tačiau kaip tik tai tu pagalvojai, karvedy! Vadinasi, Kade- 
šo pamoka nuėjo niekais. Nejaugi man lemta būti apsuptam 
bailių, kurie praranda gyvybę, nes nori ją išgelbėti? 

— Didenybe, ir mano, ir kitų karvedžių paklusnumas neke- 
lia nė menkiausios abejonės; mes paprasčiausiai norėjome jus 
perspėti. 

— Ar mūsų žvalgybos tarnyba ką nors sužinojo apie Ašą? 

— Deja, ne, Jūsų Didenybe. 

Aša, Ramzio vaikystės draugas ir užsienio reikalų minist- 
ras, pateko į spąstus, lankydamasis pas Amuru* kunigaikštį. 
Ar jį kankino? Ar jis dar gyvas? Ar jo kalintojai mano, kad 
diplomatą verta į ką nors iškeisti? 

Vos tik sužinojęs, kad Aša suimtas, Ramzis sušaukė savo 
armiją, dar dorai neatsigavusią po smūgio, patirto prie Kade- 
šo. Norint išgelbėti Ašą, reikėjo kirsti teritorijas, tapusias prie- 


* Libanas. 

šiškas. Vietiniai kunigaikštukai ir vėl sulaužė Egiptui duotas 
ištikimybės priesaikas ir parsidavė hetitams mainais už saują 
žibančio metalo ir krūvą apgaulingų pažadų. Kas iš jų nesva- 
jojo užgrobti faraonų Žemės ir į valias pasidžiaugti jos turtais, 
kurie buvo laikomi neišsenkamais? 

Ramziui Didžiajam reikėjo tęsti daugybę pradėtų darbų: to- 
liau statyti Tėbuose Ramezėjų, savąją milijonų metų šventyk- 
1ą; plėsti ir puošti Karnako, Luksoro, Abido šventyklas; pasi- 
rūpinti savo amžinąja buveine Karalių slėnyje ir įkūnyti Abu 
Simbelio akmenyje savo svajonę: nuostabią šventovę, kurią no- 
rėjo padovanoti Nefertarei - vienintelei savo širdies valdovei 
ir dievinamai Žmonai... O jis, užuot siela ir kūnu pasinėręs į 
mėgstamą darbą, vėl atsidūrė čia, Kanaano pasienyje, ir nuo 
kalvos viršūnės stebi priešo tvirtovę! 

— Didenybe, jei galėčiau išdrįsti... 

— Nagi, drąsiau, karvedy! 

— Jūsų kariuomenė atrodo labai įspūdingai. Jos galia - aki- 
vaizdi... Esu tikras, kad imperatorius Muvatalis tai suvoks ir 
įsakys paleisti Ašą į laisvę. 

Hetitų imperatorius Muvatalis buvo atkaklus ir klastingas 
žmogus, puikiai suvokiąs, kad jo neribota valdžia remiasi tik 
jega. Nors jis stojo vadovauti didžiulei sąjungininkų armijai, 
jo ketinimas užkariauti Egiptą žlugo. Tačiau Muvatalis suren- 
gė naują puolimą pasinaudodamas beduinais ir maištininkais. 

Tik Muvatalio arba Ramzio mirtis galėjo padaryti galą kon- 
fliktui, kurio baigtis turėjo lemti daugelio tautų ateitį. Jei Egip- 
tas būtų nugalėtas, karinė hetitų galia primestų kraštui savo Žiau- 
mą ir neribotą valdžią, kuri sugriautų tūkstantmetę civilizaciją, 
pradėtą kurti dar pirmojo faraono Menio valdymo laikais. 

Ramzis ūmai prisiminė Mozę. Kurgi jis slapstosi, tas antra- 
sis jo vaikystės draugas, įvykdęs žmogžudystę ir pabėgęs iš Egip- 
to? Visos paieškos buvo bergždžios. Kai kas manė, kad hebra- 
ją, taip uoliai padėjusį statyti Pi-Ramzį - naująją Deltoje įkur- 

tą sostinę, prarijo dykumos smėlis. O gal Mozė prisidėjo prie 
sukilėlių? Ne, jis niekada netaptų Ramzio priešu. 

— Didenybe... Jūsų Didenybe, ar girdite mane? 

Žvelgdamas į gerai įmitusį ir išgąstingą šio vien savo pato- 
gumais tesirūpinančio karininko veidą, Ramzis prisiminė kitą 
žmogų, kurio jis nekentė labiausiai pasaulyje: Šenarą, savo vy- 
resnįjį brolį. Nenaudėlis prisidėjo prie hetitų, tikėdamasis už- 
valdyti sostą. Vežamas iš didžiojo Memfio kalėjimo į katorgą 
oazėje, Šenaras dingo, pasinaudojęs kilusia smėlio audra, ta- 
čiau Ramzis buvo tikras, kad jis tebėra gyvas ir nė nemano 
atsisakyti ketinimo visais įmanomais būdais kenkti broliui — 
faraonui. 

— Paruošk armiją kautynėms, karvedy. 

Sutrikęs kariškis pasiskubino dingti valdovui iš akių. 

Kaip mielai Ramzis dabar būtų mėgavęsis sodo grožiu ir ra- 
mybe kartu su Nefertare, savo sūnumi ir dukrele; kaip jis gar- 
džiuotųsi ta kasdienybės laime, toli nuo ginklų žvangesio! Ta- 
čiau jam reikėjo išgelbėti savo šalį nuo gresiančių ją užplūsti 
kraugeriškų ordų, kurios nedvejodamos griaus šventyklas ir tryps 
į purvą įstatymus. Pavojuje atsidūrė tai, kas buvo tūkstanterio- 
pai svarbiau už jo paties norus, siekius ir rūpesčius. Jis neturėjo 
teisės galvoti nei apie savo ramybę, nei apie šeimą, o privalėjo 
užkirsti kelią blogiui, nors ir savos gyvybės kaina. 

Ramzis ilgai nenuleido akių nuo tvirtovės, užkirtusios ke- 
lią, vedantį į pat Kanaano teritorijos vidurį. Dvigubos šešių 
metrų aukščio sienos teikė puikią priedangą gausiai įgulai; prie 
šaunamųjų angų sustingo lankininkai. Grioviai buvo pilni ašt- 
rių molinių šukių, kurios žeistų kojas pėstininkams, pasiųs- 
tiems atremti į sienas puolimo kopėčias. 

Jūros vėjas gaivino Egipto karius, susibūrusius tarp dviejų 
saulės kepinamų kalvų. Jie atžygiavo čia kuo skubiausiai, vos 
stabtelėdami trumpo poilsio atsitiktinėse stovyklavietėse. Tik 
gerai apmokami samdomi kareiviai buvo pasirengę paklusti 

įsakymui ir susiremti su priešu; jauni naujokai, kuriuos ir taip 
slėgė liūdesys neribotam laikui palikus gimtinę, bijojo žūti Žiau- 
riose kautynėse. Jie tikėjosi, kad faraonas tik sustiprins šiau- 
rės rytų sieną ir nesileis į pavojingą žygį, kuris galėjo baigtis 
pražūtimi. 

Dar visai neseniai Kanaano sostinės Gazos valdytojas buvo 
surengęs šaunią puotą Egipto kariuomenės vadovybei ir prisie- 
kinėjo niekada nesusidėsiąs su hetitais, tais žiaurumu garsėjan- 
čiais Azijos barbarais. Jau tada jo pernelyg akivaizdi veidmai- 
nystė kėlė Ramziui pasibjaurėjimą; šiandien jo išdavystė nė kiek 
nestebino jaunojo dvidešimt septynerių metų amžiaus valdovo, 
išmokusio perprasti slėpiningas žmogaus sielos gelmes. 

Liūtas vėl nekantriai suriaumojo. 

Nugalėtojas labai pasikeitė nuo tos dienos, kai Ramzis rado 
jį merdėjantį Nubijos savanoje. Liūtukui buvo įgėlusi gyvatė, 
ir jis buvo pasmerktas žūti. Tarp plėšrūno ir žmogaus tuoj pat 
užsimezgė gilus ir paslaptingas nuoširdžios atjautos ir abipu- 
sio supratimo ryšys. Laimė, žiniuonis Setau, taip pat Ramzio 
vaikystės ir mokslo draugas, sugebėjo rasti tinkamų vaistų. Pa- 
sakiškas gyvūno atsparumas leido jam įveikti negalią ir užau- 
gus tapti galingu liūtu, kurio jėga kėlė siaubą. Apie geresnį 
asmens sargybinį valdovas nebūtų galėjęs nė svajoti. 

Ramzis paglostė Nugalėtojo karčius, tačiau glamonė plėš- 
rūno nenuramino. 

Kalvos šlaitu aukštyn ropštėsi Setau, vilkįs antilopės kailio 
palaidinę su daugybe kišenių, prikimštų vaistų: iš įvairiausių 
gydomųjų medžiagų pagamintų žirnelių bei tepalų ir buteliu- 
kų su vaistažolių nuovirais. Kresnas, vidutinio ūgio, kampuo- 
tagalvis, tamsiaplaukis, prastai nusiskutęs, Setau aistringai do- 
mėjosi gyvatėmis ir skorpionais. Iš jų nuodų jis gamino veiks- 
mingus vaistus ir be atvangos tęsė tyrinėjimus kartu su Van- 
dens Lelija - savo žmona, žavinga nube, kurios grožis džiugi- 
no vien į ją pažvelgusių kareivių širdis. 

Ramzis patikėjo sutuoktiniams vadovauti armijos sveikatos 
tarnybai. Setau su Vandens Lelija dalyvavo visuose valdovo 
žygiuose — ne iš meilės karui, o norėdami pagauti naujų, dar 
nežinomų gyvačių ir slaugyti sužeistuosius. Be to, Setau ma- 
nė, kad ištikus nelaimei niekas neįstengs geriau už jį padėti jo 
draugui Ramziui. 

— Karių nuotaika nekokia, - tarė jis. 

— Karvedžiai nori trauktis, - pripažino Ramzis. 

— Turint galvoje tavo kareivių elgesį prie Kadešo, ko tu gali 
iš jų tikėtis? Jie kilus sąmyšiui kaip niekas kitas sugeba tik 
sprukti kiek kojos įkerta. Tau teks apsispręsti pačiam - kaip 
visuomet. 

— Ne, Setau, spręsiu ne aš vienas. Aš pasitelksiu į pagalbą 
saulę, vėjus, savo liūto sielą, šios žemės dvasią... Jie nemeluo- 
ja. Man reikia tik perprasti, ką jie pataria. 

— Na, geresnės karo tarybos nė būti negali. 

— Ar tu pasišnekučiavai su savo gyvatėmis? 

— Jos taip pat yra Neregimojo pasiuntiniai. Taip, aš jų klau- 
sinėjau, ir jos man atsakė aiškiai ir tiesiai, be užuolankų: nesi- 
trauk. Kodėl Nugalėtojas toks neramus? 

— Pažiūrėk į tą ąžuolyną, į kairę nuo tvirtovės, pusiaukelėje 
tarp jos ir mūsų. 

Setau pažvelgė ta kryptimi kramsnodamas nendrės stiebelį. 

— "Tu teisus, atrodo įtartinai. Spąstai, kaip Kadeše? 

— Tada jie suveikė taip sėkmingai, kad hetitų karvedžiai da- 
bar sugalvojo kitus, kuriuos jie tikisi būsiant tokius pat vyku- 
sius. Mūsų pradėtas puolimas bus palaužtas, o jų lankininkai 
šaudys nuo tvirtovės sienų ir į valias guldys mūsų karius. 

Ramzio ginklanešys Mena nusilenkė valdovui: 

— Didenybe, jūsų kovos vežimas jau paruoštas. 

Faraonas ilgai glostė abu žirgus, kurie vadinosi „Pergalė Tė- 
buose“ ir „Deivė Mut patenkinta“. Tik jiedu su liūtu neišdavė 
jo prie Kadešo, kai mūšis atrodė pralaimėtas. 

Netikėdami savo akimis, karvedžiai, ginklanešys ir rinkti- 
nio kovos vežimų pulko vyrai žiūrėjo, kaip Ramzis šoka savo 
vežiman ir stveria pavadžius. 

— Didenybe, - sunerimo Mena, - juk jūs neketinate... 

— Pravažiuokime palei tvirtovę ir visu greičiu leiskimės tie- 
siai ąžuolyno link, kaip tik ten nukreipę puolimą. 

— Didenybe... Jūs pamiršote savo šarvus! Didenybe! 

Mojuodamas metalo plokštelėmis dengtu antkrūtiniu, gin- 
klanešys veltui bėgo paskui kovos vežimą, kurį vadeliojąs Ram- 
zis vienas nulėkė priešo link. 


Stovėdamas visu greičiu skriejančiame karo vežime, Ramzis 
Didysis labiau panėšėjo į dievą nei žmogų. Aukštaūgis, plačia- 
kaktis, užsidėjęs mėlyną, prie galvos prigludusią karūną, iški- 
liais antakių lankais, tankiais antakiais, žvelgiąs skvarbiai it 
sakalas, ilga, siaura ir kumptelėjusia nosimi, apvaliomis, gra- 
žios formos ausimis, stambaus žandikaulio ir gana storų lūpų, 
Ramzis atrodė esąs įsikūnijusi galia. 

Jam artinantis, ąžuolyne slėpęsi beduinai iššoko iš pasalos. 
Vieni įtempė lankus, kiti mosikavo trumpakotėmis ietimis. 

Kaip ir prie Kadešo, valdovas pasirodė besąs greitesnis už 
smarkų vėją ir guvesnis už šakalą: jis akimirksniu įveikė di- 
džiulį nuotolį. Tarsi aštriaragis bulius, verčiąs iš kojų savo 
priešus, Ramzis sutraiškė pirmuosius užpuolikus, pastojusius 
jam kelią, ir leido vieną strėlę po kitos, perverdamas sukilė- 
lių krūtines. 

Beduinų būrio vadui pavyko išvengti pašėlusio faraono puo- 
limo, ir dabar, parklupęs ant vieno kelio, jis rengėsi sviesti Ram- 
ziui į nugarą ilgą durklą. 

Nugalėtojo šuolis privertė maištininkus suakmenėti iš nuo- 
stabos. Milžiniško ūgio ir svorio liūtas atrodė skriste skriejąs 
oru. Išleidęs nagus, jis užgriuvo beduinų vadą, suleido iltis jam 
į galvą ir sučiaupė nasrus. 

"Tas vaizdas buvo toks siaubingas, kad daugybė užpuolikų 
metė ginklus ir spruko kiek kojos neša, stengdamiesi pabėgti 
nuo liūto, jau draskančio kitus du beduinus, atbėgusius gelbė- 
ti savo vado. 

Egiptiečių kovos vežimai, kuriems iš paskos atskubėjo šim- 
tai pėstininkų, prisijungė prie Ramzio ir be jokio vargo sunai- 
kino saujelę paskutinių dar besipriešinančių beduinų. 

Nurimęs Nugalėtojas nulaižė nuo letenų kraują ir švelniai 
pažvelgė į savo šeimininką. Išvydęs dėkingumo kupinas Ram- 
zio akis, liūtas patenkintas suurzgė ir atsigulė prie dešiniojo 
kovos vežimo rato, budriai dairydamasis aplink. 

— Tai didelė pergalė, Jūsų Didenybe! - pareiškė Ra junginio 
karvedys. 

— Mes ką tik išvengėme savo kariuomenės pražūties; kodėl 
nė vienas žvalgas nepranešė, kad miške slepiasi priešai? 

— Mes... mes nepagalvojome apie tą vietovę; ji mums atrodė 
nereikšminga. 

— Ar tik mano karvedžiams neteks mokytis kariauti iš liūto? 

— Jūsų Didenybė tikriausiai pageidauja sušaukti karo tary- 
bą, kad būtų galima parengti tvirtovės puolimą... 

— Puolame nedelsiant. 

Iš faraono balso Nugalėtojas suprato, kad atokvėpis baigė- 
si. Ramzis paglostė abu savo žirgus, kurie susižvalgė tarsi drą- 
sindami vienas kitą. 

— Didenybe, Didenybe... Prašau! 

Uždusęs Mena ištiesė valdovui smulkiomis metalo plokšte- 
lėmis dengtą antkrūtinį. Šįkart Ramzis sutiko jį užsidėti - be- 
je, jis nė kiek nebjaurojo faraono lininio apdaro plačiomis ran- 
kovėmis. Valdovo riešus juosė dvi aukso ir lazurito apyrankės, 
pagrindinė jų puošmena buvo dvi laukinių ančių galvos, sim- 
bolizuojančios karališkąją porą, panašią į du paukščius keliau- 
ninkus, kylančius į paslaptingąsias dausas. Ar Ramzis dar pa- 
matys Nefertarę prieš leisdamasis į didžiąją kelionę kitapus 
žemiškojo gyvenimo? 

„Pergalė Tėbuose“ ir „Deivė Mut patenkinta“ trypčiojo vie- 
toje ir nekantraudami mušė kanopomis. Žirgų galvas puošė 
puikūs sultonai iš raudonų plunksnų su mėlynais galiukais, o 

nugaras dengė raudonai mėlynos gūnios. Jiems knietėjo lėkti 
tvirtovės link. 

Pėstininkai traukė dainą, nejučia sudėtą po pergalės prie 
Kadešo. Jos žodžiai drąsino bailius: „Ramzio ranka galinga, 
j0 širdis - narsi, jis neprilygstamas lankininkas, jis - tvirta sie- 
na, sauganti savo kareivius, jis - liepsna, deginanti priešus“. 

Ginklanešys Mena jaudindamasis prikimšo strėlių abu prie 
valdovo karo vežimo pritvirtintus dėklus. 

— Ar tu jas patikrinai? 

— Taip, Didenybe; visos strėlės lengvos ir tvirtos. Tik jūs ga- 
lėsite paleisti jas ligi pat priešo lankininkų. 

— Gal nežinai, kad pataikavimas yra sunkus prasižengimas? 

— Žinau, bet aš taip bijau! Juk, jei ne jūs, tie barbarai būtų 
mus išžudę! 

— Paruošk nemažai pašaro mano žirgams; kai grįšime, jie 
bus išalkę. 

Vos Egipto kovos vežimai prisiartino prie tvirtovės, Kanaa- 
no lankininkai su savo sąjungininkais beduinais paleido visą 
debesį strėlių, kurios susmigo į žemę po vežimais ir prie kinki- 
nių. Arkliai ėmė žvengti, kai kurie stojo piestu, bet valdovas 
liko ramus, ir tai neleido rinktinėms Ramzio pajėgoms pasi- 
duoti panikai. 

— Įtempkite savo didžiuosius lankus, - įsakė jis, - ir laukite 
mano ženklo. 

Pi-Ramzio ginklų dirbtuvėse buvo pagaminta daug akacijos 
medžio lankų, jų templės buvo iš jaučio sausgyslių. Kruopščiai 
apskaičiuotas ginklo išlinkimas leido taikliai paleisti strėlę dau- 
giau kaip dviejų šimtų metrų nuotoliu. Nuo tokių ginklų nepa- 
jėgė apsaugoti nė dantytos sienos, už kurių slėpėsi apgultieji. 

— Visi drauge! - sugriaudėjo Ramzis, ragindamas karius šauti. 

Dauguma strėlių kliudė taikinius, įsmigdamos į galvą, akį 
ar perverdamos gerklę. Daug priešo lankininkų nusirito nuo 
sienų žuvę arba sunkiai sužeisti. 

Stojusius jų vieton ištiko toks pat likimas. 

Būdamas tikras, kad jo pėstininkams nebegresia sukilėlių 
strėlės, Ramzis įsakė kariams pulti prie medinių tvirtovės var- 
tų ir suskaldyti juos kirviais. Egiptiečių kovos vežimai atriedė- 
jo dar arčiau sienų, o faraono lankininkai ėmė šaudyti dar taik- 
liau, užgniauždami bet kokį apgultųjų pasipriešinimą. Negel- 
bėjo nė aštrių šukių pilni grioviai: priešingai nei buvo įprasta, 
Ramzis nusprendė įsiveržti pro pagrindinį įėjimą, neversda- 
mas karių rabždintis kopėčiomis ant tvirtovės sienų. 

Kanaaniečiai susigrūdo už vartų, bet egiptiečių spaudžiami 
neįstengė atsilaikyti. Prasidėjo žūtbūtinės grumtynės vyras prieš 
vyrą; faraono pėstininkai užsiropštė ant krūvos lavonų ir kaip 
viską griaunanti banga plūstelėjo į tvirtovės vidų. 

Apgultieji pamažu traukėsi; jų plačios juostos ir kutais pa- 
dabinti drabužiai bemat permirkdavo iš žaizdų žliaugiančiu 
krauju, ir jie griuvo vienas ant kito. 

Egiptiečių kalavijai kiaurai vėrė šalmus, skaldė kaulus, ka- 
pojo šonus ir pečius, kirto sausgysles, perrėždavo pilvus. 

Paskui tvirtovėje ūmai viskas nutilo. Moterys ėmė maldauti 
nugalėtojus pasigailėti likusių gyvųjų, susispietusių didžiojo 
tvirtovės kiemo pakraštyje. 

Ramzio vežimas įriedėjo į užimtą tvirtovę. 

— Kas čia vadovauja? — paklausė valdovas. 

Nuo apgailėtino nugalėtųjų būrio atsiskyrė ir žengė į priekį 
penkiasdešimtmetis karys, netekęs kairiosios rankos. 

— Aš — vyriausias amžiumi... Visi mano vadai žuvo. Maldau- 
ju Dviejų Žemių valdovą būti gailestingą. 

— Kaip galima atleisti tiems, kas nesilaiko duoto žodžio? 

— Tada tesuteikia mums Faraonas bent jau greitą mirtį. 

— Štai ką aš nutariau, kanaanieti: tavo krašto medžiai bus 
iškirsti, o mediena nugabenta į Egiptą; belaisviai - vyrai, mo- 
terys ir vaikai — bus išsiųsti Delton ir paskirstyti į viešuosius 
darbus; Kanaano naminit gyvulių kaimenės ir arkliai taps mūsų 

nuosavybe. Likę gyvi kariai bus įtraukti mano armijon ir nuo 
šiol kausis mano vadovaujami. 

Nugalėtieji puolė kniūbsti prieš faraoną, džiaugdamiesi, kad 
jiems dovanota gyvybė. 


Setau neturėjo pagrindo niurnėti. Sunkiai sužeistųjų buvo 
nedaug, o žiniuonis turėjo pakankamai šviežios mėsos ir me- 
daus tvarsčių kraujavimui stabdyti. Vandens Lelija savo mik- 
liomis ir įgudusiomis rankomis suglausdavo žaizdų kraštus ir 
kryžmai pritvirtindavo lipnias juostas, kad žaizdos neprasiver- 
tų. Gražiosios nubės šypsena švelnino skausmą. Setau padėjė- 
jai neštuvais gabeno sužeistuosius į lauko ligoninę, kur jie bu- 
vo slaugomi ir gydomi tepalais bei mikstūromis, o paskui iš- 
siunčiami į Egiptą. 

Ramzis kreipėsi į karius, nukentėjusius ginant savo šalį. Vė- 
liau jis sukvietė aukštuosius karininkus, kuriems pranešė keti- 
nąs žygiuoti toliau į šiaurę ir vieną po kitos susigrąžinti Kana- 
ano tvirtoves, beduinams padedant perėjusias hetitų valdžion. 

Faraono įkarštis paveikė kariškius. Iš širdžių dingo baimė, 
ir visi ėmė džiaugtis visa para faraono suteikto poilsio. Ram- 
zis pasikvietė pietų Setau su Vandens Lelija. 

— Ar toli manai žygiuoti? — pasiteiravo Žiniuonis. 

— Bent jau ligi Šiaurės Sirijos. 

— Iki... Kadešo? 

— Matysime. 

— Jei žygis užtruks per ilgai, - tarė Vandens Lelija, - mums 
pritrūks vaistų. 

— Hetitų atsakas buvo greitas, mūsiškis turi būti dar greitesnis. 

— Ar tas karas kada nors baigsis? 

— Taip, Vandens Lelija: tą dieną, kai priešas bus visiškai nu- 
galėtas. 

— Negaliu pakęsti tų šnekų apie politiką, —- suniurzgėjo Se- 
tau. — Eikš, mieloji; pasimylėkime, o paskui leiskimės ieškoti 
gyvačių. Jaučiu, kad ši naktis tam bus palanki. 

Ramzis atliko aušros apeigas koplytėlėje, pastatytoje vi- 
dury stovyklos prie pat palapinės. Palyginus su Pi-Ramzio 
šventovėmis, tai buvo kukli šventyklėlė, tačiau Šviesos Sūnus 
meldėsi taip pat karštai, tarsi būtų stovėjęs tarp didingų ko- 
lonų. Amonas, jo tėvas, niekada neatskleis žmonėms savo 
tikrosios prigimties; jis niekada nesileis sutapatinamas su ko- 
kiu nors pavidalu; tačiau visi jautė ir jaus, kad Neregimasis — 
čia pat, šalia. 

Išėjęs iš koplyčios, valdovas pastebėjo karį, laikantį už saito 
ir vos suvaldantį antilopę oriksą. 

Keistas karys, iš tiesų: ilgaplaukis, ryškiaspalve palaidine, 
menka barzdele ir neramiai į šalis lakstančiomis akimis. Beje, 
kodėl jis atsivedė tą laukinį gyvūną čia, stovyklon, taip arti prie 
valdovo palapinės? 

Ramziui nebeliko kada toliau samprotauti: beduinas palei- 
do oriksą, ir šis puolė faraoną, nukreipęs aštrius ragus į begin- 
klį valdovą. 

Nugalėtojas smogė antilopei į kairįjį šoną ir suleido nagus 
jos pakaušin. Užteko vieno galingos liūto letenos smūgio, kad 
oriksas negyvas susmuktų ant žemės. 

Apstulbęs beduinas stvėrė palaidinėje paslėptą durklą, bet 
nespėjo juo pasinaudoti; aštrus skausmas pervėrė jam nugarą, 
o akis aptraukė ledinis rūkas, privertęs jį paleisti iš rankų gin- 
klą. Jis griuvo paslikas veidu į smėlį, dar tebevirpant iečiai, 
įsmigusiai jo tarpumentin. 

Rami ir besišypsanti Vandens Lelija pasirodė esanti nepa- 
prastai mikli. Neatrodė, kad dailioji nubė būtų nors kiek susi- 
jaudinusi. 

— Ačiū, Vandens Lelija. 

Išėjęs iš savo palapinės Setau ir daug prisidėjusių prie jo 
kareivių išvydo liūtą, godžiai dorojantį savo grobį, ir tysantį 
ant žemės beduino lavoną. Mirtinai persigandęs, ginklanešys 
Mena puolė Ramziui į kojas: 

— Jūsų Didenybe, aš tiesiog priblokštas! Pažadu jums rasti 


sargybinius, leidusius įeiti tam nusikaltėliui į stovyklą, ir griež- 


tai juos nubausti. 
— Sušauk trimitininkus ir liepk jiems skelbti žygį. 


Vis labiau niršdamas, ypač ant savęs, Aša leido dienas žvelg- 
damas į jūrą pro savo kambario langą antrame rūmų aukšte, 
kur jis buvo įkalintas. Kaip jis, Egipto žvalgybos tinklo virši- 
ninkas ir didžiojo Ramzio užsienio reikalų ministras, galėjo 
įkliūti į Amuru provincijos libaniečių spąstus? 

Vienturtis kilmingos ir turtingos šeimos sūnus, Aša puikiai 
baigė aukštojoje Memfio mokykloje tuos pačius mokslus kaip 
ir Ramzis. Jaunasis diplomatas buvo elegantiškas, išsilavinęs, 
subtilaus skonio vyriškis, labai neabejingas moterims, o jos, 
beje, nelikdavo abejingos jam. Pailgo veido, ilgų ir lanksčių 
rankų bei kojų, guviu protu švytinčiomis akimis, kerinčio bal- 
so aukštuomenės liūtas, Aša mėgo diktuoti madas. Tačiau da- 
bitos kauke dangstėsi energingas, veiklus žmogus ir aukšto ly- 
gio diplomatas, įvaldęs kelias užsienio kalbas ir puikiai nusima- 
nąs apie Egipto protektoratų bei Hetitų imperijos reikalus. 

Kai Kadešo mūšyje buvo pasiekta pergalė, kuri atrodė galu- 
tinai sustabdžiusi hetitų veržimąsi Egipto link, Aša nutarė bū- 
siant geriausia kaip galima greičiau nuvykti į Amuru provinci- 
ją - tą svajingą, ilgesingą, kupiną saldaus nuovargio Libaną, be- 
sidriekiantį palei Viduržemio jūrą į vakarus nuo Hermono kal- 
no ir Damasko, stambaus prekybos centro. Diplomatas pagei- 
davo paversti šią teritoriją įtvirtinta baze, iš kurios siunčiami 
rinktiniai ginkluoti būriai galėtų užkirsti kelią bet kokiam heti- 
tų bandymui pulti Palestiną ar Deltos pakraščius. 

Įplaukęs Beiruto uostan laivu, prikrautu dovanų Amuru ku- 
nigaikščiui, tam parsidavėliui Bentešinai, Egipto užsienio rei- 

kalų ministras nė neįtarė, kad pateks į rankas Hatušiliui, heti- 
tų imperatoriaus broliui, ką tik užgrobusiam kraštą. 

Aša labai greit suvokė, ko vertas jo priešininkas. Mažaugis, 
geibus, tačiau protingas ir gudrus, Hatušilis buvo pavojingas 
priešas. Norėdamas įvilioti faraono kariuomenę į spąstus, jis 
privertė savo belaisvį parašyti Ramziui tarnybinį laišką, bet 
Aša tikėjosi sukėlęs valdovo nepasitikėjimą, nes savo laiške 
panaudojo tam tikrą kodą. 

Kaip pasielgs Ramzis? Valstybės interesai reikalavo, kad jis 
paliktų draugą priešo rankose ir skubiai žygiuotų į šiaurę. Ge- 
rai pažinodamas faraoną, Aša buvo tikras, kad Ramzis nedve- 
jodamas smogs hetitams stipriausią smūgį, kad ir kokie grėstų 
pavojai. Bet argi Egipto diplomatijos vadovo nebūtų galima 
pelningai iškeisti? Bentešina troško parduoti Ašą Egiptui už 
nemenką tauraus metalo kiekį. 

Tiesą sakant, tokia galimybė išlikti gyvam buvo gana men- 
ka, bet kitos vilties Aša neturėjo. Tas priverstinis neveiklumas 
jį erzino; nuo pat paauglystės jis nepaliovė veikęs savarankiš- 
kai, ir dabar jam buvo nepakenčiama sėdėti rankas sudėjus ir 
paklusti aplinkybėms. Jam reikėjo veikti - vienokiu ar kitokiu 
būdu. Galbūt Ramzis mano, kad Aša nebegyvas; o gal, aprū- 
pinęs kariuomenę naujais ginklais, jis pabandė surengti pla- 
taus masto puolimą? 

Kuo ilgiau Aša mąstė, tuo labiau jam aiškėjo, kad jis neturi 
kitos išeities, kaip tik pats išsivaduoti ir pabėgti. 

Kaip visuomet, tarnas atnešė jam gausius pusryčius — egip- 
tietis neturėjo pagrindo skųstis rūmų ūkvedžio dėmesio sto- 
ka: su Aša buvo elgiamasi kaip su aukštu svečiu. Jis kaip tik 
gardžiavosi jautienos kepsniu, kai pasigirdo sunkūs rūmų šei- 
mininko žingsniai. 

— Kaip laikosi mūsų brangusis draugas egiptietis? — pasitei- 
ravo Amuru kunigaikštis Bentešina, apkūnus penkiasdešimt- 
metis, besididžiuojąs vešliais juodais ūsais. 

— Jaučiuosi pagerbtas tavo apsilankymo. 

— Užsimaniau gurkštelėti vyno su Ramzio diplomatijos tar- 
nybos viršininku. 

— Kodėl kartu su tavimi neatėjo Hatušilis? 

— Mūsų brangusis draugas hetitas užsiėmęs kitais reikalais. 

— Kaip puiku turėti tiek draugų... Kada gi aš vėl pamatysiu 
Hatušilį? 

— Šito aš nežinau. 

— Vadinasi, Libanas tapo hetitų karo baze? 

— Laikai keičiasi, brangusis Aša. 

— O tu nebijai užsitraukti Ramzio pykčio? 

— Tarp faraono valdų ir mano kunigaikštystės dabar iškilo 
neįveikiamos kliūtys. 

— O ką, nejaugi dabar hetitai valdys visą Kanaaną? 

— Neklausinėk manęs tiek daug... Žinok, aš tikrai ketinu iš- 
siderėti už tavo brangiausią gyvybę nemažai turto. Tikiuosi, 
kad mainantis tau neatsitiks nieko pikta, bet... 

Kreivai šyptelėjęs, Bentešina pranešė Ašai, jog jis būsiąs nu- 
žudytas dar nespėjęs papasakoti apie tai, ką matęs ir girdėjęs 
Amuru krašte. 

— Tu esi tikras, kad teisingai pasirinkai tolesnį kelią? 

- Žinoma, drauguži Aša! Tiesą sakant, hetitai primetė mums 
stipresniojo teisę. Be to, sklinda kalbos apie aibę rūpesčių, ku- 
rie trukdo Ramziui ramiai valdyti... Arba sąmokslas, arba ka- 
ro pralaimėjimas, arba ir viena, ir kita baigsis jo mirtimi - o 
gal sudarys sąlygas pakeisti jį sukalbamesniu valdovu. 

— Tu prastai pažįsti Egiptą, Bentešina, o dar prasčiau - Ramzį. 

— Aš moku įžvelgti, kas ko vertas. Nors hetitų imperatorius 
Muvatalis pralaimėjo Kadešo mūšį, jis nugalės. 

— Rizikingos lažybos. 

— Aš mėgstu vyną, moteris ir auksą, bet nesu prisiekęs lo- 
šėjas. Karas kartu su krauju teka ne egiptiečių, o hetitų gys- 
lomis. 

Bentešina palengva pasitrynė rankas. 

— Jeigu nori išvengti nelaimingo atsitikimo per mainų cere- 
moniją, mano mielas Aša, tau reikėtų rimtai pagalvoti apie per- 
ėjimą kiton stovyklon. Tarkime, tu pateiksi Ramziui neteisin- 
gus duomenis... Kai mes nugalėsime, tau bus dosniai atlyginta. 

— Man, Egipto diplomatinės tarnybos viršininkui, tu siūlai 
tapti išdaviku! 

— Argi ne viskas priklauso nuo aplinkybių? Juk ir aš kitados 
buvau prisiekęs faraonui ištikimybę... 

— Vienatvė kenkia mano apmąstymams. 

— Gal norėtum... moters? 

— Subtilaus skonio, išsilavinusios, labai supratingos moters... 

Bentešina ištuštino taurę vyno ir brūkštelėjo dešine ranka 
per drėgnas lūpas. 

— Ko tik nesutikčiau paaukoti norėdamas paskatinti tave 
protingiau mąstyti! 


Sutemo. Dvi aliejinės lempos menkai apšvietė Ašos kamba- 
rį. Egiptietis, dėvįs trumpą klubjuostę, išsitiesęs gulėjo lovoje. 

Jam nedavė ramybės viena mintis: Hatušilis išvyko iš Amu- 
ru. Tas išvykimas nesutapo su hetitų plitimu Palestinos ir Fini- 
kijos protektoratuose. Jeigu Anatolijos karių puolimas buvo 
nepaprastai sėkmingas, kodėl Hatušilis išvyko iš Amuru? Juk 
Iš čia jis galėjo kuo puikiausiai kontroliuoti padėtį! Muvatalio 
brolis negalėjo rizikuoti leistis toliau į pietus; jis tikriausiai grįžo 
į savo šalį, tačiau kodėl? 

— Pone... 

Prieblandoje suskambęs nedrąsus virpantis balselis nutrau- 
kė Ašos minčių giją. Kilstelėjęs galvą, jis išvydo jauną moterį — 
palaidais plaukais, basą, vilkinčią trumpa berankove suknute. 

— Mane atsiuntė kunigaikštis Bentešina... Jis man įsakė... 
Jis reikalauja... 

— Eikš, sėsk šalia. 

Dvejodama ji pakluso. 

Ji buvo maždaug dvidešimties metų, šviesiaplaukė, putlutė — 
labai patraukli. Aša paglostė jos petį. 

— Ar tu ištekėjusi'? 

— Taip, pone, bet kunigaikštis man pažadėjo, kad vyras nie- 
ko nesužinos. 

— Kąjis veikia? 

— Jis muitininkas. 

— O tu? Ar tu kur nors dirbi? 

— Aš rūšiuoju skubius pranešimus, kurie pristatomi į mūsų 
pagrindinį pašto skyrių. 

Aša nusmaukė žemyn suknutės petnešėles, pabučiavo švie- 
siaplaukės kaklą, o paskui parvertė ją į lovą. 

— Ar tu gauni pranešimų iš Kanaano sostinės? 

— Šiek tiek... Bet aš neturiu teisės apie juos kalbėti. 

— Ar čia daug hetitų karių? 

— Apie tai aš juo labiau neturiu teisės kalbėti. 

— Tu myli savo vyrą? 

— Taip, pone, taip... 

— Tau šlykštu mylėtis su manim? 

Ji nusisuko. 

— Atsakyk į mano klausimus, ir aš tavęs neliesiu. 

Ji pažvelgė į egiptietį nedrąsia viltimi sužibusiomis akimis. 

— Duodate man žodį? 

— Prisiekiu visais Amuru dievais! 

— Hetitų dar nelabai daug; mūsų kareivius apmoko tik ke- 
lios jų dešimtys. 

— Ar Hatušilis išvyko? 

— Taip, pone. 

— Kur? 

— Nežinau. 

— O kokia padėtis Kanaane? 

— Nepastovi. 

— Argi provincija dar nepateko hetitų valdžion? 

— Sklinda prieštaringi gandai. Kai kas teigia, kad faraonas 
neva paėmęs Kanaano sostinę Gazą, o provincijos valdytojas 
per puolimą Žuvęs. 

Aša pajuto, kaip jo krūtinę užlieja džiaugsmas, tarsi jis būtų 
naujai užgimęs. Ramzis ne tik suprato jo laišką: jis sudavė prie- 
šams atsakomąjį smūgį ir neleido hetitams išsidėstyti nei Amu- 
ru, nei Kanaane. Tad štai kodėl Hatušilis išvyko! Jis nuskubė- 
jo įspėti imperatoriaus... 

— Man labai gaila, mano gražuole, bet... 

— Jūs... jūs neketinate tesėti savo pažado? 

— O ne, aš jį ištesėsiu, bet privalau griebtis tam tikrų atsar- 
gumo priemonių. 

Aša surišo savo viešnią ir užkimšo jai burną. Jam reikėjo 
laimėti keletą valandų, kol ji nepakėlė triukšmo. Pastebėjęs 
jaunosios moters apsiaustą, kurį ji buvo numetusi ant slenks- 
čio, Aša suvokė, kaip galėtų išeiti iš rūmų: jis užsimetė ap- 
siaustą, žemiau nuleido gobtuvą ir nuskubėjo laiptų link. 

Pirmame aukšte šurmuliavo puota. 

Kai kurie svečiai jau pasigėrę snaudė; kiti dar karštligiškai 
linksminosi ir smaginosi su šokėjomis — o gal muzikantėmis 
ar dainininkėmis. Aša peržengė per du susipynusius nuogus 
kūnus. 

— Ei, kurgi tu eini? 

Aša negalėjo bėgti tekinas. Rūmų duris saugojo daug gin- 
kluotų sargybinių. 

— Ką, taip trumpai teužtrukai pas egiptietį? Eikš čia, mer- 
gyte... 

Lipni Bentešinos ranka nutraukė gobtuvą. 

— Nepavyko, mielasis Aša! 


Pi-Ramzis, Nilo deltoje Ramzio pastatyta sostinė, buvo vadi- 
namas „turkio miestu“, nes namų fasadus puošė žydros glazū- 
ruotos plytelės. Vaikštinėdami Pi-Ramzio gatvėmis, praeiviai 
gėrėdavosi šventyklomis, karališkaisiais rūmais, tvenkiniais, 
uostu; jie grožėdavosi vaismedžių sodais, žuvingais kanalais, 
kilmingųjų sodybomis ir jas supančiais želdiniais bei gėlėmis 
apsodintomis alėjomis; visi gardžiuodavosi obuoliais, grana- 
tais, alyvuogėmis ir figomis, mėgaudavosi puikiais vynais, iš- 
laikiusiais vaisių skonį, ir traukdavo labai paplitusią ir mėgs- 
tamą dainelę: „Kaip džiugu gyventi Pi-Ramzyje: čia paprastas 
žmogelis laikomas didiku, čia skleidžia savo vėsų šešėlį akaci- 
ja ir figmedis, auksu ir turkiu spindi pastatai, dvelkia švelnus 
vėjelis, o aplink tvenkinius žaidžia paukščiai“. 

Tačiau valdovo asmens sekretorius Amenis, Ramzio ben- 
dramokslis ir ištikimiausias tarnas bei padėjėjas, nesimėgavo 
tuo gyvenimo džiaugsmu. Kaip ir daugelis kitų miesto gyven- 
tojų, jis jautė, kad ankstesnės ramybės čia nebeliko, nes sosti- 
nėje nebuvo Ramzio. 

Jis buvo toli, ir jam grėsė pavojus. 

Nepaisydamas jokių patarimų laikytis atsargumo, nepakęs- 
damas jokių atidėliojimų, Ramzis leidosi į šiaurę, siekdamas 
susigrąžinti Kanaaną bei Siriją ir įtraukdamas kariuomenę į 
rizikingą žygį, kurio baigtis buvo abejotina. 

Amenis dar ėjo oficialias faraono sandalų laikytojo parei- 
gas. Mažiukas, laibas, liesutis, jau beveik visai nuplikęs, glež- 
nų kaulų, perblyškęs, ilgomis ir plonomis rankomis, kurių mik- 

lūs pirštai sugebėjo išrašyti įmantriausius hieroglifus, tas tin- 
kuotojo sūnus buvo susijęs su Ramziu nematomais ryšiais. 
Anot senovinio posakio, jis buvo „valdovo akys ir ausys“, pats 
likdamas šešėlyje. Amenis vadovavo dvidešimčiai ištikimų ir 
puikiai išmanančių savo darbą raštininkų. Be atvangos triūs- 
damas, mažai miegodamas, bet daug valgydamas, nors tai nė 
kiek nėjo jam į kūną, Amenis retai kada iškišdavo nosį iš 
savo darbo kambario, kur puikavosi Ramzio dovanotas pa- 
auksuoto medžio dėklas teptukams, savo forma panašus į le- 
lija vainikuotą koloną. Vos palietęs tą dėklą, Amenis atgau- 
davo jėgas ir griebdavosi naujos krūvos dokumentų, kurią 
išvydus bet kuriam raštininkui nusvirtų rankos. Amenio ka- 
binete, kur tvarką palaikė tik jis pats, papirusai buvo rūpes- 
tingai sudėti į medines skrynias, į ąsočius arba į odinius dėk- 
lus, sukrautus ant lengvų etažerių. 

— Žygūnas iš kariuomenės, - pranešė vienas iš Amenio pa- 
dėjėjų. 

— Įleisk jį. 

Apdulkėjęs nuo galvos iki kojų, kareivis atrodė visai nete- 
kęs jėgų. 

— Aš atgabenau Faraono laišką. 

— Parodyk. 

Amenis atpažino Ramzio antspaudą ir tekinas puolė į rū- 
mus, gaudydamas kvapą. 


Karalienė Nefertarė turėjo priimti ir išklausyti vizirį, vyriau- 
siąjį Karališkojo namo ūkvedį, raštininką, atsakingą už apskai- 
tą, kitą raštininką, atsakingą už mitybą, vyriausiąjį apeigų Ži- 
novą, paslapčių sergėtoją, vyriausiąjį Gyvybės Namo žynį, vy- 
riausiąjį rūmininką, Iždo viršininką, aruodų viršininką ir dar 
daugybę kitų aukštų pareigūnų, norinčių gauti kuo tiksliausių 
nurodymų, kad tik šiukštu nepadarytų ko nors, kas galėtų ne- 
patikti didžiajai valdovo sutuoktinei, įpareigotai valdyti šalį, 

kol sostinėje nėra Ramzio. Laimė, Nefertarei nenuilstamai pa- 
dėjo Amenis, o valdovo motina Tuja visapusiškai ją palaikė ir 
dosniai teikė vertingų patarimų. 

Gražesnė už gražiausias, blizgančių juodų plaukų, žalsvai 
mėlynų akių, dieviškai skaistaus veido, Nefertarė stengėsi įveik- 
ti valdžios ir vienatvės išbandymą. Muzikantė, troškusi skirti 
savo gyvenimą šventyklai, besižavinti išminčių raštais, ji būtų 
mielai pasirinkusi apmąstymų kelią; tačiau Ramzio meilė pa- 
vertė drovią merginą Egipto karaliene, pasiryžusia nepriekaiš- 
tingai eiti savo pareigas. 

Vien tik Karalienės Rūmų valdymas reikalavo sunkaus dar- 
bo: šiai tūkstantmetei įstaigai priklausė uždaroji mokykla, kur 
buvo auklėjamos ir egiptietės, ir svetimšalės, audimo mokyk- 
la, taip pat dirbtuvės, kur buvo gaminami papuošalai, veidro- 
džiai, vazos, vėduoklės, sandalai ir apeigų reikmenys. Nefer- 
tarė valdė ir rikiavo begalę darbuotojų: žynių, raštininkų, gau- 
namų iš žemės ūkio pajamų tvarkytojų, darbininkų ir valstie- 
čių. Ji būtinai stengėsi pati susipažinti su atsakingaisiais už 
kiekvieną veiklos sritį. Nefertarė buvo užsibrėžusi svarbiausią 
tikslą: vengti klaidų ir neteisybės. 

Tomis nerimastingomis dienomis, kai Ramzis rizikavo gy- 
vybe, siekdamas apginti Egiptą nuo hetitų antpuolio, didžioji 
valdovo sutuoktinė privalėjo stengtis dvigubai ir valdyti kraš- 
tą, kad ir kokį nuovargį jaustų. 

— Ameni! Na, pagaliau! Ar turi kokių nors naujienų? 

— Taip, Jūsų Didenybe: ką tik pasiuntinys atgabeno šį papi- 
rusą iš mūsų karo stovyklos. 

Karalienė darbui pasirinko ne Ramzio kabinetą, turėjusį lik- 
ti tuščią ligi valdovo sugrįžimo; ji įsikūrė erdviame kambaryje, 
išpuoštame žydromis glazūruotomis plytelėmis. Jo langai išėjo į 
sodą, kur po akacija miegojo auksaspalvis Ramzio šuo Budrius. 

Nefertarė perlaužė antspaudą ir perskaitė greitaraščiu pa- 
rašytą ir paties Ramzio pasirašytą laišką. 

Tačiau rimto ir susirūpinusio karalienės veido nenuskaidri- 
no nė menkiausias šypsenos šešėlis. 

— Jis mėgina mane nuraminti ir padrąsinti, - prisipažino ji. 

— Kaip valdovui sekasi? 

— Maištas Kanaane numalšintas, išdavikas valdytojas 
užmuštas. 

— Puiki pergalė! - karštai sušuko Amenis. 

— Valdovas žygiuoja į šiaurę. 

— Kodėl gi jūs tokia liūdna? Juk žinios geros! 

— Todėl, kad Ramzis eis ligi pat Kadešo, kad ir kokie pavo- 
jai jo tykotų; o dar nepasiekęs Kadešo tvirtovės, jis bandys iš- 
vaduoti Ašą ir nedvejodamas rizikuos savo gyvybe. O jei lai- 
mė nuo jo nusigręš? 

— Stebuklinga valdovo jėga jo neapleis. 

— Argi Egiptas galėtų išlikti jo netekęs? 

— Pirmiausia, Jūsų Didenybe, jūs esate didžioji valdovo su- 
tuoktinė ir puikiai valdote šalį; be to, Ramzis grįš, esu tuo tik- 
ras. 

Koridoriumi nuaidėjo skubūs žingsniai. Kažkas pasibeldė į 
duris. Amenis jas atvėrė. 

Įbėgo susijaudinusi pribuvėja. 

— Didenybe... Izetė tuoj gimdys; ji prašo, kad jūs ateitumėt. 


Gražiosios Izetės akys buvo ryškiai žalios, nosytė tiesi, lū- 
pos siauros, o veidas kerintis. Net kentėdama gimdymo skaus- 
mus, ji išliko jaunatviškai žavi — kaip tik tas žavesys leido jai 
sugundyti Ramzį ir tapti jo pirmąja meile. Izetė dažnai prisi- 
mindavo nendrinę trobelę kviečių lauko pakraštyje, kur ji su 
karalaičiu Ramziu pirmąkart patyrė meilės svaigulį. 

Tačiau Ramzis pamilo Nefertarę, o Nefertarė siela ir kūnu 
buvo tikra karalienė. Gražioji Izetė pasitraukė jai iš kelio, nes 
niekada netroško nei garbės, nei valdžios ir visai nesugebėjo 
pavyduliauti. Nei ji, nei kuri nors kita moteris neįstengė var- 

žytis su Nefertare. Valdžios našta kėlė Izetei baimę. Jos širdyje 
visam gyvenimui įsikerojo vienintelis jausmas: meilė Ramziui. 

Vieną beprotybės akimirką ji vos neprisidėjo prie sąmokslo 
prieš Ramzį — iš moteriško apmaudo; tačiau bemat suvokė 
nepajėgsianti jam kenkti ir pasibaisėjusi pasitraukė nuo piktų 
jėgų rezgamų pinklių. Izetė labiausiai didžiavosi padovanoju- 
si Ramziui sūnų, vardu Kha. Berniukas buvo nepaprastai ga- 
bus ir protingas. 

Pagimdžiusi dukrelę, kurią jiedu su Ramziu pavadino Me- 
ritamon - „Amono numylėtinė“, Nefertarė nebegalėjo turėti 
vaikų. Karalienė pareikalavo, kad gražioji Izetė pagimdytų val- 
dovui antrą sūnų, 0 gal ir daugiau palikuonių. Tačiau Ramzis 
paskelbė savo potvarkiu suteiksiąs „valdovo vaikų“ rangą ber- 
niukams ir mergaitėms, parinktiems iš įvairių visuomenės 
sluoksnių ir auklėjamiems rūmuose. Jų gausa bus neišsenka- 
mo karališkosios poros vaisingumo įrodymas ir pašalins visus 
sunkumus, galinčius kilti dėl sosto paveldėjimo, nes kuris nors 
iš tų vaikų, atitinkamai susiklosčius aplinkybėms, bus paskir- 
tas sosto įpėdiniu. 

"Tačiau gražioji Izetė ketino įkūnyti savo aistrą Ramziui, do- 
vanodama jam dar vieną kūdikį. Atlikusi įprastus mėginius*, 
ji jau žinojo, kad pagimdys berniuką. 

Ji gimdė stačia, prilaikoma ir prižiūrima keturių pribuvėjų, 
vadinamų „švelniosiomis“ ir „tvirtanykštėmis“. Jos pasirūpi- 
no ištarti visus užkeikimus, vejančius šalin piktąsias tamsybių 
dvasias, mėginusias neleisti vaikeliui gimti. Gimdyvės skaus- 
mus malšino deginamų smilkalų dūmai ir vaistingieji gėrimai. 

Gražioji Izetė pajuto, kad mažoji būtybė palieka palaimin- 
gąjį ežerą, kuriame per devynis mėnesius užaugo. 


* Jei sudygdavo nėščios moters šlapimu palaistyti miežiai, tai reiškė, jog ji pagimdys sūnų, 
Jei sudygdavo kviečiai - dukterį. Jei nesudygdavo nei kviečiai, nei miežiai, tai buvo žen- 
klas, kad moteris nepagimdys. 

Švelniės rankos prisilietimas ir lelijų bei jazminų kvapas aki- 
mirką privertė gražiąją Izetę pamanyti, kad ji pateko į dieviš- 
ko grožio sodą, kur nebėra kančių. Pasukusi galvą į šoną, ji 
pastebėjo Nefertarę, ką tik atsistojusią vienos iš pribuvėjų vie- 
ton. Karalienė nušluostė gimdyvės kaktą drėgna minkštos dro- 
bės skepetaite. 

— Jūsų Didenybe... Nesitikėjau, kad ateisite. 

— Tu mane kvietei - na štai, aš čia. 

— Ar turite naujienų apie valdovą? 

— Taip: puikių! Ramzis susigrąžino Kanaaną, o netrukus pri- 
vers paklusti ir kitus sukilėlius. Jis aplenkė hetitus. 

— Kada jis grįš? 

— Greit: juk jis skubės pamatyti savo kūdikį. 

— Ar jūs jį mylėsite... šitą kūdikį? 

— Mylėsiu - kaip savo pačios dukterį, kaip tavo sūnų Kha. 

— O aš bijojau, kad... 

Nefertarė stipriai spustelėjo gražiosios Izetės ranką. 


— Izete, juk mudvi — ne priešai. O dabar tu turi sėkmingai 
baigti tai, ką taip gerai pradėjai. 

Staiga Izetę vėl pervėrė skausmas. Gimdyvė suriko. Vyriau- 
S10ji pribuvėja sukruto jai padėti. 

Izetė norėjo pamiršti jos vidurius raižantį sopulį, nugrimzti 
į gilų miegą ir sapnuoti Ramzį... Bet Nefertarė buvo teisi: jai 
reikėjo baigti paslaptingą vyksmą, prasidėjusį jos įsčiose. 

Nefertarė savo rankomis priėmė gražiosios Izetės kūdikį, o 
pribuvėja nukirpo virkštelę. Gimdyvė užsimerkė. 

— Tai iš tikrųjų berniukas? 

— Taip, Izete. Gražus ir stiprus berniukas. 


Kha, Ramzio ir gražiosios Izetės sūnus, perrašinėjo į švaraus 
papiruso ritinėlį senojo išminčiaus Ptahotepo mintis. Sulau- 
kęs šimto dešimties metų, jis nutarė, kad verta užrašyti keletą 
patarimų būsimosioms kartoms. Kha tebuvo dešimt, bet jis 
negalėjo pakęsti vaikiškų Žaidimų ir leido laiką ištisai prie 
mokslų, nors žemės ūkio ministras Nedžemas, rūpestingai auk- 
lėjąs berniuką, nepraleisdavo progos švelniai jo už tai pabarti. 
Nedžemas būtų mieliau regėjęs Kha daugiau pramogaujant, 
bet protiniai vaiko gabumai ir polinkis mokytis kėlė jam ir nuo- 
stabą, ir pasigėrėjimą. Kha greit perprasdavo net sudėtingus 
dalykus, viską įsimindavo, o rašė jau kaip senas ir prityręs raš- 
tininkas. 

Įsitaisiusi brolio kaimynystėje, dailutė Meritamon, Ramzio 
ir Nefertarės duktė, grojo arfa. Jai buvo tik šešeri, bet jau bu- 
vo aišku, kad mergytė labai gabi muzikai. Beje, jai netrūko nė 
mielo koketiškumo. Vedžiodamas hieroglifus, Kha mėgo klau- 
sytis, kaip sesuo tyliai groja įvairias melodijas ir švelniai niū- 
niuoja dainas. Valdovo šuo Budrius dūsavo iš malonumo, pa- 
dėjęs galvą ant nuostabiai panašios į Nefertarę mergytės kojų. 

Kai į sodą įžengė karalienė, Kha metė rašęs, o Meritamon 
pastūmė šalin arfą. Sunerimę ir nekantraują vaikai pribėgo 
prie Nefertarės, o ji juos pabučiavo. 

— Viskas gerai, Izetė pagimdė berniuką. 

— Judu su tėvu tikriausiai jau pasirūpinote parinkti jam vardą. 

Karalienė šyptelėjo. 

— Tu manai, kad mudu turime viskuo pasirūpinti? 

— Taip, nes jūs - karališkoji pora. 

— Tavo jaunesnysis brolis vardu Merenptahas - „dievo Pta- 
ho numylėtinis“. Tu juk žinai, kad Ptahas - amatininkų globė- 
jas ir kūrybinę galią turinčio Žodžio valdovas. 


Vyresnioji Ramzio sesuo Dolantė buvo aukšta, tamsiaplau- 
kė, amžinai pavargusi moteris, dėl riebios veido odos privers- 
ta vartoti begalę tepalų. Jauna, kilminga turtuolė, amžinai dy- 
kinėjanti ir nuobodžiaujanti, suvokė savo gyvenimo tikslą ir 
prasmę, kai Libijos magas Ofiras jai papasakojo apie faraono 
Echnatono - atskalūno, išpažinusio vienintelį dievą — tikėji- 
mą. Žinoma, norėdamas likti laisvėje, magas buvo priverstas 
nužudyti dvi moteris, bet Dolantė pritarė jo poelgiui ir sutiko 
jam padėti, kad ir kas nutiktų. 

Čia pat, Egipte, radusio prieglobstį mago patarimu Dolan- 
tė sugrįžo į rūmus ir primelavo Ramziui stengdamasi, kad jis 
jai atleistų. Argi ji nebuvo mago pagrobta, argi jis ja nepasi- 
naudojo norėdamas pasprukti iš šalies? Dolantė garsiai džiū- 
gavo išvengusi blogiausio ir sugrįžusi į savo šeimą. 

Ar Ramzis patikėjo jos pasakojimu? Jam įsakius, Dolantė 
turėjo likti Pi-Ramzio rūmuose, karaliaus dvare. Kaip tik šito 
ji ir tikėjosi, kad galėtų vos progai atsiradus teikti Ofirui Žinių 
apie Ramzį, Nefertarę, padėtį sostinėje ir valstybėje. Tačiau 
valdovui išvykus į karą šiauriniuose Egipto protektoratuose ji 
neturėjo galimybės vėl su juo susitikti, kad pelnytų didesnį 
Ramzio pasitikėjimą. 

Dolantė negailėjo jėgų stengdamasi įtikti Nefertarei, nes pui- 
kiai žinojo, kokią įtaką ji turi savo vyrui. Kai tik karalienė iš- 
ėjo iš tarybos salės, kur ji kalbėjosi su atsakingais už kanalų 
būklę pareigūnais, Dolantė žemai nusilenkė valdovei. 

— Jūsų Didenybe, leiskite man pasirūpinti Izete. 

— Ką gi tu norėtum veikti, Dolante? 

— Prižiūrėti jos tarnus, kasdien apvalyti kambarį, motinai ir 

vaikui prausti naudoti iš balanito* žievės bei medienos paga- 
mintą muilą, nuvalyti kiekvieną daiktą pelenų ir sodos mMiši- 
niu... Be to, aš paruošiau jai skrynelę su veido priežiūros reik- 
menimis. Ten yra indeliai skaistalų, buteliukai, pilni švelniak- 
vapių aliejų, pieštukas antakiams pajuodinti - juk Izetė turi 
likti graži! 

— Ji bus tau labai dėkinga už rūpestį. 

— Jei ji sutiks, aš pati imsiuosi jos veido priežiūros. 

Nefertarė su Dolante paėjėjo koridoriumi, kurio sienas puo- 
šė nutapytos lelijos, rugiagėlės ir mandragoros. 

— Atrodo, kūdikis tiesiog puikus. 

— Merenptahas bus labai tvirtas vyras. 

— Vakar norėjau pažaisti su Kha ir Meritamon, bet man tai 
buvo uždrausta. Esu labai įskaudinta, Jūsų Didenybe. 

— Taip įsakė Ramzis, Dolante; taip įsakiau ir aš. 

— Kiek dar laiko manimi bus nepasitikima? 

— Argi tai turėtų kelti nuostabą? Juk tu pabėgai su tuo bur- 
tininku, tu padėjai Šenarui... 

— Argi aš mažai kentėjau, Didenybe? Mozė nužudė mano vy- 
rą, tas prakeiktas burtininkas vos nepavergė mano sielos ir pro- 
to, Šenaras visada manęs nekentė ir žemino, o kalta kažkodėl 
lieku aš! Dabar trokštu tik ramybės, ir taip norėčiau susigrąžinti 
savo artimųjų meilę bei pasitikėjimą... aš pridariau didelių, rimtų 
klaidų - pripažįstu, bet argi mane visada laikys nusikaltėle'? 

— Argi tu nedalyvavai sąmoksle prieš faraoną? 

Dolantė atsiklaupė prieš karalienę. 

— Aš patekau piktavalių įtakon ir tapau jų verge. Dabar visa 
tai baigta. Aš noriu gyventi viena, rūmuose, kaip reikalauja 
Ramzis, ir pamiršti praeitį... Ar man bus atleista? 

Dolantės atgaila sujaudino Nefertarę. 

— Pasirūpink Izete, Dolante; padėk jai išsaugoti grožį. 


* Medis, turįs daug putojančių medžiagų. 

Į Amenio kabinetą įėjo užsienio reikalų ministro pavaduoto- 
jas Meba. Kilęs iš turtingos šeimos, kurios palikuonys iš kartos 
į kartą būdavo skiriami Egipto diplomatiniais atstovais užsie- 
nio valstybėse, visų diplomatijos gudrybių žinovas, Meba iš pri- 
gimties buvo pasipūtęs, išdidžiai maloningas ir į visus žiūrėjo iš 
aukšto. Argi jis nepriklausė aukščiausiai kastai, kurios rankose 
buvo turtai ir valdžia, ir argi jo kilmė bei padėtis leido jam že- 
mintis bendraujant su menkaverčiais žmonėmis? Tačiau Mebai 
teko patirti sunkų išbandymą, kai Šenaras, vyresnysis valdovo 
brolis, atleido jį iš Egipto diplomatinės tarnybos viršininko pa- 
reigų. Pažemintas, nustumtas į šalį, jis jau manė niekada nebe- 
gausiąs kokios nors svarbios tarnybos ir gyveno atsiskyręs savo 
užmiesčio sodyboje - ligi tos dienos, kai su juo susisiekė Egipte 
išplitusio hetitų šnipinėjimo tinklo atstovas. 

Įvykdyti išdavystę... Mebai nebuvo kada apie tai galvoti. At- 
gavęs norą ir gebėjimą regzti pinkles, jis pelnė valdžios pasiti- 
kėjimą ir buvo paskirtas į naujas pareigas. Buvęs Ašos virši- 
ninkas dabar tapo jo ištikimu pavaldiniu - bent jau iš pažiū- 
ros. Nors jaunasis ministras buvo itin aštraus proto, apsimes- 
tinis Mebos nusižeminimas ir kuklumas jį suklaidino. Be to, 
Ašos budrumą prislopino noras turėti šalia prityrusį žmogų, 
dar daugiau - buvusią Šenaro auką. 

Dingus hetitų šnipinėjimo tinklo viršininkui magui Ofirui, 
Meba laukė naujų nurodymų, 0 jų vis nebuvo. Jis džiaugėsi ta 
tyla ir naudojosi atokvėpiu, stiprindamas draugiškus ryšius mi- 
nisterijoje bei aukštuomenėje, bet nepraleisdavo progos išlie- 
ti tulžį. Argi jis nebuvo tapęs neteisingumo auka? O naujasis 
ministras Aša — tiesa, jis pasižymi šviesiu, blaiviu ir aštriu pro- 
tu, bet argi jis nėra pavojingas? Galų gale Meba pamiršo ir 
hetitus, ir savo išdavystę. 

Kramsnodamas džiovintas figas, Amenis rašė priekaištingą 
laišką aruodų prižiūrėtojams ir skaitė vienos iš provincijų val- 
dytojo skundą dėl malkų stygiaus. 

— Koks reikalas jus atvijo pas mane, Meba? 

Diplomatas nekentė to šiurkštaus, prastai išauklėto rašti- 
ninkėlio. 

— Gal jūs per daug užsiėmęs, kad galėtumėte mane išklausyti? 

— Na, mano ausys kol kas dar girdi - bet malonėkite kalbėti 
trumpai ir aiškiai. 

— Kol Ramzis kariauja, argi ne jūs valdote karalystę? 

— Jeigu jūs kuo nors nepatenkintas, kreipkitės į karalienę: 
Jos Didenybė asmeniškai tvirtina mano potvarkius. 

— Negudraukime: karalienė atsiųs mane pas jus. 

— Kuo jūs skundžiatės? 

— Tuo, kad negaunu aiškių nurodymų. Ministras dabar už- 
sienyje, valdovas kariauja, o mano įstaigą apniko abejonės ir 
netikrumas. 

— Palaukite, kol grįš Ramzis su Aša. 

— O jeigu... 

— Jeigu jie negrįš? 

— Argi mes neturime numatyti ir tokios kraupios galimybės? 

— Nemanau. 

— Jūs labai kategoriškas... 

— Iš tiesų. 

— Ką gi, aš palauksiu. 

— Tai geriausia, ką jūs galite padaryti. 


Jis gimė Sardinijoje ir vadovavo garsiai piratų gaujai, kartą 
užpuolusiai Ramzį, tačiau faraonas dovanojo jam gyvybę ir 
padarė savo asmens sargybinių viršininku: toks ypatingas liki- 
mas ištiko Seramaną, nuostabiai vešlių ūsų milžiną, kurį Ame- 
nis iš pradžių įtarė išdavyste, o paskui garbingai atsiprašė ir 
pelnė jo draugystę. 

Sardas baisiai norėjo kautis su hetitais, knežinti jų galvas ir 
smeigti jiems į krūtines savo ietį ar kalaviją, kol neįsmilks ran- 

ka; bet faraonas įsakė jam rūpintis karališkosios šeimos ap- 
sauga, ir Seramana ėmėsi šio darbo taip pat uoliai kaip kadai- 
se imdavo abordažu pilnus turtų prekinius laivus. 

Seramanos nuomone, Ramzis buvo žymiausias karvedys — 
žymiausias iš visų, kokius tik kada nors jam teko sutikti savo 
gyvenimo kelyje; o Nefertarė buvo gražiausia ir labiausiai ne- 
pasiekiama moteris. Karališkoji pora buvo toks kasdienybę nu- 
skaidrinąs stebuklas, kad Seramana jau nebegalėjo gyventi jai 
netarnaudamas. Gaudamas gerą atlyginimą, mėgaudamasis 
skaniu ir gausiu maistu, džiaugdamasis galimybe bendrauti su 
nuostabiomis moterimis, jis buvo pasirengęs paaukoti gyvybę 
už tai, kad Egipto karalystė gyvuotų amžinai. 

Tačiau visą tą puikumėlį gadino viena smulkmena: Serama- 
ną kankino įgimta medžiotojo nuojauta. Jam atrodė, kad Do- 
lantės sugrįžimas į dvarą yra kažkokia gudrybė, galinti pakenkti 
Ramziui su Nefertare. Valdovo seserį Seramana laikė melage 
ir labai nepastovia būtybe be jokios vidinės pusiausvyros. Jis 
manė, kad magas, mokėjęs priversti ją tarnauti savo kėslams, 
tebesinaudojo jos paslaugomis, tačiau Seramana neturėjo jo- 
kių įrodymų. 

Jis tyrė šviesiaplaukės moters, kurios lavonas buvo rastas 
name, priklausančiame Ramzio broliui Šenarui, nužudymo ap- 
linkybes. Vežamas į katorgą Hargos oazėje, išdavikas Šenaras 
dingo per smėlio audrą. 

Dolantės aiškinimai buvo gana migloti. Sardas neneigė, jog 
auka buvo naudojamasi kaip mediumu, tačiau tai, kad Dolan- 
tė negalėjo pasakyti nieko daugiau apie tą nelaimėlę, jam at- 
rodė neįtikima. Kodėl ji tyli? Ogi norėdama nuslėpti tiesą. Do- 
lantė apsimetė persekiojamąja, tikėdamasi, kad taip bus leng- 
viau nutylėti svarbius faktus. Tačiau jai susigrąžinus Neferta- 
rės malonę Seramana negalėjo jos apkaltinti remdamasis pa- 
prastomis prielaidomis. 

Atkaklumas buvo viena iš gerųjų pirato savybių. Ištisomis 

dienomis jūra būdavo tuščia, ir staiga - tolumoje suboluodavo 
laivo burė: grobis! Žinoma, reikėjo plaukti teisinga kryptimi 
ir patruliuoti tuos iš anksto numatytus jūros ruožus, kur buvo 
galima tikėtis laimikio. Todėl Seramana paleido Memfyje ir 
Pi-Ramzyje savo pėdsekius, aprūpintus tiksliais jaunos nužu- 
dytos šviesiaplaukės moters išvaizdos aprašymais. 

Kas nors vis tiek prasitars. 


Saulės miestas*, pastatytas faraono atskalūno Echnatono įsa- 
kymu, dabar buvo apleistas. Rūmai, didžiūnų buveinės, dirb- 
tuvės, amatininkų namai stūksojo nykūs ir nebylūs; amžiams 
nutilo šventyklos; ištuštėjo didžioji gatvė, kuria važinėdavo 
puošnus Echnatono ir Nefertitės vežimas, judrios prekyvietės 
ir prastuomenės kvartalų gatvelės. 

Šioje nykioje vietovėje, erdvioje lygumoje, kuri driekėsi Ni- 
lo pakraščiu, saugoma nuo dykumos vėjų pusračiu iškilusios 
kalnų grandinės, Echnatonas suteikė valdas vieninteliam die- 
vui Atonui, įsikūnijančiam saulės disko pavidalu. 

Niekas nebesilankė pamirštoje sostinėje. Valdovui mirus, gy- 
ventojai grįžo į Tėbus, išsigabendami vertingus daiktus, baldus, 
virtuvės reikmenis, archyvus... Šen bei ten mėtėsi moliniai in- 
dai, o skulptoriaus dirbtuvėje — nebaigta Nefertitės galva. 

Metams bėgant pastatai iro ir griuvo. Balti dažai nusilupo, 
tinkas nutrupėjo. Pernelyg greit pastatytas, Saulės miestas men- 
kai teatsispyrė audrų nešamam lietui ir vėjo pustomam smė- 
liui. Stelos, kuriose Echnatonas buvo iškaldinęs įrašus, skel- 
biančius šventosios Atono teritorijos ribas, išdilo; laiko nu- 
trinti hieroglifai tapo neįskaitomi; laikas turėjo nublokšti ne- 
būtin ir beprotišką faraono mistiko sumanymą. 

Uolose buvo iškirstos to laikotarpio didžiūnų kapavietės, 
tačiau jose nesiilsėjo nė viena mumija. Apleidus miestą, buvo 


* Achet-Atonas, „Atono šviesos kraštas“, Vidurio Egipte, pusiaukelėje tarp Memfio (šiau- 
rėje) ir Tėbų (pietuose). 

apleisti ir kapai, tušti ir niekieno nesaugomi. Niekas nedrįso 
čia nė kojos kelti - buvo šnekama, kad aplink klaidžioją vai- 
duokliai nusuka sprandą pernelyg smalsiems lankytojams. 

Kaip tik čia slėpėsi vyresnysis Ramzio brolis Šenaras su burti- 
ninku Ofiru. Jiedu apsigyveno vyriausiojo Atono žynio kapavie- 
tėje: jos kolonų salė pasirodė besanti labai patogi. Ant sienų nu- 
tapyti rūmai ir šventyklos išsaugojo dingusio Saulės miesto spin- 
desio atvaizdą, o skulptorius įamžino Echnatoną su Nefertite, 
garbinančius Saulės skritulį, iš jo sklido ilgi spinduliai, kurie bai- 
gėsi plaštakomis, teikiančiomis karališkajai porai gyvybę. 

Mažų rudų Šenaro akučių žvilgsnis dažnai įsmigdavo į ba- 
reljefus, vaizduojančius visagalę saulę įkūnijantį Echnatoną. 
O juk Šenaras - trisdešimtpenkiametis, apkūnus, apskritavei- 
dis, putliaskruostis, storalūpis — nekentė saulės, brolio Ram- 
zio globėjos. 

Ramzio - to tirono, kurį jis bandė nuversti pasitelkęs į pa- 
galbą hetitus; Ramzio, pasmerkusio jį, Šenarą, tremčiai į ka- 
torgą Libijos dykumos oazėje; Ramzio, norėjusio atiduoti jį 
teismui, kuris būtų jam paskelbęs mirties nuosprendį. 

Pakeliui iš didžiojo Memfio kalėjimo į katorgą oazėje dyku- 
moje kilusi smėlio audra suteikė Šenarui progą pabėgti. Ne- 
apykanta broliui ir keršto troškimas padėjo jam išgyventi, ir 
Šenaras pasuko į apleistą faraono atskalūno miestą: vieninte- 
lę vietą, kur jis galėjo jaustis esąs saugus. 

Ten jį pasitiko jo bendrininkas Ofiras, hetitų šnipinėjimo 
tinklo viršininkas, libis Ofiras plėšraus paukščio profiliu, išsi- 
šovusiais skruostikauliais, atsikišusia nosimi, plonomis lūpo- 
mis ir stambiu smakru - Ofiras, turėjęs padaryti jį, Šenarą, 
Ramzio įpėdiniu ir Dviejų Žemių valdovu. 

Niršdamas faraono brolis pakėlė akmenį, metė jį į Echna- 
tono atvaizdą ir įskėlė valdovo karūną. 

— Tebūnie jis prakeiktas, teišnyksta amžiams ir faraonai, ir 
jų karalystė! 

Šenaro svajonė žlugo. Jis, turėjęs valdyti didžiulę imperiją, 
besidriekiančią nuo Anatolijos iki Nubijos, dabar tapo atstum- 
tuoju savo gimtinėje. Ramzis turėjo būti nugalėtas prie Kade- 
šo, hetitai turėjo užgrobti Egiptą - tada Šenaras būtų atsisė- 
dęs į Abiejų Žemių valdovo sostą, bendradarbiavęs su užka- 
riautojais, o paskui atsikratęs hetitų imperatoriaus ir tapęs vie- 
ninteliu Artimųjų Rytų šeimininku. Ramzis - žlugdytojas, Še- 
naras — išgelbėtojas: tokią tiesą jis būtų => įkalti į galvą 
aplinkinėms tautoms. 

Šenaras atsigręžė į Ofirą, sėdintį keis gilumoje. 

— Kodėl mes pralaimėjome? 

— Nesėkmių laikotarpis, ir tiek. Bet likimas juk permainin- 
gas: po audros dangus nusigiedrys. 

— Menka paguoda, Ofirai! 

— Nors magija yra tikslusis mokslas, ji pripažįsta, kad esama 
dalykų, kurių neįmanoma numatyti. 

— O tuo neįmanomu numatyti dalyku buvo pats Ramzis! 

— Jūsų brolis turi ypatingų savybių ir retą, tiesiog kerintį ge- 
bėjimą priešintis: ir priešams, ir nepalankioms aplinkybėms. 

— Kerintį... Tai gal jau ir jus Ramzis pakerėjo? 

— Norint Ramzį sunaikinti, reikia jį gerai pažinti. Aš ir sten- 
giuosi tai padaryti. Argi dievas Amonas nepadėjo jam Kadešo 
mūšyje? 

— Nejaugi jūs tikite tokiais paistalais? 

— Pasaulį sudaro ne tik tai, ką mes matome. Jame glūdi ir 
tam tikrais atvejais iškyla į paviršių paslaptingos jėgos. Kaip 
tik jos formuoja tikrovę. 

Šenaras trenkė kumščiu į pertvarą, kurioje buvo pavaizduo- 
tas saulės skritulys - Atonas. 

— Kur mus atvedė visos tos jūsų kalbos? Čia, į šį kapą, toli 
nuo valdžios ir sosto! Mes vieni ir pasmerkti žūti kaip paskuti- 
niai vargetos. 

— Ne visai taip: juk Atono šalininkai mus maitina ir užtikri- 
na mūsų saugumą. 

— Atono šalininkai... Pamišėlių gauja - pamišėlių, pasken- 
dusių savo svaičiojimuose ir tapusių jų belaisviais! 

— Jūs teisus, bet jie mums naudingi. 

— Gal ketinate sudaryti iš jų armiją, galinčią sumušti Ram- 
zio kariuomenę? 

Ofiras ėmė braižyti nuklojusiose grindis dulkėse keistas ge- 
ometrines figūras: 

— Ramzis nugalėjo hetitus, - neatlyžo Šenaras, - jūsų šnipi- 
nėjimo tinklas išardytas, aš nebeturiu nė vieno šalininko. Mes 
čia ir supūsime - kas gi kita mums lemta? 

— Magija padės mums pakeisti lemtį. 

Šenaras gūžtelėjo pečiais. 

— Jums nepavyko nužudyti Nefertarės, jūs pasirodėte nesu- 
gebąs nusilpninti Ramzio. 

— Jūs neteisus, - pastebėjo magas. - Karalienei smarkiai pa- 
kenkė mano burtai. 

— Gražioji Izetė pagimdys Ramziui dar vieną sūnų, o valdo- 
vas įvaikins ir paskirs sosto įpėdiniais tiek berniukų, kiek tik 
panorės! Jokie šeimyniniai rūpesčiai nesukliudys mano bro- 
liui valdyti karalystės. 

— Patiriami smūgiai galų gale jį išsekins. 

— Gal nežinote, kad Egipto faraonas atgauna jėgas ir galią 
po trisdešimties valdymo metų? 

— To dar reikia sulaukti, Šenarai: juk hetitai neatsisakė kovos. 

— Argi jų surinkta sąjunginė kariuomenė nebuvo sutriuškin- 
ta Kadešo mūšyje? 

— Imperatorius Muvatalis - gudrus ir atsargus; sugebėjęs 
atsitraukti tinkamu metu, jis surengs atsakomąjį smūgį ir uŽ- 
klups Ramzį netikėtai. 

— Aš nebenoriu svajoti, Ofirai. 

Tolumoje pasigirdo šuoliais lekiančio arklio kanopų dunk- 
sėjimas. 

Šenaras čiupo kalaviją. 

— Atono šalininkai neatgabena mums maisto tokiu metu. 

Ramzio brolis puolė prie įėjimo į kapavietę, kuri buvo 1š- 
kirsta uoloje, iškilusioje virš lygumos ir apleisto miesto. 

— Du vyrai. 

— Jie joja pas mus? 

— Jie išjojo iš miesto ir suka uolos link... mūsų link! Verčiau 
eikime iš čia ir pasislėpkime kur nors kitur. 

— Neskubėkime: juk jų tik du. 

Ofiras atsistojo. 

— Galbūt tai ženklas, kurio aš laukiau, Šenarai. Įsižiūrėkite 
į raitelius. 

Šenaras atpažino vieną Atono šalininką. Pažvelgęs į jo ben- 
drakeleivį, Ramzio brolis apstulbo. 

— Meba... Meba - šičia? Ko jam čia reikia? 

— Jis - mano pavaldinys ir mūsų sąjungininkas. 

Šenaras padėjo kalaviją į šalį. 

— Ramzio dvare Mebos niekas neįtaria; šiandien reikia pa- 
miršti mūsų nesutarimus. 

Šenaras neatsakė burtininkui. Mebai, siekiančiam tik iš- 
saugoti savo turtą ir ramybę, jis nejautė nieko, išskyrus pa- 
nieką. Kai diplomatas kadaise prisistatė jam kaip naujasis 
hetitų agentas, Šenaras nepatikėjo, kad jis nuoširdžiai keti- 
na jiems tarnauti. 

Abu raiteliai nušoko nuo arklių ten, kur prasidėjo kelias į 
vyriausiojo Atono žynio kapavietę. Saulės dievo šalininkas 
liko saugoti žirgų, o Meba pasuko savo bendrininkų irštvos 
kryptimi. 

Šenaro gerklę sugniaužė nerimas. O kas, jei Meba juos iš- 
davė, ir po akimirkos kitos čia atlėks faraono tvarkos sergėto- 
jai? Bet aplink buvo tylu ir tuščia. 

Susierzinęs Meba net negaišo laiko įprastam mandagumui. 

— Aš smarkiai rizikuoju vykdamas čia... Kam prireikė siųsti 
man pranešimą, įsakantį su jumis susitikti? 

Ofiro atsakas it rimbu perliejo pasipūtusį didiką. 

— Įsakinėju jums aš, Meba; jūs vyksite ten, kur aš liepsiu. 
Kas nauja? 

Šenaras buvo nustebintas. Vadinasi, net iš čia kerėtojas su- 
gebėjo vadovauti savo tinklui! 

— Naujienos nekokios. Hetitų puolimas nelabai pavyko; Ram- 
zis surengė jiems smarkų atkirtį ir jau susigrąžino Kanaaną. 

— Ar jis žygiuoja Kadešo link? 

— Šito aš nežinau. 

— Reikia veikti energingiau, Meba, kur kas energingiau, ir 
teikti man daugiau žinių. Ar beduinai įvykdė savo įsipareigo- 
jimus? 

— Atrodo, sukilimas įgavo labai platų mastą... Bet aš turiu 
būti labai atsargus, kad nesukelčiau įtarimų Ameniui! 

— Argi jūs nedirbate Užsienio reikalų ministerijoje? 

— Atsargumas... 

— Ar galite rasti progą pabendrauti su mažuoju Kha? 

— Su vyresniuoju Ramzio sūnumi? Taip, bet kodėl... 

— Man reikia daikto, kurį jis ypač brangina, Meba, ir kuo 
greičiau. 


Mozė su žmona ir sūnumi paliko Madiano kraštą, kuris drie- 
kėsi į pietus nuo Edomo ir į rytus nuo Akabos įlankos. Čia 
hebrajas ilgai slapstėsi, prieš palikdamas šį prieglobstį ir pasi- 
ryždamas grįžti į Egiptą, nors jo uošvis tam nepritarė. Juk Mozė 
buvo kaltinamas žmogžudyste; tokiomis aplinkybėmis grįžti 
Egiptan ir pasiduoti faraono tvarkos sergėtojams buvo gryna 
beprotybė. Jis bus įmestas į kalėjimą ir nuteistas mirti. 

Tačiau jokie įrodinėjimai Mozės nepaveikė. Kalnuose į jį 
prabilęs Dievas įsakė jam išvesti iš Egipto brolius hebrajus, 
kad jie galėtų gyventi pagal savo tikėjimą jiems priklausančio- 
je žemėje. Tokia užduotis atrodė neįmanoma, bet pranašui pa- 
kaks jėgų ją įvykdyti. 

Mozės žmona Zipora taip pat bandė jį atkalbėti. 

Veltui. 

Ir mažoji šeima leidosi takais, vedančiais į Deltą. Zipora 
sekė paskui vyrą, ramiai žingsniuojantį į priekį, pasiramsčiuo- 
jantį ilga gumbuota lazda ir niekada nedvejojantį, kuriuo ke- 
liu pasukti. 

Kai tolumoje pasirodęs dulkių debesis jiems pranešė, kad 
artinasi būrys raitelių, Zipora suspaudė glėbyje sūnų ir pasi- 
slėpė už Mozės nugaros. Aukštas, barzdotas, plačiapetis, jis 
atrodė kaip tikras galiūnas. 

— Mums reikia pasislėpti, - ėmė maldauti ji. 

— Beprasmiška. 

— Jeigu tai - beduinai, jie mus užmuš, 0 jei egiptiečiai, tai jie 
tave suims! 

— Nesibaimink. 

Mozė sustojo ir ėmė nė nekrustelėdamas laukti artėjančių 
raitelių, galvodamas apie jaunystės metus, praleistus aukštojo- 
je Memfio mokykloje, kur jam atsivėrė visa Egipto išmintis. Jis 
prisiminė stiprią draugystę, siejusią jį su karalaičiu Ramziu, bū- 
simuoju faraonu. Iš pradžių paskirtas į svarbias pareigas Mer- 
Uro hareme, vėliau hebrajas vadovavo naujosios Abiejų Žemių 
sostinės Pi-Ramzio statyboms. Patikėjęs jam šią užduotį, Ram- 
zis padarė Mozę vienu iš svarbiausių karalystės asmenų. 

Bet Mozė niekaip nerado sau ramybės. Nuo pat jaunystės jo 
sielą degino paslaptinga ugnis; ir tik po to, kai hebrajas išvydo 
degantį krūmą, kuris liepsnojo nevirsdamas pelenais, jį kama- 
vęs skausmas dingo. Hebrajas pagaliau suvokė savo tikslą. 

Raiteliai pasirodė esą beduinai. 

Jiems vadovavo Amosas, barzdotas, bet nuplikęs, ir aukš- 
tas, liesas Baduchas: abu genčių vadai, apgavę Ramzį prie Ka- 
dešo ir įvilioję jį į spąstus. Jų vyrai apsupo Mozę ratu. 

— Kas tu toks? 

— Aš vardu Mozė. Štai mano žmona ir sūnus. 

— Mozė... Ar tu Ramzio draugas, aukštas pareigūnas, įvyk- 
dęs nusikaltimą ir pabėgęs dykumon? 

— Taip, tai aš. 

Amosas nušoko nuo žirgo ir pasveikino hebrają. 

— Tuomet mudu siekiame to paties tikslo! Mes irgi kovoja- 
me su Ramziu - tuo pačiu Ramziu, kuris buvo tavo draugas, o 
dabar trokšta tavo mirties! 

— Egipto valdovas tebėra man brolis, - pasakė Mozė. 

— Tu kliedi! Jo neapykanta nesiliauja tavęs persekiojusi. Be- 
duinai, hebrajai ir klajokliai turi sudaryti sąjungą su hetitais, 
kad nugalėtų faraoną. Jo jėga tiesiog pasakiška, Moze. Eime 
su mumis ir imkime persekioti Egipto kariuomenę, siekiančią 
užimti Siriją ir alinančią ją nuolatiniais puldinėjimais. 

— Aš einu ne į šiaurę, O į pietus. 

— Į pietus? — nustebo Baduchas, įtariai žvelgdamas į hebra- 
ją. - O kurgi tu nori nukeliauti? 

— Į Egiptą, Pi-Ramgį. 

Amosas su Baduchu apstulbę susižvalgė. 

— Ką tu - tyčiojiesi iš mūsų? - pasiteiravo Amosas. 

— Ne, aš jums sakau tiesą. 

— Bet... juk tave suims ir nubaus mirtimi! 

— Jahvė mane apsaugos. Aš privalau išvesti iš Egipto savo 
tautą. 

— Hebrajus - iš Egipto... Gal tau protas pasimaišė? 

— Tokią užduotį man patikėjo Jahvė; tokią užduotį aš ir įvyk- 
dysiu. 

Baduchas nulipo nuo žirgo. 

— Nejudėk, Moze. 

Abu genčių vadai paėjėjo į šalį, kad hebrajas neišgirstų jų 
pokalbio. 

— Jis pamišo, - tarė Baduchas. - Jo protas neatlaikė perne- 
lyg ilgo gyvenimo dykumoje. 

— Klysti. 

— Aš klystu?! Tas Mozė - beprotis, tai akivaizdu! 

— Ne, jis —- gudrus ir ryžtingas. 

— Tas nelaimėlis, pasiklydęs dykumos takelyje kartu su savo 
žmona ir vaiku... Šauni gudrybė! 

— Taip, Baduchai: šauni! Kas įtars varguolį, kas jo saugosis? 
O Egipte Mozė tebėra labai mylimas, ir jis ketina sukurstyti 
hebrajų maištą. 

— Nėra nė menkiausios tikimybės, kad jam pavyks tai pada- 
ryti! Faraono tvarkos sergėtojai jam to neleis. 

— Jei mes jam padėsime, jis galėtų būti mums naudingas. 

— Padėti jam... Kaip? 

— Saugiai pervedus jį per sieną ir parūpinus hebrajams gin- 
klų. Jie tikrų tikriausiai bus išžudyti, bet sukels Pi-Ramzyje 
neramumų. 

Mozė giliai traukė į krūtinę Deltos orą; nors ir tapusi prie- 
šiška, ši žemė vis dar jį kerėte kerėjo. Jis būtų turėjęs jos ne- 
kęsti, bet švelnūs želmenys ir vėsi palmių giraičių ramybė te- 
bekėlė jam pasigėrėjimą, primindami jaunuolio - Egipto fa- 
raono draugo ir patikėtinio - svajonę. Svajonę visą gyvenimą 
likti su Ramziu, tarnauti jam, padėti jam išsaugoti ir perteikti 
ateities kartoms tą tiesą ir teisingumą, kuriais rėmėsi ankstes- 
nės dinastijos. Tačiau tos tiesos priklausė praeičiai; dabar Mo- 
zei kelią rodė Jahvė. 

Baducho ir Amoso padedami, hebrajas su Žmona ir sūnu- 
mi, išvengę patrulių, jodinėjančių tarp dviejų įtvirtinimų, įžengė 
į Egipto teritoriją naktį. Nors Zipora labai bijojo, ji nė ne- 
murmtelėjo: Mozė buvo jos vyras, ji privalėjo paklusti ir sekti 
paskui jį ten, kur tik jis panorės eiti. 

Saulei patekėjus ir gamtai atsibudus, Mozė pajuto, kad jo 
viltys tarpsta ir tvirtėja. Štai čia jis stos į kovą, kad ir kokios 
jėgos jam priešintųsi. Ramzis turės suprasti, kad hebrajai rei- 
kalauja laisvės ir trokšta tapti nacija —- pagal Dievo valią. 

Mažytė šeima sustodavo nakvynės ar poilsio kaimuose, kur 
keliautojai būdavo maloniai priimami - taip buvo įprasta. Mo- 
zės elgesys ir kalba liudijo, kad jis - tikras egiptietis, todėl ben- 
drauti su kaimiečiais nebuvo sunku. Keliaudami nuo vieno kai- 
melio iki kito, hebrajas, jo žmona ir sūnus pagaliau pasiekė 
sostinės priemiesčius. 

— Aš pastačiau nemažą šio miesto dalį, - prisipažino jis 
žmonai. 

— Koks jis didelis ir gražus! Ar mes čia apsigyvensime? 

— Pagyvensime kurį laiką. 

— O kur? 

— Jahvė tuo pasirūpins. 

Mozė su šeima nužingsniavo dirbtuvių kvartalu, kur darbas 
virte virė. Siaurų gatvelių labirintas nustebino Ziporą, kuri jau 
gailėjosi ramaus gyvenimo oazėje. Čia iš visų pusių buvo šū- 

kaujama, kviečiama, raginama ar plūstamasi; su įkarščiu dir- 
bo staliai, siuvėjai, sandalų gamintojai. Neskubėdami skynėsi 
kelią asilai, apkrauti ąsočiais ir pintinėmis su mėsa, džiovinto- 
mis žuvimis ar sūriais. 

Dar toliau buvo išsidėstę hebrajų - plytų dirbėjų namai. 

Niekas nepasikeitė. Mozė atpažino kiekvieną namą, gir- 
dėjo pažįstamas dainas, o jo sielą užplūdo prisiminimai, ku- 
riuose maištingas pasipiktinimas pynėsi su jaunatvišku įkarš- 
čiu. Mozei ilgiau stabtelėjus mažytėje aikštėje, kurios vidu- 
ryje buvo iškastas šulinys, senas plytų dirbėjas įsispoksojo į 
jo veidą. 

— Aš tave jau esu matęs... Betgi... negali būti! Ar tik nebūsi 
garsusis Mozė? 

— Na taip. 

— Visi manė, kad tu miręs! 

— Visi klydo, - šypsodamasis tarė Mozė. 

— Kai buvai mūsų viršininkas, su mumis, plytų dirbėjais, bu- 
vo geriau elgiamasi... Dabar prastai dirbantieji priversti patys 
apsirūpinti šiaudais. Tu nebūtum su tuo sutikęs! Tik pagalvok: 
būti priverstam pačiam apsirūpinti šiaudais! O kiek ginčų, kol 
išsiderame, kad pakeltų atlyginimą! 

— Ar turi bent butą? 

— Turiu — norėčiau didesnio, bet mūsų valdžia vilkina mano 
prašymą. Anksčiau tu būtum man padėjęs. 

— Aš tau padėsiu. 

Plytų dirbėjo žvilgsnis tapo įtarus. 

— Argi tavęs neapkaltino įvykdžius nusikaltimą? 

— Tikrai taip. 

— Sako, tu užmušei Ramzio sesers vyrą. 

- Šantažuotoją ir kankintoją, - priminė Mozė. - Aš nenorė- 
jau jo žudyti, mūsų barnis taip blogai baigėsi visai atsitiktinai. 

— Vadinasi, tu jį tikrai užmušei... O žinai, aš tave labai gerai 
suprantu! 


CHRISTIAN JACO Iš RAMZIS. ABU SIMBELIO VALDOVĖ 51 


— Ar nesutiktum priglausti mūsų —- manęs su šeima — šiai 
nakčiai? 
— Zinoma. 


Vos tik Mozė, jo žmona ir sūnus užmigo, senasis plytų dir- 
bėjas pakilo iš patalo ir tamsoje nusliūkino prie laukujų durų. 

Kai tik jas atvėrė, durys sugirgždėjo. Sunerimęs plytų dirbė- 
jas sustingo vietoje ir ilgokai stovėjo nejudėdamas. Būdamas 
tikras, kad Mozė nepabudo, jis išslinko į lauką. 

Išdavęs nusikaltėlį tvarkos sergėtojams, jis gaus gražų atlygį. 

Tačiau vos spėjus žengti porą žingsnių gatvele, galinga ran- 
ka prispaudė jį prie sienos. 

— Kur išsiruošei, nevidone? 

— Aš... Aš dusau, man reikėjo oro. 

— Tu ketinai parduoti Mozę, juk taip? 

— Ne, žinoma, ne! 

— Būtų verta tave pasmaugti. 

— Paleisk jį, - įsakė Mozė, pasirodęs ant namo slenksčio. — 
Juk jis hebrajas, kaip ir mes. Kas tu, atėjęs man į pagalbą? 

— Aš vardu Aaronas. 

Vyriškis buvo nebejaunas, bet tvirtas, o jo balsas buvo žemas 
ir skambus. 

— Iš kur sužinojai, kad aš esu čia? 

— Kas gi šiame kvartale tavęs neatpažino? Seniūnų taryba 
nori tave pamatyti ir išklausyti. 


Amuru kunigaikštį Bentešiną aplankė nuostabus sapnas. Jau- 
na kilminga gražuolė iš Pi-Ramzio, visiškai nuoga, išsikvėpi- 
nusi mira, slinko aukštyn jo šlaunimis lyg įsimylėjusi liana. 

Ūmai ji dvejodama stabtelėjo ir ėmė suptis nuo vieno šono 
ant kito, tarsi tuoj apvirsiąs laivas. Bentešina sugriebė ją už 
kaklo. 

— Pone, pone! Pabuskite! 

Atmerkęs akis, Amuru kunigaikštis pamatė, kad smaugia 
savo rūmų valdytoją. Kambarys, į kurį skverbėsi silpna apy- 
aušrio šviesa, skendėjo prieblandoje. 

— Kam šovė į galvą mane trukdyti taip anksti? 

— Malonėkite atsikelti, pone, ir pažvelgti pro langą. 

Bentešina dvejodamas paklausė tarno patarimo. Aptuku- 
sio, glebaus kūno svoris trukdė jam judėti. Pagaliau jis nusiga- 
vo prie lango. 

Virš jūros — nė menkiausio rūko: diena turėjo būti puiki. 

— Na, ir į ką čia Žiūrėti? 

— Pažvelkite į uostą, pone! 

Bentešina prasitrynė akis. 

Įplaukimą į Beiruto uostą buvo užtvėrę trys Egipto karo laivai. 

— O kaip miesto prieigos sausumoje? 

— Taip pat atkirstos. Aplink išsidėstė didžiulė Egipto kariuo- 
menė. Miestas apsuptas. 

— Kaip laikosi Aša? Ar viskas gerai? 

Rūmų valdytojas nuleido galvą. 

— Jums įsakius, jis įmestas į kalėjimo vienutę. 

— Atvesk jį pas mane. 

Ramzis buvo pats užauginęs abu savo žirgus „Pergalė Tė- 
buose“ ir „Deivė Mut patenkinta“. Abu puikieji gyvuliai nie- 
kada nesiskyrė: kartu kaudavosi, kartu ilsėdavosi. Ir vienas, ir 
kitas mėgo valdovo glamones ir išdidžiai sužvengdavo giriami 
už drąsą. Jie visai nebijojo Nubijos liūto Nugalėtojo; dar nese- 
niai kartu su plėšrūnu jie stojo prieš tūkstančius hetitų karių. 

Ra junginio karvedys nusilenkė valdovui. 

— Didenybe, mūsų kariai išsidėstė taip, kaip buvo nurodyta. 
Nė vienas Beiruto gyventojas nepaspruks iš miesto. Mes pasi- 
rengę pulti. 

— Sulaikykite visas vilkstines, turėjusias patekti į miestą. 

— Tad mes nepulsime Beiruto? Apsupsime jį? 

— Galbūt. Jei Aša dar gyvas, mes jį išvaduosime. 

— Tai būtų puiku, Jūsų Didenybe, bet vieno žmogaus gyvybė... 

— Vieno Žmogaus gyvybė kartais būna labai vertinga, karvedy. 

Visą rytmetį Ramzis praleido su savo žirgais ir liūtu. Jam 
atrodė, kad jų ramybė pranašauja sėkmę; ir iš tiesų, saulei dar 
nepasiekus zenito, valdovo adjutantas atnešė Ramzio laukia- 
mą žinią. 

— Amuru kunigaikštis Bentešina prašosi priimamas. 


Apsivilkęs platų margaspalvio šilko apdarą, slepiantį jo ap- 
kūnumą, išsikvėpinęs rožių aliejumi, besišypsąs Bentešina at- 
rodė visai ramus. 

— Sveikinu Šviesos Sūnų, didįjį... 

— Neturiu noro klausytis liaupsių, kurias man gieda išdavikas. 

Amuru kunigaikštis nė kiek nesutriko ir net nesiliovė šyp- 
sojęsis. 

— Mūsų pokalbis turi būti naudingas, Didenybe. 

— Parsidavęs hetitams, tu padarei klaidą. 

— Mano rankose tebėra lemiamas argumentas: jūsų draugas 
Aša. 

— Manai, kad laikydamas jį kalėjime sutrukdysi man ligi pa- 
matų sugriauti šitą miestą? 

— Esu tuo tikras. Juk visi žino, kaip Ramzis Didysis brangi- 
na draugystę. Faraonas, išduodąs savo artimuosius, užrūstin- 
tų dievus. 

— Ar Aša dar gyvas? 

— Gyvas. 

— Reikalauju įrodymų. 

— Jūsų Didenybė pamatys savo draugą ir užsienio reikalų 
ministrą mano rūmų didžiojo bokšto viršuje. Neneigiu, kad 
dienos, kurias Aša praleido kalėjime už bandymą pabėgti, ga- 
lėjo pasirodyti jam ganėtinai nemalonios, bet nieko bloga jam 
neatsitiko. 

— Ko nori mainais už jo laisvę? 

— Kad jūs man atleistumėte. Kai atiduosiu jūsų draugą, jūs 
pamiršite, jog buvau trupučiuką jus išdavęs, ir paskelbsite po- 
tvarkį, kuriame bus sakoma, kad tebepasitikite manimi. Su- 
tinku, jog noriu labai daug - bet man reikia išgelbėti savo sos- 
tą ir kuklų turtą. Ak, beje: jeigu jums ateitų į galvą apgailėtina 
mintis mane įkalinti, tai, žinoma, jūsų draugas bus nužudytas. 

Ramzis ilgai tylėjo. 

— Man reikia pagalvoti, - ramiai tarė jis. 

Bentešina bijojo tik vieno: kad valstybės interesai pasirodys 
Ramziui svarbesni už draugystę. Išvydus faraoną dvejojant, 
Amuru kunigaikštį nukrėtė drebulys. 

— Man reikia laiko įtikinti savo karvedžius, - paaiškino Ram- 
zis. - Manai, kad lengva atsisakyti pergalės ir atleisti nusikal- 
tėliui? 

Bentešina nusiramino. 

— Hm, „nusikaltėliui“... Ar ne per stipriai pasakyta, Jūsų Di- 
denybe? Sąjungininkų pasirinkimas - sudėtingas menas; jeigu 
jau aš pripažįstu savo kaltę ir atgailauju, tai kodėl neužmiršus 
praeities? Egiptas - mano ateitis, ir aš įrodysiu savo ištikimy- 
bę, galite būti tuo tikras. Jei drįsčiau, Jūsų Didenybe... 


CHRISTIAN JACO Iš RAMZIS. ABU SIMBELIO VALDOVĖ 55 


— Na, kas dar? 

— Gyventojams ir man pačiam miesto apgultis labai nepa- 
tiktų. Mes įpratę gyventi gerai, o maisto produktų tiekimas 
yra mūsų sutarties dalis. Juk ir Aša, laukdamas, kol bus sura- 
šytas jūsų potvarkis ir susitarta dėl jo išlaisvinimo, džiaugsis, 
galėdamas gauti skanaus maisto. 

Ramzis atsistojo. Pokalbis buvo baigtas. 

— Ak, Jūsų Didenybe... ar negalėčiau sužinoti, kiek užtruks 
jūsų apmąstymai? 

— Keletą dienų. 

— Esu tikras, kad mes sudarysime sutartį, naudingą ir Egip- 
tui, ir Amuru provincijai. 


Ramzis mąstė žvelgdamas į plytinčią prieš akis jūrą, o liūtas 
gulėjo prie jo kojų. Atsiritusios bangos pasklisdavo ant kranto 
visai prie pat valdovo; atviroje jūroje žaidė ir išdykavo delfi- 
nai. Pūtė stiprus pietų vėjas. 

Setau atsisėdo valdovui iš dešinės. 

— Nemėgstu jūros: čia nėra gyvačių. Ir net nematyti kito kranto. 

— Bentešina nori primesti man savo sąlygas. 

— O tu nežinai, ką pasirinkti: Egiptą ar Ašą. 

— Tu man už tai priekaištauji? 

— Aš priekaištaučiau, jei tu nedvejotum. Juk aš žinau, ką tu 
privalai pasirinkti, ir man tai nepatinka. 

— Gal ką nors sugalvojai? 

— O kaipgi! Priešingu atveju argi būtų verta trukdyti Dviejų 
Žemių valdovui mąstyti? 

— Ašai neturi grėsti joks pavojus. 

— Tu daug iš manęs nori. 

— Kaip manai, tau tikrai gali pavykti? 

— Na... galbūt. 


Bentešinos rūmų valdytojas uoliai stengėsi tenkinti nepa- 
liaujamus savo pono norus. Amuru kunigaikštis gėrė daug vy- 

no, ir tik geriausio. Nors rūmų rūsys buvo nuolat papildomas, 
gausybė puotų greit jį ištuštindavo; tad rūmų valdytojas ne- 
kantriai laukdavo kiekvienos naujos pristatomo vyno siuntos. 

Kaip tik tuo metu, kai Egipto kariuomenė apsupo Beirutą, 
valdytojas laukė atvykstant vilkstinės, turėjusios pristatyti į rū- 
mus šimtą raudonojo Deltos vyno amforų. Būtent tokio vyno 
reikalavo Bentešina, nenorėdamas nė girdėti apie jokį kitą. 

Pamatęs įriedančių į didįjį rūmų kiemą vyno amforų pri- 
krautų vežimų virtinę, valdytojas neapsakomai nudžiugo. Va- 
dinasi, miesto apsiaustis nutraukta! Griebęsis šantažo, Bente- 
šina įveikė Ramzį. 

Rūmų valdytojas puolė su nurodymais prie pirmajame ve- 
žime sėdinčio vežėjo: dalį ąsočių nunešti į rūsį, kitą dalį - į 
sandėlį šalia virtuvės, o trečią - į kamaraitę prie puotų salės. 

Vežėjai mielai ėmėsi darbo. Iškraudami amforas, jie daina- 
vo ir krėtė juokus. 

— Gal kartais mudu galėtume... paragauti? — pasiūlė rūmų 
valdytojas gurguolės viršininkui. 

— Nebloga mintis. 

Abu vyrai nulipo į rūsį. Valdytojas pasilenkė prie amforos, 
mintyse jau gardžiuodamasis puikiu vaisių skonio vynu, ir pa- 
glostė pilvotą indą. Kaip tik tą akimirką stiprus smūgis į pa- 
kaušį patiesė jį ant žemės. 

Gurguolės viršininkas - Ramzio karininkas - padėjo išlipti 
iš amforų Setau ir kitiems būrio kariams. Ginkluoti lengvais 
kirvukais su tuščiavidurėmis pentimis, bet su trimis atsikišu- 
siais spygliais, jie užmušė sargybinius libaniečius, nesitikėju- 
sius užpuolimo vidury miesto. 

Kol keli būrio kariai atidarinėjo pagrindinius miesto vartus 
stovintiems už jų Ra junginio pėstininkams, Setau puolė į Ben- 
tešinos kambarius. Kai du libaniečiai pabandė užkirsti jam ke- 
lią, Setau paleido šnypščiančias iš įniršio gyvates, kurias nešė- 
si maiše: joms nepatiko tokia ilga nelaisvė visiškoje tamsoje. 

Pamatęs šliužą, kuriuo mojavo Setau, Bentešina nustėro iš 
baimės. 

— Paleisk Ašą arba mirsi. 

Bentešina nelaukė, kol jam tai pakartos. Drebėdamas, gau- 
dydamas kvapą kaip uždusęs bulius, jis pats atidarė kambario, 
kur buvo uždarytas Aša, duris. 

Įsitikinęs, kad jo draugas gyvas ir sveikas, Setau taip susi- 
jaudino, kad atgniaužė kumštį. Pajutusi laisvę, įniršusi gyvatė 
puolė Bentešiną. 


Pamažėle besiartinanti prie penkiasdešimties, liekna, siaura 
ir tiesia nosimi, didelėmis griežtomis ir skvarbiomis migdolo 
formos akimis, beveik keturkampiu valingu smakru, karalie- 
nė motina Tuja tebebuvo tradicijų sergėtoja ir Egipto karalys- 
tės sąžinė. Vadovaudama gausiam darbuotojų būriui, ji neįsa- 
kinėdavo, o tik patardavo, bet rūpestingai prižiūrėjo, kad bū- 
tų gerbiamos vertybės, tapusios nepajudinamu Egipto farao- 
nų valdžios pagrindu ir siejančios regima su neregima. 

Ji, kurią oficialūs įrašai vadino „dievo motina, pagimdžiu- 
sia galingą bulių Ramzį“, gyveno prisiminimais apie savo ve- 
lionį vyrą, faraoną Setį. Jiedu drauge sukūrė stiprų ir giedrai į 
pasaulį žvelgiantį Egiptą, kurio klestėjimą privalėjo apsaugoti 
ir palaikyti jų sūnus. Ramzis buvo toks pat veiklus ir energin- 
gas kaip jo tėvas ir taip pat tikėjo savo paskirtimi. Jam nebuvo 
nieko svarbesnio už Egipto liaudies laimę. 

Norėdamas išgelbėti Egiptą nuo užpuolimo, jis turėjo pri- 
pažinti karo su hetitais būtinybę. Tuja pritarė sūnaus apsispren- 
dimui, nes nuolaidžiavimas blogiui vedė tik pražūtin. Vienin- 
telė priimtina išeitis buvo kova. 

"Tačiau karas su hetitais vis tęsėsi, o Ramzis nuolat leisda- 
vosi į pavojingus žygius. Tuja meldėsi, kad Sečio siela, tapusi 
žvaigžde, saugotų ir globotų faraoną. Dešinėje rankoje ji lai- 
kė veidrodį su papiruso stiebo formos rankena. Papirusą Žy- 
mis hieroglifas reiškė „žaliuoti, išsiskleisti, klestėti, būti jau- 
nam“. Įdėtas į kapą, šis vertingas daiktas užtikrindavo jo sa- 
vininko sielai amžiną jaunystę. Tuja nukreipė bronzinį skritu- 

lį aukštyn, dangaus ir saulės link, ir paprašė jo atskleisti atei- 
ties paslaptį. 

— Ar galiu jus sutrukdyti? 

Karalienė motina lėtai atsigręžė. 

— Nefertare... 

Didžioji valdovo sutuoktinė, vilkinti ilgą baltą suknelę, per 
liemenį sujuostą raudonu diržu, buvo tokia pat graži kaip dei- 
vės, nutapytos Karalių ir Karalienių slėnyje esančių amžiny- 
bės buveinių sienose. 

— Nefertare, gal atnešei gerų žinių? 

— Ramzis išvadavo Ašą ir susigrąžino Amuru provinciją; 
Egiptas vėl kontroliuoja Beirutą. 

Moterys apsikabino. 

— Kada jis grįžta? 

— Nežinau, - atsakė Nefertarė. 

Tebesišnekučiuodama su marčia, Tuja atsisėdo prie tualeti- 
nio staliuko. Pirštų galiukais ji įtrynė veidą tepalu, kurio pa- 
grindinės sudedamosios dalys buvo medus, raudonoji kausti- 
ne soda, alebastro milteliai, asilės pienas ir trigonelės sėklos. 
Tepalas išlygindavo raukšles ir jaunino odą, stangrindamas jos 
paviršinį sluoksnį. 

— Tu kažko susirūpinusi, Nefertare. 

— Aš bijau, kad Ramzis nutars žygiuoti toliau. 

— Į šiaurę, Kadešo link... 

— Tiesiai į naujus žabangus, kuriuos jam parengs hetitų im- 
peratorius Muvatalis. Argi anatolietis, leisdamas Ramziui ga- 
na lengvai susigrąžinti mūsų įtakos zonai priklausančias teri- 
torijas, nevilioja Egipto kariuomenės į spąstus? 


Genčių vadai susirinko erdviame Aarono name iš nedegtų 
plytų. Visus hebrajus jie įpareigojo tylėti: juk reikėjo pasirū- 
pinti Mozės saugumu, nuslepiant jo sugrįžimą nuo Egipto tvar- 
kos sergėtojų. 

Mozė tebebuvo žinomas ir mylimas; daugelis tikėjosi, kad 
jis ir dabar įstengs sužadinti mažosios plytų dirbėjų tautelės 
savigarbą, kaip tai jam pavyko kadaise. Tačiau Libnis, vyriau- 
siasis seniūnas, visų kitų išrinktas genčių vienybei palaikyti, 
taip nemanė. 

— Kodėl grįžai, Moze? - paklausė senis gergždžiančiu balsu. 

— Kalnuose aš pamačiau liepsnojantį krūmą, kuris nesudegė. 

— Vaizduotės žaismas. 

— Ne: Dievo buvimo ženklas. 

— Ar tik neišsikraustei iš galvos, Moze? 

— Dievas pašaukė mane iš krūmo vidurio ir man kalbėjo. 

Seniūnai pasikuždėjo tarpusavyje. 

— Ką Jis tau sakė? 

— Dievas išgirdo pavergtų Izraelio vaikų skundus ir aimanas. 

— Na jau, Moze! Juk mes - laisvi darbininkai, o ne karo be- 
laisviai! 

— Hebrajai nėra laisvi elgtis kaip tinkami. 

— Žinoma, yra! Betgi kur tu suki? 

— Dievas man pasakė: „Kai tu išvesi tautą iš Egipto, jūs ant 
šio kalno garbinsite Dievą“. 

Sukrėsti genčių vadai susižvalgė. 

— Iš Egipto! —- sušuko vienas iš jų. - Ką tai reiškia? 

— Dievas išvydo savo tautos kančias Egipte. Jis nori išva- 
duoti iš jų savo tautą ir nuvesti ją į platų ir derlingą kraštą. 

Libnis plykstelėjo pykčiu. 

— Tremtis sumaišė tau protą, Moze. Mes jau seniai čia įsikū- 
rę, tu pats gimei Egipte. Ši šalis tapo mūsų tėvyne. 

— Aš praleidau daug metų Madiane, buvau ten piemuo, ten 
vedžiau ir susilaukiau sūnaus. Jau buvau tikras, kad mano gy- 
venimas galutinai susiklostęs, bet Dievas nusprendė kitaip. 

— Tu slapsteisi, įvykdęs nusikaltimą. 

— Tiesa, aš užmušiau egiptietį - todėl, kad jis grasino užmu- 
šiąs hebrają. 

— Mozei nieko negalima prikišti, - įsiterpė vienas iš seniū- 
nų, - dabar mes turime jį remti ir saugoti. 

Kiti tarybos nariai tam pritarė. 

— Jei nori čia gyventi, - tarė Libnis, - mes tave paslėpsime; 
bet turi išmesti iš galvos tuos savo beprotiškus sumanymus. 

— Aš mokėsiu jus įtikinti — jei prireiks, vieną po kito, nes 
tokia yra Dievo valia. 

— Mes neketiname palikti Egipto, - pareiškė jauniausias se- 
niūnas, - čia mes turime namus ir sodus; geriausiems plytų 
dirbėjams ką tik padidino atlyginimą; visi sotūs. Kodėl reikėtų 
atsisakyti tokios gerovės“? 

— Todėl, kad aš turiu jus nuvesti į Pažadėtąją žemę. 

— Tu nesi mūsų vadas, - paprieštaravo Libnis, - ir nenurodi- 
nėsi, ką mes turime daryti. 

— Tu paklusi, nes to reikalauja Dievas. 

— Ar žinai, su kuo kalbi? 

— Aš nenorėjau tavęs įžeisti, Libni, bet neturiu teisės slėpti sa- 
vo ketinimų. Ar atsirastų žmogus, kuris būtų toks tuščiagarbis, 
toks pasipūtęs, kad manytų savo valią esant stipresnę už Dievo? 

— Jei tu tikrai esi Jo siųstas, tau reikės tai įrodyti. 

— Įrodymų bus daug, gali tuo neabejoti. 


Išsitiesęs ant minkštutės lovos, Aša mėgavosi Vandens Leli- 
jos jam daromu masažu. Jos švelnios rankos malšino skausmus 
ir atpalaidavo įtemptus raumenis. Nors dailioji nubė iš pažiū- 
ros buvo trapi, iš tikrųjų jai netrūko nei jėgų, nei energijos. 

— Kaip jaučiatės? 

— Geriau... Bet strėnų apačioje skauda vis dar nepakenčiamai. 

— Nieko, pakęsi! - sugriaudėjo Setau, ką tik įėjęs į Ašos pa- 
lapinę. 

— Tavo Žmona tiesiog dieviška. 

— Galbūt; bet ji, šiaip ar taip, mano žmona. 

— Setau! Nejaugi tu manai, kad... 

— Diplomatai - klastūnai ir melagiai, 0 tu - pirmasis tarp jų. 
Kelkis, mūsų laukia Ramzis. 

Aša atsigręžė į Vandens Leliją. 

Setau smarkiai truktelėjo Ašą už rankos ir privertė atsistoti. 

— Tu jau visai pasveikęs. Nebereikia jokių masažų! 

Gyvačių kerėtojas ištiesė diplomatui klubjuostę ir palaidinę. 

— Paskubėk, valdovas nemėgsta laukti. 


Paskyręs nauju Amuru kunigaikščiu Egipte auklėtą libanie- 
paskyrimų Finikijoje ir Palestinoje. Jis siekė, kad kunigaikš- 
čiais, miestų valdytojais ir kaimų seniūnais taptų vietiniai gy- 
ventojai, prisiekę būti ištikimi Egipto sąjungininkai. Jeigu jie 
sulaužys duotą priesaiką, Egipto armija nedelsdama įsiverš į 
šalį. Tuo tikslu Aša parengė ir įdiegė stebėjimo bei Žinių per- 
davimo sistemą, į kurią dėjo daug vilčių: ją sudarė nedideli 
karių būriai ir gerai mokamų informuotojų tinklas. Egipto di- 
plomatinės tarnybos viršininkas tikėjo šnipinėjimo nauda. 

Ramzis išskleidė ant žemo stalo Artimųjų Rytų Žemėlapį. 
Jo kariuomenės pastangos nenuėjo veltui: Kanaanas, Amuru 
ir Pietų Sirija vėl sudarė plačią apsauginę zoną tarp Egipto ir 
Hetitų imperijos. 

Tai buvo jau antroji Ramzio pergalė prieš hetitus. Dabar 
jam reikėjo apsispręsti gyvybiškai svarbiu Abiejų Žemių atei- 
čiai klausimu. 

Setau su Aša, šįkart ne taip elegantiškai atrodančiu kaip 
visuomet, pagaliau įėjo į karo tarybos palapinę, kur jau sėdėjo 
karvedžiai ir vyresnieji karininkai. 

— Ar visi priešų įtvirtinimai sugriauti? 

— Taip, Didenybe, - tarė Ra junginio karvedys, - paskutinė 
tvirtovė - Šalom - paimta vakar. 

— Šalom reiškia „taika“, — patikslino Aša, - dabar ji įsivieš- 
patavo šiame krašte. 

— Ar mes privalome žygiuoti toliau į šiaurę, - paklausė val- 
dovas, - paimti Kadešo ir smogti hetitams lemiamą smūgį? 

— Vyresnieji karininkai šito nori, - tvirtai tarė karvedys. - Mes 
turime pasiekti visišką pergalę ir išnaikinti tuos barbarus. 

— Mes neturime jokios galimybės tai įvykdyti, - pasakė Aša. — 
Hetitai ir šį kartą atsitraukė mums puolant, bet jų kariuome- 
nė nė kiek nenukentėjo ir rengia mums spąstus, kuriuos mes 
įveiksime, tik labai nusilpninę savo armiją. 

— Vadovaujami Ramzio, - įsikarščiavęs sušuko karvedys, — 
mes nugalėsime! 

— Jūs visiškai nepažįstate vietovės. Hetitai mus sutriuškins 
aukštuose Anatolijos plokščiakalniuose, tarpekliuose, miškuo- 
se: Siekiant paimti Kadešą, žus tūkstančiai pėstininkų, o juk 
mes net nesame tikri, ar mums pavyks įsiveržti į tvirtovę. 

— Tušti diplomato būgštavimai... Šįkart mes pasirengę! 

— Išeikite, - įsakė Ramzis. - Auštant sužinosite mano nuta- 
rimą. 

Naudodamasis Aarono svetingumu, Mozė ramiai praleido ke- 
letą savaičių plytų dirbėjų kvartale. Jo žmona laisvai vaikšti- 
nėjo su sūnumi po miestą ir smalsiai stebėjo judrų Egipto sos- 
tinės gyvenimą. Greit ir lengvai įsilieję į hebrajų bendruome- 
tiniečius, nubius ir kitus Pi-Ramzio gyventojus, be paliovos 
zujančius miesto gatvelėmis. 

(O) Mozė gyveno kaip atsiskyrėlis. Jis vis prašė seniūnų tary- 
bos dar kartą jo išklausyti, kad įteigtų įtariai ir nepatikliai į jį 
žiūrintiems genčių vadams esąs Dievo valios įrankis. 

— Ar tavo siela vis dar niekaip nenurimsta? - paklausė Aaro- 
nas. 

— Ne: nuo tos akimirkos, kai išvydau liepsnojantį krūmą, ji 
rami. 

— Čia niekas netiki, kad tu bendravai su Dievu. 

— Kai žmogus žino savo paskirtį ir užduotį šioje žemėje, abe- 
jonės jo nebekankina. Nuo šiol, Aaronai, mano kelias visiškai 
aiškus. 

— Bet juk tu esi vienas, Moze! 

— Taip tik atrodo. Mano įsitikinimai galų gale paveiks žmo- 
nių sielas. 

— Pi-Ramzyje hebrajams nieko netrūksta; o kaip bus dyku- 
moje? Kur tu rasi maisto? 

— Tuo pasirūpins Dievas. 

— Stotu tu tikras vadas, bet žengi klaidingu keliu. Pakeisk 
vardą ir išvaizdą, pamiršk savo beprotiškus ketinimus, grįžk 

pas savuosius ir užimk čia sau deramą vietą. Tu sulauksi tai- 
kios, garbios ir ramios senatvės, tapęs gausios šeimos galva. 

— Tai - ne mano likimas, Aaronai. 

— Tada pakeisk tą likimą, kurį pats susigalvojai. 

— Tai jau nebe mano valioje. 

— Kodėl turėtum šitaip susigadinti gyvenimą, kai laimė - čia 
pat, rankos atstumu? 

Į Aarono duris kažkas pasibeldė. 

— Čia tvarkos sergėtojai, - atidarykite! 

Mozė nusišypsojo. 

— Matai, Aaronai, aš neturiu pasirinkimo. 

— Tau reikia bėgti! 

— Šitos durys - vienintelis išėjimas iš tavo namo, juk taip? 

— Aš tave ginsiu. 

— Ne, Aaronai. 

Mozė pats atidarė duris. 

Seramana, milžinas sardas, pažvelgė į Mozę gerokai nustebęs. 

— Ką gi, man nemelavo... Tu tikrai grįžai! 

— Gal nori užeiti ir drauge su mumis pavakarieniauti'? 

— Tave išdavė vienas hebrajas, Moze: plytų dirbėjas, bijojęs 
netekti darbo dėl to, kad apsigyvenai šiame kvartale. Eik pas- 
kui mane, aš privalau nuvesti tave į kalėjimą. 

Į pokalbį įsiterpė Aaronas: 

— Mozė turi būti teisiamas. 

— Taip ir bus. 

— Jeigu tu jo neatsikratysi dar prieš teismą. 

Seramana stvėrė Aaroną už pakarpos. 

— Tu drįsti apšaukti mane žudiku? 

— Tu neturi teisės šiurkščiai su manimi elgtis! 

Sardas paleido Aaroną. 

— Esi teisus... O tu ar turi teisę mane įžeidinėti? 

— Jeigu Mozę suims, jis bus nubaustas mirtimi. 

— Įstatymas vienodai taikomas visiems, net hebrajams. 

— Bėk, Moze, grįžk į dykumą! - melste meldė Aaronas. 

— Tu puikiai Žinai, kad mes ten iškeliausime drauge. 

— Tu nebeišeisi iš to kalėjimo. 

— Dievas man padės. 

— Na, eime! - paragino Seramana. — Neversk manęs surišti 
tau rankų. 


Sėdėdamas vienutės kampe, Mozė žvelgė į prasiskverbusį 
pro grotas šviesos spindulį. Jis vertė žiburiuoti tūkstančius pa- 
kibusių ore dulkelių ir krito ant kalinių kojų suplūktos aslos. 

Mozės širdyje amžinai degs liepsnojančio krūmo ugnis, jį 
stiprins Jahvės kalno jėga. Jis pamiršo praeitį, pamiršo žmoną 
ir sūnų: dabar jam rūpėjo tik hebrajų tautos išėjimas iš Egipto 
Pažadėtosios žemės link. 

Žmogui, uždarytam didžiojo Pi-Ramzio kalėjimo vienutė- 
je, žmogui, kurį Egipto teismas pasmerks mirti už iš anksto 
sumanytą žmogžudystę arba geriausiu atveju išsiųs į katorginius 
sunkiuosius darbus oazėje, puoselėti tokią viltį buvo gryna be- 
protybė. Nors Mozė aklai pasitikėjo Jahve, į jo sielą kartais 
imdavo skverbtis abejonės. Ko imsis Dievas, norėdamas jį iš- 
vaduoti ir leisti jam atlikti savo užduotį? 

Hebrajas jau snūduriavo, kai tolimi šauksmai privertė jį su- 
klusti. Šūksniai vis stiprėjo; galiausiai jie tapo kurtinamai gar- 
sūs. Atrodė, kad visame mieste kilo didžiausias sujudimas. 


Grįžo Ramzis Didysis. 

Niekas nesitikėjo taip greit jo pamatyti: valdovo buvo lau- 
kiama tik po kelių mėnesių. Tačiau tai buvo jis, tikrai jis, di- 
dingai stovįs savo kovos vežime, kurį traukė „Pergalė Tėbuo- 
se“ ir „Deivė Mut patenkinta“ — du faraono žirgai, papuošti 
sultonais iš raudonų plunksnų su mėlynais galiukais. Vežimo 
dešinėje žingsniavo Nugalėtojas — didžiulis liūtas, iš aukšto 
Žvilgčiodamas į susispietusius gatvių pakraščiuose miestiečius, 

tarsi jie būtų kažkokie keisti ir įdomūs žvėriukai. Užsidėjęs 
mėlyną karūną su urėjumi - aukso gyvate - kaktoje, vilkįs apei- 
giniais drabužiais su nupieštais žalsvai žydrais sparnais, kurie 
buvo faraono globėjos — sakalo patelės Izidės simbolis, Ram- 
zis skleidė ramią, savimi pasitikinčią galią. 

Pėstininkai vieningai traukė jau gerai visiems žinomą dai- 
ną: „Ramzio ranka galinga, jo širdis narsi, jis - neprilygstamas 
lankininkas, jis - tvirta siena, ginanti savo kareivius, jis - lieps- 
na, deginanti priešus“. Ramzis atrodė esąs dieviškosios švie- 
sos išrinktasis ir milžiniškų pergalių pasiekęs sakalas. 

Karvedžiai, kovos vežimų dalinio ir pėstininkų karininkai, 
kariuomenės raštininkai ir kariai vilkėjo paradinėmis unifor- 
momis ir išdidžiai žygiavo vėliavnešiams iš paskos. Minios aud- 
ringai sveikinami kareiviai jau svajojo apie atostogas ir apdo- 
vanojimus bei paskatinimus, priversiančius juos pamiršti Žiau- 
rias kautynes. Kario gyvenime nebuvo nuostabesnės akimir- 
kos už grįžimą į gimtuosius namus - ypač jei tas grįžimas buvo 
pergalingas. 

Taip netikėtai užklupti sodininkai nespėjo išpuošti gėlėmis 
didžiosios Pi-Ramzio gatvės, vedančios į kuriančiojo Žodžio 
dievo Ptaho ir turinčios galią sunaikinti ar išgydyti, keliančios 
siaubą deivės Sechmetės šventyklas. O virėjai jau lakstė, plu- 
šėjo 1r triūsė, kepdami žąsis ir sultingus jautienos bei kiaulie- 
nos gabalus, kraudami į pintines džiovintas Žuvis, daržoves ir 
vaisius. Iš rūsių buvo skubiai nešami alaus ir vyno ąsočiai, 0 
sukaitę pyragaičių kepėjai karštligiškai gamino savo gardumy- 
nus. Dabitos puošėsi šventiniais drabužiais, o tarnaitės baigė 
kvėpinti savo šeimininkių šukuosenas. 

Eisenos gale žingsniavo šimtai belaisvių: azijiečių, kanaa- 
niečių, palestiniečių ir sirų. Vienų rankos buvo surištos jiems 
už nugaros, kiti ėjo laisvai, lydimi savo žmonų ir vaikų. Asilai 
gabeno ryšulius su jų menka manta. Belaisviai turėjo būti nu- 
vesti į sostinės įdarbinimo tarnybą, kuri privalėjo juos paskirs- 


1, 


KITI 
TT 


68 


tyti į šventyklų statybas ir dirbamosios žemės valdas. Jiems 
teks praleisti tam tikrą laiką nelaisvėje, dirbti žemės ūkio ir 
kitokius darbus, o nelaisvei pasibaigus jie galės rinktis: likti 
Egipte ir įsilieti į jo visuomenę ar grįžti į savo šalį. 

Žiūrovai, susibūrę Pi-Ramzio gatvėse, teiravosi vienas ki- 
to, ką reiškia tas pergalingas sugrįžimas. Ar tai - jau taika, ar 
tik paprastos paliaubos? Ar faraonas pagaliau sutriuškino 
hetitus? Gal jis grįžta tik norėdamas sukaupti jėgas ir greit 
vėl leisis į žygį? Plepiausi buvo nieko nežinantieji, tad ėmė 
sklisti įvairiausios kalbos: esą imperatorius Muvatalis miręs, 
Kadešo tvirtovė paimta, o hetitų sostinė sugriauta. Visi lau- 
kė apdovanojimo iškilmių, per kurias Ramzis su Nefertare, 
pasirodę karališkųjų rūmų lange, įteiks aukso vėrinius šau- 
niausiems kariams, ir be galo nustebo pamatę Ramzį sukant 
ne rūmų, o Sechmetės šventyklos link. Tik jis pastebėjo dan- 
guje debesėlį, kuris sparčiai plėtėsi ir tamsėjo. Žirgai ėmė 
nerimauti, liūtas suurzgė. 

Artėjo audra. 

Džiaugsmą nustelbė baimė. Jei baisioji deivė atvers kelią 
dangaus rūstybei, argi tai nebus ženklas, kad Egipto karalys- 
tei gresia karas, ir Ramziui reikia nedelsiant grįžti į mūšio 
lauką? 

Kariai liovėsi dainavę. 

Visi suvokė, kad faraonas stoja į naujas kautynes, per kurias 
jis turi numaldyti Sechmetę ir neleisti jai užlieti šalies begale 
nelaimių ir kančių. 

Ramzis nulipo nuo vežimo, paglostė žirgus ir liūtą, paskui 
sustojo priešais šventyklą ir susimąstė. Debesis augo ir skai- 
dėsi, iš vieno virsdamas dešimtimis ar šimtais atplaišų. Apte- 
męs dangus beveik nebepraleido saulės šviesos. 

Pamiršęs kelionės nuovargį ir Pi-Ramzio rengiamas šven- 
tes, valdovas susikaupė ketindamas stoti Keliančiosios Siaubą 
akivaizdon. Tik jis galėjo numalšinti jos rūstybę. 

Ramzis pastūmė didžiąsias duris iš auksu dengto kedro ir 
įėjo į švariąją šventyklos salę, kur nusiėmė mėlynąją karūną. 
Paskui, lėtai žengdamas tarp pirmosios salės kolonų, jis per- 
žengė paslapčių salės slenkstį ir nuėjo naoso link. 

Kaip tik čia Ramzis išvydo ją, švytinčią prietemoje. 

Jos ilga balta suknelė spindėjo kaip saulė, kerintis apeiginio 
peruko aromatas svaigino sielą, o laikysena savo kilnumu pri- 
lygo šventovės akmenų prakilnumui. 

Pasigirdo Nefertarės balsas, medaus švelnumo ir saldybės. 
Ji ištarė pagerbimo ir numaldymo žodžius, kurie nuo pat Egip- 
to civilizacijos pradžios paversdavo Keliančiąją Siaubą deive, 
kupina meilės. Ramzis iškėlė rankas, ištiesė atverstus jų del- 
nus liūtagalvės moters statulos link ir perskaitė sienose iškal- 
tus šventuosius posakius. 

Kai maldos buvo baigtos, karalienė - magiškoji būtybė, ku- 
rios asmenyje įvyko deivės persikūnijimas, įteikė valdovui dvi 
karūnas: raudoną - Žemutinio Egipto ir baltą - Aukštutinio, 
taip pat skeptrą, vadinamą „galia“. 

Užsidėjęs dvigubą karūną ir laikydamas dešinėje rankoje 
skeptrą, Ramzis nusilenkė išganingajai energijai, glūdinčiai sta- 
tuloje. 

Karališkajai porai išėjus iš šventyklos, giedrame turkio mies- 
to danguje žėrėjo saulė. Audra išsisklaidė. 

Tuoj po aukso vėrinių įteikimo drąsuoliams Ramzis nuėjo ap- 
lankyti Homero, graikų poeto, nutarusio apsigyventi Egipte ir 
ne tik sukurti čia savo didžiuosius veikalus, bet ir baigti savo 
dienas Nilo slėnyje. Netoli rūmų esančią patogią Homero bu- 
veinę supo sodas, kurio puošmena, vešlus citrinmedis, džiugi- 
no silpnaregį, ilgabarzdį, visai pražilusį senį. Kai Egipto val- 
dovas prisiartino, Homeras kaip paprastai rūkė šalavijų lapais 
kimštą pypkę, kurios galvutę atstojo stambios sraigės kriauk- 
lė, ir gurkšnojo anyžiais bei kalendra kvepiantį vyną. 

Poetas atsistojo, pasiremdamas gumbuota lazda. 

— Sėdėkite, Homerai. 

— Jeigu jau faraonas nebus sveikinamas taip, kaip pridera, 
vadinasi, civilizacijai atėjo galas. 

Vyrai susėdo ant sodo suoliukų. 

— Didenybe, ar aš buvau teisus, parašęs šiuos žodžius: 

Nėra dėkingumo 

Žmogui, kuris su priešais piktais be perstojo grumias. 

Lygus likimas ir to, kuris slepias, ir to, kurs kovoja. 

Juk ta pati ir bailiui garbė, ir vyrui narsiajam, 

Miršta vienodai abu: tinginys ir tikrasis darbštuolis. 

Man ko tikėtis nebėr, o širdy prikentėjau nemaža, 

Savo gyvybę statydamas nuolat per karą.* 


* Homeras. „Iliada“, IX giesmė, p. 134. Vilnius, „Vaga“, 1981. Iš graikų kalbos vertė An- 
tanas Dambrauskas. 

— Ne, Homerai. 

— Vadinasi, štai jūs ir sugrįžote — kaip nugalėtojas. 

— Hetitai nustumti atgal, į jiems priklausančią teritoriją. 
Egiptas nebus užkariautas. 

— Atšvęskime šį įvykį, Didenybe. Aš užsakiau nuostabaus 
vyno. 

Homero virėjas atnešė iš Kretos pristatytą amtforą. Jos siau- 
ras kaklelis praleisdavo tik ploną čiurkšlę vyno, atmiešto jūros 
vandeniu, pasemtu vasaros saulėgrįžos naktį pučiant šiaurės 
vėjui ir išlaikytu trejus metus. 

— Įrašas apie Kadešo mūšį baigtas, - tarė Homeras. — Aš 
padiktavau jį Ameniui, jūsų asmens sekretoriui, 0 jis perdavė 
tekstą skulptoriams. 

— Jis bus iškaldintas šventyklų sienose ir skelbs tvarkos per- 
galę prieš sumaištį. 

— Deja! Didenybe, tą mūšį tenka nuolat pradėti iš naujo! 
Juk sumaištis ir netvarka iš prigimties siekia praryti tvarką. 

— Kaip tik todėl ir buvo įkurta faraono pareigybė. Tik jis 
gali įtvirtinti ir sustiprinti Maat viešpatavimą. 

— Svarbiausia, nekeiskite jo: aš ketinu dar ilgai ir laimingai 
gyventi šioje šalyje. 

Hektoras, juodai baltas Homero katinas, užšoko poetui ant 
kelių ir ėmė galąsti nagus į jo palaidinės audeklą. 

— Aštuoni šimtai kilometrų skiria jūsų sostinę nuo hetitų 
Hatušo... Ar to nuotolio pakaks, norint neleisti tamsybėms pri- 
artėti prie Egipto? 

— Kol gyvas, stengsiuosi tai daryti. 

— Karas niekada nesibaigia. Kiek dar kartų jums teks palikti 
Egiptą ir išvykti? 


Išėjęs iš Homero namų, Ramzis pamatė jo laukiantį Ame- 
nį. Dar labiau išblyškęs nei paprastai ir dar labiau praretėju- 
siais plaukais, valdovo asmens sekretorius buvo toks sulysęs ir 

sumenkęs, kad atrodė tuoj perlūšiąs pusiau ar subyrėsiąs. Už 
ausies styrojo teptukas, apie kurį jis visai pamiršo. 

— Norėčiau skubiai su tavimi pasitarti, Didenybe. 

— Ar tik ne kokia nors byla sukėlė tau abejonių? 

— Byla? Ne... 

— Ar duosi man trupučiuką laiko, kad galėčiau pasimatyti 
su šeima? 

— Papročiai reikalauja, kad prieš tai tu atliktum tam tikras 
apeigas ir priimtum numatytą skaičių žmonių... Šiuo atžvilgiu 
aš mielai paliksiu tave ramybėje, bet yra kai kas daug svarbes- 
nio: jis grįžo. 

— Tu turi galvoje... 

— Taip, Mozę. 

- Jis Pi-Ramzyje? 

— Pripažink, kad Seramana pasielgė teisingai, suėmęs Mo- 
zę. Jei jis būtų palikęs hebrają laisvėje, mūsų įstatymai ir teis- 
mai atrodytų neverti nė sulūžusio skatiko. 

— Mozė buvo įmestas į kalėjimą? 

— Taip reikėjo. 

— Tuoj pat atvesk jį čia. 

— Neįmanoma, Didenybe. Faraonas negali kištis į teisingu- 
mo reikalus ar stengtis paveikti bylos tyrimo, net jei kaltina- 
masis - jo draugas. 

— Mes turime įrodymų, kad Mozė nekaltas! 

— Būtina, kad teisminiam procesui niekas netrukdytų. Jei 
Faraonas nebus pirmas Maat ir teisingumo tarnas, šioje šalyje 
įsisiautės sumaištis ir netvarka. 

— Ameni, tu tikras draugas. 


Jaunasis Kha perrašinėjo garsųjį tekstą, kurį dar prieš jam 
gimstant rašė ir perrašinėjo kartų kartos Egipto raštininkų: 

Raštininkai, pasisėmę mokslo, tampa išminties knygų pavel- 
detojais. Rašymo lentelė jiems - mylimas sūnus. Jų knygos - tai 

jų piramidės, teptukas jiems kaip kūdikis, o hieroglifais išmargin- 
tas akmuo - jų žmona. Sudūlėja paminklai, smėlis užpusto stelas, 
užmarštin prasmenga kapavietės ir tie, kurie jose guli, bet amžiams 
išlieka išmintimi persiėmusių raštininkų vardas, nes jų raštų sklei- 
džiama šviesa neblėsta. Būk raštininkas ir įsidėk širdin šiuos žo- 
džius: iš knygos daugiau naudos nei iš tvirčiausios sienos. Net kai 
tavęs nebeliks, ji bus tavo šventovė; per knygą tavo vardas skambės 
žmonių lūpose, jis bus tvirtesnis už gerai pastatytą namą. 

Paauglys ne visai sutiko su šių minčių autoriumi; žinoma, 
užrašytas žodis išlikdavo per amžių amžius, bet juk tą patį ga- 
lima pasakyti apie meistrų pastatytas amžinąsias buveines ir 
akmens šventyklas. Raštininkas, sukūręs šias eilutes, pernelyg 
išliaupsino savo amato pranašumus, todėl Kha mintyse prisie- 
kė būti ir raštininkas, ir statybų vadovas: jis nenorėjo apriboti 
nei savo proto, nei sielos. 

Nuo tos dienos, kai tėvas surengė jam išbandymą, privertęs 
pažvelgti į akis mirčiai kobros pavidalu, vyresnysis Ramzio sū- 
nus labai pasikeitė: jis subrendo ir visiškai atsisakė vaikiškų 
žaidimų. Kuo gali žavėti medinis arkliukas ant ratukų, palygi- 
nus su raštininko Ahmeso sugalvotu matematikos uždaviniu, 
kurį jis rado nuostabiajame Nefertarės padovanotame papi- 
ruso ritinėlyje? Ahmesas prilygino apskritimą kvadratui, ku- 
rio kraštinė sudarė 8/9 apskritimo skersmens, o tai leido nu- 
statyti santykį, pagrįstą dydžiu 3,16*. Kai tik jam pasitaikys 
proga, Kha ims mokytis paminklų geometrijos, kad galėtų per- 
prasti statytojų paslaptis. 

— Ar galiu pertraukti karalaičio Kha apmąstymus? — pasi- 
teiravo diplomatas Meba. 

Paauglys net nepakėlė galvos. 

— Jeigu jūs manote, kad verta... 

Pastaruoju metu užsienio reikalų ministro pavaduotojas daž- 


* Pagal Rhindo papirusą, tai buvo praktinis garsiojo r (pi) pritaikymas. 

nai ateidavo pasišnekučiuoti su Kha. Faraono sūnus nekentė 
jo aristokratiškos puikybės ir aukštuomenės liūto manierų, ta- 
čiau vertino Mebos išsilavinimą ir literatūros išmanymą. 

— Vis prie darbų, karalaiti? 

— O ar yra geresnis būdas širdžiai pralinksminti? 

— Koks rimtas klausimas iš tokio jauno žmogaus lūpų! Tiesą 
sakant, jūs neklystate. Kaip raštininkas ir valdovo sūnus, jūs 
įsakinėsite daugybei tarnų, jums neteks darbuotis nei plūgu, 
nei kirtikliu, jūsų rankos liks švelnios, jūs išvengsite sunkaus 
darbo, jums nereikės tempti ant pečių jokių sunkių krovinių, 
jūs gyvensite puikioje sodyboje, jūsų arklidėse bus pilna nuo- 
stabių Žirgų, jūs kasdien rengsitės vis kitais prašmatniais dra- 
bužiais, jūsų išpuošti neštuvai bus patogūs, ir jūs pelnysite fa- 
raono pasitikėjimą. 

— Iš tiesų daug tingių ir visko pertekusių raštininkų kaip tik 
taip ir gyvena; o aš tikiuosi sugebėsiąs skaityti sudėtingus įrašus 
ir galėsiąs dalyvauti rašant apeigų knygas. Dar tikiuosi, kad iš- 
kilmingose eisenose man bus leista nešti atnašaujamas aukas. 

— Tai labai kuklūs norai, karalaiti Kha. 

— Priešingai, Meba! Jie reikalauja daug pastangų. 

— Argi vyresniajam Ramzio sūnui neskirtas didingesnis liki- 
mas? 

— Mano vedliai ir vadovai - hieroglifai; ar jie kada nors me- 
lavo? 

Kalbėdamasis su tuo dvylikamečiu berniuku, Meba jautėsi 
labai nejaukiai. Jam atrodė, kad jis šnekasi su prityrusiu rašti- 
ninku, puikiai mokančiu tvardytis ir abejingu pataikavimui. 

— Gyvenimas - tai ne tik darbas ir griežtas pareigų vykdymas. 

— Kitokio gyvenimo aš neįsivaizduoju, Meba; ar tai - smerk- 
tina? 

— Ne; žinoma, ne. 

— Jūs, einąs tokias svarbias pareigas, argi jūs turite taip jau 
daug laisvalaikio pramogoms? 

Diplomatas nusuko akis, vengdamas Kha žvilgsnio. 

— Aš labai užsiėmęs, nes tarptautinė Egipto politika reika- 
lauja daug žinių ir jėgų. 

— Argi ne mano tėvas sprendžia su ta politika susijusius klau- 
simus? 

— Be abejo; bet mano bendradarbiai ir aš pats nuolat atkak- 
liai triūsiame, norėdami jam padėti. 

— Norėčiau daugiau sužinoti apie jūsų darbą. 

— Tai labai sudėtinga, ir nežinau, ar... 

— Aš pasistengsiu suprasti. 

Mebos laimei, atbėgusi Kha sesutė Meritamon, gaivi lyg auš- 
ra ir judri kaip vėjelis, išgelbėjo diplomatą nuo būtinybės aiš- 
kinti paaugliui užsienio politikos paslaptis. 

— Tu žaidi su mano broliu? — pasiteiravo mergytė. 

— Ne, aš atnešiau jam dovaną. 

— Kokią? 

— Štai šitą dėklą teptukams, karalaiti. 

Meba parodė jaunajam raštininkui dailią mažutę koloną iš 
paauksuoto medžio. Ji buvo tuščiavidurė ir talpino dvylika įvai- 
rių dydžių teptukų. 

— Tai... tai labai gražu! - sušuko karalaitis, dėdamas ant ša- 
lia stovinčios kėdutės seną teptuką, kuriuo jis rašė. 

— Ar galiu jį apžiūrėti? —- paklausė Meritamon. 

— Tik labai atsargiai, - susirūpino Kha, - tie daiktai yra to- 
kie trapūs. 

— Leisi man parašyti tais teptukais? 

— Su sąlyga, kad būsi labai atidi ir stengsies nedaryti klaidų. 

Kha padavė seseriai jau naudoto papiruso gabalėlį ir naują 
teptuką. Meritamon pamerkė jo galiuką į rašalą ir ėmėsi dar- 
bo, o karalaitis atidžiai stebėjo, kaip mergytė rūpestingai rašo 
hieroglifus. 

Pasinėrę į darbą, abu vaikai pamiršo Mebą. Kaip tik tokios 
akimirkos diplomatas ir lūkuriavo. 

Jis patyliukais paėmė seną Kha teptuką ir negirdomis pasi- 
šalino. 

Visą naktį gražioji Izetė sapnavo nendrinę trobelę, kur kita- 
dos ji pirmąkart mylėjosi su Ramziu. Ten jie slėpė savo aistrą, 
negalvodami apie ateitį, godžiai mėgaudamiesi geismo aki- 
mirkų palaima. 

Izetė niekada netroško tapti Egipto karaliene; tos pareigos 
ją gąsdino ir atrodė per sunkios. Izetė manė, kad tik Neferta- 
rė yra jų verta ir gali deramai jas atlikti. Tačiau kaip pamiršti 
vis dar liepsnojančią širdyje meilę? Kol Ramzis kariavo, Izetė 
mirtinai baiminosi dėl jo gyvybės. Ji nebesusivokė, kur eina 
nei ką daro; ji neteko noro dažytis ir gražintis, užsimesdavo 
bet kokią suknelę, neieškodavo dailesnių sandalų, o dažniau- 
siai išvis vaikščiojo basa. 

Kai tik Ramzis sugrįžo, visos Izetės baimės išgaravo. Grįžo 
ir jos grožis, kuris būtų galėjęs suvilioti net labiausiai persiso- 
tinusį vyriškį — Žinoma, jei jis būtų pastebėjęs nerimastingai 
virpančią gražuolę rūmų koridoriuje, jungiančiame Ramzio 
kabinetą su jo kambariais. Kai jis pasuks šiuo koridoriumi, 
jinai išdrįs jį užkalbinti... Ne, ji nesiryš - juk jai taip ir knieti 
pabėgti. 

Jeigu ji ims įkyrėti Ramziui, jis išsiųs ją kur nors toliau nuo 
sostinės, ir ji daugiau jo nebepamatys. Kas gali būti sunkiau ir 
skaudžiau? 

Kai koridoriaus gale pasirodė valdovas, Izetei pakirto ko- 
jas. Jai neužteko jėgų nei pabėgti, nei atplėšti akių nuo Ram- 
zio, didingu stotu panašaus į dievą. 

— Ką tu čia veiki, Izete? 

— Aš norėjau tau pasakyti... Aš tau pagimdžiau antrą sūnų. 

— Žindyvė man jį parodė: Merenptahas nuostabus. 

— Aš mylėsiu jį taip pat kaip Kha. 

— Nė kiek tuo neabejoju. 

— Tau aš liksiu žemės lopinėliu, kurį tu panorėjęs galėsi įdirb- 
ti, tvenkiniu, kuriame tu galbūt sumanysi nusimaudyti... Ar 
nori turėti dar daugiau sūnų, Ramzi? 

— Tai man suteiks potvarkis dėl karališkųjų vaikų. 

— Prašyk manęs visko, ko tik panorėsi... Mano siela ir kūnas 
priklauso tau - tau vienam... 

— Klysti, Izete: joks žmogus negali būti kito žmogaus savi- 
ninkas ar šeimininkas. 

— Ir vis dėlto aš esu tavo. Tu gali pasitupdyti mane saujon 
lyg iš lizdo iškritusią paukštytę. Be tavo šilumos aš nuvysiu. 

— Izete, aš myliu Nefertarę. 

— Nefertarė yra karalienė, o aš - tik moteris; argi tu negalė- 
tum mylėti manęs kitokia meile, negu myli ją? 

— Su ja aš kuriu pasaulį. Šia paslaptimi aš galiu pasidalyti tik 
su didžiąja valdovo sutuoktine, ir tik ji perpranta šią paslaptį. 

— Ar tu leisi man... likti šiuose rūmuose? 

Gražioji Izetė paklausė vos girdimu balsu: Ramzio atsakas 
turėjo nulemti jos ateitį. 

— Čia tu užauginsi Kha, Merenptahą ir mano dukrą Merita- 
mon. 


Kretietis priklausė Seramanos vadovaujamam samdomų ka- 
reivių būriui. Jis turėjo atlikti tyrimą Vidurio Egipto kaimuose, 
išsidėsčiusiuose netoli apleisto miesto, kurį buvo įkūręs farao- 
nas atskalūnas Echnatonas. Gimęs ir augęs Kretos saloje, jis 
tapo piratu - kaip ir jo viršininkas; o dabar pratinosi prie gyve- 
nimo Egipte ir jo teikiamų privalumų. Nors jam trūko jūros ir 
jis labai jos ilgėjosi, kretietis rasdavo paguodą plaukiodamas 
greitaeigiais laiveliais Nilu. Jam būdavo smagu pergudrauti įno- 

ringą upę, išvengiant jos netikėčiausių žabangų. Net prityręs 
jūreivis ar upeivis sutrikdavo, susidūręs su stipria srove, smėlio 
seklumomis, slypinčiomis po negiliu vandens sluoksniu, ir ga- 
Kretietis jau spėjo parodyti jaunos nužudytosios šviesiap- 
laukės atvaizdą šimtams kaimiečių, ir kaskart veltui. Tiesą sa- 
kant, jis vykdė užduotį ne itin noriai, nes buvo tikras, kad auka 
kilusi iš Pi- Ramzio ar Memfio. Seramana išsiuntinėjo savo sek- 
lius į visas provincijas, tikėdamasis, kad vienas iš jų ras lemia- 
mą įrodymą, bet kretiečiui laimė neskubėjo nusišypsoti. Jam 
teko darbuotis ramioje kaimo vietovėje, kur gyvenimą rikiavo 
metų laikų kaita, tad milžino sardo pažadėtas apdovanojimas 
tikriausiai atiteks kam nors kitam. Vis dėlto kretietis uoliai 
vykdė užduotį, džiaugdamasis bent tuo, kad gali praleisti dau- 
gybę laiko svetingose užeigose. Dar dvi trys dienos, ir jis grįš į 
Pi-Ramzį: nieko nepešęs, bet labai patenkintas savo kelione. 
Įsitaisęs už patogaus stalo, kretietis stebėjo nešiojančią alų 
merginą. Juki ir žvitri, ji mielai koketavo su lankytojais. Buvęs 
piratas nutarė išbandyti laimę ir nutvėrė padavėją už rankovės: 
— Ei, mažyte, tu man patinki. 
— O kas tu toks? 
— Vyras. 
Ji prapliupo juoktis. 
— Visi vienodi: pasipūtę pagyrūnai! 
— Aš galiu tai įrodyti. 
— Tik pamanykit... Na, ir kaipgi? 
— Savaip. 
— Visi jūs sakot tą patį. 
— O aš ne tik sakau: aš veikiu. 
Padavėja perbraukė pirštu jam per lūpas. 
— Pasisaugok, aš nemėgstu pagyrūnų. Be to, aš - smaližė... 
— Ir pasitaikyk gi tu man šitaip! Juk tai - mano visų didžiau- 
sias trūkumas... 

— Vyruti, nežadink mano vaizduotės. 

— Tai gal pereikim prie veiksmų? 

— Kuo tu mane laikai? 

— Tuo, kuo tu ir esi: dailia mergina, kuri nori pasimylėti su 
ryžtingu vyriškiu. 

— Kur tu gimęs? 

— Kretos saloje. 

— O tu... sąžiningas žmogus? 

— Meilėje aš duodu tiek pat, kiek imu. 

Vidurnaktį juodu susitiko kluone. Nei jis, nei ji nebuvo lin- 
kę tuščiai gaišti laiko parengtiniams pašnekesiams ar glamo- 
nėms. Juodu šoko vienas prie kito su įkarščiu, kuris aprimo 
tik po daugelio saldžių puolimų. Pagaliau pasitenkinę, abu kurį 
laiką ramiai gulėjo šalia. 

— Žiūrėdamas į tave, aš nejučia pagalvojau apie vieną savo 
pažįstamą. Iš veido tu į ją panaši... Labai norėčiau ją rasti. 

— Ką tokią? 

Kretietis parodė padavėjai jaunosios šviesiaplaukės atvaizdą. 

— Aš ją pažįstu, — tarė padavėja. 

— Gal ji gyvena kur nors netoliese? 

— Ji gyveno kaimelyje palei apleistą miestą, prie dykumos. 
Prieš keletą mėnesių aš buvau ją sutikusi turguje. 

— Kuo ji vardu? 

— Nežinau. Aš su ja nesikalbėjau. 

— Ar ji gyveno viena? 

— Ne, su ja gyveno senukas, panašus į raganių. Jis dar tikėjo 
prakeiktojo faraono melagystėmis. Niekas prie jo nė nesiar- 
tindavo. 


Priešingai nei kiti apylinkių kaimai, šitas atrodė visiškai nu- 
skurdęs. Vargani nameliai, suskeldėjusios sienos, sutrūkinėjęs 
tinkas, įskilimų išvagoti dažai, apleisti, užžėlę sodeliai... Kam 
galėjo kilti noras čia apsigyventi? Kretietis ryžosi paėjėti didžiąja 
gatve, užteršta krūvomis atliekų, kurias kramsnojo ožkos. 

Trinktelėjo medinė langinė. 

Pro šalį nukūrė mergaičiukė, gniauždama glėbyje skuduri- 
nę lėlę, suklupo ir būtų pargriuvusi, jei kretietis nebūtų pa- 
stvėręs ją už rankos. 

— Kur gyvena raganius? 

Mergytė suspurdėjo, stengdamasi ištrūkti. 

— Jei nepasakysi, atimsiu tavo žaislą. 

Ji parodė žemą namą uždaromis durimis ir languose įtaisy- 
tomis medinėmis grotomis. Paleidęs mergytę, kretietis nubė- 
go prie skurdaus namelio ir vienu peties smūgiu išlaužė duris. 

Kvadratinis kambarys su plūkta asla, paskendęs prieblan- 
doje. Palmių lapų guolyje - merdėjąs senis. 

— Aš — tvarkos sergėtojas, - prisistatė kretietis, - jums nėra 
ko bijoti. 

— Ko... ko jūs norite"? 

— Ar galite pasakyti, kas ta jauna moteris? 

Seramanos pavaldinys parodė seniui šviesiaplaukės atvaizdą. 

— Lita... tai mano mažoji Lita... Ji manė, kad yra kilusi iš 
atskalūno šeimos... Ir jis ją išsivedė. 

— Apie ką jūs kalbate? 

— Apie svetimšalį... Apie svetimšalį burtininką, jis pavogė 
Litos sielą. 

— Kuo jis vardu? 

— Jis grįžo... Jis slapstosi kapavietėse... Kapavietėse, esu tuo 
tikras. 

Senio galva nusviro į šoną. Jis dar kvėpavo, bet jau nebepa- 
jegė kalbėti. 


Kretietis pabūgo. 

Iamsios įėjimų į apleistas kapavietes angos buvo panašios į 
pražiotus pragaro nasrus. Norint pasirinkti jas savo prieglobs- 
čiu, reikėjo būti piktųjų dvasių padermės. Galbūt senis jam 
pamelavo. Ką gi, jis vis tiek privalo apžiūrėti šitą vietovę. Gal 

šįkart jam pasiseks: jis sučiups Litos žudiką, nugabens jį į Pi- 
Ramzį ir gaus gražų atlygį. 

Nors vaizduotė piešė jam tokią malonią ateitį, kretietis jau- 
tėsi labai nejaukiai. Jis būtų kur kas mieliau kovęsis plyname 
lauke, drąsiai stojęs prieš daugybę piratų atviroje jūroje, švais- 
tęsis kumščiais po giedru dangumi... Bet, nors jam buvo labai 
nesmagu lįsti į tas kapavietes, jis pasiryžo nesitraukti. 

Užsiropštęs stačiu šlaitu, kretietis įsidrąsinęs įėjo į pirmąją 
kapavietę gana aukštomis lubomis ir puošniomis sienomis, ku- 
riose buvo nutapyti žmonės, atėję pagerbti Echnatono su Ne- 
fertite. Tvarkos sergėtojas atsargiai nuėjo ligi pat laidojimo 
rūsio galo, bet nerado nei mumijos, nei kokių nors žmogaus 
buvimo pėdsakų. Jokia piktoji dvasia jo neužpuolė. 

Nusiraminęs kretietis apžiūrėjo antrą kapavietę, kuri taip pat 
apvylė jo lūkesčius. Uoliena čia buvo prasta, ji skeldėjo ir trupė- 
jo. Iškaltos sienose scenos iš dievų gyvenimo tikrai neišliks per 
amžius. Palubėje ėmė blaškytis išgąsdinti šikšnosparniai. 

Senis, prieš mirtį šnekėjęs jam apie kapavietes, turbūt klie- 
dėjo. Tačiau Seramanos pasiuntinys nutarė apžiūrėti dar dvi 
ar tris kapavietes, o tada jau ramia širdimi pasitraukti iš šios 
apleistos vietovės. 

Čia viskas buvo negyva. 

Paėjėjęs palei uolas, kylančias virš lygumos, kurioje buvo 
pastatytas Saulės miestas, jis pro gana žemą angą įlindo į vy- 
riausiojo Atono žynio Merirės kapavietę. Čia bareljefai buvo 
rūpestingai nudailinti ir gerai išsilaikę. Kretietis net stabtelė- 
jo, gėrėdamasis saulės spindulių nutviekstos karališkosios po- 
ros atvaizdu. 

Kažkas tyliai prisėlino jam už nugaros. 

Tvarkos sergėtojui dar nespėjus atsigręžti, magas Ofiras per- 
rėžė jam gerklę. 


13 


Meba kiūtojo užsimerkęs. Kai jis pravėrė akis, kretiečio lavo- 
nas tysojo ant žemės. 

— Jūs neturėjote teisės, Ofirai, jūs neturėjote teisės... 

— Liaukitės inkštęs, Meba. 

— Jūs ką tik nužudėte žmogų! 

— O jūs tapote žmogžudystės liudininku. 

Ofiro žvilgsnis buvo toks grėsmingas, kad diplomatas ėmė 
trauktis atatupstas ir nulindo į tolimiausią kapavietės kampą. 
Jis norėjo pasprukti nuo tų neapsakomai žiaurių akių, kurių 
žvilgsnis, kaip jam atrodė, sekė jį ir tamsoje. 

— Aš pažįstu tą landūną, - tarė Šenaras. - Tai vienas iš Sera- 
manos samdomų kareivių, kuriems jis moka už tai, kad saugo- 
tų Ramzį. 

— Tvarkos sergėtojas, paleistas mūsų pėdomis... Matyt, sar- 
dui rūpi išsiaiškinti, kas buvo Lita, ir jis bando rinkti apie ją 
visas įmanomas žinias. Tai, kad šitas pėdsekys pasiekė Ache- 
tatono apylinkes, liudija, jog surengtos plataus masto paieškos. 

— Ir mums šitame prakeiktame mieste jau nebesaugu, - pa- 
darė išvadą Šenaras. 

— Na, neskubėkime baimintis, tas smalsuolis jau niekada ne- 
beprabils. 

— Vis dėlto jam pavyko prisikasti ligi mūsų... Seramana pa- 
darys tą patį. 

— Mūsų slėptuvę galėjo išduoti vienintelis plepys: Litos glo- 
bėjas, kaimiečių laikomas raganiumi. Tas senas kvailys merdi, 
bet jam, matyt, dar užteko jėgų mus išduoti. Šįvakar aš juo 
pasirūpinsiu. 

Meba pajuto pareigą įsiterpti: 

— Jūs neįvykdysite dar vienos Žmogžudystės! 

— Išlįskite iš patamsių, - įsakė jam Ofiras. 

Meba dvejojo ir delsė. 

— Greičiau. 

Diplomatas žengtelėjo į priekį. Jo lūpos mėšlungiškai trūk- 
čiOjo. 

— Nelieskite manęs, Ofirai! 

— Jūs esate mūsų sąjungininkas ir privalote man paklusti: 
nepamirškite šito. 

— Žinoma, bet tos žmogžudystės... 

— Mes - ne jaukiose jūsų ministerijos patalpose. Jūs priklau- 
sote šnipinėjimo tinklui, jo užduotis - priešintis Ramzio ga- 
liai, netgi ją sunaikinti ir suteikti hetitams galimybę užkariauti 
Egiptą. Gal manote, kad tam pakaks vienos kitos diplomati- 
nės gudrybės? Anksčiau ar vėliau ir jūs būsite priverstas paša- 
linti iš kelio priešą, gresiantį jūsų saugumui. 

— Aš - aukštas pareigūnas, ir aš... 

— Jūs esate tvarkos sergėtojo nužudymo bendrininkas, Me- 
ba, patinka jums tai ar ne. 

Diplomato žvilgsnis vėl nukrypo į kretiečio lavoną. 

— Aš nemaniau, kad reikės griebtis tokių priemonių. 

— Dabar jūs tai žinote. 

— Tas landūnas pertraukė mūsų pokalbį, - priminė Šenaras. - 
Meba, ar tau pavyko? 

— Dėl to aš ir rizikavau vėl nusigauti pas jus, į šį prakeiktą 
miestą! Taip, man pavyko. 

Mago balsas išsyk sušvelnėjo. 

— Puikiai pasidarbavote, bičiuli. Mes jumis didžiuojamės. 

— Aš vykdau savo įsipareigojimus. Nepamirškite ir jūs savųjų. 

— Būsimoji valdžia jūsų nepamirš, Meba. Parodykite mums 
tą lobį, kurį jums pavyko pavogti. 

Diplomatas ištraukė iš kišenės Kha teptuką. 

— Karalaitis juo rašė. 

— Puiku, - pakartojo Ofiras, — iš tiesų puiku. 

— Kaip jūs norite jį panaudoti? 

— Aš pagausiu juo Kha energiją ir nukreipsiu prieš jį patį. 

— Betgi jūs neketinate... 

- Vyresnysis Ramzio sūnus yra vienas iš mūsų tiesioginių prie- 
šininkų. Bet koks smūgis, galintis įskaudinti, priblokšti ir drau- 
ge nusilpninti karališkąją porą, pasitarnaus mūsų reikalui. 

— Juk Kha - dar vaikas! 

— Jis - vyresnysis faraono sūnus. 

— Ne, Ofirai, nelieskite vaiko... 

— Jūs pasirinkote savo kelią ir šalininkus, Meba. Trauktis 
per vėlu. 

Burtininkas ištiesė ranką. 
— Duokite man tą daikčiuką. 
Diplomato dvejonės pralinksmino Šenarą. Jis taip nekentė 
to kinkadrebio, kad būtų įmanęs pasmaugti jį savo rankomis. 
Meba lėtai ištiesė teptuką Ofirui. 
— Nejaugi tikrai būtina kenkti tam berniukui? 
— Grįžkite į Pi-Ramzį, - įsakė magas, — ir nebesirodykite 
šičia. 
— Ar jūs dar ilgai būsite šioje kapavietėje? 
— Tiek laiko, kiek prireiks, kad kerai pradėtų veikti. 
— O paskui? 
— Nebūkite pernelyg smalsus, Meba; aš pats jus susirasiu. 
— Sostinėje mano padėtis gali tapti nepakenčiama. 
— Stenkitės likti šaltakraujiškas, ir viskas bus gerai. 
— O kaip man elgtis? 
— Dirbkite savo įprastus darbus. Kai ateis laikas, gausite ma- 


no nurodymus. 
Diplomatas buvo jau beišeinąs iš kapavietės, bet ir vėl su- 


grįžo: 
— Gerai pagalvokite, Ofirai. Jei kas nors palies jo sūnų, Ram- 


zis įnirš, ir tada... 

— Keliaukite, Meba. 

Stovėdami prie įėjimo į kapavietę, Ofiras su Šenaru žiūrė- 
jo, kaip jų bendrininkas leidžiasi šlaitu žemyn ir sėda ant ar- 
klio, paslėpto už sugriuvusios sodybos. 

— Tuo bailiu negalima pasikliauti, - sumurmėjo Šenaras. - 
Jis panašus į netekusią galvos žiurkę, besiblaškančią narve ir 
veltui ieškančią išėjimo. Kodėl mums jo neatsikračius? 

— Kol Meba eis aukštas pareigas, jis bus mums naudingas. 

— Ojei jam šaus į galvą atskleisti, kur yra mūsų slėptuvė? 

— Ar tik nemanote, kad aš nekėliau sau to klausimo? 


Ramziui grįžus, Nefertarei tik retkarčiais pasitaikydavo pro- 
ga praleisti keletą akimirkų akis į akį su vyru. Valdovo darbo 
kambarį gulte apgulė Amenis, viziris, ministrai ir vyriausieji 
žyniai, o pati karalienė turėjo ir toliau atsakinėti į raštininkų, 
dirbtuvių viršininkų, mokesčių rinkėjų ir kitų jos rūmams pri- 
klausančių pareigūnų skundus bei prašymus. 

Nefertarė dažnai gailėjosi netapusi kokios nors šventyklos 
muzikante; ten ji būtų gyvenusi tyliai ir ramiai, nuošalyje nuo 
kasdienybės sumaišties ir triukšmo. Tačiau Egipto karalienė 
neturėjo teisės į tokį prieglobstį: ji privalėjo vykdyti savo pa- 
reigą, nekreipdama dėmesio į nuovargį ir išbandymų naštą. 

Nuolat padedama karalienės motinos Tujos, Nefertarė iš- 
moko valdyti. Per septynerius valdymo metus Ramzis daug 
mėnesių praleido už Egipto ribų tvarkydamas reikalus pro- 
tektoratuose arba kaudamasis mūšio lauke. Jaunajai karalie- 
nei teko ieškoti savyje jėgų ir stiprybės, norint pakelti visus 
valstybės valdymo sunkumus ir atlikinėti apeigas, palaikančias 
būtiną ryšį tarp dievų ir žmonių. Ji net neįtarė, kad jos sieloje 
ir gležname kūne tų jėgų slypi tiek daug. 

Tai, kad ji visiškai neturėjo laiko nė pagalvoti apie save pa- 
čią, Netertarės neliūdino. Kiekviena jos diena turėjo daugiau 
darbų nei valandų, ir Nefertarė buvo tuo patenkinta. Žinoma, 
ji negalėjo skirti Kha ir Meritamon tiek laiko, kiek būtų norė- 

jusi, ir prarasdavo begalę tų nepakartojamų akimirkų, kai ga- 
lima pamatyti, kaip bunda vaiko siela ir bręsta jo protas. Nors 
Kha su Merenptahu buvo Ramzio ir Izetės sūnūs, Nefertarė 
mylėjo juos taip pat kaip savo dukterį Meritamon. Ramzis bu- 
vo visiškai teisus paprašęs Izetės rūpintis visų trijų vaikų auk- 
lėjimu. Abi moterys nebuvo viena kitai nei priešės, nei varžo- 
vės; nebegalėdama turėti vaikų, Nefertarė pati paprašė Ram- 
zio lankytis pas gražiąją Izetę, kad ji pagimdytų jam palikuo- 
nių, iš kurių jis galbūt pasirinktų sau įpėdinį. Gimus Merenp- 
tahui, Ramzis nusprendė palikti Izetę ir įvaikinti neribotą skai- 
čių „karališkųjų vaikų“, kurie taptų gyvu karališkosios poros 
vaisingumo įrodymu. 

Meilė, kurią karalienė jautė Ramziui, smarkiai pranoko 
kūniškąją jungtį ir jos malonumus; dar jaunystėje Nefertarę 
Ramzis suviliojo ne tik kaip vyras: ją pakerėjo spindulinga 
Ramzio siela. Jiedu buvo lyg viena būtybė, ir Nefertarė buvo 
tikra, kad juos visada sieja nematomas ryšys, net Ramziui 
esant kur nors toli. 

Pavargusi karalienė pasišaukė prityrusias tarnaites, besirū- 
pinančias jos rankų ir kojų nagų priežiūra; po ilgos darbo die- 
nos Nefertarė prisimindavo, kad grožis, padedąs jai atrodyti 
giedrai ir gaiviai bet kokiu atveju, kad ir kokie rūpesčiai ją 
kamuotų, taip pat reikalauja laiko. 

Pirmiausia Nefertarė nutarė išsimaudyti: dvi tarnaitės api- 
pylė nuogą karalienės kūną šiltu iškvėpintu vandeniu. Paskui 
ji išsitiesė ant šiltų plytelių, ir prasidėjo ilgas masažas, įtrinant 
kūną tepalu, pagamintu iš smilkalų, terpentino, aliejaus ir cit- 
rinos, jis turėjo atpalaiduoti raumenis prieš miegą. 

Nefertarė galvojo apie trūkumus, už kuriuos ji buvo atsa- 
kinga; apie padarytas klaidas; apie bereikalingus pykčio pro- 
trūkius. Vienintelis teisingas kelias tam, kas privalėjo veikti, 
buvo pati veikla, nes teisingas veiksmas turėjo praturtinti Ma- 
at įstatymą ir apsaugoti šalį nuo sumaišties. 

ŪUmai karalienę masažavusi ranka ėmė judėti lėčiau ir švel- 
niau. 

— Ramzi... 

— Ar galiu pavaduoti tarnaitę? 

— Reikia pagalvoti. 

Nefertarė tyčia lėtai atsigręžė ir išvydo meilės kupinas akis. 

— Nejaugi tas begalinis posėdis su Ameniu ir aruodų valdy- 
tojais pasibaigė? 

— Šis vakaras ir naktis priklauso mums. 

Ji atrišo Ramzio klubjuostę. 

— Atskleisk man savo paslaptį, Nefertare. Kartais aš imu ma- 
nyti, kad tavo grožis — ne šio pasaulio. 

— Kaip ir mudviejų meilė... 

Jiedu išsitiesė ant šiltų plytelių ir apsikabino; sumišo jų kva- 
pai, susiliejo lūpos, o paskui geismo bangos nuplukdė juos toli 
toli — už regimojo pasaulio ribų. 

Ramzis apgaubė Nefertarę didele skraiste; išskleista ji vaizda- 
vo nuolatiniu judėjimu teikiančios gyvybę deivės Izidės sparnus. 

— Koks grožis! 

— Ją neseniai išaudė Sajo audėjos - kad tau niekada nebūtų 
šalta. 

Ji prisiglaudė prie valdovo. 

— Tegu dievai padaro taip, kad mudu niekada nesiskirtume. 

Apšviestas trijų didelių grotuotų langų, Ramzio darbo kam- 
barys buvo toks pat kuklus kaip kitados jo tėvo Sečio: baltos, 
niekuo nepagražintos sienos; didelis stalas, krėslas su tiesiu 
atlošu valdovui atsisėsti, kėdės su šiaudinėmis sėdynėmis - lan- 
kytojams; spinta papiruso ritinėliams, kur buvo sudėti magiš- 
kos galios įrašai, turėję apsaugoti karališkąjį asmenį; Artimų- 
jų Rytų žemėlapis ir statula, vaizduojanti velionį faraoną, ku- 
rio žvilgsnis iš amžinybės stebėjo sūnaus darbą. 

Šalia valdovo rašymo reikmenų gulėjo dvi akacijos šakelės, 
jų galiukai buvo surišti labai stipriai susuktu lininiu siūlu: tai 
buvo Sečio lazdelė vandens telkiniams ieškoti. Ramziui jau 
teko ja naudotis. 

— Kada bus teismas? — paklausė valdovas Amenio. 

— Po dviejų savaičių. 

Kaip visada išblyškęs, raštininkas buvo apsikrovęs daugybe 
papiruso ritinėlių ir prirašytų lentelių. Nors toks svoris buvo 
aiškiai per didelis jo menkučiams raumenims ir silpnam stu- 
burui, jis nieku gyvu nebūtų patikėjęs slaptų dokumentų kie- 
no nors kito rankoms. 

— Ar tu įspėjai Mozę? 

- Žinoma. 

— Kaip jis išklausė tą žinią? 

— Jis atrodė visai ramus. 

— Ar pasakei jam, kad mes turime įrodymą, jog jis nekaltas? 

— Aš leidau jam suprasti, kad jo byla - ne beviltiška. 

— Kam gi tiek atsargumo? 

— Nes nei tu, nei aš nežinome, koks bus teismo nuosprendis. 

— Teisėta savigyna nesmerktina! 

— Mozė nužudė žmogų. Dar blogiau, kad tas žmogus buvo 
tavo sesers Dolantės vyras. 

— Aš ateisiu į teismą ir pasakysiu savo nuomonę apie tą ne- 
naudėlį. 

— Ne, Didenybe, tu jokiu būdu negali kištis į teismo darbą. 
Kadangi faraonas užtikrina Maat įstatymo galiojimą Žemėje 
ir nešališką teisingumą, jis neturi kištis į teisminį procesą. 

— Manai, kad aš to nežinau? 

— Argi aš būčiau tavo draugas, jei nepadėčiau tau kovoti su 
pačiu savimi? 

— Oi kaip tai nelengva, Ameni! 

— Nieko: aš atkaklus ir užsispyręs. 

— Betgi Mozė pats grįžo į Egiptą, juk taip? 

— Tai neatperka nei jo poelgio, nei kaltės. 

— Ar tik neketini per teismo posėdį pasakyti prieš jį kaltina- 
mąją kalbą? 

— Mozė ne tik tavo, bet ir mano draugas; teisme aš pateiksiu 
jo nekaltumo įrodymą. Bet ar jis įtikins vizirį su teisėjais? 

— Dvare Mozę visi labai gerbė ir vertino; visi supras, kokios 
aplinkybės privertė jį užmušti Sarį. 

— Tikėkimės, kad taip ir bus, Didenybe. 


Nors Seramana praleido malonią naktį su dviem labai išra- 
dingom sirėm, jis buvo prastai nusiteikęs; tad dar prieš pusry- 
čius, kuriuos egiptiečiai vadino „burnos skalavimu“, jis išvijo 
abi mergužėles lauk. 

Kad ir kaip sardas stengėsi sužinoti nužudytos jaunos švie- 
siaplaukės vardą, ligi šiol jam tai nepavyko. 

Seramana tikėjosi, kad aukos atvaizdas padės jo vyrams 
greitai aptikti merginos pėdsakus. Bet nei Pi-Ramzyje, nei 
Memfyje, nei Tėbuose šviesiaplaukės niekas nepažinojo. Iš 

to kilo vienintelė išvada: ji buvo laikoma uždaryta ir griež- 
čiausiai saugoma. 

Tačiau buvo liudytoja, turėjusi nemažai Žinoti apie nelai- 
mingąją šviesiaplaukę: Dolantė, Ramzio sesuo. Deja, Serama- 
na negalėjo jos apklausti taip, kaip būtų norėjęs. Pripažinusi 
savo kaltę, viešai dėl jos atgailavusi ir prisiekusi ištikimybę ka- 
rališkajai porai, veidmainė Dolantė bent jau iš dalies susigrą- 
žino jos pasitikėjimą. 

Susierzinęs sardas ėmė peržiūrinėti ataskaitas, kurias para- 
šė jo pasiuntiniai, grįžę iš kelionių po provincijas. Elefantina, 
El-Kabas, Edfu, Deltos miestai... Nieko, visiškai nieko nesu- 
žinota. Tačiau patikrinęs išsiųstų iš Pi-Ramzio seklių sąrašą ir 
palyginęs su pateiktomis ataskaitomis, Seramana labai nuste- 
bo: apie atliktą tyrimą nieko nepranešė į Vidurio Egiptą išvy- 
kęs kretietis, o juk šis buvęs piratas buvo godus pasipelnyti; be 
to, jis puikiai žinojo, kokia bausmė jo laukia už nepaklusnumą 
ar drausmės pažeidimą. 

Paskubomis apsirengęs ir net nepasirūpinęs nusiskusti, Se- 
ramana nuėjo pas Amenį. Tokį ankstų rytą dvidešimt rinkti- 
nių valdininkų, sudarančių tiesioginių Amenio pavaldinių bū- 
rį, dar nebuvo susirinkę, bet Ramzio asmens sekretorius ir jo 
sandalų laikytojas jau spėjo paskanauti per pusryčius mieži- 
nės košės, figų bei džiovintos Žuvies ir įnikęs rūšiavo krūvą 
papirusų. Nors geibusis raštininkėlis valgė labai daug, tas mais- 
tas visai nėjo jam į kūną. 

— Kas nors nutiko, Seramana? 

— Vienas mano vyrukas neparašė ataskaitos. 

— Argi tai taip svarbu, kad dėl to verta nerimauti? 

— Taip: nes tas vyrukas, kretietis, smulkmeniškai tikslus, ne- 
paprastai uolus ir drausmingas. 

— Kur tu jį buvai išsiuntęs? 

— Į Vidurio Egiptą, al Beršos provinciją. Tiksliau sakant, ne- 
toli nuo apleistojo Echnatono miesto. 

— Tolimas užkampis. 

— Seku tavo pėdomis: pasidariau kruopštus ir sąžiningas. 

Amenis šyptelėjo. Jiedu su Seramana ne visada buvo drau- 
gai, bet susitaikę ėmė tikrai gerbti vienas kitą. 

— Galbūt tavo kretietis paprasčiausiai vėluoja. 

— Jis turėjo grįžti prieš gerą savaitę. 

— Atvirai kalbant, man rodos, kad tai tik mažmožis. 

— O mano nuojauta tvirtina priešingai. 

— Kodėl tu man tai pasakoji? Juk turi visą valdžią, visas prie- 
mones ir galimybes pats atskleisti tą paslaptį. 

— Todėl, Ameni, kad nieko neišeina, visiškai nieko. 

— Nagi, paaiškink. 

— Magas dingo, Šenaro lavonas taip ir nesurastas, o čia dar 
ta šviesiaplaukė mergina, apie kurią nieko nepavyko sužino- 
ti... Man labai neramu. 

— Ramzis valdo šalį ir kontroliuoja padėtį. 

— Kiek aš žinau, karas tebesitęsia, o hetitai neatsisakė savo 
ketinimų sunaikinti Egiptą! 

— Taigi tu manai, kad hetitų šnipinėjimo tinklas nebuvo vi- 
siškai sunaikintas. 

— Ramybė prieš audrą... štai ką aš manau ir jaučiu. O nuo- 
jauta retai kada mane apgauna. 

— Ką tu siūlai? 

— Keliausiu į tą apleistą miestą: noriu sužinoti, kas nutiko 
kretiečiui. Saugok faraoną, kol aš sugrįšiu. 


Vyresniąją Ramzio seserį Dolantę apniko abejonės. Aukšta 
tamsiaplaukė vėl gyveno kaip kilminga ir turtinga moteris, tu- 
rinti begalę laisvalaikio ir besilankanti puotose, priėmimuose 
ir kitose aukštuomenės pramogose. Ji lengvabūdiškai plepė- 
davo su paikomis puošeivomis, o nepakenčiami nusenę dabi- 
tos ir jauni gražuolių viliotojai, tokie pat tuščiakalbiai kaip ir 
tuščiagalviai, uoliai jai meilinosi ir saldžialiežuvavo. 


“, 


guys 


92 


Tapusi vienintelio dievo - Atono garbintoja, Dolantė troš- 
ko visomis išgalėmis prisidėti skleidžiant jo tiesą, kad ji paga- 
liau nutviekstų Egipto žemę, išvytų netikruosius dievus ir tuos, 
kurie jiems meldėsi. Bet jai nesisekė rasti bendraminčių: ap- 
link Dolantė matė tik apakėlius, patenkintus ir savo dievais, ir 
savo padėtimi. 

Netekusi Ofiro patarimų, ji panėšėjo į išlikusį gyvą audros 
nuskandinto laivo keleivį. Bėgo dienos, savaitės, mėnesiai, ir 
Dolantės pasiryžimas ėmė sekti. Kaip išsaugoti tikėjimą, ku- 
rio niekas nepalaiko? Dolantė jau nieko nebesitikėjo iš atei- 
ties, kuri jai atrodė nyki ir beprasmė. 

Dolantės kambarinė, žvitriaakė juodaplaukė, pakeitė paklo- 
des ir iššlavė kambarį. 

— Gal jūs nesveikuojate, ponia? Ar tik šiaip dėl ko nors liū- 
dite? 

— Kas gi man galėtų pavydėti tokio likimo? 

— O! Gražios suknelės, pasivaikščiojimai po nuostabius so- 
dus, susitikimai su tokiais pat nuostabiais vyriškiais... Aš tik- 
rai jums truputį pavydžiu. 

— Gal tu nelaiminga? 

— Ne, ne! Aš turiu labai mielą vyrą, du sveikus vaikus, be to, 
mudu gerai uždirbame, tad gyvenimui mums tikrai užtenka. 
Netrukus vyras baigs statyti mūsų naują namą. 

Dolantė išdrįso užduoti klausimą, kuris nedavė jai ramybės. 

— O Dievas... Ar tu apie jį kada nors pagalvoji? 

— Dievas yra visur, ponia: pakanka garbinti dievus ir stebėti 
gamtą. 

Dolantei praėjo noras klausinėti. Ofiras buvo teisus: tikrąjį 
tikėjimą reikėjo diegti jėga, nelaukiant, ko! liaudis atsivers. Pa- 
klusdama privalomam mokymui, ji atsižadės senųjų paklydimų. 

— Ponia... Ar žinote, ką žmonės šneka? 

Žvitruolės kambarinės akys degė nenumaldomu noru pa- 
plepėti. Galbūt Dolantė išgirs ką nors įdomaus. 

— Sako, kad jūs ketinate vėl ištekėti ir kad daugybė garbin- 
tojų varžosi dėl jūsų rankos. 

— Et, šneka nežinia ką. 

— Gaila... Jūs pakankamai ilgai gedėjote. Mano nuomone, 
negerai, kada tokia moteris kaip jūs šitaip kenčia dėl vienatvės. 

— Aš savo gyvenimu nesiskundžiu. 

— Kartais jūs atrodote tokia liūdna... Nors, žinoma, taip ir 
turi būti: tikriausiai tuo metu jūs galvojate apie savo vyrą. Varg- 
šelis! Susilaukti tokios mirties, kristi nuo žudiko rankos... Ka- 
žin kokį nuosprendį Oziris per savo teismą ištars jo sielai? Tik 
nepykit, ponia, bet kalbama, kad jūsų vyras ne visada elgdavo- 
si dorai. | 

— Deja, tai tiesa. 

— Tuomet kam jums gyventi tais liūdnais prisiminimais? 

— Nauja santuoka manęs nevilioja. 

— Laimė sugrįš, ponia! Ypač jei jūsų vyro žudikas bus nu- 
teistas. 

— Ką tu apie tai žinai? Ką girdėjai? 

— Mozę teis. 

— Mozę? Bet juk jis pabėgo! 

— Tai dar laikoma paslaptyje, bet mano vyro draugas — vy- 
riausiasis didžiojo kalėjimo sargas; jis sakė, kad hebrajas sėdi 
ten uždarytas ir tikriausiai bus nuteistas mirti. 

— Ar galima jį aplankyti? 

— Ne, jis kalinamas vienutėje, nes jam iškelti labai sunkūs 
kaltinimai. Žinoma, jus pakvies į teismą, ir jūs turėsite progą 
atkeršyti už vyro mirtį. 

Mozė grįžo! Mozė, kuris tikėjo vienintelį Dievą! Ar tik tai 
nebus Dolantei siųstas ženklas? 

Mozė turėjo būti teisiamas didžiojoje teisingumo salėje vado- 
vaujant viziriui, Maat tarnui. Vilkėdamas sunkų iškrakmolytą 
apdarą, jis buvo užsidėjęs vienintelį papuošalą: širdį, žmogaus 
sąžinės simbolį, ji per išbandymą mirtimi bus sveriama ano 
pasaulio svarstyklėmis. 

Prieš pradedant teismo posėdį viziris Ptaho šventykloje su- 
sitiko su Ramziu, norėdamas pakartoti jam priesaiką, kurią 
buvo davęs vos paskirtas į tas pareigas: jis gerbsiąs teisingumo 
deivę ir niekam neteiksiąs pirmenybės. Susilaikydamas nuo 
bet kokių patarimų, valdovas tik išklausė aukštojo pareigūno 
priesaiką. 

Didžioji salė buvo sausakimša. 

Nė vienas dvariškis nenorėjo praleisti tokio įvykio. 

Tarp žiūrovų buvo keli hebrajų genčių seniūnai. Nuomonių 
būta prieštaringų: vieni buvo tikri, kad Mozė esąs kaltas, kiti 
tikėjosi, kad bus paskelbtos priežastys ir aplinkybės, pateisi- 
nančios nusikaltėlio sugrįžimą. Visi pažinojo Mozę kaip išmin- 
tingą ir ryžtingą žmogų, tad niekas nemanė, kad jis taip pasi- 
elgė pritrūkęs nuovokos ar patirties. 

Viziris pradėjo posėdį pagarbinęs Maat - amžinąjį Įstaty- 
mą, kuris liks ir galios net žmonių giminei išnykus. Jis įsakė 
išdėlioti ant grindų plokščių keturiasdešimt du keturkampius 
odos gabaliukus, primenančius, kad teismo nuosprendis ga- 
lios keturiasdešimt dviejose Egipto provincijose. 

Du kariai įvedė Mozę. Visų žvilgsniai nukrypo į hebrają. 
Barzdotas, ryškių veido bruožų ir įspūdingo stoto, buvęs Ram- 


CHRISTIAN JACO E RAMZIS. ABU SIMBELIO VALDOVĖ 95 


zio aukštas pareigūnas laikėsi nuostabiai ramiai. Kariai nuro- 
dė jam vietą priešais vizirį. 

Abipus aukščiausiojo teisėjo sėdėjo keturiolika prisiekusiųjų 
teismo narių: matininkas, deivės Sechmetės žynė, gydytojas, 
dailidė, šeimos motina, valstietis, Iždo raštininkas, valdovo dva- 
ro dama, statybų vadovas, audėja, Ra junginio karvedys, ak- 
mentašys, aruodų raštininkas ir jūreivis. 

— Jūs tikrai Mozė? 

— Taip. 

— Ar nenorite nušalinti kurio nors iš šio prisiekusiųjų teis- 
mo narių? Pažvelkite į juos ir pagalvokite. 

— Aš pasitikiu šios šalies teisingumu. 

— Argi ši šalis - ne jūsų? 

— Aš čia gimiau, bet esu hebrajas. 

— Jūs — egiptietis ir būsite teisiamas kaip egiptietis. 

— Ar teisminis procesas ir nuosprendis būtų kitokie, jei aš 
būčiau svetimšalis? 

— Žinoma, ne. 

— Tokiu atveju, koks skirtumas, kas aš - egiptietis ar ne egip- 
tietis? 

— Tesprendžia teismas. Gal jūs gėdijatės būti egiptietis? 

— Tesprendžia teismas, kaip jūs ką tik pasakėte. 

— Jūs kaltinamas nužudęs meistrą, vardu Saris, o paskui pa- 
bėgęs. Ar pripažįstate tai? 

— Pripažįstu, bet norėčiau paaiškinti aplinkybes. 

— Tai ir yra šios bylos nagrinėjimo tikslas. Ar kaltinimo for- 
muluotė atrodo jums esanti netiksli? 

— Ne. 

— Vadinasi, jūs suprantate, kad pagal įstatymą aš privalau 
pareikalauti jums mirties bausmės. 

Salė suūžė; Mozė liko šaltas ir ramus, tarsi tie pasibaisėtini 
žodžiai būtų taikomi visai ne jam. 

— Atsižvelgiant į sunkius kaltinimus, - tarė viziris, - aš neap- 

ribosiu šios bylos nagrinėjimo trukmės. Savo gynybai ir nusi- 
kalstamos veikos priežastims paaiškinti kaltinamasis turės tiek 
laiko, kiek tik jam reikės. Aš reikalauju visiškos tylos. Kilus 
menkiausiam triukšmui ar netvarkai, aš nutrauksiu bylos nag- 
rinėjimą, o kaltininkai turės sumokėti stambią piniginę baudą. 

Teisėjas kreipėsi į Mozę. 

— Kokias pareigas jūs ėjote tuo metu, kai įvyko žmogžudystė? 

— Aš buvau aukštas Egipto karaliaus dvaro pareigūnas ir Pi- 
Ramzio statybų vadovas. Tarp kitko, aš vadovavau plytų dir- 
bėjams hebrajams. 

— Kaip liudija bylos duomenys, visi buvo patenkinti jūsų va- 
dovavimu. Jūs buvote faraono draugas, juk taip? 

— Visai teisingai. 

— Mokslai aukštojoje Memfio mokykloje, pirmosios parei- 
gos - Mer-Uro hareme*, meistro postas Karnake, statybų va- 
dovo - Pi-Ramzyje... Puiki karjera, kuri, beje, buvo tik prasi- 
dėjusi. Sario - jūsų aukos - kelias ėjo priešinga kryptimi. Saris 
buvo Ramzio auklėtojas ir tikėjosi tapti aukštosios Memfio 
mokyklos viršininku, tačiau buvo priverstas pasitenkinti ne- 
reikšmingomis pareigomis. Ar jums buvo žinoma, kokios prie- 
žastys lėmė šį nuosmukį? 

— Aš turiu apie tai susidaręs savo nuomonę. 

— Gal galima ją išgirsti? 

— Saris buvo niekšas, garbėtroška ir gobšuolis. Pasinaudojęs 
mano ranka, jam smogė pats likimas. 

Į vizirį kreipėsi Amenis, prašydamas suteikti jam žodį. 

— Aš galiu patikslinti kaltinamojo parodymus: Saris buvo su- 
rengęs sąmokslą prieš Ramzį. Kadangi Saris buvo valdovo sesers 
Dolantės vyras, faraonas jo pasigailėjo ir neperdavė teismui. 

Daugelis dvariškių atrodė labai nustebinti Amenio žodžių. 


* Senovės Egipte haremas buvo ne paauksuotas kalėjimas gražioms moterims, o stambi 
ekonominė institucija. 

— Testoja prieš šį teismą ponia Dolantė, - įsakė viziris. 

Aukšta tamsiaplaukė moteris neryžtingai išėjo į priekį. 

— Ar jūs pritariate Mozės ir Amenio žodžiams? 

Dolantė nuleido galvą. 

— Jie nuosaikūs, pernelyg švelnūs ir nuosaikūs... Mano vyras 
tapo pabaisa. Supratęs, kad jo karjerai atėjo galas, jis ėmė vis 
labiau nekęsti savo pavaldinių, elgėsi su jais taip Žiauriai, kad 
tai buvo iš tiesų nepakenčiama. Paskutiniais savo gyvenimo 
mėnesiais jis persekiojo plytų dirbėjų hebrajų brigadą, už ku- 
rią buvo atsakingas. Jei Mozė nebūtų jo nužudęs, tai būtų pa- 
daręs kas nors kitas. 

Viziris atrodė ir nustebintas, ir sudomintas to, ką išgirdo. 

— Ar ne per stipriai pasakyta, gerbiamoji? 

— Ne, prisiekiu jums! Dėl nepakenčiamo mano vyro būdo ir 
elgesio gyvenimas man tapo kančia. 

— Jo mirtis jus pradžiugino? 

Dolantė dar žemiau nuleido galvą. 

— Aš... man tarsi palengvėjo, ir aš pati savęs gėdijausi... Ta- 
čiau — kaip aš būčiau galėjusi gailėtis tokio... tokio kankintojo? 

— Gal norite dar ką nors pridurti ar patikslinti? 

— Ne... tikrai ne. 

Dolantė apsigręžė ir nuėjusi vėl atsisėdo tarp dvariškių. 

— Ar kas nors pageidauja apginti Sario atminimą ir paneigti 
jo Žmonos žodžius? 

Niekas nė nekrustelėjo. Raštininkas, įpareigotas užrašyti liu- 
dytojų parodymus, žymėjosi juos greita ir smulkia rašysena. 

— Ką jūs galite pasakyti apie tą kraupų įvykį? —- paklausė 
viziris Mozės. 

— Tai buvo atsitiktinumas. Nors mano santykiai su Sariu bu- 
vo įtempti, aš neketinau jo žudyti. 

— Kas sukėlė jūsų priešiškumą Sariui? 

— Aš sužinojau, kad Saris šantažavo ir persekiojo plytų dir- 
bėjus hebrajus. Kaip tik siekdamas apginti vieną iš jų aš ir 

užmušiau Sarį, nors to nenorėjau: aš gyniausi gelbėdamas 
gyvybę. 

— Vadinasi, jūs teigiate, kad iš jūsų pusės tai buvo savigyna. 

— Būtent taip ir buvo. 

— Kodėl jūs pabėgote? 

— Puoliau į paniką. 

— Keista: juk jūs manėtės esąs nekaltas. 

— Nužudyti žmogų —- ne taip paprasta... Žmogžudystė taip 
pribloškia, kad nebesižinai ką darąs: tą akimirką netenki nuo- 
vokos ir elgiesi kaip girtas. Paskui suvoki, kad padarei kažką 
siaubinga, ir tada apima vienintelis noras: pabėgti nuo savęs 
paties, išnykti, dingti, viską pamiršti ir būti pamirštam. Todėl 
aš ir pasislėpiau dykumoje. 

— Susijaudinimui atslūgus, jums reikėjo grįžti į Egiptą ir sto- 
ti prieš teismą. 

— Dykumos oazėje aš vedžiau, mums gimė sūnus. Egiptas 
atrodė likęs toli, labai toli. 

— Kodėl gi jūs grįžote? 

— Nes turiu užduotį, kurią privalau įvykdyti. 

— Kokią užduotį? 

— Šiandien tai dar mano paslaptis, nesusijusi su šios bylos 
nagrinėjimu; rytoj apie ją sužinos visi. 

Mozės atsakymai supykdė vizirį. 

— Jūsiškis įvykių aiškinimas skamba painiai ir neįtikinamai, 
O jūsų elgesys kalba jūsų nenaudai. Aš manau, kad jūs nužu- 
dėte Sarį iš anksto tai apgalvojęs, nes jis skriaudė hebrajus. 
Nors jūsų paskatos suprantamos, vis dėlto tai buvo nusikalti- 
mas. Juk jūs slapstėtės ir grįžęs į Pi-Ramzį! Argi tai nepatvir- 
tina jūsų kaltės? Žmogus, kurio sąžinė švari, taip nesielgia. 

Amenis pamanė, kad atėjo metas lemiamam smūgiui: 

— Aš turiu Mozės nekaltumo įrodymą. 

Vizirio balsas suskambo griežtai, kone rūsčiai: 

— Jeigu nepateiksite pagrįstų ir svarių dokumentų, aš jus ap- 
kaltinsiu įžeidus teisingumą. 

— Plytų dirbėjas hebrajas, kurį Mozė stojo ginti, buvo vardu 
Abneras. Saris jį šantažavo. Abneras pasiskundė Mozei, Saris 
panoro atkeršyti Abnerui ir puolė jį mušti. Mozė atėjo pačiu 
laiku ir sutrukdė Sariui daužyti savo auką. Tačiau peštynės bai- 
gėsi blogai: Mozė užmušė Sarį, visai to nenorėdamas ir nesu- 
manęs iš anksto, o gindamas savo gyvybę. Abneras buvo tų 
įvykių liudininkas, ir jo parodymai užrašyti taip, kaip reika- 
lauja įstatymas. 

Ir Amenis padavė dokumentą viziriui. Šis įsitikino, kad pa- 
pirusas tikrai užantspauduotas teisėjo antspaudu, perlaužė jį, 
patikrino datą ir perskaitė tekstą. 

Mozė nedrįso atvirai parodyti savo džiaugsmo; jis tik są- 
moksliškai susižvalgė su Ameniu. 

— Šis dokumentas yra tikras ir priimtinas, - padarė išvadą 
viziris. 

Bylos nagrinėjimas buvo baigtas, Mozei iškeltas kaltinimas — 
atšauktas. Prisiekusiųjų teismas turėjo paskelbti išteisinamąjį 
nuosprendį. 

— Prieš paskelbdamas nuosprendį, - prabilo aukščiausiasis 
teisėjas, — aš vis dėlto norėčiau atlikti paskutinį patikrinimą. 

Amenis suraukė antakius. 

— Tegu tas Abneras stoja prieš teismą, - pareikalavo viziris, — 
ir tegu jis patvirtina savo parodymus. 

Ameniui teko ištverti Ramzio pyktį. 

— Neginčijamas įrodymas, dokumentas, pripažintas tikru, — 
o Mozė vis dar kalėjime! 

— Viziris kruopščiai eina savo pareigas, - atsargiai tarstelėjo 
valdovo asmens sekretorius. 

— Betgi ko jam dar reikia?! 

— Aš tau jau sakiau: pamatyti ir išgirsti tą Abnerą. 

Ramzis turėjo pripažinti tai, kas buvo akivaizdu: aukščiau- 
siojo teisėjo reikalavimus reikėjo patenkinti. 

— Ar jau įsakyta jį atvesti? 

— Taip. Kaip tik čia visa painiava ir prasideda. 

— Kodėl? 

— Abnero niekur nėr. Niekas jo neranda. Genčių vadai tvir- 
tina, kad jis dingo jau prieš keletą mėnesių. Niekas nežino, 
kas jam nutiko. 

— Melas! Norima pakenkti Mozei. 

— Gal ir taip, tačiau ką daryti? 

— Tegu Seramana asmeniškai imasi paieškos. 

— Reikės truputį palaukti... Seramana leidosi į Vidurio Egip- 
tą, prie apleisto faraono atskalūno miesto. Jis tiesiog apsėstas 
noro nustatyti, kas gi buvo ta nužudytoji šviesiaplaukė. Be to, 
atvirai kalbant, jis yra tikras, kad hetitų šnipinėjimo tinklas 
mūsų šalyje dar nesunaikintas. 

Ramzio įtūžis atslūgo. 

— Ką tu apie visai tai manai, Ameni? 

— Senaras nebegyvas, jo bendrininkai išsilakstė arba nebe- 
gali kenkti. Bet Seramana pasikliauja savo nuojauta. 

— Galbūt jis neklysta, Ameni. Nuojauta - tiesioginis suvoki- 
mas, ji yra už mus klaidinančio ar raminančio mąstymo ribų. 
Mano tėvas nuostabiai mokėjo ja naudotis. 

— Setis nebuvo piratas! 

— Seramana - ateivis iš tamsybių; jis puikiai perprato jų gud- 
rybes. Būtų didelė klaida jo neišklausyti. Surask jį kaip galima 
greičiau ir įsakyk grįžti į Pi-Ramzį. 

— Tuoj pat liepsiu pasiuntiniams leistis į kelią. 

— Ir perduok viziriui mano prašymą: aš noriu pamatyti Mozę. 

— Bet juk jis - kalėjime! 

— Teismas įvyko, visi faktai jau žinomi: mudviejų susitikimas 
neturės jokios įtakos tolesniam teisingumo vykdymui. 


Smarkus vėjas skriejo virš lygumos, kur buvo paskubomis 
pastatytas Saulės miestas. Jo griuvėsiai dabar gildė širdį. Se- 
ramanai beeinant kažkuria iš jo gatvių, nugriuvo dalis namo 
sienos. Nors sardui gyvenime ne kartą teko įveikti baimę, jis 
jautėsi labai nejaukiai. Šiuose rūmuose ir apleistuose namuo- 
se klaidžiojo pavojingi šešėliai. Prieš imdamas klausinėti kai- 
miečius, Seramana norėjo susipažinti su vietove, perprasti jos 
dvasią, sutikti čionykštes šmėklas, suvokti, kokio masto nelai- 
mė galėjo įvykti po Atono saule. 

Vakarėjant Seramana nuėjo į gretimą kaimą, norėdamas ten 
pavalgyti ir porą valandų numigti, o paskui vėl leistis žvalgy- 
bon. Kaimas atrodė visiškai tuščias: nei šuns, nei asilo, nei bent 
vienos žąsies. Namų durys ir langinės buvo atlapotos. Tačiau 
sardas išsitraukė iš makšties trumpą kalaviją. Atsargumas jam 
kuždėjo, kad neverta bastytis vienam ten, kur gresia pavojus, 
bet Seramana pasikliovė savo jėga ir patirtimi. 

Ant suplūktos skurdaus namelio aslos įsikniaubusi veidu į 
kelius sėdėjo regimai kažko gedinti sena moteriškė. 

— Užmušk mane, jei nori, - pasakė ji prislėgtu balsu. - Čia 
jau nebėra ką vogti. 

— Nurimk, aš priklausau Ramzio tvarkos sergėtojams. 

— Eik sau, svetimšali; tas kaimas miręs, mano vyras miręs, ir 
aš svajoju tik apie greitą mirtį. 

— Kas buvo tavo vyras? 

— Šaunus žmogus, kurį kaltino raganavimu - jį, visą gyveni- 
mą padėjusį kitiems... Užuot atsidėkojęs, tas prakeiktasis ma- 
gas jį nužudė! 

Seramana atsisėdo šalia našlės purvina suknele ir dulkėtais 
plaukais. 

— Nupasakok man tą magą. 

— Kam? 

— Aš ieškau to piktadario. 

Našlė pažvelgė į Seramaną, išplėtusi iš nuostabos akis. 

— Tu šaipaisi iš manęs? 

— Argi panašu, kad aš juokauju? 

— Per vėlu: mano vyras mirė. 

— Aš jo neprikelsiu, tuo pasirūpins dievai; užtat aš nutversiu 
tą magą. 

— Jis aukštas, liesas, plėšraus paukščio veido ir šaltų akių. 

— Kuo jis vardu? 

— Ofiras. 

— Jis egiptietis? 

— Libis. 

— Iš kur tu visa tai Žinai? 

— Jis pradėjo pas mus lankytis prieš daugelį mėnesių: vis 
ateidavo pasikalbėti su mūsų įdukra Lita. Vargšas vaikas... Ją 
vis lankė regėjimai; be to, ji manėsi esanti susijusi su faraono 
atskalūno šeima. Mudu su vyru bandėme atvesti ją į protą, bet 
jai labiau patiko tikėti tuo burtininku. Vieną naktį ji dingo, ir 
mes jos daugiau niekada nei matėm, nei regėjom. 

Seramana parodė našlei Ofiro nužudytos jaunosios šviesiap- 
laukės atvaizdą. 

— Tai ji? 

— Taip, tai mano duktė Lita... Ar ji... 

Sardas nemėgo slėpti tiesos; jis linktelėjo galvą, patvirtin- 
damas senutės spėjimą. 

— Kada tu paskutinįkart matei Ofirą? 

— Prieš keletą dienų, kai jis atėjo aplankyti mano sergančio 
vyro. Tai jis, tai tas Ofiras sugirdė jam mirtiną gėrimą! 

— Ar jis slepiasi kur nors netoliese? 

— Pakrantės uolose iškirstose kapavietėse, kur klaidžioja pik- 
tosios dvasios... Perrėžk jam gerklę, tvarkos sergėtojau, sutrypk 
jo lavoną ir sudegink! | 

— Tau, našle, reikėtų persikelti iš šios vietovės kur nors ki- 
tur; žmonės negyvena drauge su vaiduokliais. 


Seramana išėjo iš lūšnos. Užšokęs ant žirgo, jis paleido jį 
šuoliais kapaviečių link. Diena jau ėjo vakarop. 

Palikęs žirgą šlaito papėdėje, sardas stvėrė kalaviją ir teki- 
nas užbėgo aukštyn. Jis suprato, kad užklupti priešą iš netyčių 
jam nepavyks, bet ketino veikti greitai ir ryžtingai. Ramzio 
sargybos viršininkas pasirinko kapavietes, kurių įėjimai buvo 
plačiai iškirsti uoloje, ir aplakstė jas visas, staigiai įsiveržda- 
mas vidun. 

Visur buvo tuščia. Vieninteliai tų apleistų kapaviečių gyven- 
tojai buvo sienose iškalti atvaizdai — paskutiniai prabėgusio 
laiko pėdsakai. 


Ramzio ir Nefertarės dukra Meritamon grojo karališkajai 
porai arfa. Mažosios muzikantės piršteliai taip mikliai lakstė 
arfos stygomis, kad valdovas buvo nustebintas. Sėdėdami ant 
sulankstomųjų kėdžių prie tvenkinio, kuriame tarpo žydri 10- 
tosai, faraonas su didžiąja valdovo sutuoktine susikibę už ran- 
kų mėgavosi laimės akimirka. Aštuonerių metukų mergytė ne 
tik puikiai atliko gana sudėtingą muzikos kūrinį: ji pasirodė 
esanti nepaprastai jautri jo grožiui. Nugalėtojas, didžiulis Nu- 

bijos liūtas, ir auksaspalvis šuo Budrius, susirangęs tarp prie- 
kinių plėšrūno letenų, atrodė pakerėti Meritamon grojamos 
melodijos. 

Paskutiniai garsai palengva nutilo; nuščiuvo ir švelnus jų 
aidas. 

Valdovas apkabino dukterį. 

— Tau patiko? 

— Esi labai gabi muzikantė, bet tau reikės dar daug mokytis. 

— Mama pažadėjo, kad mane priims Hatoros šventyklon ir 
išmokys nuostabių dalykų. 

— Jei tu tikrai to nori, taip ir bus. 

Mergytė buvo tokia pat akinamai graži kaip Nefertarė; jos 
akys spinduliavo tokią pat šviesą. 

— Jei aš tapsiu šventyklos muzikante, ar ateisi manęs pasi- 
klausyti? 

— Nejaugi manai, kad galėčiau apsieiti be tavo gražiųjų me- 
lodijų? 

Priėjo kažkuo smarkiai nepatenkintas Kha. 

— Tu atrodai suirzęs, - tarė karalienė. 

— Iš manęs kai ką pavogė. 

— Esi tuo tikras? 

— Aš kas vakarą sutvarkau savo daiktus. Iš manęs pavogė 
vieną seną teptuką, kuriuo mėgau rašyti. 

— O gal tu jį pametei? 

— Ne, aš visur jo ieškojau — ir neradau. 

Ramzis uždėjo rankas sūnui ant pečių. 

— "Tai rimtas kaltinimas, sūnau. 

— Aš žinau, kad negalima kalbėti neapgalvotai; todėl gerai 
pamąsčiau prieš pasiskųsdamas. 

— Ką tu įtari? 

— Kol kas nieko; bet aš ieškosiu kaltininko. Aš labai mėgau 
tą teptuką. 

— Tu gi turi jų daugybę, tų teptukų. 

— Taip, bet anas buvo ypatingas. 

Liūtas pakėlė galvą, šuo pastatė ausis. Kažkas artinosi prie 
tvenkinio. 

Kaip visada tingiai, neskubėdama priėjo Dolantė. Ji buvo 
užsidėjusi didelį ilgakasį peruką ir vilkėjo žalią suknelę, kuri 
labai tiko prie jos blyškios odos. 

— Jo Didenybė pageidavo mane matyti? 

— Per Mozės teismą tu elgeisi puikiai, - pareiškė Ramzis. 

— Aš sakiau tik tiesą. 

— Reikėjo nemažai drąsos, norint taip tiesiai ir atvirai atsi- 
liepti apie savo vyrą. 

— Maat ir vizirio akivaizdoje nemeluojama. 

— Tavo parodymai labai padėjo Mozei. 

— Aš tik atlikau savo pareigą. 

Rūmų vyno pilstytojas atnešė naujo vyno, ir kalba pasisuko 
apie darbus, kuriuos turės nuveikti abu vaikai, kad taptų iš- 
mintingi. 

Išėjusi iš sodo, Dolantė buvo tikra, kad susigrąžino valdovo 
pasitikėjimą. Išorinį mandagumą, nelabai slėpusį įtarimą, da- 
bar pakeitė nuoširdus prielankumas. 

Dolantė atsisakė savo puošnių neštuvų; ji nutarė pavaikšti- 
nėti Pi-Ramzio gatvėmis ir grįžti namo pėsčiomis. 

Ją užkalbino kukliai apsirengęs vandens nešėjas. Kas būtų 
atpažinęs, kad tai - Šenaras? Tačiau tai tikrai buvo jis, nors 
sulysęs ir užsiželdinęs ūsus bei barzdą. 

— Na, brangioji mano sese, tu patenkinta? 

— Tavo sumanymas pavyko kuo puikiausiai. 

— Draugystė apakino mano brolį; padėjusi Mozei, tu tapai 
Ramzio sąjungininke. 

— Kadangi Ramzis tiki manimi, jis yra pažeidžiamas; ką aš 
dabar turiu daryti? 

— Ištempk ausis. Menkiausia Žinia ar naujiena gali būti ver- 
tinga. Aš susitiksiu su tavimi tokiu pat būdu kaip šiandien. 

Ramzis su Ameniu atidžiai išklausė Seramanos pasakojimą. 
Švelni šviesa, užliejanti Ramzio darbo kambarį, buvo visiška 
priešingybė jame tvyrančiai įtampai. Baigiantis vasaros 
karščiams, Egiptas dabinosi raminančiomis aukso spalvomis. 

— Ofiras, Libijos magas, - pakartojo Amenis, - ir Lita, vargšė 
pamišėlė, kuria jis pasinaudojo... Ar mes tikrai turėtume dėl to 
nerimauti? Tas kraupus burtininkas - jis neturi šalyje jokių pa- 
galbininkų nei rėmėjų ir tikriausiai jau kirto Egipto sieną. 

— Tu pernelyg sumenkini jo reikšmę ir vaidmenį, - pasakė 
Ramzis. - Padėtis rimtesnė, nei tau atrodo. Ar pamiršai, kokio- 
je vietovėje jis slapstėsi? Saulės mieste, Echnatono sostinėje! 

— Ji jau taip seniai apleista... 

— Tačiau pražūtingos jos įkūrėjo mintys vis dar trikdo kai 
kuriuos žmones! Tas Ofiras nepraleido progos jais pasinaudo- 
ti 1r sukūrė savo šalininkų tinklą. 

— Tinklą... Ar tik Ofiras nebus hetitų šnipas? 

— Esu tuo tikras. 

— Bet hetitams nusispjaut į Atoną ir vienintelį Dievą! 

— O hebrajams - ne, - įsiterpė Seramana. 

Amenis iš anksto baiminosi tų žodžių. Tačiau sardui visiškai 
nerūpėjo jokios diplomatinės gudrybės, ir jis tiesiai rėžė tai, 
ką galvojo: 

— Mes Žinome, kad su Moze buvo susitikęs tariamasis archi- 
tektas, — priminė Ramzio sargybos viršininkas, - o iš liudinin- 
kų girdėjome, kad tas apsišaukėlis atrodo visiškai taip pat kaip 
burtininkas Ofiras. Argi tai nėra įrodymas? 

— Nurimk, - patarė Amenis. 

— Tęsk, - įsakė Ramzis. 

— Aš nieko neišmanau apie tikėjimą, - tęsė sardas, — bet 
žinau, kad hebrajai kalba apie vienintelį Dievą. Ar turiu jums 
priminti, Didenybe, kad įtariau Mozę įvykdžius išdavystę? 

— Mozė - mūsų draugas! - paprieštaravo Amenis. - Net jei 
jis 1r buvo susitikęs su Ofiru, kodėl jam būtų reikėję veltis į 
sąmokslą prieš Ramzį? Tas burtininkas turbūt užmezgė ryšius 
su daugybe žymių asmenų. 

— Kuriam galui dangstyti tiesą?! — pasipiktino sardas. 

Faraonas pakilo ir pažvelgė pro vidurinį savo kabineto lan- 
gą. Žaliuojančios Deltos gamtovaizdis buvo tikras gyvenimo 
malonumų įsikūnijimas. 

— Seramana teisus, - nusprendė Ramzis. - Hetitai surengė 
dvigubą puolimą, smogę mums vienu metu ir šalies viduje, ir 
riuomenę iš savo protektoratų ir sunaikinome šnipinėjimo tin- 
klą. Tačiau argi tos pergalės nėra juokingai menkos? Juk heti- 
tų armija išliko, kaip ir tas Ofiras, kuris vis dar laisvėje. Jis ne 
iš tų žmonių, kurie pabūgsta nusikaltimo, tad nieku gyvu ne- 
atsisakys mums kenkti. Bet Mozė negali būti jo bendrininkas... 
Mozė - garbingas Žmogus, nepajėgiąs veikti iš pasalų. Jo at- 
žvilgiu Seramana klysta. 

— Norėčiau, kad taip ir būtų, Didenybe. 

— Aš turiu tau naują užduotį, Seramana. 

— Aš sučiupsiu Ofirą. 

— Pirma surask plytų dirbėją - hebrają, vardu Abneras. 


Nefertarė pageidavo atšvęsti savo gimtadienį Deltoje, ne- 
toli sostinės esančiame dideliame dvare, kurio valdymas buvo 
patikėtas žemdirbystės ministrui Nedžemui. Malonaus būdo, 
visada besidžiaugiąs gamta ir jos stebuklais, geraširdis parei- 
gūnas parodė karališkajai porai naują plūgą, geriau pritaikytą 

derlingam ir našiam Deltos dirvožemiui. Karštai gėrėdamasis 
naujove, jis pats išbandė padargą, kuris vertė žemę jos nežeis- 
damas ir palikdavo lygias, reikiamo gilumo vagas. 

Valdos tarnautojai neslėpė džiaugsmo; galimybė iš taip arti 
regėti valdovą su karaliene buvo tikra dangaus dovana, prip1l- 
dysianti ateinančius metus sėkmės ir laimės. Derlius bus gau- 
sus, sodai užaugins puikių vaisių, 0 naminių gyvulių bandos 
susilauks didelio prieauglio. 

Nefertarė jautė, kad Ramzis liko abejingas tos nuostabios 
dienos džiaugsmui. Gausiems ir sotiems pietums pasibaigus, 
ji pasinaudojo atokvėpio valandėle. 

— Tavo širdį graužia nerimas... Ar dėl Mozės? 

— Taip, man neramu dėl jo. 

— Ar tasai Abneras jau surastas? 

— Dar ne. Jei jis nestos prieš teismą, viziris nepaskelbs ištei- 
sinamojo nuosprendžio. 

— Seramana tavęs neapvils. Aš jaučiu, kad tave kamuoja kaž- 
koks kitas rūpestis. 

— Faraonų įstatymas liepia man saugoti Egiptą ir nuo vi- 
daus, ir nuo išorės priešų. Bijau, kad aš jo neįvykdžiau. 

— Kadangi hetitai priversti laikytis atokiai nuo Egipto, prie- 
šas, kurio tu baiminiesi, yra mūsų šalyje. 

— Mums teks kautis su tamsybių sūnumis, kurie šliaužia į 
priekį apgaulingoje šviesoje, dangstydamiesi kaukėmis. 

— Kokie keisti žodžiai... nors jie manęs nestebina. Vakar, atlie- 
kant Sechmetės šventykloje vakarines apeigas, granito statulos 
akys suspindo baugia šviesa. Mes gerai pažįstame tą žvilgsnį: jis 
pranašauja nelaimę. Aš iškart ištariau užkeikimą, bet ar šventyk- 
lon grįžusi taika apgaubs už jos ribų besidriekiantį pasaulį? 

— Amarnos šmėklos grįžta, Nefertare, ketindamos apnikti 
žmonių protus. 

— Argi Echnatono bandymas įvesti tikėjimą vieninteliu Die- 
vu neapsiribojo laike ir erdvėje jo paties valdymu? 

— Taip, žinoma, bet jis paleido laisvėn jėgas, kurių nebepa- 
jėgė suvaldyti. O šis Ofiras, Libijos magas, tarnaująs hetitams, 
pažadino piktąsias dvasias, iki šiol snūduriavusias apleistame 
mieste. 

Nefertarė užsimerkė ir ilgai tylėjo. Sutraukiusi kasdienybės 
saitus, jos mintis nuskriejo neregimojo link, ieškodama atei- 
ties vingiuose slypinčios tiesos. Apeigos suteikė karalienei aiš- 
kiaregystės dovaną, tiesioginį sąlytį su galiomis, kiekvieną aki- 
mirką kuriančiomis gyvybę. Kartais jos įžvalgai pavykdavo pra- 
skleisti paslapties skraistę. 

Ramzis neramiai laukė didžiosios valdovo sutuoktinės 
nuosprendžio. 

— Susidūrimas bus pavojingas, — atsimerkusi tarė ji. - Ofiro 
surinkta ir parengta kariauna smurtu nenusileis hetitų kariuo- 
menei. 

— Jeigu jau tu patvirtini mano būgštavimus, mes privalome 
veikti kaip galima greičiau. Panaudokime pagrindinių karalys- 
tės šventyklų energiją, apgaubkime ją apsauginiu tinklu, kurio 
akis išmegs dievai ir deivės. Man būtinai reikia tavo pagalbos. 

Nefertarė be galo švelniai apkabino Ramzį. 

— Argi reikia manęs to prašyti? 

— Mudu leisimės ilgon kelionėn ir susidursime su daugeliu 
pavojų. 

— Jeigu mūsų meilė nebūtų skirta Egiptui, argi ji turėtų pras- 
mę? Egiptas teikia mums gyvybę, mes jam atiduodame savąją. 

Jaunos nuogakrūtės valstietės, pasidabinusios galvas iš nen- 
drių pintais kykais ir apsijuosusios liemenį augalų klubjuostė- 
mis, šoko žemės derlingumo garbei ir mėtėsi skuduriniais ka- 
muoliukais, norėdamos užkalbėti pasėlius nuo blogos akies. 
Jų miklumas neleis lėtoms, bjaurioms ir nerangioms piktosioms 
dvasioms prasiskverbti į dirbamuosius laukus. 

— O kad mes būtume tokie vikrūs! - atsiduso Nefertarė. 

— Tau taip pat kažkas kelia nerimą? 

— Man neramu dėl Kha. 

— Jis kuo nors prasikalto? 

— Ne. Aš nerimauju dėl to teptuko, kurį iš jo pavogė. Pame- 
ni, kaip buvo dingusi mano mėgstamiausia skara? Be jokios 
abejonės, tas burtininkas Ofiras pasinaudojo ja kerėti, norė- 
damas pakirsti mano sveikatą ir mudviem pakenkti. Setau pa- 
dedama, aš įstengiau pagimdyti Meritamon ir išvengti mirties; 
bet dabar bijau naujo puolimo - šįkart prieš vaiką, prieš tavo 
vyresnįjį sūnų. 

— Jis nesveikuoja? 

— Daktaras Pariamakus ką tik jį apžiūrėjo, bet nepastebėjo 
nieko keista ar neįprasta. 

— Jo išvadų man negana. Pakviesk Setau ir paprašyk jį ap- 
supti Kha magiškąja siena. Nuo šiandien tegu jis mums prane- 
šinėja apie menkiausią netikėtumą. Ar įspėjai Izetę? 

— Žinoma! 

— Reikia surasti vagį ar vagilę ir sužinoti, ar tik neturime 
išdavikų čia, šiuose rūmuose. Seramana apklaus tarnus. 

— Aš bijau, Ramzi, aš bijau dėl Kha. 

— Pažabokime baimę, ji gali pakenkti berniukui. Tas tamsy- 
bių padaras nepraleis progos pasinaudoti menkiausiu neap- 
dairumu. 


Kha įėjo į Setau ir Vandens Lelijos laboratoriją, nešdamasis 
raštininko lentelę ir teptukus. Dailioji nubė kaip tik vertė juo- 
dą kobrą spjaudyti nuodus, 0 jos vyras gamino mikstūrą virš- 
kinimo sutrikimams gydyti. 

— Tai tu mokysi mane magijos? 

— Tave mokys tik pati magija. Ar tu vis dar bijai gyvačių? 

— O taip! 

— Tik kvailiai nebijo roplių. Gyvatės atsirado pirma mūsų ir 
žino mums reikalingų paslapčių. Ar tu pastebėjai, kad jos gali 
prasmukti pro pasaulius? 

— Nuo tos dienos, kai tėvo valia man teko susidurti su di- 
džiule kobra, aš Žinau, kad išvengsiu piktos mirties. 

— Vis dėlto tave reikia apsaugoti. 

— Iš manęs kažkas pavogė teptuką, ir vienas burtininkas no- 
ri juo pasinaudoti, kad man pakenktų. Karalienė pasakė man 
visą tiesą. 

Setau nustebo, jog berniukas toks rimtas ir subrendęs. 

— Kadangi gyvatės sugeba mus užkerėti, jos išmoko mus bū- 
dų kovoti su kerais. Kaip tik todėl aš kasdien girdysiu tave 
mikstūra, pagaminta iš pertrintų svogūnų, gyvačių kraujo ir 
dilgėlinių augalų. Po poros savaičių į ją pridėsiu vario pjuve- 
nų, raudonosios ochros, alūno ir švino oksido, o paskui Van- 
dens Lelija pasiūlys tau jos pačios sukurtą vaistą. 

Kha patempė lūpą: 

— Turėtų būti neskanu. 

— Gurkšnelis vyno užgoš nemalonų skonį. 

— Aš jo nesu gėręs. 

— Ką gi, užpildysi dar vieną savo išsilavinimo spragą. 

— Vynas drumsčia raštininkams protą. Be to, nuo vyno ima 
drebėti rankos — taip nė teptuko nenulaikysi! 

— O vandens perteklius trukdo širdžiai išsiplėsti. Nepasiduok 
šiai ydai. Norint išmokti skirti gero vyno rūšis, reikia anksti 
pradėti jį ragauti. 

— Negi vynas apsaugos mane nuo juodosios magijos? 

Setau pavartė rankoje žalsvo tepalo buteliuką. 

— "Tas, kuris nieko neveikia, neturi jokios galimybės atsispir- 
ti juodajai magijai. Tik įtemptas darbas leis tau atremti nere- 
gimojo puolimą. 

— Aš pasirengęs, - ryžtingai tarė Kha. 

Jau dešimt dienų lietus merkte merkė Hatušą*, Hetitų impe- 
rijos sostinę, pastatytą centrinės Anatolijos plynaukštėje, kur 
driekėsi sausringos stepės, išraižytos daubų ir tarpeklių. 

Išvargęs, susikūprinęs, trumpakojis, nuolat nerimastingai 
žvelgiančiomis rudomis akimis, imperatorius Muvatalis buvo 
labai jautrus šalčiui, tad glaudėsi arčiau židinio, nenusiimda- 
mas nei vilnonės kepuraitės, nei nenusivilkdamas ilgo apsiaus- 
to, išmarginto juodais ir raudonais dryžiais. 

Nors Muvatalio kariuomenė buvo sumušta prie Kadešo, o jo 
atsakomasis smūgis nepavyko, jis jautėsi saugus savo kalnuoto- 
je sostinėje, kurią sudarė žemutinis miestas su virš jo kylančiu 
aukštutiniu, kur stūksojo akropolis su jame išsidėsčiusiais im- 
peratoriaus rūmais. Milžiniški įtvirtinimai, tiksliai atkartoją vie- 
tovės reljefą, pavertė Hatušą neįveikiama tvirtove. 

Tačiau išdidžiame ir nenugalimame mieste tvyrojo nepasi- 
tenkinimas imperatoriumi: pirmąkart nuojauta jį apgavo, pir- 
mąkart jis neatnešė pergalės savo kariuomenei. 

Ant devynių kilometrų ilgio dantytų tvirtovės sienų ir bokš- 
tų sargybą ėjo budrūs kareiviai; bet kiekvienas nejučia galvo- 
jo, ar rytoj imperijos likimas vis dar bus Muvatalio rankose. 
Ligi šiol tas, kurį visi nesivaržydami vadino „didžiuoju vadu“, 
užkirsdavo kelią bandymams paimti valdžią ir susidorodavo 
su garbėtroškomis, tačiau paskutiniai įvykiai pakenkė jo auto- 
rtetul. 


* Dabartinis Bohazkėjus, už 150 km į rytus nuo Ankaros (Turkija). 

Du vyrai geidė sosto: Muvatalio sūnus Uri-Iešubas, palai- 
komas aukštųjų karininkų, ir imperatoriaus brolis Hatušilis, 
subtilus diplomatas, sukūręs galingą sąjungą prieš Egiptą: są- 
jungą, kurią Muvatalis stengėsi išsaugoti, žarstydamas bran- 
gias dovanas savo sąjungininkams. 

Muvatalis buvo ką tik praleidęs malonų pusdienį su žavia 
jauna moterimi, išsilavinusia valiūke, privertusia jį pamiršti vi- 
sus rūpesčius. Jam būtų patikę pasekti jos pavyzdžiu ir pasi- 
nerti į jausmingą meilės poeziją, pamirštant karines rikiuotes. 
Tačiau tai buvo tik svaja, o hetitų imperatorius svajoti neturė- 
jo nei laiko, nei teisės. 

Muvatalis pasišildė rankas prie Židinio ugnies. Jis vis dar 
dvejojo, kurį jam reikia sunaikinti - brolį ar sūnų, o gal - abu? 
Dar prieš keletą metų jis būtų griebęsis šiurkštaus smurto: ne 
vienas klastūnas, netgi karūnuotas valdovas, baigė savo die- 
nas gavęs hetitų dvare labai vertinamų nuodų. Dabar Muva- 
taliui galėjo pasitarnauti priešiškumas tarp abiejų pretenden- 
tų. Juk jiedu veikė vienas prieš kitą ir taip leido jam prisiimti 
būtino tarpininko vaidmenį. 

Muvatalio elgesį lėmė dar viena grėsminga aplinkybė: He- 
titų imperija atrodė tuoj subyrėsianti. Vienas po kito ėję kari- 
niai pralaimėjimai, karo išlaidos, tarptautinės prekybos sun- 
kumai gerokai išklibino milžiną ir galėjo jį parklupdyti. 

Muvatalis pasinėrė į apmąstymus audros dievo šventykloje, 
gražiausioje žemutinio miesto šventovių kvartalo puošmeno- 
je, o juk šį kvartalą dabino ne mažiau kaip dvidešimt vienas 
dievams skirtas pastatas. Kaip priderėjo kiekvienam žyniui, 
imperatorius perlaužė tris duonos paplotėlius, užpylė vyno ant 
didelio plokščio akmens ir ištarė apeiginius žodžius: „Tetveria 
jis amžinai“. Imperatorius turėjo omenyje savo kraštą; jis lin- 
kėjo jam išlikti per amžius, nes naktimis jį kamavo slogūs sap- 
nai: Muvatalis regėjo, kad Egiptas jį nugali, o sąjungininkai 
išduoda. Kiek dar laiko jis žvelgs nuo savo akropolio į sumū- 

rytas iš didžiulių akmenų terasas, į puikiuosius didikų namus, 
į didingus vartus, vedančius jos sostinėn'? 

Rūmininkas pranešė imperatoriui, kad pas jį atvyko lanky- 
tojas. Prieš patenkant į imperatoriaus būstą, apsuptą vandens 
talpyklų, arklidžių, ginklų dirbtuvių ir kareivinių, jam teko per- 
eiti daugybę sargybos postų. 

Muvatalis mėgo priiminėti svečius šaltoje ir nykioje kolonų 
salėje, išpuoštoje hetitų kariuomenės pergales primenančiais 
ginklais. 

Sunkius, ritmingus Uri-Tešubo žingsnius atpažintum iš tūks- 
tančio kitų. Aukštas, raumeningas, stiprus, ilgaplaukis, apžė- 
lęs rusvais gyvaplaukiais, jis buvo žinomas kaip aršus karys, 
visada pasirengęs pulti į mūšį. 

— Kaip jautiesi, sūnau? 

— Prastai, tėve. 

— Betgi iš pažiūros atrodai visai sveikas. 

— Jūs mane pasikvietėte norėdamas pasišaipyti“? 

— Nepamiršk, su kuo kalbi. 

Uri-Iešubo atžarumas kiek priblėso. 

— Atleiskite, aš labai susierzinęs. 

— Kodėl gi? 

— Todėl, kad buvau pergalingos kariuomenės vadas, o dabar 
tesu smulkmė ir privalau paklusti Hatušiliui, nugalėtam prie 

Kadešo! Juk tai - grynas švaistymas jėgų, kurias aš galėčiau 
atiduoti tarnaudamas savo šaliai! 

— Jei ne Hatušilis, nebūtų buvę sąjunginės kariuomenės. 

— Kokia mums buvo iš jos nauda?! Jei būtumėt pasikliovęs 
manimi, aš būčiau nugalėjęs Ramzį! 

— Tu atkakliai laikaisi klaidingos nuomonės, sūnau; kam be 
paliovos galvoti apie praeitį? 

— Išvykite Hatušilį ir leiskite man vadovauti kariuomenei. 

— Hatušilis - mano brolis, mūsų sąjungininkai jį vertina; be 
to, jam palankūs pirkliai, o juk jie parūpina mums pajamų, be 
kurių išvis neįmanoma kariauti. 

— Tai ką jūs man siūlote? 

— Pamiršti visus kivirčus ir suvienyti jėgas, kad išgelbėtume 
Hetitų imperiją. 

— Išgelbėtume Hetitų imperiją... Bet kas gi jai gresia? 

— Mus supantis pasaulis kinta; mes neįveikėme Egipto; kai 
kurios sąjungos gali subyrėti anksčiau, nei aš maniau. 

— Nieko nesuprantu iš tų kalbų! Aš gimiau kautis, o ne regz- 
ti Hetitų imperijai nenaudingų pinklių. 

— Sūnau, tavo išvados skubotos ir neteisingos. Jeigu mes no- 
rime įtvirtinti savo pranašumą visuose Artimuosiuose Rytuo- 
se, tai iš pradžių užglaistykime vidaus nesantaiką, o tam reikia 
žengti vienintelį būtiną ir naudingą žingsnį: susitaikyti. Tu pri- 
valai susitaikyti su Hatušiliu. 

Uri-Tešubas trenkė kumščiu į vieną iš židinio atbrailą palai- 
kančių stulpų. | 

— Niekuomet! Niekuomet nesutiksiu nusižeminti prieš tą 
menkystę! 

— Padarykime galą nesantarvei, ir tapsime stipresni. 

— Uždarykite savo brolį su žmona šventykloje, o man įsaky- 
kite pulti Egiptą: štai veiksmingas žingsnis. 

— Tu tikrai neketini taikytis su Hatušiliu? 

— Jokiu būdu. 

— Tai tavo paskutinis žodis? 

— Jei nušalinsite Hatušilį, aš ištikimai jums tarnausiu. Ir aš 
pats, ir kariuomenė. 

— Argi sūnui gražu derėtis su tėvu? 

— Jūs esate kur kas daugiau nei tėvas - jūs Hetitų imperijos 
valdovas. Mūsų sprendimus turi lemti tik valstybės interesai. 
Mano pažiūra teisinga; jūs pats tai galų gale pripažinsite. 

Imperatorius atrodė išvargęs. 

— Gal tu ir teisus... man reikia tai apgalvoti. 

Išeidamas iš priėmimų salės, Uri-Iešubas buvo tikras, kad 
jam pavyko įtikinti tėvą. Netrukus senstančiam imperatoriui 

neliks nieko kita, kaip suteikti jam, Uri-Tešubui, neribotus įga- 
liojimus, o paskui atiduoti ir sostą. 


Apsivilkusi raudoną suknelę, pasipuošusi aukso vėriniu ir 
sidabro apyrankėmis, avinti odiniais sandalais, Hatušilio žmona 
Putuhepa degino smilkalus požeminėje Ištarės šventyklos sa- 
lėje. Tą vėlyvą nakties valandą akropolyje tvyrojo tyla. 

Žemyn laiptais nulipo du vyrai. Mažaūgis, raiščio prilaiko- 
mais plaukais, duksliu margaspalvio audeklo drabužiu, kairįjį 
žastą apjuosęs plačia apyranke, Hatušilis žengė pirma impe- 
ratoriaus. 

— Kaip šalta, - nusiskundė Muvatalis, susisiausdamas savo 
vilnonio apsiausto skvernus. 

— Ši patalpa nelabai jauki, - pripažino Hatušilis, — užtat ji 
turi nemenką privalumą: čia tylu ir ramu. 

— Gal pageidaujate atsisėsti, Didenybe? — pasiteiravo Putu- 
hepa. 

— Šis medinis suolas man visai tiks. Mano brolis po tokios 
ilgos kelionės atrodo mažiau pavargęs nei aš. Ką svarbaus su- 
žinojai, Hatušili? 

— Aš nerimauju dėl mūsų sąjungos. Kai kurie sąjungininkai 
linkę pamiršti savo įsipareigojimus. Jie kelia vis didesnius rei- 
kalavimus ir kaulija vis vertingesnių dovanų, bet man pavyko 
juos patenkinti. Tebūnie jums žinoma, kad toji sąjunga ima 
per brangiai mums kainuoti; tačiau kai kas kelia dar didesnį 
nerimą. 

— Kas gi? Sakyk greičiau! 

— Asirai darosi vis pavojingesni. 

— Ta maža tautelė? 

— Jie pasekė mūsų pavyzdžiu. Be to, jie mano, kad mūsų 
imperija visiškai žlunga dėl ką tik ištikusių pralaimėjimų ir 
kivirčų. 

— Mes galėtume juos sutriuškinti per porą dienų! 

— Nemanau. Beje, ar būtų protinga suskaidyti mūsų jėgas 
tuo metu, kai Ramzis rengiasi pulti Kadešą? 

— Ar turi patikimų žinių? 

- Anot mūsų šnipų, Ramzio kariuomenė ketina vėl pulti. Šį 
kartą kanaaniečiai su beduinais nebesipriešins Egipto valdo- 
vui. Netrukus kelias į Hetitų imperiją bus laisvas. Tokiu atveju 
antrasis frontas prieš asirus būtų beprotybė. 

— Ką tu siūlai, Hatušili? 

— Skirkime daugiau dėmesio mūsų vienybei šalies viduje; 
kivirčas, supriešinęs mane su jūsų sūnumi, pernelyg užsitęsė ir 
silpnina mus. Aš pasirengęs su juo susitikti, kad jis suvoktų, 
kokia rimta padėtis dabar susidarė. Jei mes ir toliau pešimės 
tarpusavyje, tai pražūsime. 

— Uri-Tešubas atsisako taikytis ir reikalauja, kad aš paskir- 
čiau jį visos mūsų kariuomenės vadu. 

— Norėdamas strimgalviais pulti egiptiečius! Kuo tai baig- 
tųsi? Tik pralaimėjimu! 

— Pasak jo, vienintelė mums likusi išeitis — tai bendras puo- 
limas, ir kuo greičiau, tuo geriau. 

— Jūs — imperatorius, ir rinktis kurį nors iš mudviejų teks 
jums. Jei pasirinksite savo sūnaus politiką, aš pasitrauksiu. 

Norėdamas nors truputį apšilti, Muvatalis ėmė žingsniuoti 
po salę. 

— Tėra vienintelė protinga išeitis, - ramiai pareiškė gražuo- 
lė Putuhepa. - Kaip imperatorius, jūs turite galvoti pirmiau- 
sia apie Hetitų imperijos didybę. Norint išgelbėti mūsų kraš- 
tą, visai nesvarbu, kad Hatušilis - jūsų brolis, o Uri-Tešubas — 
sūnus. Jūs labai gerai žinote, kad karingas Uri-Tešubo įniršis 
mus pražudys. 

— Kokia gi ta jūsų... protinga išeitis? 

— Patrakėlio niekas neperkalbės, todėl jį reikia pašalinti. Nei 
jūs, nei Hatušilis neturite būti susiję su jo dingimu, todėl šito 
1msiuosi aš pati. 

Mozė atsistojo. 

— Tu - šičia? 

— Teismas leido man pasimatyti su tavimi. 

— Argi faraonui reikia prašyti leidimo aplankyti savo kalėji- 
mus? 

— Tavo atveju — taip, nes tu kaltinamas žmogžudyste. Bet 
visų pirma tu - mano draugas. 

— Vadinasi, tu manęs neišsižadėjai... 

— Argi galima palikti draugą nelaimėje? 

Ramzis su Moze tvirtai apsikabino. 

— Aš nepasiklioviau tavimi, Ramzi, nes netikėjau, kad ateisi. 

— Ak tu, mažatiki! Kodėl pabėgai? 

— Pirma, aš maniau, kad mano elgesį galima paaiškinti pa- 
nika... Bet Madiano krašte, kur aš slapsčiausi, turėjau laiko 
pamąstyti. Tai buvo ne pabėgimas, o atsakas į šaukimą. 

Mozės vienutė su plūktine asla buvo švari ir gerai vėdina- 
ma. Valdovas atsisėdo ant trikojės kėdutės priešais savo drau- 
gą hebrają. 

— Kas gi tave pašaukė? 

— Abraomo, Izaoko ir Jokūbo Dievas. Jahvė. 

— „Jahvė“ yra kalno Sinajaus dykumoje pavadinimas. Nieko 
nuostabaus, kad tu pavertei jį dievybės simboliu. Juk Vakarų 
kalnas Tėbuose teikia prieglobstį tylos deivei. 

— Jahvė yra vienintelis Dievas, jis nesutapatinamas su gam- 
tovaizdžiu. 

— Kas atsitiko tau būnant tremtyje? 

— Kalnuose aš sutikau Dievą degančio krūmo pavidalu. Jis 
atskleidė man savo vardą: „Aš esu“. 

— Kodėl jis apsiriboja tik viena tikrovės puse? Kūrėjas Atu- 
mas vienu metu yra „Tas, kuris yra“ ir „Tas, kurio nėra“. 

— Jahvė patikėjo man užduotį, Ramzi; šventą užduotį, kuri 
gali tau nepatikti. Aš privalau išvesti iš Egipto hebrajų tautą ir 
nuvesti ją į šventąją Žemę. 

— Ar tu gerai girdėjai Dievo balsą? 

— Jis buvo toks pat aiškus ir žemas kaip tavo. 

— Juk dykumoje pilna miražų... 

— Tu nepriversi manęs suabejoti; aš žinau, ką mačiau ir gir- 
dėjau. Mano užduotis nurodyta Dievo, ir aš ją įvykdysiu. 

— Tu kalbi apie... visus hebrajus? 

— Visa tauta laisvai išeis iš Egipto. 

— Kas trukdo bent vienam hebrajui laisvai keliauti ten, kur 
jis užsimanė? | 

— Aš reikalauju oficialiai pripažinti hebrajų tikėjimą ir leisti 
jiems palikti Egiptą. 

— Artimiausioje ateityje reikia ištraukti tave iš kalėjimo; to- 
dėl aš liepiau surasti Abnerą. Jo parodymai leis tave išteisinti. 

— Gal Abneras išvyko iš Egipto. 

— Duodu tau žodį: bus padaryta viskas, kad jis būtų atves- 
dintas į teismą. 

— Mano draugystė su tavimi, Ramzi, liko kokia buvus, ir aš 
linkėjau tau pergalės kovoje su hetitais; bet tu esi Faraonas, o 
aš — būsimasis hebrajų vadas. Jei tu nenusileisi man, aš tapsiu 
nenumaldomiausiu ir negailestingiausiu tavo priešu. 

— Juk draugai visada randa galimybę susitarti... 

— Mūsų draugystė bus mažiau svarbi nei mano užduotis; net 
jei man plyštų širdis, aš privalau paklusti Jahvės balsui. 

— Mes dar turėsime laiko apie tai pasikalbėti; visų pirma tu 
turi atgauti laisvę. 

— Įkalinimas manęs neslegia. Vienatvėje aš rengiuosi būsi- 
miems išbandymams. 

— Ir pirmasis toks išbandymas gali būti sunkus nuosprendis! 

— Jahvė mane sergsti. 

— Nuoširdžiai tau to linkiu, Moze; bet pasirausk savo atmin- 
tyje: gal prisiminsi ką nors, kas būtų naudinga tavo gynybai? 

— Aš pasakiau tiesą, ir tiesa nušvis kaip saulė. 

— Nelabai tu man padedi. 

— Kai esi faraono draugas, kam sukti sau galvą dėl neteisybės? 
Tu niekada neleisi jai pavergti nei karalystės, nei teisėjų sielų. 

— Ar tau teko susitikti su tokiu Ofiru? 

— Nepamenu... 

— Prisimink: Ofiras — tariamasis architektas, jis susirado ta- 
ve Pi-Ramzyje, kai statei mano sostinę; be abejo, jis tau liaup- 
sino Echnatono tikėjimo privalumus. 

— Iš tiesų, taip ir buvo. 

— Ar jis tau ką nors siūlė? 

— Ne, bet man pasirodė, kad jis atjaučia hebrajų vargus... 

— Vargus... Ar ne per stipriai pasakyta? 

— Tu - egiptietis, tu negali to suprasti. 

— Tas Ofiras — hetitų šnipas, rezgąs sąmokslą prieš Egiptą. 
Be to, jis - žudikas. Menkiausias bendravimas su juo užtrauks 
tau įtarimą valstybės išdavyste. 

— Kiekvienas, padedantis mano tautai, nusipelno mano dė- 
kingumo. 

— Gal ėmei nekęsti savo gimtojo krašto? 

— Vaikystė, paauglystė, mudviejų mokslai Memfyje, mano 
tarnyba tau... visa tai mirę, Ramzi, mirę ir pamiršta. Aš myliu 
vienintelę žemę: tą, kurią Dievas pažadėjo mano tautai. 


Žemdirbystės ministras Nedžemas buvo neįprastai suirzęs. 
Jis, visada toks malonus ir linksmas, dabar visai nepagrįstai 
išbarė savo raštininką. Nepajėgdamas susikaupti prie bylų bei 

dokumentų, jis paliko darbo kambarį ir nuėjo į Setau ir Van- 
dens Lelijos laboratoriją. 

Atsitūpusi ant žemės, dailioji nubė galynėjosi su raudongal- 
ve gyvate, kuri įnirtingai plakė uodega. 

— Palaikykite šį vario dubenėlį, - paprašė ji ministrą. 

— Nežinau, ar... 

— Paskubėkite. 

Nedžemas dvejodamas paėmė indelį, kuriame teliūskavo lip- 
nus, rudas skystis. 

— Neišliekite nė lašelio - jis labai ėdus. 

Nedžemas net krūptelėjo. 

— Kur man jį padėti? 

— Ant lentynos. 

Vandens Lelija įkišo gyvatę į krepšį ir gerai uždarė jo dangtį. 

— Kuo galiu jums padėti, Nedžemai? 

— Judu su Setau... 

— Na, ir ko gi prireikė iš Setau? — pasigirdo šiurkštus gyva- 
čių kerėtojo balsas. 

Virš įvairių dydžių filtrų kilo garai, kuteną gerklę ir nosį. 
Lentynos buvo nukrautos puodais ir puodeliais, koštuvais ir 
sieteliais, gertuvėmis ir vamzdeliais, vaistažolių nuovirais ir 
mikstūromis. 

— Noriu jums pasakyti... 

Ministras užsikosėjo ir nebaigė sakinio. 

— Na, sakykite! - pareikalavo Setau. 

Prastai nusiskutęs, paniuręs, plačiapetis, vos matomas pro 
dūmus, pripildžiusius tą laboratorijos dalį, kur jis dirbo, Setau 
perpylinėjo atskiestus nuodus iš vieno indelio į kitą. 

— Tai susiję su mažuoju Kha. 

— Kas jam atsitiko? 

— Ir jūs dar klausiate? Aš noriu pasakyti, kad ligi šiolei to 
vaiko auklėjimu rūpinausi aš. Jis mėgsta skaityti ir rašyti; pa- 
gal savo amžių yra nepaprastai protingas ir subrendęs, 0 jo 


MI ldYs, 
L UTTŲ 


122 


išsilavinimo ir jau sukauptų žinių galėtų pavydėti ne vienas 
raštininkas. Kha nedvejodamas gilinasi į dangaus ir žemės pa- 
slaptis, jis nori... 

— Nedžemai, aš visa tai žinau; beje, turiu daug darbo, tad 
eikite tiesiai prie reikalo. 

— Jūs... Jūs —- nelabai sukalbamas žmogus! 

— Koks esu, toks esu. Teisingiau sakant, esu toks, kokį mane 
padarė gyvenimas, o jis nėra nei labai malonus, nei labai leng- 
vas. Kai kasdien susiduri su šliužais, nėra kada gaišti laiko man- 
dagiems, bet tuštiems aukštuomenės pokalbiams. 

Nedžemas užsigavo ir pasipiktino: 

— Mano apsilankymas - visai ne duoklė aukštuomenės pa- 
pročiams! 

— Tada sakykite pagaliau, ko jums reikia. 

— Gerai, aš pasakysiu tiesiai šviesiai: kodėl jūs stengiatės nu- 
kreipti Kha blogu keliu? 

Setau pastatė ant lentynos buteliuką ir skepetaite nusišluostė 
kaktą. 

— Jūs ateinate pas mane, Nedžemai, trukdote man dirbti, 
negana to - jūs mane įžeidinėjate! Nors jūs ir ministras, man 
knieti gerai užvožti jums kumščiu. 

Nedžemas atsitraukė atatupstas ir užkliudė Vandens Leliją. 

— Atleiskite man... Aš nenorėjau... Aš nemaniau... Bet tas 
vaikas... 

— Jums atrodo, kad Kha per anksti supažindinamas su ma- 
gija? — žaviai šypsodamasi paklausė nubė. 

— Taip, taip, kaip tik taip, - atsakė Nedžemas. 

— "Toks būgštavimas daro jums garbę, tačiau jis visai nepa- 
grįstas. 

— Bet Kha — dar vaikas, o jūsų mokslas — toks sudėtingas, 
toks pavojingas... 

— Faraonas įsakė mums apsaugoti jo sūnų; norint tai įvykdy- 
ti, mums reikia bendradarbiauti su Kha. 

Ministras išblyško. 

— Apsaugoti jį... Nuo ko? Kas jam gresia? 

— Ar mėgstate marinuotą jautieną? 

— Aš... Taip, žinoma. 

— Tai vienas iš mano mėgstamiausių patiekalų; ar pavaka- 
rieniausite su mumis? 

— Įsiprašyti pas jus į svečius štai šitaip, paskutinę akimirką... 

— Tai jau padaryta, - šyptelėjo Setau. - Likite, Nedžemai. 
Kha — ne mažas, trapus daikčiukas, jis - vyresnysis Ramzio 
sūnus. Kenkiant jam, norima pakenkti karališkajai porai ir vi- 
sai šaliai. Mes apsupsime Kha magiškąja siena, kad atremtu- 
me kažkieno prieš jį nukreiptą piktą valią. Mūsų darbas reika- 
lauja tikslumo, jis bus sunkus ir rizikingas, todėl mielai priim- 
sime kiekvieno geranorio žmogaus pagalbą. 

Sijos, pritvirtintos tarp namų virš hebrajų kvartalo gatvelės, 
palaikė lengvą, iš nendrių pintą stogą, saugantį praeivius nuo 
svilinančių saulės spindulių. Namų šeimininkės šnekučiavo- 
si, susėdusios ant savo buveinių slenksčių; kai pro šalį eidavo 
vandennešys, jos numalšindavo troškulį, o paskui vėl leisda- 
vosi į begalinius pašnekesius, prie kurių prisidėdavo valan- 
džiukę atsipūsti panūdę amatininkai ir iš statybų grįžtą plytų 
dirbėjai. 

Visus domino vienintelis dalykas: Mozės teismas. Vieni ma- 
nė, kad jis bus nuteistas mirti, kiti - kad turės kalėti, bet neil- 
gai. Keli karštakošiai ragino sukilti, bet dauguma buvo linkusi 
susitaikyti su likimu ir jam nusilenkti: kas gi drįstų pasiprie- 
šinti faraono kariuomenei ir tvarkos sergėtojams? Galų gale 
Mozė gavo tai, ko nusipelnė: juk jis nužudė Žmogų! Tai, kad 
įstatymas buvo taikomas visu griežtumu, nieko nepiktino, nors 
Mozė buvo ir liko labai mylimas ir gerbiamas: niekas nepa- 
miršo, kaip jis pasiaukojamai gynė plytų dirbėjus ir kiek leng- 
vatų jiems išrūpino. Daug darbininkų troško, kad jis vėl taptų 
statybų viršininku ir toliau rūpintųsi jų likimu. 

Aaronas pritarė niūrioms aplinkinių nuotaikoms. Žinoma, 
Mozės likimas buvo Jahvės rankose, bet Egipto teisingumas 
niekada nebuvo linkęs nuolaidžiauti nusikaltėliams. Jei Ab- 
neras būtų sutikęs atvykti į teismą ir patvirtinti Mozės parody- 
mus, tai kaltinimas būtų atšauktas; bet plytų dirbėjas atkakliai 
teigė, kad Mozė meluoja, ir griežtai atsisakė iškelti koją iš sa- 
vo slėptuvės iki teismo pabaigos. Kadangi Aaronas neturėjo 

Abnerui jokių priekaištų, jis negalėjo paprašyti jo genties va- 
dą pareikalauti iš plytų dirbėjo jo parodymų. 

Prieš keletą dienų eidamas gatvele, Aaronas pastebėjo el- 
getą su galvą dengiančiu gobtuvu. Atsilošęs į sieną, surietęs 
kojas, vyriškis graužė praeivių jam numetamus duonos gaba- 
liukus. Iš pradžių Aaronas pabandė pamiršti tą nelaimėlį; kitą 
dieną pats davė jam užvalgyti, o trečią prisėdo šalia. 

— Tu visai neturi šeimos? 

— Taigi kad neturiu. 

— Ar buvai vedęs? 

— Mano žmona mirė, 0 vaikai išsiskirstė kas kur. 

— Kokia neganda tave ištiko? 

— Aš prekiavau grūdais. Turėjau gražų namą, gyvenau sau 
ramiai ir laimingai... Ir sunkiai nusižengiau: sulaužiau ištiki- 
mybę Žmonai. 

— Dievas tave nubaudė. 

— Tu teisus, tačiau ne Jis kaltas dėl mano nuosmukio. Vie- 
nas žmogus sužinojo, kad turiu meilužę, ėmė reikalauti iš ma- 
nęs pinigų už savo tylėjimą, sužlugdė mano verslą ir sugriovė 
šeimą. Mano Žmona mirė iš sielvarto. 

— Tu man pasakoji apie kažkokį išgamą! 

— Išgamą, kuris tebesiautėja ir tebeskleidžia nelaimes... Nuo 
jo Žiaurumo nukentėjau aš, nukentės ir kiti. 

— Kuo jis vardu? 

— Man gėda jį ištarti. 

— Kodėl? 

— Todėl, kad jis hebrajas, kaip tu ir aš. 

— Mano vardas Aaronas. Aš šį tą reiškiu mūsų bendruome- 
nėje. Tu neturi teisės tylėti, nes viena niežais aptekusi avis gali 
užkrėsti visą bandą. 

— Bene dabar tai kam svarbu... Aš jau vis tiek vienišas, ir 
niekas manęs nebepaguos. 

— Nors tave slegia sielvartas, tu privalai pagalvoti ir apie ki- 
tus. Tas Žmogus turi būti nubaustas. 
— Jis vardu Abneras, — sumurmėjo elgeta. 


Šį kartą Aaronas turėjo rimtą pagrindą nusiskųsti Abnero 
elgesiu. Tą patį vakarą jis sušaukė seniūnų tarybą bei genčių 
vadus ir papasakojo jiems pirklio nelaimes. 

— Neseniai Abneras neva reikalavo pinigų iš plytų dirbėjų, — 
prisiminė vienas iš seniūnų, - bet jie tylėjo, ir mūsų ausis pa- 
siekė tik neaiškūs gandai. Suprantama, kodėl Abneras nenori 
stoti prieš teismą: jis laukia, kol viskas aprims. 

— Juk Mozė - kalėjime, ir tik Abnero parodymai galėtų jį 
išgelbėti! 

Aiškiai sutrikę, seniūnai nenorėjo apsispręsti kurio nors nau- 
dai ar nenaudai. Vienas iš genčių vadų išsakė bendrą nuomonę: 

— Kalbėkime atvirai: Mozė įvykdė žmogžudystę, užtrauku- 
sią įtarimą visiems hebrajams, taigi bus tik teisinga, jei jį nu- 
baus. Dar daugiau: jis grįžo kelti tarp mūsų sąmyšio savo be- 
protiškais sumanymais. Būkime atsargūs ir palikime įvykius 
klostytis savaime. 

Aaronas įtūžo. 

— Baily tarp bailių! Vadinasi, jūs nutarėte mieliau padėti to- 
kiam sukčiui kaip Abneras ir siunčiate mirti Mozę, kuris už 
jus kovojo! Tenugramzdina jus Jahvė neviltin ir nelaimėn. 

Pokalbin rūsčiai įsiterpė vyriausias amžiumi iš visų susirin- 
kusiųjų, jau pasitraukęs iš pareigų plytų dirbėjas: 

— Aaronas teisus, mūsų elgesys vertas paniekos. 

— Mes globojome ir saugojome Abnerą, - priminė kažku- 
rios genties vadas, - mes neturime teisės versti jį lįsti į pavojų 
ir susilaukti bausmės, jei bus patikėta neaiškiais kaltinimais. 

Aaronas trenkė lazda į grindis: 

— Gal ir tau Abneras padėjo praturtėti mūsų brolių sąskaita? 

— Kaip tu drįsti! 

— Suveskime elgetą akistaton su Abneru. 
— Pasiūlymas priimtas, —- pareiškė vyriausiasis seniūnas. 


Abneras slapstėsi plytų dirbėjų kvartalo centre, dviaukščia- 
me name, iš kurio ketino išeiti tik po to, kai Mozei bus pa- 
skelbtas nuosprendis. Tapęs turtingas ir gerbiamas, jis kimšo 
pyragaičius ir didžiąją paros dalį pramiegodavo. 

Kai seniūnų taryba ir genčių vadai pareikalavo, kad jis susi- 
tiktų akis į akį su elgeta, Abneras nusikvatojo. Pirmiausia, ką 
reiškia kažkoks elgeta palyginti su juo, Abneru? Be to, Abne- 
ras apkaltins hebrajus, esą jie palikę žmogų skursti ir nesutei- 
kę jam paramos nei pagalbos, o tai prieštaravo Egipto įstaty- 
mui. O jei — kas būtų jau visai neįtikima — reikalai pakryps 
blogojon pusėn, jo bendrininkai pasirūpins, kad to apgailėti- 
no kaltintojo neliktų nė pėdsako. 

Susitikimas įvyko pirmame aukšte, priimamajame, kur suo- 
liukai buvo nukloti pagalvėlėmis. Dalyvavo vyriausiasis seniū- 
nas, genčių vadų atsiųstas atstovas ir Aaronas, prilaikęs susi- 
kūprinusį, beveik nepaeinantį elgetą. 

Abneras atvirai šaipėsi: 

— Čia tasai varguolis, paistąs apie mane kažkokius kliede- 
sius? Beje, ar jis bent sugeba kalbėti? Protingiausia būtų duoti 
jam maisto ir išsiųsti į kokį nors ūkį Deltoje, kad ten baigtų 
savo dienas. 

Aaronas padėjo elgetai atsisėsti. 

— Mes galime išvengti akistatos, - pareiškė vyriausiasis se- 
niūnas, - jei tu, Abnerai, sutiksi liudyti Mozės naudai ir pa- 
tvirtinti, kad įvykiai klostėsi būtent taip, kaip jie yra aprašyti 
tavo pasirašytame dokumente. 

— Mozė - nerimstąs ir pavojingas žmogus. Aš padėjau pra- 
lobti daugeliui mūsų brolių! Kodėl turėčiau rizikuoti visai be 
reikalo? 

— Todėl, kad tau turi rūpėti tiesos pergalė, - įsiterpė Aaronas. 

— Tiesa tokia nepastovi... Beje, ar jos pakaks Mozei išlais- 
vinti? Juk jis vis dėlto žudikas! Mes nieko nelaimėsime, įsivėlę 
į Šią istoriją. 

— Mozė išgelbėjo tau gyvybę, tu turi išgelbėti jį. 

— Visa tai buvo jau seniai, mano prisiminimai tokie miglo- 
ti... Ar ne geriau galvoti apie ateitį? Be to, Mozei padės mano 
parodymai, kurie buvo užrašyti. Juk ten sakoma, kad Mozė 
galbūt nenorėjo užmušti Sario; remiantis ta Mozei palankia 
abejone, jis nebus nuteistas mirti. 

— O ilgas kalinimas yra geriau? 

— Mozei reikėjo valdytis ir neužmušti Sario. 

Įsiutintas Abnero žodžių, Aaronas trenkė lazda į grindis. 

— Nesikarščiuok, — pareikalavo vyriausiasis seniūnas. 

— Tas nevidonas jau išdavė saviškius ir vėl išduos! 

— Ramiau, ramiau, — patarė Abneras. - Aš dosnus ir įsipa- 
reigoju šelpti tave. Mano akimis žiūrint, pagarba vyresniesiems 
yra nepaprastai svarbi vertybė. 

Jei ne čia pat sėdintys vyriausiasis seniūnas ir genties vadas, 
Aaronas tikrai būtų perskėlęs Abnerui galvą. 

— Baikime visas kalbas, bičiuliai, ir atšvęskime mūsų susitai- 
kymą skaniai papietaudami. Aš su malonumu jus pavaišinsiu. 

— Tu pamiršai elgetą, Abnerai? 

— Ak, elgeta... Na, ką jis nori pasakyti? 

Aaronas kreipėsi į nelaimėlį: 

— Nebijok, kalbėk drąsiai. 

Vyriškis kiūtojo kaip kiūtojęs. Abneras prapliupo juokais. 

— Nieko sau, tas jūsų didysis kaltintojas! Na, baikim, baikim... 
Nusiųskite jį pas mano tarnus, jie pavalgydins jį virtuvėje. 

Aaronas jautėsi pažemintas ir netvėrė bejėgišku pykčiu: 

— Kalbėk gi! 

Tariamasis elgeta lėtai pakilo visu savo milžinišku ūgiu, nu- 
smaukė gobtuvą ir atidengė veidą. 

Priblokštas to, ką išvydo, Abneras vos įstengė pralementi 
savo netikėto ir grėsmingo svečio vardą: 

— Seramana... 

— Tu suimtas, - pareiškė sardas, ir jo lūpomis nuslydo plėšri 
pirato šypsena. 


Kol buvo klausomasi Abnero parodymų, Seramaną apniko 
prieštaringi jausmai. Viena vertus, jis tikėjosi, kad neras Ab- 
nero, tad sąmokslininkas Mozė nebus išteisintas; antra — jis 
sėkmingai atliko savo užduotį. Ramzis iš tiesų turėjo būti ne- 
paprasta asmenybė, jei sugebėjo šitaip priversti jį, Seramaną, 
paklusti jo valiai - o juk sardas buvo tikras, kad hebrajas yra 
pavojingas, ir valdovas klysta juo pasitikėdamas. Tačiau kaip 
tuo įtikinti Ramzį, kuriam draugystė - šventa? 

Visas Pi-Ramzis laukė nuosprendžio, kurį turėjo ištarti vizi- 
ris, pasibaigus bylos svarstymui prisiekusiųjų teisme. Ieismo pro- 
cesas smarkiai pakėlė Mozės autoritetą; paprasti žmonės ir be- 
veik visi plytų dirbėjai dabar buvo jo pusėje. Juk jis atrodė esąs 
gyvenimo nepelnytai nuskriaustų nelaimėlių gynėjas! 

Seramana tikėjosi, kad Mozė bus ištremtas ir nebedrums 
darnos, kurią diena iš dienos šalyje kūrė karališkoji pora. 

Ameniui išėjus iš teismo salės, sardas nuėjo jo pasitikti. Fa- 
raono asmens sekretorius buvo linksmas. 

— Mozė išteisintas. 

Dvaras buvo susirinkęs Pi-Ramzio rūmų priėmimų salėje, į 
kurią vedė didingi laiptai, išpuošti nugalėtų priešų statulomis. 
Niekas nežinojo, kodėl faraonas sušaukė visus vyriausybės na- 
rius ir aukštuosius pareigūnus, bet visi tikėjosi, kad bus pa- 
skelbti esminiai nutarimai, lemsiantys šalies ateitį. 

Žengdamas pro aukštas ir plačias duris, aplink kurias mėly- 
nais dažais baltame fone buvo išvedžioti kartušais įrėminti Ram- 
zio vardai, suteikti jam per karūnavimą, Amenis nepajėgė nu- 
slėpti nepasitenkinimo: kodėl valdovas ničnieko jam nepasakė, 
nejaugi Ramzis juo nepasitiki? Pamatęs lygiai taip pat atrodan- 
tį Ašą, Amenis suprato, kad jo draugas žino ne ką daugiau. 

Dvariškių buvo taip daug, kad nebebuvo matyti salės puo- 
šybos: glazūruotų keramikos plytelių, kuriose buvo pavaizduoti 
žydintys sodai ir tvenkiniai su juose nardančiomis žuvimis. Di- 
džiūnai grūdosi tarp kolonų ar glaudėsi prie sienų, tviskančių 
pasakiškomis spalvomis: šviesiai žalia, sodriai raudona, švel- 
niai žydra, skaisčiai geltona ir balkšva. Tačiau kam tomis neri- 
mastingomis akimirkomis rūpėjo grožėtis nuostabiais paukš- 
čiais, išdykaujančiais papirusų prižėlusiose pelkėse! 

Vis dėlto Setau žvilgsnis stabtelėjo ties piešiniu, vaizduo- 
jančiu jauną moterį, susimąsčiusią prie aukštųjų piliarožių gė- 
lyno. Moteris buvo labai panaši į karalienę. Frizuose nutapy- 
tos vandens lelijos, aguonos, ramunės ir rugiagėlės perteikė 
ramios, besišypsančios gamtos grožį. 

Kai Ramzis su Nefertare atsisėdo į savo vietas valdovų soste, 
ministrai, aukšti pareigūnai, karališkieji raštininkai, apeigų Ži- 

novai, paslapčių sergėtojai, žyniai ir žynės, kilmingieji dvariš- 
kiai ir kiti svarbūs asmenys nuščiuvo. Didingas faraono stotas 
alsavo neprilygstama galia. Užsidėjęs dvigubą karūną — Aukš- 
tutinio ir Žemutinio Egipto valdžios ženklą, vilkis baltą apdarą 
ir paauksuotą klubjuostę, Ramzis laikė dešine ranka „magijos“ 
skeptrą, riestą piemens lazdą, padedančią jam suburti savo tau- 
tą neregimajame pasaulyje ir palaikyti jos vienybę tikrovėje. 

Nefertarė įkūnijo grožį ir grakštumą, Ramzis - galią. Kiek- 
vienas iš susirinkusiųjų suvokė, kad juodu jungia gili meilė. 

Vyriausiasis apeigų Žinovas perskaitė himną Amonui, pa- 
gerbdamas dievybę, slypinčią visuose gyvybės pavidaluose. Tada 
prabilo Ramzis. 

— Aš pranešiu jums keletą nutarimų, norėdamas išsklaidyti 
gandus ir paaiškinti, ko ketinu imtis artimiausiu metu. Tie nu- 
tarimai — ilgų apmąstymų drauge su didžiąja valdovo sutuok- 
tine vaisius. 

Keli raštininkai pasiruošė užrašyti valdovo žodžius, kurie 
turėjo tapti tuoj pat įsigaliojančiais potvarkiais. 

— Aš nusprendžiau sustiprinti Egipto sieną šiaurės rytuose. 
Ten bus pastatytos naujos tvirtovės, sutvirtintos senosios ap- 
sauginės sienos, padvigubintos įgulos ir padidintas jų atlygini- 
mas. Valdovo siena turi tapti neįveikiama ir apsaugoti Deltą 
nuo bet kokio bandymo ten įsiveržti. Rytoj pat ten išvyks ak- 
mentašiai ir plytų dirbėjai, kad nedelsdami galėtų imtis būti- 
nų darbų. 

Žodžio paprašė pagyvenęs dvariškis. 

— Jūsų Didenybe, ar Valdovo sienos pakaks hetitų ordoms 
sustabdyti ? 

— Vien Valdovo sienos tam nepakaks, bet ji yra tik paskuti- 
nė mūsų gynybinės sistemos dalis. Neseniai sėkmingi mūsų 
kariuomenės, palaužusios hetitų atsakomąjį smūgį, veiksmai 
leido atgauti savo protektoratus. Nuo užpuolikų mus skiria 
Kanaanas, Amuru ir Pietų Sirija. 

— Bet juk kunigaikščiai — tų provincijų valdytojai mus daž- 
nai išduodavo? 

— Iš tiesų dažnai. Kaip tik todėl aš patikėsiu karinį ir admi- 
nistracinį šios apsauginės zonos valdymą Ašai ir suteiksiu jam 
ypatingus įgaliojimus šiose žemėse. Aš įpareigoju jį palaikyti 
ten mūsų pranašumą, prižiūrėti vietinius valdytojus, įkurti 
veiksmingą žvalgybos tarnybą ir parengti rinktinį būrį, pajėgų 
sustabdyti hetitų puolimą. 

Nors visų žvilgsniai nukrypo į Ašą, jis nė nekrustelėjo. Vie- 
ni žvelgė į jį pavydžiai, kiti - gėrėdamiesi: juk užsienio reikalų 
ministras tapo ypač svarbiu valstybės pareigūnu. 

— Aš taip pat nusprendžiau drauge su karaliene leistis ilgon 
kelionėn, - tęsė Ramzis. - Kol manęs nebus, Amenis kasdien 
tarsis su mano motina Tūuja ir tvarkys einamuosius reikalus. 
Mes palaikysime ryšį laiškais; joks potvarkis nebus paskelbtas 
man nežinant ar nepritariant. 

Dvariškiai apstulbo. Ameniui atitekęs slaptojo patarėjo vaid- 
muo nebuvo naujiena, tačiau kodėl karališkoji pora ryžosi iš- 
vykti iš Pi-Ramzio tokiu svarbiu metu? 

Vyriausiasis žynys išdrįso užduoti klausimą, kuris visiems 
kabėjo ant liežuvio galo: 

— Didenybe... Gal atskleistumėte mums savo kelionės tikslą? 

— Kelionė reikalinga šventajam Egipto pagrindui sutvirtin- 
ti. Pirmiausia mudu su karaliene vyksime į Tėbus ir patikrinsi- 
me, kaip juda į priekį manosios milijonų metų šventyklos sta- 
tyba, paskui leisimės tolyn į pietus. 

— Iki pat Nubijos? 

— Tikrai taip. 

— Atleiskite man, Didenybe, bet... ar ši ilga kelionė iš tiesų 
būtina? 

— Būtina. 

Dvaras suprato, kad faraonas nepasakys nieko daugiau, ir 
visi dvariškiai ėmė sukti sau galvas, spėliodami apie slaptąsias 
tokio netikėto nutarimo priežastis. 

Budrius, auksaspalvis valdovo šuo, lyžtelėjo karalienės mo- 
tinos ranką, o liūtas atsigulė prie jos kojų. 

— Abu mano ištikimieji palydovai norėjo parodyti tau savo 
pagarbą, - tarė Ramzis. 

Tuja dėliojo didelę, prašmatnią puokštę, kuri turėjo būti pa- 
aukota deivei Sechmetei. Kokia didinga atrodė karalienė mo- 
tina, vilkinti ilgą, auksu apkraštuotą lininę suknelę, prisiden- 
gusi pečius trumpu apsiaustėliu ir susijuosusi liemenį raudo- 
nu diržu, kurio dryžuoti galai beveik siekė žemę! Koks taurus 
buvo jos griežtas veidas su skvarbiai žvelgiančiomis akimis, 
kokia prakilni valdingos, reiklios, o kartais nepalenkiamos mo- 
ters laikysena! 

— Ką tu manai apie mano nutarimus, motin? 

— Nefertarė man daug apie juos pasakojo, ir aš net bijau, 
kad pati šiek tiek pastūmėjau tave ta linkme. Sėkmingai už- 
kirsti kelią hetitų įsiveržimui mums padės tik šiaurės rytų pa- 
sienio gynyba ir tvirta ranka valdomi mūsų protektoratai. Taip 
galvojo ir elgėsi tavo tėvas, taip galvoti ir elgtis privalai ir tu. 
Devyneri valdymo metai, sūnau... kaip tu pakeli tą naštą? 

— Man nelabai buvo kada apie tai galvoti. 

— Tuo geriau. Tęsk, ką pradėjęs, ženk pirmyn. Kaip tau atro- 
do, ar laivo įgula teisingai vykdo tavo įsakymus? 

— Mano artimiausios aplinkos žmonių labai nedaug, ir aš 
neketinu jų gausinti. 

— Amenis - puikus žmogus, - pasakė Tuja. - Nors jo akiratis 
nėra pakankamai platus, tavo raštininkui būdingi du labai reti 
bruožai: ištikimybė ir sąžiningumas. 

— Ar pagirsi ir Ašą? 

— Jis taip pat nuostabus žmogus, turįs ypatingą savybę: Aša 
drąsus, bet ne šiaip sau drąsus: jo drąsa grindžiama nuodug- 
niai išnagrinėtos padėties suvokimu. Kas geriau už jį tiktų rū- 
pintis mūsų šiauriniais protektoratais? 

— O ką pasakysi apie Setau? 

— Jis nepakenčia jokių formalumų ir yra nuoširdus: kaipgi 
nevertinti tokio vertingo sąjungininko? 

— Telieka Mozė... 

— Žinau, kad laikai jį savo draugu. 

— Bet tu tam nepritari. 

— Ne, Ramzi. Tas hebrajas siekia tikslų, kuriuos tu būsi pri- 
verstas pasmerkti. Kad ir kaip susiklostytų aplinkybės, visada 
teik pirmenybę ne savo jausmams, 0 savo šaliai. 

— Mozė dar nesukėlė jokių neramumų. 

— Jei jis tai padarys, tavo elgesį turi lemti tik Maat įstaty- 
mas. Tas išbandymas bus pavojingas netgi tau, Ramzi. 

Tuja atitiesė lelijos stiebą; puokštę sudarė šimtas Žiedų, vie- 
nas gražesnis už kitą. 

— Ar galėsi valdyti Abi Žemes, kol manęs nebus? 

— Juk tu verti mane to imtis... O metų našta jau pradeda 
slėgti man pečius. 

Ramzis šyptelėjo: 

— Netikiu. 

— Tu dar per jaunas ir per stiprus, kad galėtum įsivaizduoti 
senatvės naštos svorį. O dabar tu man atskleisi tikrąją tos 1l- 
gos kelionės priežastį? 

— Meilė Egiptui ir Nefertarei. Aš noriu atgaivinti slaptąją 
šventyklų ugnį, noriu padaryti taip, kad jos skleistų daugiau 
energijos. 

— Argi hetitai nėra vieninteliai mūsų priešininkai? 

— Libijos magas Ofiras pasitelkė prieš mus tamsybių jėgas; 
galbūt aš klystu, priskirdamas jo veiklai pernelyg didelę reikš- 
mę, tačiau neketinu rizikuoti ją menkindamas. Nefertarei jau 
teko tiek iškentėti dėl jo kerų! 

— Dievai buvo tau palankūs, sūnau: argi jie galėjo suteikti 
tau didesnę laimę, nei davę tokią nuostabią žmoną? 

— Būtų didelė klaida negarbinti jos taip, kaip ji to verta; to- 
dėl man ir kilo vienas sumanymas, kad jos vardas švytėtų per 

milijonus metų - ir kad karališkoji pora pasirodytų esanti tas 
šventasis pagrindas, ant kurio stovi Egiptas. 

— Kadangi tau kilo toks poreikis, sūnau, tu būsi didis valdo- 
vas. Nefertarė yra toji magija, be kurios joks darbas ar veiks- 
mas nebus nei ilgalaikis, nei sėkmingas. Kartų kartoms kei- 
čiant viena kitą, smurtas nei tamsybės neišnyks, tačiau darna 
gyvuos žemėje tol, kol valdys karališkoji pora. Stiprink ją, Ram- 
zi, padaryk ją kertiniu pastato akmeniu. Kai tautą nutvieskia 
meilė, ji suteikia jai daugiau laimės nei bet kokie turtai. 

Tuja baigė dėlioti puokštę; ji buvo pasakiškai graži — deivė 
bus patenkinta. 

— Ar tu kartais pagalvoji apie Šenarą? - paklausė Ramzis. 

Karalienės motinos žvilgsnį aptemdė liūdesys: 

— Argi motina galėtų pamiršti savo sūnų? 

— Šenaras tau nebe sūnus. 

— Valdovas teisus, ir aš turėčiau jam paklusti... Ar jis atleis 
man tą silpnybę? 

Ramzis švelniai apkabino Tują. 

— Nesuteikę jam kapavietės, — pridūrė ji, - dievai jį baisiai 
nubaudė. | 

- Aš susidūriau su mirtimi Kadeše, Šenaras ją rado dyku- 
moje. Galbūt ji apvalė jo sielą. 

— Ojei jis dar gyvas? 

— Ir man buvo atėjusi į galvą tokia mintis... Jeigu jis slapsto- 
si šešėlyje, turėdamas tokius pat ketinimus kaip ir anksčiau, ar 
būsi jam atlaidi? 

— Tu - tai Egiptas, Ramzi; kad ir kas tave pultų, aš stosiu 
jam skersai kelio. 

Ramzis trumpai stabtelėjo priešais dievo Toto statulą prie jė- 
jimo į Užsienio reikalų ministeriją, norėdamas pagerbti astro- 
nomų, gydytojų, magų ir raštininkų globėją, ir padėjo ant au- 
kų altoriaus lelijų puokštę. Hieroglifų - „dievų žodžių“ - val- 
dovas buvo pavaizduotas didelės, į dangų žvelgiančios akme- 
ninės beždžionės pavidalu. 

Faraono apsilankymas buvo garbė, todėl džiaugėsi visi mi- 
nisterijos valdininkai; Aša pasitiko valdovą ir jam nusilenkė. 
Kai Ramzis jį apkabino, jaunojo ministro pavaldiniai pajuto 
pasididžiavimą, kad dirba vadovaujami aukšto pareigūno, ku- 
riuo valdovas taip pasitiki. 

Abu vyrai atsiskyrė nuo visų prabangiame Ašos darbo kam- 
baryje: čia kvepėjo iš Sirijos atvežtos rožės, džiugino akį gėlių 
puokštės su gražiai derančiais narcizais ir našlaitėmis; stovėjo 
akacijos medžio skrynios, kėdės, kurių atkaltėse buvo nutapyti 
lotosai, ir apvalūs vienakojai staliukai su iš bronzos nulietomis 
kojelėmis. Šen bei ten linksmai marguliavo ryškiaspalvės pagal- 
vėlės. Sienas puošė paukščių medžioklės pelkėse vaizdai. 

— Nelabai tu linkęs į nuosaikumą ar paprastumą, - pastebė- 
jo Ramzis, - čia trūksta tik egzotiškųjų Šenaro vazų. 

— Su jomis susiję pernelyg nemalonūs prisiminimai! Aš lie- 
piau jas parduoti, o pelną išleidau savo ministerijos labui. 

Elegantiškas, užsidėjęs lengvą iškvėpintą peruką, kuo rū- 
pestingiausiai išpuoselėtais ūsiukais, Aša atrodė pasirengęs da- 
lyvauti aukštuomenės puotoje. 

— Kai man nusišypso laimė ramiai pagyventi keletą savaičių 
Egipte, - prisipažino jis, - aš svaiginuosi tūkstančiais jo teikia- 

mų malonumų... Tačiau valdovui nereikia dėl to baimintis: aš 
nepamirštu man patikėtos užduoties. 

Toks jau buvo tas Aša: leidžiąs sau įžūliai nepaisyti padoru- 
mo, iš pažiūros lengvabūdis, mados vergas, prisiekęs moterų 
viliotojas, it drugelis plasnojąs nuo vieno žiedo prie kito; bet 
drauge - valstybės vyras, perpratęs rašytas ir nerašytas tarp- 
tautinės politikos taisykles, puikiai savo sritį išmanąs, ir nu- 
trūktgalvis nuotykių ieškotojas, nevengiąs beprotiškos rizikos. 

— Ką manai apie mano nutarimus? 

— Didenybe, jie mane ir liūdina, ir džiugina. 

— Ar jie tau atrodo esą... pakankami? 

— Trūksta svarbiausio, tiesa? Ir kaip tik todėl tu atėjai mūsų 
aplankyti, nors šiaip jau šis apsilankymas Užsienio reikalų mi- 
nisterijoje visai nebuvo numatytas. Palauk, pabandysiu atspė- 
ti: tai susiję su... Kadešu? 

— Nesuklydau, pasirinkdamas tave savo užsienio reikalų mi- 
nistru ir žvalgybos tarnybos viršininku. 

— Tu vis dar ketini užimti tą tvirtovę? 

— Prie Kadešo mes nugalėjome, bet hetitų tvirtovė tebėra jų 
rankose. Neįveikti jos mūrai tarsi tebesityčioja iš mūsų. 

Apmaudžiai susiraukęs, Aša pripylė puikaus raudonojo vy- 
no į dvi sidabrines taures, kurių ąselės buvo šuolyje įsitempu- 
sių gazelių pavidalo. 

— Numaniau, kad tu grįši prie Kadešo... Ramzis negali pa- 
kęsti nieko, kas bent kiek panašu į pralaimėjimą. Taip, toji 
kaip vakar. 

— Kaip tik todėl aš laikau ją nuolatine grėsme mūsų Pietų 
Sirijos protektoratui. Visi galimi puolimai bus vykdomi iš Ka- 
dešo. 

— Iš pirmo žvilgsnio tavo samprotavimai atrodo esą neprie- 
kaištingi. 

— Bet tu taip nemanai. 


4, 


UT 
UT 


138 


— Aptukęs pareigūnas, ramiai ir patogiai besinaudojąs aukšto 
posto jam teikiamomis privilegijomis, kristų prieš tave kniūbs- 
čias ir pasakytų maždaug taip: „Didysis Ramzi, skvarbiaaki val- 
dove, kurio ranka skina pergales, keliaukite užkariauti Kadešo!“ 
Tai va: taip sakydamas, tas dvariškis būtų paskutinis kvailys. 

— Kodėl gi reikia atsisakyti Kadešo? 

— Tu parodei hetitams, kad jie nėra nenugalimi. Žinoma, jų 
kariuomenė tebėra galinga, bet kariai gerokai sutrikę. Muva- 
talis buvo pažadėjęs savo pavaldiniams greitą bei sėkmingą 
įsiveržimą ir triuškinamą pergalę, o dabar jam tenka vargais 
negalais ieškoti priežasčių, kuriomis būtų galima pateisinti ka- 
riuomenės atsitraukimą į įprastas stovyklavietes. Be to, prasi- 
deda kitas susidūrimas: karas dėl sosto paveldėjimo tarp Mu- 
vatalio sūnaus Uri-Iešubo ir imperatoriaus brolio Hatušilio. 

— Kuris iš jų turi daugiausia galimybių nugalėti? 

— To numatyti neįmanoma: ir vienas, ir kitas turi veiksmin- 
gų ginklų bei priemonių. 

— Muvatalio žlugimas neišvengiamas? 

— Manau, kad taip. Hetitų dvare mielai žudoma. Karingoje 
visuomenėje pralaimėjęs mūšį karvedys turi būti sunaikintas. 

— Argi tai — ne pats tinkamiausias laikas pulti Kadešą ir jį 
paimti? 

— Žinoma: jei mūsų tikslas - pakirsti Hetitų imperijos pa- 
grindus. 

Ramzis vertino savo draugo Ašos įžvalgumą ir sąmojingą 
būdą, bet šįkart jis nustebo. 

— Argi tai nėra pagrindinis mūsų užsienio politikos tikslas? 

— Aš nebesu tuo tikras. 

— Bene sumanei iš manęs pasišaipyti? 

— Kai nuo apsisprendimo priklauso tūkstančių žmonių gy- 
vybė, aš visai nenusiteikęs juokauti. 

— Vadinasi, tu turi žinių, kurios gali iš esmės pakeisti mano 
nuomonę. 

— Tai tik nuojauta, pagrįsta keliais mūsų žvalgų surankiotais 
duomenimis. Ar esi ką nors girdėjęs apie Asiriją? 

— Karinga tautelė, kaip hetitai. 

— Ligi šiol tai buvo valstybė, esanti hetitų įtakoje. Kai Hatuši- 
lis sudarinėjo savo sąjungą, jis apipylė asirus auksu, nes siekė, 
kad asirai laikytųsi hetitams palankaus neutraliteto. O asirai už 
tuos netikėtus turtus įsigijo daug ginklų. Šiandien Asirijoje ka- 
riškiai vertinami labiau nei diplomatai. Netolimoje ateityje Azi- 
joje gali iškilti nauja karinė galybė, pavojingesnė už hetitus. 

Ramzis susimąstė. 

— Asirija... Ar ji pasirengusi pulti Hetitų imperiją? 

— Dar ne, bet man atrodo, kad netrukus jų susidūrimas bus 
neišvengiamas. 

— Kodėl gi Muvatalis nepakerta to blogio iš pašaknių? 

— Dėl gresiančių jo sostui vidaus nesutarimų ir dėl to, kad 
bijo mūsų kariuomenės žygio Kadešo link. Jo akimis žiūrint, 
mes tebesame pagrindiniai hetitų priešai. 

— O ką mano trokštantieji valdžios? 

— Muvatalio sūnus Uri-Tešubas - apakėlis; jis galvoja tik apie 
tai, kaip čia užgrobus Abi Žemes ir išžudžius kaip galima dau- 
giau egiptiečių. Hatušilio mąstymas lankstesnis, o akiratis pla- 
tesnis: jis geriau suvokia pavojų, bręstantį prie pat Hetitų im- 
perijos vartų. 

— Taigi tu man nepatari pulti Kadešo. 

— Mes neteksime daugybės karių — beje, kaip ir hetitai, o 
tikruoju nugalėtoju gali tapti Asirija. 

— Nė kiek neabejoju, kad tu nesitenkinai vien apmąstymais; 
ką siūlai? 

— Bijau, kad mano sumanymas tau nepatiks, nes jis priešta- 
rauja politikos krypčiai, kurią tu laikai teisinga. 

— Nagi, atskleisk man jį. 

— Leiskime hetitams patikėti, kad rengiamės pulti Kadešą. 
Paskleiskime apgaulingus gandus, į kai kieno rankas pateks 

keli slapti dokumentai - žinoma, suklastoti; Pietų Sirijoje pra- 
sidės kariuomenės mokymai... Na, tu žinai, kaip tai daroma, — 
aš viskuo pasirūpinsiu. 

— Kol kas tu nepasakei nieko, kas mane nustebintų ar pa- 
piktintų. 

— Suprasti tolesnę mano minčių eigą gali būti sudėtingiau. 
Kai mūsų priemonės pasirodys esančios veiksmingos, aš iš- 
vyksiu į Hetitų imperiją. 

— Kokiu pagrindu? 

— Gavęs slaptą užduotį ir visus įgaliojimus deryboms. 

— Betgi... Dėl ko tu ketini derėtis? 

— Dėl taikos, Didenybe. 

— Dėl taikos... Su hetitais! 

— Tai — geriausia išeitis, norint neleisti Asirijai tapti pabaisa, 
kur kas pavojingesne už hetitus. 

— Hetitai niekada su tuo nesutiks. 

— Jei tu mane paremsi, aš juos tikrai įtikinsiu. 

— Jei tokį dalyką man pasiūlytum ne tu, o kas nors kitas, aš jį 
apkaltinčiau valstybės išdavyste. 

Aša nusišypsojo. 

— Taip aš ir maniau... Bet kas gi kitas, išskyrus Ramzį, gali 
įžvelgti tolimą ateitį? 

— Argi išminčiai nemoko mūsų, kad pataikauti draugui yra 
neatleistina klaida? 

— Dabar aš kreipiuosi ne į draugą, o į faraoną. Netoliaregis 
valdovas, sutelkęs savo dėmesį tik į dabartinę padėtį, pasinau- 
dotų mūsų turimomis pajėgomis ir pultų hetitus, tikrai galė- 
damas juos įveikti. Tačiau tai, kad tarptautiniame akiratyje pa- 
sirodė Asirija, turi pakeisti mūsų sumanymus ir veiklą. 

— Bet juk visa tai — tik paprasčiausia nuojauta, Aša; tu pats 
tai pripažinai. 

— Mano pareigas einąs žmogus privalo numatyti ir nujausti 
ateities įvykius anksčiau už kitus. Argi ne nuojauta padeda 
mums teisingai apsispręsti? 

— Aš neturiu teisės leisti tau taip rizikuoti. 

— Turi galvoje mano viešnagę pas hetitus? Na, juk tai bus 
jau ne pirmas kartas! 

— Ar tik nepageidauji vėl atsidurti jų kalėjime? 

- Žinoma, yra malonesnių buveinių, bet reikia mokėti stum- 
telėti likimą norima linkme. 

— Aš nerasiu geresnio užsienio reikalų ministro. 

— Ramzi, aš ketinu grįžti. Be to, lengvabūdiškas gyvenimas 
aukštuomenėje ilgainiui atbukintų man protą. Kurį laiką lan- 
kantis pas kelias meilužes, jas rengiant ir dabinant, išsivedant 
papramogauti ir galiausiai nuo jų pavargus, man prireiks nau- 
jo nuotykio, kuris padėtų likti guviam ir pasitikinčiam savo 
jėgomis. Ne, būsimoji kelionė manęs nebaugina... Man reikės 
sugebėti pasinaudoti hetitų silpnybėmis ir įtikinti juos nutraukti 
karo veiksmus. 

— Ar tu supranti, Aša, kad tas sumanymas — visai bepro- 
tiškas? 

— Jis vilioja tuo, kas nauja, nežinoma ir nepatirta: kas gali 
būti patraukliau? 

— Ir vis dėlto tu nemanai, kad aš sutiksiu išleisti tave pas 
Muvatalį. 

— Tu sutiksi, nes nesi nusenęs valdovas, nepajėgiąs pakeisti 
pasaulio. Įsakyk man derėtis su tais laukiniais, norinčiais mus 
sunaikinti, kad mes galėtume paversti juos savo pavaldiniais. 

— Netrukus aš išvyksiu ilgon kelionėn į Pietus, o tu būsi toli 
nuo mūsų, Šiaurėje. 

— Kadangi tu rūpinsiesi tuo, kas yra anapus, hetitus palik man. 

Penkiolikos-dvidešimt penkerių metų amžiaus „karaliaus sū- 
nų“ galvos buvo skustos, palikta tik viena plaukų sruoga, supin- 
ta į vienodas kasytes, krintančias palei dešinę veido pusę ir prie 
ausies prilaikomas plataus segtuko. Jie buvo pasipuošę auska- 
rais, plačiais vėriniais, apyrankėmis, klostytomis klubjuostėmis 
1r išdidžiai laikė rankose skeptrus su stručio plunksna viršuje. 

Tiems jaunuoliams, parinktiems atsižvelgiant į jų jėgą ir pro- 
tą, Ramzis patikėjo svarbią užduotį: jie turėjo atstovauti jam 
įvairiuose kariuomenės daliniuose. Būdami mūšio lauke, jie 
sugebės įkvėpti kartais trūkstamos drąsos kareiviams, kurių 
bailumo, parodyto kaunantis prie Kadešo su hetitų suburta 
sąjungine kariuomene, valdovas vis dar nepamiršo. 

„Karaliaus sūnūs“ vyks į Šiaurę ir ims valdyti protektoratus. 
Aša davė jiems tikslius ir griežtus nurodymus, kurių jie priva- 
lės laikytis. 

Šalyje iš lūpų į lūpas jau sklido sakmė apie Didįjį Ramzį, ne- 
nuilstamą gimdytoją ir vaisingą tėvą, paleidusį į pasaulį šimtą vai- 
kų, akivaizdų valdovui būdingos dieviškosios galios įrodymą. Taip 
buvo kuriama pasakiška genealogija, kurią skulptoriai įkūnijo ak- 
menyje, o raštininkai mielai perteikinėjo iš kartos į kartą. 


Sėdėdamas mėgstamo citrinmedžio pavėsyje, senasis Ho- 
meras kvėpino savo baltą barzdą. Hektoras, juodai baltas ka- 
tinas, pastorėjo, bet ėmė murkti, vos tik Ramzis jį paglostė. 

— Jūsų Didenybe, atsiprašau už netaktišką klausimą, bet man 
atrodo, jūs kažko suirzęs. 

— Tarkime, susirūpinęs. 

— Gavote blogų žinių? 

— Ne. Mane kiek trikdo būsima ilga kelionė, susijusi su kai 
kuriais pavojais. 

Graikų poetas prikimšo susmulkintų šalavijų lapų savo mėgs- 
tamos pypkės galvutę, pagamintą iš didelės sraigės kriauklės. 

— Ramzis Didysis... Šitaip dabar jus vadina Egipto liaudis. 
Štai ką aš neseniai parašiau: 

Dzeuso valia šaunumo žmonėms pridet ar atimti, 

Kaip sugalvoja kada, nes jis galingesnis už viską.* 

— Jūs ėmėte šitaip tikėti lemtimi? 

— Mane tam skatina amžius, Didenybe. Mano Iliada ir Odi- 
sėja baigtos, o neseniai aš sukūriau paskutines jūsų pergalę 
prie Kadešo apdainuojančios poemos eilutes. Telieka rūkyti 
šalavijus, gerti anyžiumi pagardintą vyną ir mėgautis masažu, 
kai kūnas įtrinamas alyvų aliejumi. 

— Argi jums nekyla noro iš naujo perskaityti savo kūrinius? 

— Tik menkaverčiai autoriai gėrisi savimi savo kūrybos veid- 
rodyje. Kodėl jūs vykstate į tą kelionę, Didenybe? 

— „Dažnai lankykis Abide ir rūpinkis ta šventykla“, - reika- 
lavo mano tėvas. Aš neatsižvelgiau į jo priesaką ir privalau 
bent dabar pasirūpinti šia šventove. 

— Manau, kad jūsų kelionės priežastis slypi kur kas giliau. 

— Į klausimą „Kas yra faraonas?“ Setis atsakydavo: „,Ias, 
kuris daro savo tautą laimingą“. Kaip tai pasiekti? Atliekant 
gerus darbus Pirmapradžio ir dievų labui - kad tie darbai grįŽ- 
tų žmonėms. 

— Ar tik ne karalienė patarė jums šitaip elgtis? 

— Drauge su ja - ir dėl jos - aš noriu pastatyti šventovę, kuri 
skleis tą mums taip reikalingą švytinčią energiją ir apsaugos 
Egiptą bei Nubiją nuo nelaimės. 


* Homeras. „Iliada“, XX giesmė, p. 310. Vilnius, „Vaga“, 1981. Iš graikų kalbos vertė 
Antanas Dambrauskas. 

— Ar vieta jau parinkta? 

— Vidury Nubijos yra vietovė, vadinama Abu Simbeliu. Ten 
tvyro Hatoros dvasia. Įsikūnydama akmenyje, žvaigždžių val- 
dovė atskleidė savo meilės paslaptį. Ją aš ir noriu padovanoti 
Nefertarei, kad ji visiems laikams taptų Abu Simbelio valdove. 


Barzdotas, susivėlęs, atsitūpęs ant kulnų ir atkišęs kelius į 
priekį, virėjas mosavo palmės lapu, kurstydamas ugnį gorėje 
su žarijomis, virš kurių jis kepė žąsį. Įsmeigęs iešmą į paukščio 
snapą ir kaklą, jis laikė Žąsį stačią virš ugniakuro. Baigęs šį 
darbą, jis imsis kito: nupeš ir išskros antį, nukirs jai galvą, spar- 
nų galiukus ir kojas, o tada pamaus ant iešmo ir iščirškins ant 
silpnos ugnies. 

Į virėją kreipėsi kilminga moteris: 

— Ar visi jūsų paukščiai jau užsakyti? 

— Beveik visi. 

— Jeigu aš užsakysiu jums iškepti antį, ar galėsite tai padary- 
ti tuoj pat? 

— Tai kad... aš labai užsiėmęs. 

Ramzio sesuo Dolantė pasitaisė vis slystančią nuo peties kai- 
riąją suknelės petnešėlę; paskui aukštaugė tamsiaplaukė pa- 
statė prie virėjo kojų puodą medaus. 

- Tas apdaras puikiai tave slepia, Šenarai. Jei nebūtum pa- 
skyręs man pasimatymo kaip tik šičia, jokiu būdu nebūčiau 
tavęs atpažinusi. 

— Ar sužinojai ką nors svarbaus? 

— Manau, kad - taip... Aš buvau karališkosios poros sureng- 
tame didžiajame priėmime. 

— Grįžk po poros valandų; aš tau atiduosiu antį, uždarysiu 
parduotuvėlę ir nuvesiu tave pas Ofirą. 


Virėjų ir mėsininkų kvartalas, išsidėstęs palei prekių sandė- 
lius, aprimdavo tik sutemus. Keli sunkiai apkrauti pameistriai 

ėjo turtuolių sodybų link, turėdami ten pristatyti rinktinės mė- 
sos gabalus puotoms. 

Šenaras pasuko tuščion gatvelėn, sustojo priešais mėlynai 
dažytas žemas duris ir keturis kartus pabeldė. Kai durys atsi- 
darė, jis davė ženklą Dolantei paskubėti. Aukšta tamsiaplau- 
kė moteris prisivertė pabėgėti ir įlėkė į žemą patalpą, prigrioz- 
dintą pintinių. Šenaras pakėlė rūsio dangtį, ir brolis su seseria 
nulipo žemyn gana stačiais mediniais laiptais. 

Išvydusi burtininką Ofirą, Dolantė puolė kniūbsčia ir pabu- 
čiavo jo apdaro apačią. 

— Aš taip bijojau, kad nebepamatysiu jūsų! 

— Juk buvau jums pažadėjęs sugrįžti. Apmąstymų dienos, 
praleistos Saulės mieste, sutvirtino mano tikėjimą Atonu, vie- 
ninteliu Dievu, kuris netrukus viešpataus šioje šalyje. 

Dolantė žvelgė į magą, kurio veidas priminė plėšrų paukštį, 
susižavėjimo kupinomis akimis. Jis, tas tikrojo tikėjimo pra- 
našas, ją kerėte kerėjo. Rytoj jo jėga sutelks liaudį; rytoj jis 
nuvers Ramzį. 

— Mes labai vertiname jūsų pagalbą, — švelniai tarė Ofiras 
savo žemu balsu. - Kaip be jūsų kovoti su tuo nekenčiamu ir 
bedieviu faraonu? 

— Ramzio nepasitikėjimas manimi išsisklaidė; aš net esu tik- 
ra, kad jis vėl manimi pasitiki po to, kai teisme liudijau jo drau- 
go Mozės naudai. 

— Ką valdovas ketina daryti? 

- Jis patikėjo Šiaurės protektoratų valdymą „karaliaus sū- 
nums“, privalėsiantiems vykdyti Ašos įsakymus. 

— To prakeikto diplomato! - suriaumojo Šenaras. - Jis ma- 
ne apgavo, jis iš manęs pasityčiojo! Aš atkeršysiu, aš jį sutryp- 
siu, aš... 

— Yra svarbesnių reikalų, - sausai pertraukė jį Ofiras. - Pa- 
klausykime, ką pasakys Dolantė. 

Ramzio sesuo pajuto pasididžiavimą: juk jai atiteko pagrindi- 
nis vaidmuo! 

— Karališkoji pora netrukus leisis ilgon kelionėn. 

— Kur? 

— Į Aukštutinį Egiptą ir Nubiją. 

— Ar žinote tos kelionės tikslą? 

— Ramzis nori įteikti karalienei neregėtą dovaną. Rodos, 
šventyklą. 

— Ar tai - vienintelė kelionės priežastis? 

— Faraonas nori atgaivinti ir sutelkti dieviškąsias jėgas, su- 
stiprinti jų energiją ir nuausti tarsi apsauginį tinklą, kuriuo jis 
apgaubs Egiptą. 

Šenaras sukikeno. 

— Ar tik mano brangusis brolelis neišsikraustė iš proto? 

— Ne, - paprieštaravo Dolantė, - jis žino, kad jam grasina 
paslaptingi priešininkai; jis neturi kitos išeities, kaip kreiptis į 
dievus ir sukurti neregimąją kariuomenę, kad galėtų kovoti su 
priešais, kurių baiminasi. 

— Ne, jis tikrai kraustosi iš proto, - užsispyrė Šenaras, — ir 
vis giliau grimzta beprotybėn. Dieviškoji kariuomenė... Tai juo- 
kinga! 

Valdovo brolis pajuto smingant į jį ledinį Ofiro žvilgsnį. 

— Ramzis suvokė pavojų, - tarė burtininkas. 

— Bet juk jūs nemanote, kad... 

Šenaras ūmai nutilo. Jis kone fiziškai pajuto nuo burtininko 
sklindantį pasibaisėtiną Žiaurumą; tą akimirką vyresnysis fa- 
raono brolis liovėsi abejojęs magiškomis libio galiomis. 

— Kas saugo mažąjį Kha? - paklausė Ofiras Dolantės. 

— Gyvačių kerėtojas Setau. Jis perteikia Ramzio sūnui savo 
mokslą ir apsupo berniuką jėgomis, saugančiomis jį nuo bet 
kokių piktų kėslų, kad ir iš kur jie kiltų. 

— Gyvatėse slypi žemės magija, - pripažino Ofiras. - Tas, 
kas su jomis bendrauja, ją išmano. Tačiau turėdamas vaiko 
teptuką aš vis dėlto sugriausiu tą apsaugą. Bet man prireiks 
daugiau laiko, nei buvo numatyta. 


CHRISTIAN JACO E RAMZIS. ABU SIMBELIO VALDOVĖ 147 


Širdimi Dolantė negalėjo susitaikyti su tuo, kad Kha teks 
nukentėti tame dvasių kare; tačiau jos protas pakluso kerėto- 
jo valiai. Šis piktųjų jėgų poveikis nusilpnins Ramzį, sumen- 
kins jo ka, o galbūt privers ir atsisakyti sosto. Kad ir koks Žiau- 
rus būtų tas puolimas, Dolantė jam neprieštaraus. 

— Mums reikia skirtis, - nutarė Ofiras. 

Dolantė įsikibo į burtininko apsiausto skverną: 

— Kada aš vėl jus pamatysiu? 

— Mudu su Šenaru kuriam laikui išvyksime iš sostinės; ilgiau 
likti toje pačioje vietoje negalima. Jūs pirmoji sužinosite apie 
mūsų sugrįžimą. O tuo metu toliau rinkite Žinias. 

— Aš nesiliausiu skleidusi tikrąjį tikėjimą, — užtikrino Do- 
lantė. 

— Kas gali būti svarbiau? — sušnibždėjo Ofiras, sąmoksliškai 
šyptelėjęs Ramzio seseriai. 

Norėdami atšvęsti Mozės išteisinimą, plytų dirbėjai hebrajai 
savo gyvenamajame kvartale surengė didžiulę puotą. Svečiai 
buvo vaišinami trikampiais duonos paplotėliais, balandžių troš- 
kiniu, įdarytomis putpelėmis, figų kompotu, stipriu vynu ir švie- 
žiu alumi. Visi linksminosi ir dainavo kiaurą naktį, daugybę 
kartų sutartinai šūkčiodami Mozės vardą: juk Mozė dabar bu- 
vo garsiausias ir mėgstamiausias iš visų hebrajų. 

Pavargęs nuo triukšmo, jis patyliukais pasišalino, kai jo šali- 
ninkai buvo jau per daug girti, kad pastebėtų likę be šventės 
kaltininko. Mozė jautė poreikį pabūti vienas ir pamąstyti apie 
jo laukiančią kovą: įtikinti Ramzį leisti visai hebrajų tautai pa- 
likti Egiptą nebus lengva. Tačiau jis privalėjo bet kokia kaina 
įvykdyti Jahvės jam patikėtą užduotį; norėdamas tai padaryti, 
jis nuvers kalnus. 

Mozė atsisėdo ant kvartalo girnapusės pakraščio. Prie jo pri- 
ėjo du vyrai, du beduinai: barzdotas nuplikėlis Amosas ir su- 
džiūvėlis Baduchas. 

— Ką judu čia veikiate? 

— Nutarėme prisidėti prie šių linksmybių, - pareiškė Amo- 
sas. — Juk tai - ypatinga proga! 

— Jūs — ne hebrajai. 

— Mes galime būti jūsų sąjungininkai. 

— Man jūsų nereikia. 

— Ar tik tu nepervertini savo jėgų? Būdamas beginklis, tu 
neįstengsi įgyvendinti savo svajonių. 

— Aš pasinaudosiu tam tikrais ginklais, bet tik ne jūsiškiais. 

— Jeigu hebrajai susivienys su beduinais, - tarė Baduchas, - 
susidarys visa kariauna. 

— Na, ir kam gi ji bus reikalinga? 

— Kautis su egiptiečiais ir juos nugalėti! 

— Pavojingas sumanymas. 

— Moze, tu drįsti peikti mūsų sumanymą? O išvesti savo tautą 
iš Egipto, mesti iššūkį Ramziui, iškelti save virš šios šalies įstaty- 
mų — argi tai ne toks pat pavojingas ir smerktinas sumanymas? 

— Kas tau pasakė, ką aš ketinu daryti? 

— Nėra nė vieno plytų dirbėjo, kuris to nežinotų! Tau netgi 
priskiria ketinimą užgrobti Abi Žemes, iškėlus karingojo die- 
vo Jahvės vėliavą. 

— Žmonės greit netenka galvos, kai koks nors didingas su- 
manymas sujaukia jų įpročius. 

Gudrios Baducho akys klastingai blykstelėjo. 

— Ir vis dėlto tu ketini sukurstyti hebrajus prieš Egipto val- 
džią. 

— Traukitės man iš kelio - abu! 

— Tu neteisus, Moze, - neatlyžo Amosas. - Tavo tauta bus 
priversta kautis, o šioje srityje ji visai neturi patirties. Mes ga- 
lėtume ją apmokyti. 

— Keliaukite ir netrukdykite man mąstyti. 

— Kaip sau nori... Bet mes dar susitiksime. 


Keliaudami su savo asilais kaip paprasti valstiečiai ir apsi- 
rūpinę Mebos išduotu leidimu laisvai važinėti po Egiptą, abu 
beduinai sustojo poilsio palaukėje į pietus nuo Pi-Ramzio. Jie 
jau buvo beragaują saldžiųjų svogūnų, šviežios duonos ir džio- 
vintos žuvies, kai šalia prisėdo du vyriškiai. 

— Kaip pavyko susitikimas? —- paklausė Ofiras. 

— Tas Mozė užsispyręs kaip asilas, - prisipažino Amosas. 

— Kitąkart pagrasinkite jam, - pareikalavo Šenaras. 

— Tai nieko nepadės. Reikia leisti jam įklimpti tuose bepro- 

tiškuose sumanymuose. Anksčiau ar vėliau jam prireiks mūsų 
pagalbos. 

— Kaip hebrajai į jį Žiūri? 

— Išteisinamasis nuosprendis padarė jį didvyriu, ir plytų dir- 
bėjai yra tikri, kad jis gins jų teises kaip kitados. 

— Ką jie mano apie Mozės ketinimą? 

— Dėl jo daug ginčijamasi, bet jis kaitina kraują keliems jau- 
nikliams, svajojantiems apie nepriklausomybę. 

— Padrąsinkime juos, - tarė Šenaras. - Kurstydami neramu- 
mus, jie nusilpnins Ramzio valdžią. Jeigu jis ims juos perse- 
kioti, užsitrauks liaudies pyktį. 

Amosas su Baduchu buvo daug metų sėkmingai veikusio 
Egipte hetitų šnipinėjimo tinklo liekanos. Kadangi jie nebuvo 
susiję su pirkliais, tai išvengė akylo Seramanos žvilgsnio. Del- 
toje jie turėjo nemaža juos remiančių šalininkų. 

Ofiro, Šenaro, Amoso ir Baducho susitikimas buvo tikra ka- 
ro taryba, reiškianti, kad Ramzis vėl bus puolamas. 

— Kur dabar yra hetitų kariuomenė? — paklausė Ofiras. 

— Pasak mūsų žvalgų beduinų, - atsakė Baduchas, - ji įsikū- 
rė stovykloje palei Kadešą, o jo įgula buvo sustiprinta tikintis 
egiptiečių kariuomenės puolimo. 

— Aš gerai pažįstu savo brolį, - pašaipiai nutęsė Šenaras, — 
jis neatsispirs norui stačia galva pulti pirmyn! 

Per Kadešo mūšį Amosas su Baduchu, apsimetę paklaiku- 
siais iš baimės belaisviais, pamelavo Ramziui, norėdami įvi- 
lioti jį į spąstus, iš kurių jis lyg ir neturėjo ištrūkti. Tačiau jų 
sumanymas žlugo ir paliko aitrų prisiminimą apie gėdingą pra- 
laimėjimą, kurį jie norėjo kuo greičiau pamiršti. 

— Kokius nurodymus mums siunčia hetitai? — paklausė ma- 
gas Baduchą. 

— Visomis priemonėmis silpninti Ramzio valdžią. 

Ofiras pernelyg gerai žinojo, ką reiškia šis miglotas įsaky- 
mas. Viena vertus, Egiptas susigrąžino savo protektoratus, ir 

hetitai nesijautė pajėgsią vėl juos atimti; antra - imperatoriaus 
sūnus ir brolis įnirtingai pešėsi tarpusavyje, siekdami užgrobti 
valdžią, kurią imperatorius Muvatalis dar pajėgė išlaikyti savo 
rankose, bet ar ilgai? 

Pralaimėjimas prie Kadešo, atsakomojo smūgio Kanaane ir 
Sirijoje žlugimas, pasyvumas Egiptui susigrąžinus šias žemes 
akivaizdžiai bylojo, kad Hetitų imperija nusilpusi dėl vidinės 
nesantaikos. Bet ši liūdna tikrovė nesutrukdė Ofirui tęsti savo 
veiklos. Kai Ramziui bus suduotas mirtinas smūgis, Hetitų im- 
perijoje įsižiebs nauja liepsna. 

— Jūs abu, - įsakė Ofiras Baduchui su Amosu, - ir toliau sten- 
kitės prasiskverbti į hebrajų bendruomenę. Tegu jūsų žmonės 
pasiskelbia Jahvės šalininkais ir skatina plytų dirbėjus sekti pas- 
kui Mozę. Valdovo sesuo Dolantė pranešinės mums, kaip klos- 
tosi reikalai dvare, kol karališkoji pora keliaus po Aukštutinį 
Egiptą. Aš imsiuosi Kha, kad ir kokia būtų jį supanti apsauga. 

— Aš pasilieku sau Ašą, - sumurmėjo Šenaras. 

— Jūs galėtumėte nuveikti šį tą geresnio, - tarstelėjo Ofiras. 

— Aš noriu užmušti jį savo rankomis, o paskui sunaikinsiu 
brolį. 

— O kodėl jums nesukeitus jų vietomis? 

Mago pasiūlymas įžiebė Šenaro sieloje naują pliūpsnį ne- 
apykantos Ramziui, pavogusiam iš jo sostą. 

— Aš grįžtu į Pi-Ramzį, kad ten suderinčiau mūsų veiksmus; 
jūs, Šenarai, keliaukite į pietus. 

Šenaras pasikrapštė barzdą. 

— Sulaikyti ten Ramzį... Ar kaip tik šito jūs norite? 

— Aš tikiuosi iš jūsų kur kas daugiau. 

— Kokiomis aplinkybėmis aš turėčiau veikti? 

Ofiras buvo priverstas atskleisti Muvatalio planus. 

— Hetitai įsiverš į Deltą, nubiai kirs sieną ir užpuls Elefanti- 
ną. Ramziui nepavyks užgesinti gaisrų, kuriuos mes įžiebsime 
vienu metu daugelyje vietovių. 

— Kokias pajėgas aš turėsiu? 

— Prie Saulės miesto jūsų laukia gerai parengtų karių būrys. 
Be to, jus rems nubių genčių vadai, kuriems mes jau keli mė- 
nesiai siunčiame gausybę dovanų. Vykdamas į patį Nubijos 
vidurį, Ramzis nežino, kad stačia galva puola į spąstus. Pada- 
rykite taip, kad gyvas jis iš ten negrįžtų. 

Šenaro veidą nutvieskė plati šypsena. 

— Aš netikiu nei Dievą, nei dievais, bet vėl imu tikėti savo 
sėkme. Kodėl jūs man anksčiau nieko nesakėt apie tuos ver- 
tingus sąjungininkus? 

— Taip man buvo įsakyta, - prisipažino Ofiras. 

— O šiandien jūs nepaklusote? 

— Aš pasitikiu jumis, Šenarai. Dabar jūs viską žinote apie 
man iškeltus uždavinius. 

Ramzio brolis nirtulingai išrovė kelis žolės stiebelius, nu- 
metė juos pavėjui, pakilo ir žengė porą žingsnių. Pagaliau jis 
galės veikti savo nuožiūra, nesidairydamas į burtininką. Ofi- 
ras pernelyg pasikliovė magija, klasta ir požemių jėgomis. Jis, 
Šenaras, naudosis ne tokomis sudėtingomis ir kur kas veiks- 
mingesnėmis priemonėmis. 

Jo galvoje jau knibždėte knibždėjo įvairiausių sumanymų. 
Padaryti galą Ramzio kelionei... Dabar jis turi tik vieną vie- 
nintelį tikslą. 

Ramzis... Ramzis Didysis, kurio neregėta sėkmė paėdė jam 
širdį! Šenaras neapgaudinėjo savęs ir neneigė turįs trūkumų; 
tačiau jam buvo būdinga puiki savybė, kurios nepalaužė jokie 
nusivylimai: atkaklumas. Kuo svarbesnis, didingesnis ir pra- 
kilnesnis buvo jo priešininkas, tuo labiau kasdien augo jo pa- 
gieža, suteikianti jam jėgų drąsiai stoti prieš Dviejų Žemių 
valdovą. 

Gal akimirką, persmelktas kaimo vietovės tylos ir ramybės, 
Šenaras susvyravo. 

Ką jis galėjo prikišti Ramziui'? Nuo pat savo valdymo pra- 
džios Sečio įpėdinis nepadarė nė vienos klaidos, niekuo nenu- 
sižengė nei savo šaliai, nei tautai. Priešingai: jis saugojo jas 
nuo nelaimių, elgėsi kaip šaunus karys, užtikrino šalies klestė- 
jimą ir teisingumą. 

Ką Šenaras galėjo prikišti savo broliui? Nebent tik tai, kad 
jis buvo Ramzis Didysis. 

Tarybos posėdyje, į kurį buvo susirinkę pagrindiniai karių ir 
pirklių luomų atstovai, imperatorius Muvatalis priminė vieno 
iš savo pirmtakų žodžius: „Mūsų dienomis žmogžudystė kara- 
liškoje šeimoje tapo įprastu dalyku. Karalienė buvo nužudyta, 
valdovo sūnus taip pat buvo nužudytas. Tad norint išvengti to- 
kių nelaimių, būtina priimti tokį įstatymą: te niekas nedrįsta 
nužudyti karališkosios šeimos nario, te niekas nesigriebia prieš 
jį nei durklo, nei kalavijo, o valdovo įpėdinis tebus parenka- 
mas taikiai susitariant“. 

Primygtinai pabrėžęs, kad jo įpėdinystės klausimas dar ne- 
svarstomas, imperatorius pasidžiaugė, kad žmogžudysčių lai- 
kai praėjo, ir vėl paskelbė pasitikįs savo broliu Hatušiliu bei 
savo sūnumi Uri-Tešubu. Jis patvirtino, kad skiria pastarąjį vy- 
riausiuoju kariuomenės vadu, o savo brolį įpareigoja rūpintis 
šalies ūkiu ir palaikyti tvirtus ryšius su svetimšaliais Hetitų im- 
perijos sąjungininkais. Kitaip sakant, jis atėmė iš Hatušilio bet 
kokią karinę valdžią, o Uri-Iešubą paskelbė esant neliečiamą. 

Išvydus džiūgaujančią Uri-Iešubo šypseną ir suglumusį Ha- 
tušilio veidą, buvo nesunku suvokti, ką Muvatalis pasirinko 
savo įpėdiniu, kol kas jo neįvardijęs. 

Pailsęs, susikūprinęs, įsigūžęs į savo raudonai juodą vilnonį 
apsiaustą, imperatorius nepaaiškino ką tik paskelbtų nutari- 
mų ir apsuptas savo asmens sargybos išėjo iš salės. 


Netverdama įniršiu, gražioji žynė Putuhepa ėmė trypti ko- 
jomis sidabrinius auskarus, kuriuos tik vakar buvo gavusi do- 
vanų iš savo vyro Hatušilio. 

— Neįtikima! Tavo brolis imperatorius neregėtai tave paže- 
mina, kone sutrypia purvan, o tau nieko apie tai iš anksto ne- 
pasakoma! Niekas tau apie tai nepranešė! 

— Tu gi Žinai, kad Muvatalis - slapukas... Be to, man juk 
lieka svarbios pareigos. 

— Be kariuomenės, kuri tau paklustų, tu - tik žaisliukas, vi- 
siškai priklausomas nuo Uri-Tešubo valios. 

— Mane sieja tvirta draugystė su karvedžiais ir mūsų pasienį 
saugančių tvirtovių karininkais. 

— Bet imperatoriaus sūnus jau šeimininkauja sostinėje! 

— Uri-Tešubas gąsdina blaiviai mąstančius žmones. 

— Kiek dar turtų mes turėsime jiems sukišti, norėdami įti- 
kinti, kad jiems neverta pereiti Uri-Iešubo pusėn? 

— Pirkliai mums padės. 

— Kodėl imperatorius pakeitė nuomonę? Jis atrodė priešiš- 
kai nusiteikęs sūnaus atžvilgiu ir pritarė mano ketinimui jį su- 
naikinti. 

— Muvatalis niekada nesielgia neapgalvotai, - priminė žmo- 
nai Hatušilis. - Be abejo, jam teko atsižvelgti į kariškių gąsdi- 
nimus. Grąžindamas Uri-Iešubui ankstesnes privilegijas, jis 
juos apramino. 

— Didžiausia kvailystė! Tas patrakėlis, kurio galvoje - tik ka- 
ras, pasinaudos šia tėvo malone, siekdamas užgrobti valdžią. 

Hatušilis susimąstė ir ilgai tylėjo. 

— Aš savęs klausiu, ar tik imperatorius nebandė tokiu aplin- 
kiniu keliu perteikti mums savo pritarimą. Uri-Iešubas tampa 
galingiausiu Hetitų imperijos žmogumi, tad mes jam atrodo- 
me visiški menkystės. Argi tai - ne geriausia akimirka susido- 
roti su juo? Esu tikras, kad tokiu būdu imperatorius ragina 
tave paskubėti. Reikia smogti, ir smogti kuo greičiau. 

— Aš tikiuosi, kad Uri-Tešubas netrukus ateis pasimelsti į 
deivės Ištarės šventyklą, norėdamas sužinoti, ką jam prana- 
šauja būrėjai. Gavęs šį aukštą paskyrimą, jis turi skubiai kreiptis 

į juos, kad jie apžiūrėtų grifo vidurius. Juk naujasis hetitų ka- 
riuomenės vadas turi kuo greičiau sužinoti savo ateitį! O bur- 
siu aš... Užmušusi Uri-Tešubą, aš visiems paaiškinsiu, jog jis — 
dangaus rūstybės auka. 


Vos panešdami vario, audinių ir maisto produktų krovinius, 
asilai lėta žingine įpėdino hetitų sostinėn. Vilkstinių vadovai vedė 
juos prie prekystalių, kur pirkliai patikrindavo gaminių sąrašą 
ir kiekį, surašydavo skolos pripažinimo dokumentus, pasirašy- 
davo sutartis ir pagrasindavo paduosią skolininkus į teismą. 

Vyriausiasis pirklių luomo atstovas, apkūnus šešiasdešimt- 
metis, vaikštinėjo prekybininkų kvartale, žiūrėdamas tvarkos. 
Jis atidžiai stebėjo, kaip sudaromi sandoriai, ir nepraleisdavo 
progos įsikišti ginčytinais atvejais. Tačiau kai gatvėje prie jo 
prisigretino Hatušilis, įprasta pirklio šypsena išblėso. Plataus 
raiščio prilaikomais plaukais, užsimetęs margaspalvį apsiaus- 
tą, imperatoriaus brolis atrodė irzlesnis nei paprastai. 

— Naujienos nekokios, - prisipažino pirklys. 

— Tiekėjai pridarė jums nemalonumų? 

— Ne, kur kas blogiau: jų pridarė Uri-Iešubas. 

— Bet... Juk imperatorius patikėjo valstybės ūkio tvarkymą 
man! 

— Atrodo, kad Uri-Iešubui tai nė motais. 

— Ką gi jis sumanė? 

— Imperatoriaus sūnus nusprendė įvesti naują mokestį, kad 
galėtų dosniau atsilyginti kariams. Nuo šiol sudarant bet kokį 
prekybos sandorį bus privalu mokėti atitinkamą mokestį. 

— Aš tuoj pat pareikšiu griežtai prieštaraująs tai naujovei. 

— Beprasmiška: jau per vėlu. 

Hatušilis jautėsi įžeistas ir pažemintas; pirmąkart gyvenime 
imperatorius juo nepasitikėjo. Jis, tikrasis imperatoriaus bro- 
lis, sužinojo svarbią naujieną ne iš paties Muvatalio, o iš atsi- 
tiktinio Žmogaus. 

— Aš paprašysiu imperatorių panaikinti šį mokestį. 

— Jūs nieko nelaimėsite, — išpranašavo pirklys. - Uri-Tešu- 
bas nori atkurti karinę hetitų galybę, sutriuškinęs pirklių luo- 
mą ir atėmęs visus jo turtus. 

— Aš tam priešinsiuosi. 

— Tepadeda jums dievai, Hatušili. 


Jau ilgiau nei tris valandas Hatušilis kantriai laukė mažoje 
ir šaltoje imperatoriaus rūmų salytėje. Paprastai jis nesivaržy- 
damas užeidavo į brolio kambarius, tačiau šį kartą du Muva- 
talio asmens sargybiniai jo ten neįleido. Imperatoriaus rūmi- 
ninkas išklausė jo prašymą, bet nieko nepažadėjo. 

Netrukus bus visai tamsu. Hatušilis kreipėsi į vieną iš sargy- 
binių: 

— Perspėkite rūmininką, kad aš ilgiau nelauksiu. 

Kareivis padvejojo, susižvalgė su antruoju sargybiniu, pas- 
kui dingo ir kelias akimirkas kažkur užtruko. Kitas karys atro- 
dė pasirengęs perverti Hatušilį ietimi, jeigu jis bandytų jėga 
veržtis pro duris. 

Vėl įėjo rūmininkas, lydimas šešių atšiaurių sargybinių. Im- 
peratoriaus brolis pamanė, kad jie tuoj sučiups jį ir įmes į ka- 
lėjimą, iš kur jis niekada nebeišeis. 

— Ko jūs norite? — paklausė rūmininkas. 

— Pamatyti imperatorių. 

— Argi aš jums nesakiau, kad šiandien jis nieko nepriima? 
Ilgiau laukti nėra prasmės. 

Hatušilis nuėjo prie durų. Sargybiniai nė nekrustelėjo. 

Išeidamas iš rūmų, jis susidūrė su trykštančiu jėga Uri-Tešu- 
bu. Pašaipiai perkreipęs lūpas, vyriausiasis hetitų kariuome- 
nės vadas net nepasisveikino su Hatušiliu. 


Nuo viršutinės terasos imperatorius Muvatalis grožėjosi sa- 
vo sostine Hatušu. Tai buvo milžiniška įtvirtinta uola, iškilusi 

vidury sausringos stepės. Hatušas turėjo liudyti neįveikiamą 
hetitų valstybės jėgą. Išvydęs jį, bet koks užpuolikas būtų pri- 
verstas pasukti atgal. Niekas neįstengtų įsiveržti į jo bokštus, 
niekas nepasiektų imperatoriškojo akropolio, iškilusio virš die- 
vybėms skirtų šventyklų. 

Niekas, išskyrus Ramzį. 

Nuo tos dienos, kai jis atsisėdo Egipto faraonų sostan, šis 
valdovas drebino didžiąją tvirtovę ir sudavė Hetitų imperijai 
skaudžių smūgių. Kartais Muvatalio galvoje šmėkštelėdavo 
siaubinga mintis apie galimą pralaimėjimą. Kadeše jis išvengė 
katastrofos, bet ar laimė ilgai liks jam ištikima? Ramzis buvo 
jaunas, narsus dangaus numylėtinis; jis nenuleis rankų, kol ne- 
išsklaidys pakibusios virš jo šalies hetitų grėsmės. 

O jam, Muvataliui, karingos tautos vadui, dabar reikia veik- 
ti kitaip. 

Rūmininkas pranešė, kad atvyko Uri-Iešubas. 

— Tegu įeina. 

Trankus kario žingsnis sudrebino terasos grindinį. 

— Iesergsti jus audros dievas, tėve! Kariuomenė netrukus 
bus pasirengusi susigrąžinti prarastas žemes. 

— Tu įvedei naują mokestį, sukėlusį pirklių nepasitenkini- 
mą, juk taip? 

— Na, ir kas? Tie pirkliai - bailiai ir savanaudžiai. Jų turtai 
padės sustiprinti mūsų kariuomenę. 

— Tu kišiesi į sritį, kurią aš patikėjau Hatušiliui. 

— Labai čia man rūpi tas Hatušilis! Juk jūs atsisakėte jį pri- 
imti. 

— Aš neprivalau aiškintis, kodėl taip pasielgiau. 

— Jūs pasirinkote savo įpėdiniu mane, tėve, ir buvote teisus. 
Kariuomenė džiūgauja, nurimusi liaudis jaučiasi saugi. Pasi- 
kliaukite manimi: aš vėl sustiprinsiu mūsų galią ir išžudysiu 
egiptiečius. 

— Aš žinau, koks tu narsus, Uri-Tešubai, bet tau reikia dar 

daug ko išmokti; Hetitų imperijos užsienio politika neapsiri- 
boja vien tik nuolatine priešprieša su Egiptu. 

— Tėra dvi žmonių rūšys: nugalėtojai ir nugalėtieji. Hetitai gali 
priklausyti tik pirmajai. Mano vadovaujami mes nugalėsime. 

— Bus gana, jei tu paklusi mano įsakymams. 

— Kada mes puolame? 

— Aš turiu kitų sumanymų, sūnau. 

— Kodėl mes turėtume atidėlioti karą, kurio reikalauja visa 
imperija? 

— Todėl, kad mums reikia derėtis su Ramziu. 

— Mums, hetitams, derėtis su priešu... Tėve, ar jūs proto ne- 
tekote?! 

— Kaip drįsti šitaip su manim kalbėti! - užsiplieskė Muvata- 
lis. - Klaupkis prieš savo imperatorių ir atsiprašyk. 

Uri-Tešubas stovėjo kaip įbestas, sukryžiavęs rankas ant krū- 
tinės. 

— Paklusk, arba... 

Gaudydamas kvapą, ūmaus skausmo perkreiptomis lūpo- 
mis, pastėrusiomis akimis, Muvatalis abiem rankom stvėrėsi 
už širdies ir susmuko ant grindų. 

Uri-Iešubas nė nekrustelėjo, tik nenuleido nuo jo akių. 

- Širdis... mano širdis - kaip akmuo... pakviesk rūmų gydytoją. 

— Aš reikalauju neribotų įgaliojimų. Nuo šios dienos kariuo- 
menei įsakinėsiu aš. 

— Gydytoją, greičiau... 

— Atsisakykite sosto. 

— Juk aš - tavo tėvas... Argi tu... leisi man numirti? 

— Atsisakykite sosto! 

— Atsi... atsisakau. Duodu tau... žodį. 

Genčių vadų taryba atidžiai išklausė Mozę. Išteisinimas taip jį 
išgarsino, kad to, kuris dabar buvo vadinamas „pranašu“, bal- 
sas turėjo būti išgirstas. 

— Dievas tave apsaugojo, - kimiai pratarė Libnis, - padėkok 
jam, pašlovink jį ir visą likusį gyvenimą skirk maldai. 

— Tau gerai žinomi tikrieji mano ketinimai. 

— Neerzink likimo, Moze. 

— Dievas įsakė man išvesti hebrajų tautą iš Egipto, ir aš jam 
paklusiu. 

Aaronas trenkė lazda į žemę. 

— Mozė teisus: mes turime gauti nepriklausomybę. Gyven- 
dami savo žemėje, mes pagaliau patirsime laimę. Visi kartu 
palikime Egiptą, įvykdykime Jahvės valią! 

— Kam stumti mūsų tautą į nelaimę? - pasipiktino Libnis. — 
Kariuomenė išžudys sukilėlius, tvarkos sergėtojai suims nepa- 
klusniuosius! 

— Vykime šalin baimę, - patarė Mozė, - mūsų tikėjimas su- 
teiks mums jėgų nugalėti faraoną ir išvengti jo pykčio. 

— Argi negana to, kad mes tarnaujame Jahvei čia, mūsų gim- 
tojoje žemėje? 

— Dievas apsireiškė ir man bylojo, - priminė Mozė. - Jis nu- 
rodė jums kelią. Nevykdydami Jo valios užsitrauktume pražūtį. 


Kha klausėsi kaip pakerėtas. Setau kalbėjo jam apie energi- 
ją, sklindančią visatoje ir suteikiančią gyvybę viskam, prade- 
dant smiltele ir baigiant Žvaigžde, apie energiją, sutelktą die- 

vybių statulose. Šventyklose, kuriose Setau jam leido lankytis, 
vyresnysis Ramzio sūnus negalėjo atitraukti akių nuo akmens 
skulptūrų. 

Vaikas buvo sužavėtas. Žynys nuplovė jam rankas ir kojas, 
apjuosė balta klubjuoste ir pareikalavo išsivalyti burną soda. 
Tik įžengęs į šventyklą, tą kvapų ir tylos pasaulį, Kha pajuto, 
kad čia tvyro kažkokia keista jėga, toji „magija“, susiejanti drau- 
gėn gyvybės daleles. Ta magija minta faraonas, norėdamas pa- 
maitinti ja savo tautą. 

Setau liepė parodyti Kha Amono šventyklos laboratoriją, 
kurios sienas dengė tekstai, atskleidžią apeiginių tepalų ir vais- 
tų gamybos paslaptis. Tuos tepalus ir vaistus dievai vartojo Ho- 
ro akiai prižiūrėti, kad pasaulis nenugrimztų tamson. 

Kha godžiai skaitė tekstus. Jo atmintis jau buvo sutalpinusi 
galybę hieroglifų, bet jis labai norėjo kuo dažniau ir kuo ilgiau 
buvoti šventyklose, kad smulkiau juos išnagrinėtų. Juk tie žen- 
klai — gyvybės nešėjai - perteikė protėvių išmintį. 

— Čia atsiskleidžia tikroji magija, - paaiškino Setau. - Ji yra 
Dievo žmonėms duotas ginklas, kad jie galėtų nukreipti šalin 
nelaimę ir išvengti lemties naštos. 

— Argi galima išvengti lemties? 

— Ne, bet galima ją išgyventi sąmoningai, sąžiningai ir teisin- 
gai, šitaip nukreipiant nuo savęs likimo smūgius. Jei tu sugebėsi 
kasdienybę padaryti magišką, tai įgysi jėgą, kuri tau leis pažinti 
dangaus ir žemės, dienos ir nakties, kalnų ir upės paslaptis. Tu 
suprasi paukščių ir žuvų kalbą; auštant tu atgimsi drauge su saule 
ir regėsi dieviškąją galią, sklandančią virš vandenų. 

— Tu išmokysi mane, kaip pažinti tas paslaptis? 

— Galbūt: jei tu atkakliai dirbsi ir nugalėsi mūšyje su tuštybė 
ir tinginyste. 

— Aš kovosiu su jomis iš visų jėgų! 

— Mudu su tavo tėvu keliems mėnesiams išvykstame į Pietus. 

Kha patempė lūpą. 

— Norėčiau, kad tu liktum čia ir išmokytum mane tikrosios 
magijos. 

— Paversk tą išbandymą pergalinga kova. Tu ateisi čia kas- 
dien ir uoliai mokysiesi akmenyje gyvuojančių šventųjų Žen- 
klų; šitaip būsi apsaugotas nuo bet kokių išorinių piktųjų jėgų. 
O kad būtų dar saugiau, aš tau duosiu amuletą ir audeklą, 
kurie tave sergės. 

Setau pakėlė paauksuoto medžio skrynios dangtį ir išėmė 
papiruso stiebelio pavidalo amuletą, simbolizuojantį stiprybę 
ir klestėjimą, pririšo prie jo virvutę ir užkabino Kha ant kaklo. 
Paskui Setau išvyniojo lininę juostelę ir šviežiu rašalu nupiešė 
juostele kairįjį berniuko riešą. 

— Žiūrėk, kad nepamestum nei amuleto, nei juostelės; jie 
neleis neigiamai energijai prasiskverbti į tavo kraują. Žyniai 
įkrovė juos teigiama energija, kad jų poveikis užbėgtų už akių 
blogiui. 

— Magijos paslaptis saugo gyvatės, tiesa? 

— Jos daugiau už mus žino apie gyvybę ir mirtį — tas dvi tik- 
rovės puses. Suvokti tai, ką jos mums sako, - bet kokio mokslo 
pradžia. 

— Aš norėčiau būti tavo pameistrys ir mokytis gaminti vaistus. 

— Tavo likimas - ne gydyti, o valdyti. 

— Aš nenoriu valdyti! Man patinka hieroglifai. Faraonas pri- 
valo susitikinėti su daugybe žmonių ir spręsti daugybę klausi- 
mų. Man mielesnė tyla. 

— Gyvenimo nepalenksi savo norams. 

— Dar ir kaip palenksi — tam yra magija, o mes ją išmanome! 


Mozė pusryčiavo su Aaronu ir dviem genčių vadais, susi- 
gundžiusiais mintimi palikti Egiptą. 

Į duris kažkas pasibeldė. Aaronas jas atidarė, ir per slenkstį 
įžengė Seramana. 

— Ar Mozė čia? 

Abu genčių vadai atsistojo priešais pranašą, užstodami jį 
nuo Seramanos savo kūnais. 

— Eik paskui mane, Moze. 

— Kur tu jį išsivedi? — pasiteiravo Aaronas. 

— Ne jūsų reikalas. Neverskite manęs vartoti jėgos. 

Mozė žengė į priekį. 

— Aš einu, Seramana. 

Sardas įlaipino hebrają savo vežiman. Lydimas dviejų kitų 
karališkosios sargybos vežimų, jis greit išvažiavo iš Pi-Ram- 
zio, kirto dirbamosios žemės juostą ir pasuko dykumos link. 

Seramana sustojo kalvelės, iškilusios virš plytinčio smėlio ir 
smulkių akmenukų, papėdėje. 

— Kopk į viršų, Moze. 

Užlipti kalniuko viršūnėn buvo visai nesunku. 

Atsisėdęs ant vėjų nugludinto akmens, hebrajo laukė Ramzis. 

— Aš myliu dykumą taip pat kaip tu, Moze; argi mudu su ta- 
vim neišgyvenome Sinajuje tiek daug nepamirštamų valandų? 

Pranašas atsisėdo šalia faraono, ir abu pažvelgė ta pačia kryp- 
timi. 

— Koks dievas tave aplanko, Moze? 

— Vienintelis Dievas, tikrasis Dievas. 

— Susipažinęs su Egipto išmintimi, tu atvėrei savo protą įvai- 
riems dievybės pavidalams. 

— Nesitikėk grąžinti manęs į praeitį. Mano tauta turi ateitį, 
ir ta ateitis taps tikrove už Egipto ribų. Leisk hebrajams išeiti 
į dykumą per tris dienas kelio nuo čia, kad jie galėtų ten atna- 
šauti aukas Jahvei. 

— Tu puikiai Žinai, kad tai neįmanoma. Taip toli išsiruošu- 
sius keliautojus turėtų saugoti stambus kariuomenės dalinys. 
Dabartinėmis aplinkybėmis negalima išleisti iš akių galimo be- 
duinų antpuolio, kurio aukomis taptų daug beginklių žmonių. 

— Jahvė mus apsaugos. 

— Hebrajai yra mano pavaldiniai. Už jų saugumą atsakau aš. 

— Mes esame tavo belaisviai. 

— Hebrajai gali laisvai persikelti iš vienos vietos į kitą, atvyk- 
ti į Egiptą ir iš jo išvykti, jeigu jie laikosi įstatymo. Tai, ko tu 
manęs prašai, dargi karo metu, yra neprotinga. Be to, daug 
kas neatsilieps į tavo kvietimą ir liks čia. 

— Aš nuvesiu savo tautą į žemę, kuri jai pažadėta. 

— Kur ji yra, toji žemė? 

— Jahvė mums tai nurodys. 

— Argi hebrajai Egipte yra tokie nelaimingi? 

— Tai nesvarbu. Svarbi tik Jahvės valia. 

— Kodėl tu toks nepalenkiamas? Pi-Ramzyje yra šventyklų, 
kuriose garbinami svetimi dievai. Hebrajai gali gyventi kaip 
nori ir tikėti ką nori. 

— Šito mums jau negana; Jahvė nepakenčia netikrų dievų. 

— Ar tu neklysti, Moze? Mūsų šalyje išminčiai visada garbi- 
no pirmapradę dievų vienybę ir įvairialypį jos pasireiškimą. 
Kai Echnatonas pabandė iškelti Atoną virš visų kitų kurian- 
čiųjų jėgų, jis padarė klaidą. 

— Jo mokymas, apvalytas nuo paklydimų, šiandien atgimsta. 

— Kodėl vienintelis, išskirtinis tavo tautos Dievas nepripažįsta 
kitų tautų dievybių? Juk šitaip pakertama tautų brolybės viltis. 

— Jahvė yra teisuolių globėjas ir pagalbininkas. 

— Tu jau pamiršai Amoną? Jis nuveja blogį ir išklauso maldą 
besikreipiančiojo į jį mylinčia širdimi; jis akimirksniu atbėga 
pas tą, kas jo šaukiasi. Amonas yra gydytojas, be vaistų grąži- 
nąs akių šviesą neregiui. Niekas nelieka jo nepastebėta; jis — 
vienas ir kartu daugialypis. 

— Hebrajai garbina ne Amoną, o Jahvę, ir Jahvė nuves juos 
ten, kur jiems lemta būti. 

— Aklas tikėjimas ir sustabarėjęs mokymas veda į mirtį, Moze. 

— Aš jau apsisprendžiau ir ketinu vykdyti savo sprendimą. 
Tokia yra Dievo valia. 

— Ar ne tuštybė — manyti, kad tu esi vienintelis Dievo prie- 
sakų saugotojas? 

— Tavo nuomonė manęs nedomina. 

— Vadinasi, mūsų draugystės nebeliko. 

— Hebrajai pasirinks mane savo vadu, o tu valdai šalį, lai- 
kančią mus nelaisvėje. Kad ir kokią pagarbą bei draugiškumą 
aš tau jausčiau, jie turi užleisti vietą mano pašaukimui. 

— Atkakliai laikydamasis savo, tu pasityčiosi iš Maat įstatymo. 

— Kas man darbo! 

— Tu manai, kad esi aukščiau už amžiną visatos dėsnį, kuris 
buvo dar prieš atsirandant žmonijai ir išliks jai jau išnykus? 

— Vienintelis įstatymas, kurio laikosi hebrajai, yra Jahvės 
įstatymas. Ar leisi mums išeiti į dykumą ir ten atnašauti aukas 
jo garbei? 

— Ne, Moze. Vykstant karui su hetitais, aš negaliu taip rizi- 
kuoti. Jokia sumaištis neturi pakenkti mūsų apsaugos sistemai. 

— Jeigu tu ir toliau nesutiksi mūsų išleisti, Jahvė suteiks jėgų 
mano rankai, ir aš įvykdysiu stebuklus, kurie nugramzdins ta- 
vo šalį į neviltį. 

Ramzis pakilo. 

— Gerai įsidėmėk, bičiuli: aš niekada nenusileisiu grasini- 
mams. 

Vilkstinė neskubėdama judėjo į priekį sausa, nederlinga že- 
me. Egipto pasiuntinybė, sudaryta iš trisdešimties raitelių, raš- 
tininkų bei kariškių, ir koks šimtas dovanomis apkrautų asilų 
slinko tarp dviejų uolėtų sienų, kuriose buvo iškaltos milžiniš- 
kos į pietus, Egipto link, žygiuojančių karių figūros. Aša per- 
skaitė įrašą: „Audros dievas nurodo kariams kelią ir suteikia 
jiems pergalę“. 

Egipto diplomatinės tarnybos viršininkui ne kartą teko gė- 
dinti ir barti savo mažojo būrio narius, visai išmuštus iš vėžių 
šiurpių gamtovaizdžių ir tamsybių jėgų, slypinčių miškuose, 
tarpekliuose ir kalnuose. Nors Aša ir pats jautėsi nelabai sma- 
giai, jis skubino savo būrį ir džiaugėsi, kad išvengė apylinkėse 
siautėjančių plėšikų. 

Pasiuntinybė išėjo iš tarpeklio, leidosi tolyn palei upę, pra- 
ėjo pro uolas, taip pat papuoštas karingųjų anatoliečių atvaiz- 
dais, paskui nukeliavo lyguma, virš kurios švilpė vėjai. Tolu- 
moje pasirodė aukštas kyšulys, ant kurio buvo pastatyta tvir- 
tovė - didžiulis ir grėsmingas imperijos pasienio stulpas. 

Net asilai delsė: jų varovai kaip įmanydami - ir gražiuoju, ir 
piktuoju - stengėsi priversti juos judėti kraupiojo pastato link. 

Ant dantytų sienų, prie šaudomųjų angų —- pasirengę šauti 
lankininkai. 

Aša įsakė būrio nariams nulipti nuo žirgų ir padėti ginklus 
ant žemės. 

Mosuodamas margaspalve vėliava, šauklys žengė kelis žings- 
nius prie įėjimo į tvirtovę. 


CHRISTIAN JACO B RAMZIS. ABU SIMBELIO VALDOVĖ 167 


Viena strėlė suskaldė vėliavos kotą, kita įsmigo žemėn prie 
šauklio kojų, trečioji įdrėskė jam petį. Susiraukęs iš skausmo, 
jis grįžo atgal. 

Egipto kareiviai nedelsdami susirinko ginklus. 

— Ne, - suriko Aša, - nelieskite jų! 

— Negi leisimės išžudomi! — pasipriešino kažkuris iš kari- 
ninkų. 

— Toks hetitų elgesys visai neįprastas. Tam, kad jie šitaip greit 
įnirštų ir būtų pasirengę duoti atkirtį, turi būti priežastis. Im- 
perijoje turėjo įvykti kažkas svarbaus, tačiau — kas? Aš tai su- 
žinosiu tik susitikęs su tvirtovės viršininku. 

— Po to, kai mus šitaip pasitiko? Aš tikiuosi, kad jūs neketi- 
nate... 

— Paimkite dešimt vyrų ir jokite atgal: ten, kur išsidėstę mū- 
sų pirmieji pasienio būriai. Tegu mūsų protektoratai skelbia 
karinę parengtį, tarsi juos tuoj pat turėtų užpulti hetitai. Tegu 
pasiuntiniai praneša faraonui apie susidariusią padėtį, kad mū- 
sų šiaurės rytų gynybos linija būtų pasirengusi karui. Kai tik 
bus įmanoma, aš atsiųsiu išsamesnių žinių. 

Džiaugdamasis, kad gali grįžti į malonesnį kraštą, karinin- 
kas nelaukė, kad jam pakartotų įsakymą. Jis pasirinko dešimt 
karių, pasiėmė sužeistąjį šauklį, liepė paleisti arklius šuoliais 
ir kaipmat nutolo su savo būreliu. 

Užtat likusieji su Aša tikrai nedžiūgavo. Jis parašė papiruso 
ritinėlyje kelias eilutes hetitų rašmenimis, nurodė savo vardą 
ir titulus, pritvirtino dokumentą prie strėlės ir įsakė lankinin- 
kui paleisti ją taip, kad ji įsmigtų tvirtovės vartų papėdėje. 

— Palaukime, - patarė saviesiems Aša. - Arba jie mus įsileis 
į tvirtovę derybų, arba išžudys. 

— Bet... juk mes - pasiuntiniai! — priminė kažkuris raštininkas. 

— Jeigu hetitai išžudys diplomatus, prašančius pradėti dery- 
bas, tai reikš, kad pereita prie naujos karo stadijos. Argi tai 
nebūtų svarbiausia Žinia? 

Raštininkas nurijo seiles. 

— Gal mums geriau atsitraukti? 

— Tai būtų nepadoru. Mes atstovaujame Jo Didenybės di- 
plomatinei tarnybai. 

Deja, toks argumentas nelabai įtikino raštininką ir kitus Ašos 
palydovus: jie stovėjo susigūžę, pašiurpę iš baimės. 

Tvirtovės vartai prasivėrė ir praleido tris hetitų raitelius. 

Karininkas, užsidėjęs šalmą ir storą antkrūtinį, pakėlė Ašos 
raštelį ir perskaitė jį. Paskui jis liepė savo vyrams apsupti egip- 
tiečius. 

— Eikite paskui mus, - įsakė jis. 


Viduje tvirtovė buvo tokia pat kraupi kaip ir iš išorės. Šaltos 
sienos, lediniai kambariai, ginklinė, kareivinės, pratybas atlie- 
ką pėstininkai... Ta slogi aplinka taip paveikė Ašą, kad jam net 
kvapą užgniaužė, bet jis padrąsino savo pavaldinius, kurie jau 
manėsi esą belaisviai. 

Netrukus vėl pasirodė šalmuotasis karininkas. 

— Kuris iš jūsų Aša? 

Aša išėjo į priekį. 

— Tvirtovės viršininkas nori jus matyti. 

Ašą įvedė į kvadratinį kambarį, apšildomą židinio. Prie ug- 
niakuro sėdėjo nedidukas vyriškis, užsimetęs storą vilnonį ap- 
siaustą. 

— Sveiki atvykę į Hetitų imperiją; džiaugiuosi vėl jus maty- 
damas, Aša. 

— Turiu prisipažinti, kad tikrai nesitikėjau išvysti jus čia, Ha- 
tušili. 

— Kokiu gi tikslu pas mus atvyko faraono užsienio reikalų 
ministras? 

— Įteikti imperatoriui daugybę dovanų. 

— Juk mes kariaujame... Atsižvelgiant į tai, toks poelgis — 
gana neįprastas. 

— Nejaugi karas tarp mūsų valstybių turi trukti amžinai? 

Hatušilis neslėpė nuostabos. 

— Kaip turėčiau suprasti jūsų žodžius? 

— Labai paprastai: aš norėčiau patekti pas imperatorių ir 
pasikalbėti su juo apie Ramzio ketinimus. 

Hatušilis pasišildė rankas prie židinio ugnies. 

— Tai bus sunku... labai sunku. 

— Jūs norite pasakyti: neįmanoma? 

— Grįžkite į Egiptą, Aša... Ne! Juk aš negaliu leisti jums iš- 
vykti... 

Matydamas, kaip Hatušilis sutrikęs, Aša nutarė kilstelėti pa- 
slaptį dengiančios skraistės kraštelį: 

— Aš atvykau pasiūlyti Muvataliui taiką. 

Hatušilis atsigręžė. 

— Kas tai: pokštas? Ar - spąstai? 

— Faraonas įstikinęs, kad tai būtų geriausia išeitis ir Egiptui, 
ir Hetitų imperijai. 

— Ramzis norėtų... taikos? Neįtikėtina! 

— Mano užduotis - įtikinti jus, kad tai tiesa, ir pradėti derybas. 

— Atsisakykite to, Aša. 

— Kodėl? 

Hatušilis pabandė įvertinti, kiek jo pašnekovas yra nuoširdus. 
Pagaliau, kad ir kaip būtų, susidarius dabartinėms aplinkybėms, 
jis, Imperatoriaus brolis, niekuo nerizikuoja, pasakęs tiesą. 

— Imperatorių ištiko širdies smūgis. Paralyžiuotas, netekęs 
žado, jis nebepajėgia valdyti. 

— Kas gi valdo šalį? 

— Jo sūnus, Uri-Iešubas, vyriausiasis ginkluotųjų pajėgų vadas. 

— Argi Muvatalis jumis nepasitiki? 

— Jis patikėjo man valstybės ūkį ir diplomatiją. 

— Vadinasi, jūs man - tinkamiausias pašnekovas. 

— Aš jau niekas, Aša. Mano tikras brolis manęs nė pro duris 
nebejsileidžia. Kai tik man buvo pranešta apie jo sveikatos 
būklę, aš pabėgau čia, į šią tvirtovę, kurios įgula man ištikima. 

— Ar Uri-Tešubas pasiskelbs imperatoriumi? 

— Jis tai padarys Muvataliui mirus. 

— Kodėl jūs nekovojate, Hatušili? 

— Nebeturiu tam jokių priemonių nei galimybių. 

— Ar Uri-Iešubui paklūsta visa kariuomenė? 

— Kai kurie karininkai baiminasi jo pernelyg karšto, beato- 
dairiškai karingo būdo, bet jie priversti tylėti. 

— Aš esu pasirengęs vykti į jūsų sostinę ir pasiūlyti taiką. 

— Uri-Iešubas nežino žodžio „taika“! Jūs neturite nė men- 
kiausios galimybės įvykdyti savo užduotį. 

— Kur dabar jūsų žmona Putuhepa? 

— Ji pasiliko Hatuše. 

— Kaip neatsargu! 

Hatušilis vėl nusisuko į židinį. 

— Putuhepa turi sumanymą, kaip sumažinti karingą Uri-Te- 
šubo įkarštį. 


Prakilnioji ir išdidžioji Putuhepa jau trys dienos neišėjo iš 
Ištarės šventyklos, skendėdama apmąstymuose. Kai būrėjas 
padėjo ant aukuro lankininko nušautą grifą, ji suprato, kad 
išmušė jos valanda. 

Pasipuošusi ilga tamsiai raudona suknele ir sidabro diade- 
ma, prilaikančia jos vešlius, tamsius plaukus, Putuhepa su- 
gniaužė durklo rankeną. Kai būrėjo paragintas Uri-Iešubas 
palinks prie grifo vidurių, norėdamas pamatyti, ką jam žada 
likimas, ji suvarys durklą jam į nugarą. 

Gražioji žynė svajojo apie taiką, apie Hetitų imperijos luo- 
mų susitaikymą ir paliaubas su Egiptu, bet visa tai buvo ne- 
įmanoma, kol gyvas Uri-Iešubas. 

Tik ji galėjo sutrukdyti tai piktajai dvasiai tęsti savo griau- 
namąjį darbą, tik ji galėjo suteikti valdžią savo vyrui Hatuši- 
liui, kuris grąžintų imperiją į teisingą kelią. 

Šventyklon įėjo Uri-Tešubas. 

Putuhepa buvo pasislėpusi už storos kolonos prie pat aukuro. 

Imperatoriaus sūnus atėjo ne vienas: jį saugojo keturi kariai. 
Putuhepa apmaudžiai prikando lūpą: jai reikėjo atsisakyti su- 
manymo ir niekieno nepastebėtai išsprukti iš šventyklos; bet ar 
ji kada nors ras geresnę progą? Juk nuo šiol Uri-Iešubas saugo- 
sis kaip įmanydamas ir vengs menkiausios rizikos. Jei Hatušilio 
žmona bus pakankamai greita ir mikli, jai pavyks nudobti būsi- 
mąjį valdovą, bet jo asmens sargybiniai ją nužudys. 

Taip, jai teks paaukoti gyvybę. Pasitraukti dabar? Tai būtų 
žema ir niekinga. Ji privalo galvoti apie šalies ateitį, o ne apie 
save pačią. 

Žynys pranašautojas perskrodė grifo pilvą, ir iš jo plūstelėjo 
siaubinga smarvė. Sukišęs rankas į paukščio pilvo ertmę, bū- 
rėjas ištraukė vidurius ir padėjo juos ant aukuro. 

Uri-Tešubas priėjo arčiau, pasitraukęs nuo savo sargybinių 
per keletą metrų. Putuhepa tvirtai suspaudė durklo rankeną 
ir pasiruošė šuoliui: ji privalėjo pulti staigiai - kaip laukinė 
katė, ir sutelkti visą savo jėgą į tą vienintelį mirtiną smūgį. 

Būrėjo šūksnis privertė ją sustingti. Uri-Iešubas pasitraukė 
atatupstas. 

— Pone, tai siaubinga! 

— Ką tu matai tuose viduriuose? 

— Reikia atidėti tai, ką jūs sumanėte... Likimas jums nepa- 
lankus. 

Uri-Iešubui kilo noras perrėžti pranašautojui gerklę, bet jo 
asmens sargybiniai visur paskleis žinią apie nepalankią prana- 
šystę. Hetitų imperijoje nebuvo galima nepaisyti būrėjų žodžio. 

— Kiek laiko man teks laukti? 

— Kol pranašystės bus jums palankios, pone. 

Įširdęs Uri-Tešubas išėjo iš šventyklos. 

Dvare sklandė prieštaringi gandai apie karališkosios poros iš- 
vykimą į Pietus: vieni tvirtino, kad valdovas išvyks labai greit; 
kiti skelbė, kad kelionė atidedama neribotam laikui dėl nesta- 
bilios padėties protektoratuose. Kai kas net linko manyti, kad 
faraonas bus priverstas vėl traukti į karą, nors pulkams vado- 
vavo Ramzio paskirti „valdovo sūnūs“. 

Šviesa srūte sruvo į Ramzio darbo kambarį. Faraonas susi- 
kaupęs stovėjo priešais tėvo statulą. Didelis stalas buvo už- 
verstas pranešimais iš Kanaano ir Pietų Sirijos. Auksaspalvis 
šuo Budrius miegojo ant šeimininko krėslo. 

Į kabinetą įsiveržė Amenis. 

— Aša atsiuntė laišką! 

— Tu patikrinai? Tai tikrai Ašos laiškas? 

— Na, taip: jo rašysena, be to, jis sutartiniu ženklu pažymėjo 
mano vardą. 

— Kas pristatė laišką? 

— Vienas iš jo žvalgybos tinklo narių, atvykęs iš Hetitų impe- 
rijos. Niekas kitas prie to laiško nebuvo nė prisilietęs. 

Perskaitęs Ašos pranešimą, Ramzis sužinojo apie plataus 
masto neramumus, kurie grėsė suskaldyti Hetitų imperiją. Jis 
suprato, kodėl ankstesni pranešimai ragino jį paskelbti kovi- 
nę parengtį šiaurės rytų pasienio įtvirtinimuose. 

— Hetitai nepajėgs mūsų užpulti, Ameni; mudu su karaliene 
galime keliauti. 


Saugomas amuleto ir magiško įrašo, Kha perrašinėjo ma- 
tematikos uždavinį, kur reikėjo apskaičiuoti tinkamiausią nuo- 

žulnios plokštumos kampą, kad ja būtų galima užkelti akme- 
nis į žemės kauburiais apsupto statomo pastato viršų. Jo se- 
suo Meritamon kasdien tobulinosi groti arfa ir džiugino savo 
žiosios Izetės ir Nugalėtojo - milžiniško Nubijos liūto. Pusiau 
primerkęs akis, jis mėgo stebėti, kaip nevikriai, svirduliuoda- 
mas ir griuvinėdamas, kepėstuoja Žmogaus jauniklis. 

Seramanai pasirodžius ant sodo slenksčio, plėšrūnas pakė- 
lė galvą. Pajutęs, kad sardas nusiteikęs taikiai, jis pasitenkino 
trumpai urgztelėjęs ir vėl atsigulė sfinkso poza. 

— Aš norėčiau pasikalbėti su Kha, - tarė ūsuotasis milžinas 
gražiajai Izetei. 

— Ar jis... kuo nors prasikalto? 

— Ne, žinoma, ne; jis galėtų padėti man ištirti vieną reikalą. 

— Kai tik jis išspręs savo uždavinį, aš jums jį atsiųsiu. 

Seramanos tyrimas gerokai pajudėjo į priekį. 

Sardas žinojo, kad Libijos magas, vardu Ofiras, nužudė varg- 
šę Litą, kuri užsitraukė mirtį patikėjusi nebūtais dalykais. Tapęs 
atskalūniškų Echnatono pažiūrų atstovu, jis prisidengė tuo mo- 
kymu, siekdamas suklaidinti kai kuriuos Žmones ir nuslėpti šni- 
pinėjimą hetitų naudai. Dabar tai buvo nebe prielaidos, o pati- 
kimos žinios, nes Seramana ištardė vieną keliaujantį prekeivį, 
įkliuvusį į sardo vyrų surengtą pasalą buvusiuose Šenaro na- 
muose, kur jis apsilankė tikėdamasis rasti ten ilgai besislapsčiu- 
sį Ofirą. Žinoma, tas prekeivis buvo tik smulkus hetitų šnipinė- 
jimo tinklo sraigtelis; kadangi jis tik retkarčiais dirbo sirų pir- 
kliui Rajai, kuris buvo jo tiesioginis viršininkas ir spėjo pasprukti 
pas hetitus, tai niekas nepasirūpino jo perspėti, kad slaptoji or- 
ganizacija iširo, 0 jos nariai išbėgiojo. Baimindamasis smurto, 
apklausiamasis pasakė viską, ką žinojo, o tai leido Seramanai 
išsiaiškinti keletą dalykų, kuriuos ligi tol gaubė paslaptis. 

Tačiau Ofiro rasti taip ir nepavyko. Be to, sardas nebuvo 
tikras, kad Šenaras žuvo dykumoje per smėlio audrą. Gal bur- 

tininkas iškeliavo Hetitų imperijon, lydimas Ramzio brolio? 
Seramana iš patirties žinojo, kad piktadariai niekada nepa- 
liauja kenkę, 0 jų vaizduotė, siekianti įgyvendinti piktus kės- 
lus, yra beribė. 

Prie susimąsčiusio milžino prisiartino Kha ir pažvelgė į jį, 
užvertęs galvą. 

— Tu labai didelis ir labai stiprus. 

— Ar atsakysi į mano klausimus? 

— Ar moki matematiką? 

— Aš moku suskaičiuoti savo vyrus ir ginklus, kuriuos jiems 
išdaliju. 

— Ar tu moki pastatyti šventyklą arba piramidę? 

— Faraonas patikėjo man kitą darbą: gaudyti nusikaltėlius. 

— O aš mėgstu rašyti ir skaityti hieroglifus. 

— Aš kaip tik norėjau pasikalbėti su tavimi apie teptuką, ku- 
rį iš tavęs pavogė. 

— Tai buvo mano mėgstamiausias teptukas. Man jo labai gaila. 

— Turbūt tu daug galvojai apie tą atsitikimą. Esu tikras, kad 
ką nors įtari ir padėsi man nustatyti kaltininką. 

— Taip, aš apie tai galvojau, bet dėl nieko nesu tikras. Apkal- 
tinti ką nors vagyste - per daug rimta, kad leistum sau kalbėti 
lengvabūdiškai. 

Sardas nustebo, kad berniukas mąsto ir šneka kaip suaugęs 
vyras. Jei tikrai būtų įtarimą paremianti prielaida, aplinkybė 
ar įrodymas, Kha nebūtų jų praleidęs pro akis. 

— Gal tu pastebėjai ką nors nauja, neįprasta savo aplinkoje? — 
neatlyžo Seramana. 

— Keletą savaičių aš turėjau naują draugą. 

— Ką tokį? 

— Diplomatą Mebą. Jis staiga susidomėjo mano darbu, o 
paskui taip pat staiga dingo. 

Energingą, ryškių bruožų sardo veidą nutvieskė plati šypsena. 

— Ačiū, karalaiti Kha. 

Pi-Ramzyje, kaip ir kituose Egipto miestuose, gėlių šventė 
buvo visos liaudies džiaugsmo diena. Būdama visų žynių virši- 
ninkė, Nefertarė nepamiršo, kad nuo pirmosios dinastijos lai- 
kų šalies valdymas rėmėsi dangaus ir žemės jungtuves šlovi- 
nančių švenčių kalendoriumi. Per karališkosios poros atlieka- 
mas apeigas visa tauta dalyvavo dievų gyvenime. 

Ant šventyklų aukurų, kaip ir prieš kiekvieną namą, puika- 
vosi nuostabiausios puokštės: vienur - didžiulės ir prašmat- 
nios, iš palmių šakelių ir nendrių, kitur - veriančios akį vais- 
kiomis lotosų, rugiagėlių, mandragorų spalvomis. 

Šokdamos su apvaliais ar kvadratiniais tamburinais, mojuo- 
damos akacijos šakelėmis, nešdamos rugiagėlių ir aguonų gir- 
liandas, deivės Hatoros tarnaitės apėjo visas didžiąsias miesto 
gatves, kur jų kojos žengė tūkstančiais nuklojusių žemę žied- 
lapių. 

Ramzio sesuo Dolantė stengėsi visą laiką būti šalia karalie- 
nės, kurios grožis stulbino ir žavėjo visus, kam pavyko jį regė- 
ti. Nefertarė prisiminė savo mergaitišką norą tapti deivei tar- 
naujančia atsiskyrėle kurioje nors šventykloje, toli nuo pasau- 
lio; argi tada ji galėjo įsivaizduoti didžiosios valdovo sutuokti- 
nės pareigas, kurių našta kasdien darėsi vis sunkesnė! 

Džiugiomis dainomis sveikinama eisena pasuko Amono 
šventyklos link. 

— Ar jūsų išvykimo diena jau numatyta, Didenybe? — pa- 
klausė Dolantė. 

— Mūsų laivas išplaukia rytoj, - atsakė Nefertarė. 

— Dvaras nerimauja; šnekama, kad jūsų nebus keletą mėnesių. 

— Gali būti ir taip. 

— Ar jūs iš tiesų... plauksite iki pat Nubijos“? 

— Taip nutarė faraonas. 

— Jūs taip reikalingi Egiptui! 

— Nubija yra mūsų šalies dalis, Dolante. 

— Kraštas, kuris kartais toks pavojingas... 

— Tai ir nebus pramoginė kelionė. 

— Kokia gi pareiga pasirodė esanti tokia svarbi, kad pašau- 
kė jus taip toli nuo sostinės? 

Nefertarė svajingai nusišypsojo. 

— Meilė, Dolante. Tik meilė. 

— Nesuprantu, Didenybe. 

— Aš tiesiog balsu mąsčiau, - išsiblaškiusi tarė karalienė. 

— Aš taip norėčiau jums padėti... Kokią užduotį galėčiau at- 
likti, kol jūsų nebus? 

— Padėkite Izetei, jei ji to pageidaus. Vienintelis dalykas, 
dėl kurio aš apgailestauju, - kad neturiu pakankamai laiko 
pati rūpintis Kha ir Meritamon auklėjimu. 

— Tesergsti dievai jus taip, kaip jie sergsti juos. 

Pasibaigus šventei, Dolantė perduos Ofirui ką sužinojusi. 
Ilgam laikui palikdami sostinę, Ramzis su Nefertare darė klai- 
dą, kuria jų priešai mokės pasinaudoti. 


Lydimas savo sandalų laikytojo, Meba ketino ilgokai paplau- 
kioti valtimi Pi-Ramzio ežere. Diplomatas jautė poreikį pa- 
mąstyti žvelgdamas į ramius vandenis. 

Įsuktas į siaubingų įvykių verpetą, Meba nebeatpažino pats 
savęs. Juk jis troško tik ramaus ir prabangaus gyvenimo, aukš- 
tų pareigų kokioje nors garbingoje tarnyboje, kur jis mikliai 
suregztų vieną kitą gudrią intrigą, siekdamas įtvirtinti savo pa- 
dėtį... O tapo hetitų šnipinėjimo tinklo nariu, griaunančiu Egip- 
tą... Ne, šito jis nenorėjo. 

Bet Meba bijojo. Bijojo Ofiro, jo ledinio žvilgsnio, jo vos 
sulaikomo smurtingo įniršio. Ne, jis nebeįstengs ištrūkti iš spąs- 
tų. Jo ateitis priklausė nuo Ramzio žlugimo. 

Sandalų laikytojas pašaukė ant kranto miegojusį valtininką, 
ir Čia prie jų prisigretino Seramana. 

— Gal galiu jums padėti, pone Meba? 

Diplomatas krūptelėjo. 

— Ne, nemanau... 

— O aš manau! Man būtų nepaprastai malonu paplaukioti 
šiame nuostabiame ežere. Ar galėčiau pabūti jūsų irkluotoju? 

Trykšte trykštanti sardo jėga gąsdino Mebą. 

— Kaip norite. 

Seramanai mostelėjus irklais, valtis sparčiai nutolo nuo kranto. 

— Kokia nuostabi vieta! Deja, ir jūs, ir aš taip apsikrovę dar- 
bais, kad nelabai turime laiko ja gėrėtis. 

— Koks šio pokalbio tikslas? 

— Nusiraminkite, aš visai neketinu jūsų tardyti. 

— Mane tardyti?! Mane?! 

— Man paprasčiausiai reikia jūsų didžiai vertingos nuomo- 
nės vienu gana kebliu klausimu. 

— Nesu tikras, kad galėsiu jums padėti. 

— Ar jums teko girdėti apie keistą vagystę? Kažkas pavogė 
vieną iš Kha teptukų. 

Meba vengė sardo žvilgsnio. 

— Pavogė... Ar tai nustatyta ir patikrinta? 

— Vyresniojo valdovo sūnaus parodymai nenuginčijami. 

— Kha dar vaikas. 

— Man kyla klausimas, ar tik jūs kartais nenujaučiate, kas 
galėtų būti tas vagis? 

— Tai užgaulus klausimas. Tuoj pat nugabenkite mane į krantą. 

Seramana nusišypsojo. Lygiai taip pat būtų atrodęs iššiepęs 
dantis grobuonis. 

— Tai buvo pamokantis pasiirstymas, pone Meba. 

Stovėdamas karališkojo laivo pirmagalyje, Ramzis švelniai 
glaudė prie savęs Nefertarę. Karališkoji pora mėgavosi svai- 
gios laimės akimirka, susiliedama sielomis su upės - didžio- 
sios maitintojos, ištryškusios visatos pakraštyje ir nusileidu- 
sios į žemę, kad perteiktų jai kuriamąją galią, dvasia. 

Kadangi pūtė puikus šiaurės vėjas, vandens lygis buvo aukš- 
tas, ir laivas plaukė greitai. Kapitonas visą laiką buvo įsitem- 
pęs ir atidžiai stebėjo upės vagą, nes srauni srovė dažnai sūku- 
riavo pavojingais verpetais, ir nevykęs krypties ar laivo greičio 
keitimas galėjo baigtis žūtimi. 

Nefertarės grožis kasdien vis labiau žavėjo Ramzį. Tai buvo 
grakštumo ir karališkosios didybės derinys, stebuklinga švie- 
saus proto ir tobulo kūno vienybė. Ši ilga kelionė į Pietus bus 
skirta meilei, kurią valdovas jautė prakilniai moteriai, teiku- 
siai šviesą ir ramybę faraonui ir jo tautai. Nuo bendro gyveni- 
mo su Nefertare pradžios Ramzis suprato, kodėl išminčiai rei- 
kalavo, kad Egiptą valdytų karališkoji pora, išpažįstanti tas pa- 
čias tiesas ir vertybes. 

Po devynerių valdymo metų Ramzis su Nefertare, pratur- 
tinti įveiktų išbandymų, buvo įsimylėję vienas kitą lygiai taip 
pat kaip tą akimirką, kai suvokė, kad drauge keliaus gyveni- 
mo ir mirties keliu. 

Vėjo plaikstomais plaukais, apsirengusi paprasta balta suk- 
nele, Nefertarė susižavėjusi gėrėjosi Vidurio Egipto gamto- 
vaizdžiais; palmių giraitės, pakrančių augmenija, balti kaimų 
nameliai, nutūpę aplinkinių kalvų viršūnėse, buvo lyg ta ro- 

jaus saldybė, kurią teisuoliai atras nužengę anapus, o karališ- 
koji pora turėjo pabandyti sukurti žemėje. 

— Ar tu nebijai, kad mums nesant... 

— Didžiąją savo valdymo dalį aš paskyriau šalies Šiaurei, at- 
ėjo laikas pasirūpinti jos Pietumis. Be Dviejų Žemių sąjungos 
Egiptas neišgyvens. Be to, tas karas su Hetitų imperija priver- 
tė mane pernelyg ilgai būti toli nuo tavęs. 

— Jis dar nesibaigė. 

— Azija netrukus patirs didelių sukrėtimų; jeigu yra galimy- 
bė sudaryti taiką, argi nereikia paskubėti ja pasinaudoti? 

— Todėl Aša ir gavo tą slaptą užduotį, tiesa? 

— Jis smarkiai rizikuoja. Tačiau kas kitas, išskyrus jį, galėtų 
sėkmingai atlikti tokią keblią užduotį? 

— Mes esame drauge - džiaugsmo ir skausmo, vilties ir bai- 
mės valandą; te šios kelionės magija globoja ir saugo Ašą. 

Denyje nuaidėjo Setau žingsniai. 

— Ar galiu jus sutrukdyti? 

— Eikš arčiau, Setau. 

— Aš būčiau mieliau likęs su Kha; tas berniukas taps garsiu 
burtininku. O dėl jo apsaugos būkite ramūs: niekas negalės 
įveikti mano sukurtų gynybos priemonių. 

— Judu su Vandens Lelija tikriausiai norite kuo greičiau vėl 
išvysti savo brangiąją Nubiją? — paklausė Nefertarė. 

— Ten gyvena gražiausios pasaulyje gyvatės... Žinote, kapi- 
tonui neramu dėl upės srovės. Jis mano, kad mes artinamės 
prie pavojingo ruožo, ir ketina pasukti prie kranto, kai pra- 
plauksime ana tą žole apžėlusią salelę upės viduryje. 

Padaręs keletą vingių, Nilas vilnijo palei stačią krantą, kur 
suko lizdus grifai, o paskui tolo nuo skardžio. Netrukus akira- 
tyje iškilo pusračiu išlinkusi kalnų grandinė, besidriekianti ko- 
kius dvidešimt kilometrų. 

Nefertarė pakėlė ranką prie gerklės. 

— Kas yra? —- sunerimo Ramzis. 

— Sunku kvėpuoti... Niekis, praeis. 

Smarkus smūgis krestelėjo ir įsiūbavo laivą. Turbūt jis pate- 
ko į sūkurį, o gal jam smogė verpeto sukelta banga. 

Ant kranto stūksojo apgriuvę apleistosios Echnatono sosti- 
nės pastatai. 

— Palydėk karalienę į mūsų kajutę, - įsakė Ramzis Setau, — 
ir pasirūpink ja. 

Persigandę upeiviai neteko galvos. Vienas iš jų, mėginęs su- 
vynioti burę, nukrito nuo pagrindinio stiebo ir pargriovė kapi- 
toną. Leisgyvis nuo smūgio, šis nebepajėgė susivokti, ko grieb- 
tis, ir įsakinėjo savo pavaldiniams nei šį, nei tą. 

— TMlos! - sukomandavo Ramzis. — Visi stokit į savo vietas. 
Laivą vairuosiu aš pats. 

Kelių akimirkų pakako pavojui iškilti. Palydos laivai, neša- 
mi priešpriešinės srovės ir nesupratę, kodėl karališkasis laivas 
blaškosi ir krūpčioja, greit nutolo ir neįstengė jam padėti. 

Valdovo laivui aprimus, Ramzis pagaliau pastebėjo dvigubą 
kliūtį. 

Neįveikiamą. 

Vidury upės sūkuriavo platus verpetas; jo būtų galima iš- 
vengti, praplaukus tarp sūkurio ir Saulės miesto prieplaukos, 
bet tas tarpas buvo užtvertas plaustais, ant kurių stovėjo gorės 
su rūkstančiomis žarijomis. Pasirinkimas buvo tik toks: arba 
laivą nugramzdins į dugną sūkurys, arba jis, visu greičiu atsi- 
trenkęs į plaustus, užsidegs. 

Kas paspendė jam tokius spąstus prie apleistojo miesto? Da- 
bar Ramziui paaiškėjo Nefertarės negalavimo priežastis: ap- 
dovanota aiškiaregyste, ji nujautė pavojų. 

Ilgai mąstyti valdovui nebuvo kada - nebent porą akimirkų. 
Šįkart niekas, net jo liūtas, negalėjo jam padėti. 


— Štai jis! — suriko stebėtojas. 
Sviedęs šalin keptos žąsies šlaunelę, kurią gardžiuodamasis 

graužė, Šenaras puolė prie lanko ir kalavijo. Jis, aukštas pa- 
reigūnas, dievinęs ištaigas, staiga pasijuto turįs kario sielą. 

— Ar faraono laivas atskirtas nuo kitų? 

— Visiškai taip, kaip jūs ir buvot numatęs... Palydos laivai 
jau toli. 

Samdytam kareiviui kone seilės varvėjo. Jam ir jo sėbrams — 
nedideliam Ofiro sutelktam būriui, Šenaras pažadėjo šaunų 
laimikį. Valdovo brolis pasirodė iškalbingas kaip reta ir sod- 
riai nuspalvino savo kalbą neapykanta, kuri ėste ėdė jam širdį. 

Joks samdinys nedrįs smogti Ramziui, bijodamas, kad jį nu- 
trenks faraono kūne glūdinti dieviškoji energija. Po Ramzio 
pergalės prie Kadešo visi baiminosi antgamtinės Abiejų Že- 
mių valdovo galios. Šenaras gūžtelėjo pečiais ir pažadėjo pats 
užmušti faraoną. 

— Pusė vyrų - ant plausto, kiti - paskui mane! 

Vadinasi, Ramzis žus prie Saulės miesto, tarsi Echnatono mo- 
kymas pagaliau būtų įveikęs Amoną ir kitas Egipto valdovo gar- 
binamas dievybes. Nefertarę paėmus įkaite, Šenaras įtikins Ram- 
zio palydą pripažinti jį faraonu — tuo nėra ko nė abejoti. Ram- 
zio mirtis pramuš valstybės hierarchijoje milžinišką spragą, pro 
kurią negaišdamas nė akimirkos sostan įsibraus jo brolis. 

Nemažai samdytų kareivių nušoko nuo prieplaukos ant 
plausto ir pasiruošė apšaudyti degančiomis strėlėmis karališ- 
kąjį laivą, kurį jų sėbrai, vadovaujami Šenaro, turėjo pulti iš 
užpakalio. 

Pergalė negalėjo prasprūsti jiems pro pirštus. 

— Visi irkluotojai - į dešinįjį laivo bortą! — įsakė Ramzis. 

Pirmoji deganti strėlė įsmigo į medinę pagrindinės kajutės 
sieną; dailioji Vandens Lelija, lanksti ir greita, užgesino be- 
prasidedantį gaisrą storo audeklo gabalu. 

Ramzis užlipo ant kajutės stogo, įtempė lanką, nusitaikė į 
vierfą iš priešininkų, sulaikė kvapą ir iššovė. Strėlė pervėrė sam- 

dinio gerklę; jo bendrininkai sutūpė už gorių su žarijomis, no- 
rėdami apsisaugoti nuo mirtį nešančių valdovo šūvių. Jų pačių 
netaikliai paleistos strėlės nukrito į sūkuriuojantį vandenį, lai- 
žantį laivo šonus. 

Ūmus įgulos persigrupavimas, kurio pareikalavo Ramzis, 
pakeitė laivo kryptį: jo pirmagalys stojo piestu kaip nartus ar- 
klys, ir laivas, gavęs į kairįjį bortą šėlstančios bangos smūgį, 
pasisuko skersas. Atsirado vilties, kad upė gali jį nuplukdyti 
kranto link - jeigu laivo neįtrauks sūkurys ir jei jo nepavys 
greitaeigės Šenaro vyrų valtys. Jie jau pašovė du upeivius, sto- 
vėjusius laivo paskuigalyje; strėlės susmigo jiems į krūtinę, ir 
nelaimėliai nukrito upėn. 

Setau nubėgo į pirmagalį, atsargiai nešdamas molinį kiauši- 
nį. Hieroglifais išrašytas talismanas buvo Hermopolyje esan- 
čios didžiosios Toto šventyklos naose saugomo pasaulio kiau- 
šinio kopija. Tik valstybės tarnybą einantiems burtininkams, 
tokiems kaip Setau, buvo leidžiama naudoti tokius nepapras- 
tai, netgi pavojingai veiksmingus magiškus daiktus. 

Setau buvo labai prastai nusiteikęs. Jis buvo numatęs pasi- 
naudoti talismanu Nubijoje, jei karališkajai porai būtų grėsęs 
netikėtas pavojus. Tai, kad tenka jau dabar prarasti tokį ginklą, 
jį siutino; betgi reikėjo kaip nors įveikti tą prakeiktą sūkurį. 

Plačiai užsimojęs, gyvačių kerėtojas sviedė pasaulio kiauši- 
nį į patį verpeto vidurį. Vanduo sukunkuliavo tarsi užvirintas, 
įdubo, sukdamasis spirale, ir banga užliejo plaustą, nusineš- 
dama daug gorių su žarijomis ir du samdytus kareivius. 

Karališkajam laivui dabar nebegrėsė nei žūtis bangose, nei 
žarijų sukeltas gaisras, tačiau paskuigalyje padėtis sparčiai blo- 
gėjo. Šenaro vyrai metė abordažo kablius ir jau korėsi lynais į 
laivą; jų vadas pašėlusiai vieną po kitos laidė strėles, neleisda- 
mas egiptiečiams palikti priedangos ir pereiti puoliman. 

Dvi degančios strėlės įsmigo į burę ir sukėlė gaisrą, kurį Van- 
dens Lelija vėl užgesino. Nors Ramzio niekas nedengė nuo 

priešo ugnies, jis nekeitė padėties ir toliau galabijo samdytus 
kareivius. Išgirdęs riksmą, kilusį laivo paskuigalyje, jis atsigrę- 
žė ir pamatė, kad vienas iš piratų iškėlė kirvį virš beginklio 
upeivio galvos. 

Valdovo strėlė pervėrė užpuoliko riešą. Surikęs iš skausmo, 
piratas atsitraukė. Nugalėtojas įsmeigė iltis į užšokusio ant de- 
nio kito samdinio pakaušį. 

Akimirką Ramzio žvilgsnis susidūrė su gaujos vado žvilgs- 
niu. Įšėlęs barzdyla taikėsi į jį iš lanko. Beveik nepastebimai 
valdovas pasislinko į kairę. Pasiutėlio strėlė prašvilpė prie pat 
Ramzio skruosto, bet jo nekliudė. Netverdamas apmaudu va- 
deiva įsakė saviškiams trauktis. 

Vėl pasirodžiusi liepsna užklupo Vandens Leliją. Užsidegė 
jos suknelė. Nubė šoko į vandenį, bet ją įtraukė jau rimstąs 
sūkurys. Nepajėgdama plaukti, ji iškėlė ranką, šaukdamasi pa- 
galbos. 

Ramzis puolė jai iš paskos ir paniro po vandeniu. 

Išeidama iš kajutės, Nefertarė pamatė, kaip valdovas dingo 
Nilo bangose. 

Laikas bėgo. 

Karališkasis laivas ir jį lydėję laivai išmetė inkarą prie Saulės 
miesto vėl nurimusioje upėje. Trims ar keturiems samdytiems 
kareiviams pavyko pabėgti, bet jų likimas nedomino nei Nefer- 
tarės, nei Setau. Ir jųdviejų, ir Nugalėtojo žvilgsniai buvo įsmeigti 
į vandenį - ten, kur dingo Ramzis ir Vandens Lelija. 

Karalienė atnašavo smilkalų laivybos globėjai Hatorai. Ne- 
fertarė pavergė upeivių širdis tuo, kad laukė žinių iš žmonių, 
pasiųstų ieškoti dingusiųjų, ramiai ir oriai. Dalis ieškotojų rai- 
žė upės vandenis, kiti, norėdami apžiūrėti aukšta žole apau- 
gusias pakrantes, pasklido takais, kuriais eidavo lynais tem- 
piamų laivų vilkikai. Be abejo, valdovą su nube srovė nunešė 
toli į pietus. 

Setau liko su karaliene. 

— Faraonas sugrįš, — sušnibždėjo ji. 

— Didenybe... Kartais upė būna negailestinga. 

— Jis sugrįš. Jis išgelbėjo Vandens Leliją. 

— Didenybe... 

— Ramzis nebaigė savo darbų. Faraonas, kuris nebaigė savo 
darbų, negali numirti. 

Setau suprato, kad jam nepavyks pakeisti tų širdį veriančių 
karalienės įsitikinimų, tačiau kaip ji elgsis, kai bus priversta 
pripažinti tai, kas neišvengiama? Gyvačių kerėtojas, persiim- 
damas Nefertarės skausmu, pamiršo savąjį. Jis jau įsivaizdavo 
siaubingą sugrįžimą į Pi-Ramzį ir pranešimą dvarui apie Ram- 
zio žūtį. 

Prieš leisdami sau atsikvėpti, Šenaras su savo sėbrais, neša- 
mi smarkios srovės, nuplaukė ne vieną kilometrą į šiaurę. Tik 
tada jie nuskandino savo valtį ir leidosi žaliuojančiais laukais į 
kaimą, kur ametistus iškeitė į asilus. 

— Kur mes einame? - pasiteiravo samdytas kareivis iš Kretos. 

— Tu keliausi į Pi-Ramzį ir perspėsi Ofirą. 

— Išgirdęs, kas nutiko, jis manęs nepagirs. 

— Mums nėra ką sau prikišti. 

— Ofiras nemėgsta nesėkmių. 

— Jis žino, kad mes turime reikalą su stipriu priešu ir kad aš 
negailiu pastangų. Be to, tu jam praneši dvi geras žinias. Pir- 
moji: aš mačiau karališkajame laive Setau, tad jis nebesaugo 
Kha. Antroji: aš vykstu Nubijon, kaip ir buvo numatyta, ir ten 
užmušiu Ramzį. 

— Aš mieliau eičiau su jumis, — tarė kretietis. - Mano bičiu- 
lis puikiai tiks į pasiuntinius, o aš moku kautis ir medžioti. 

— Sutarta. 

Patyręs nesėkmę, Šenaras nė kiek nenusiminė. Įtempta veik- 
la pavertė jį karvedžiu, ir tiek metų slopintas įniršis pagaliau 
galėjo nevaržomai pratrūkti. Argi jis neužklupo didžiojo Ram- 
zio, turėdamas vos saujelę vyrų ir išradingą sumanymą? Argi 
jis nebuvo per plauką nuo pergalės? 

Reikia tik atkakliai siekti tikslo ir likimas galų gale jam nu- 
sišypsos. 


Visuose karališkosios flotilės laivuose tvyrojo tyla. Niekas 
nedrįso šnekučiuotis, nes baiminosi sutrikdyti rymančią kara- 
lienę, paskendusią skausminguose apmąstymuose. Artinosi va- 
karas, 0 ji nė nekrustelėdama tebestovėjo faraono laivo pir- 
magalyje. 

Setau irgi tylėjo, norėdamas dar nors valandėlę negriauti 
vilties, siejančios Nefertarę su Ramzio šešėliu. Tačiau saulei 
nusileidus karalienei teks pripažinti žiaurią tikrovę. 

— Aš tai Žinojau, — tyliai tarė ji, nustebindama Setau. 

— Didenybe... 

— Ramzis ten, ant baltų rūmų stogo. 

— Didenybe, jau temsta, ir... 

- Žiūrėk. 

Setau pažvelgė Nefertarės nurodyta kryptimi. 

— Ten nieko nėra. 

— Mano akys jį regi. Priplaukime arčiau. 

Setau nedrįso prieštarauti karalienei. Laivas pakėlė inkarą 
ir pasuko Saulės miesto link, kurį netrukus turėjo apgaubti 
tamsa. 

Gyvačių kerėtojas vėl pažvelgė į baltų rūmų, kur gyveno Ech- 
natonas su Nefertite, stogą. Akimirką jam pasirodė, kad ten 
stovi žmogus. Setau pasitrynė akis ir dar kartą net prisimerkęs 
pažiūrėjo ta kryptimi. Ne, tai buvo ne miražas, ne regos ap- 
gaulė. 

— Ramzis gyvas, - pakartojo Nefertarė. 

— Plaukite greičiau! — pareikalavo Setau. 

Ir Ramzio siluetas ėmė artėti, kas akimirką vis didesnis ir 
ryškesnis besileidžiančios saulės spinduliuose. 

Setau nesiliovė pykęs. 

— Kodėl Abiejų Žemių valdovas nepabandė kokiu nors žen: 
klu mums pranešti, kur jis yra, ir pasišaukti pagalbon? Juk tai 
nebūtų nė kiek sumenkinę jo orumo! 

— Buvo svarbesnių dalykų, - atsakė Ramzis. - Mudu su Van- 
dens Lelija panirome ir plaukėme po vandeniu, bet ji neteko 
sąmonės, ir aš pamaniau, kad ji prigėrė. Mes pasiekėme kran- 
tą pietiniame apleistojo miesto pakraštyje, ir aš ilgai gaivinau 
Vandens Leliją, kol ji atsipeikėjo. Tada nuėjome miesto cen- 
tro link, ir aš ėmiau ieškoti aukščiausio taško, kokio nors virš 
kitų iškilusio pastato, nuo kurio galėtume duoti jums ženklą, 
kad esame gyvi. Aš žinojau, kad Nefertarė mintyse seka kiek- 
vieną mūsų žingsnį ir ji pažvelgs reikiama linkme. 

Karalienė švytėjo džiaugsmu ir ramybe. Ankstesnį susijau- 
dinimą ir baimę rodė nebent tai, kad ji glaudėsi prie dešiniojo 
Ramzio peties, o valdovas glostė savo liūtą. 

— Aš buvau bemanąs, kad pasaulio kiaušinis neįstengė tavęs 
išgelbėti, - sumurmėjo Setau. - Jei tu būtum Žuvęs, mano ge- 
ras vardas būtų nukentėjęs. 

— Kaip jaučiasi Vandens Lelija? — pasiteiravo karalienė. 

— Aš daviau jai migdomojo gėrimo; gerai išsimiegojusi, ji 
pamirš tą nelemtą nuotykį. 

Taurininkas pripylė besišnekučiuojančiųjų taures šviežio bal- 
tojo vyno. 

— Pačiu laiku, - ištarė Setau, - jau buvau bepradedąs manyti, 
kad patekome į kažkokį laukinį kraštą, kur nė lūpų nesuvilgysi. 

— Ar tu gerai įžiūrėjai užpuolikų vadą? — paklausė Ramzis. 

— Visi jie man atrodė vienodai įsiutę; aš net nepastebėjau, 
ar jie turi kokį vadeivą. 

— Tai buvo įniršęs barzdyla neapykanta degančiomis akimis... 
Man pasirodė, kad tai - Šenaras. 

- Šenaras mirė dykumoje, pakeliui į katorgą. Juk ir skor- 
pionai kada nors nusibaigia. 

— O gal jis liko gyvas? 

— Tokiu atveju jis galvotų tik apie tai, kaip ir kur geriau pa- 
sislėpus, ir nepultų tavęs su būriu samdytų kareivių. 

— Tie spąstai nebuvo paruošti paskubomis: juk mes vos 
nežuvome. 

— Ar neapykanta gali taip užvaldyti žmogų, kad didžiūnas 
pavirstų kariu, pasirengusiu viskam, kad tik užmuštų savo tik- 
rą brolį ir užpultų šventą faraono asmenį? 

- Jei tai buvo Šenaras, jis pats ką tik tau pateikė atsakymą į 
tuos klausimus. 

Setau paniuro. 

— Jeigu tas išgama dar gyvas, mes neturime sėdėti rankų 
sudėję. Jį apnikusi beprotybė yra tokia pat kaip piktųjų dyku- 
mos dvasių. 

— Sis pasikėsinimas nebuvo įvykdytas neapgalvotai, - nu- 
sprendė Ramzis. - Kuo greičiau sušauk čia iš artimiausių mies- 
tų akmenskaldžius. 


Vieni atvyko iš dievo Toto miesto Hermopolio, kiti - iš Anu- 
bio miesto Asjuto; kelios dešimtys akmenskaldžių įsikūrė pa- 
lapinių stovykloje ir po kelių valandų, išklausę trumpą, bet aiš- 
kią ir ryžtingą Ramzio kalbą, kibo į darbą, vadovaujami dviejų 
statybų vadovų. 

Stovėdamas priešais apleistojo miesto rūmus, faraonas pa- 
skelbė savo valią: Saulės miestas, skirtas dievui Atonui, turi 
išnykti. Horemhebas, vienas iš Ramzio pirmtakų, buvo įsakęs 
nugriauti kai kurias šventyklas ir panaudoti jų akmenis Kar- 
nako pilonams užpildyti. Nugriovęs rūmus, namus, dirbtuves, 
krantines ir kitus mirusio miesto pastatus, Ramzis užbaigs jo 
darbą. Akmenis ir plytas bus galima panaudoti kitose gyven- 
vietėse. Kapavietės, kuriose nėra mumijų, liks nepaliestos. 

Karališkasis laivas užtruko Saulės mieste, kol iš pastatų liko 
tik pamatai. Netrukus vėjai užpustys juos smėliu ir nugramzdins 
užmirštą sostinę, tapusią piktųjų jėgų prieglobsčiu, į nebūtį. 

Juodadarbiai sunešė statybines medžiagas į krovininius lai- 
vus. Jos bus paskirstytos atsižvelgiant į aplinkinių gyvenviečių 
poreikius. Papildomai skiriami mėsos, aliejaus, alaus daviniai 
ir drabužiai paskatino darbininkus uoliai dirbti. 

Ramzis su Nefertare paskutinįkart aplankė Saulės miesto 
rūmus, kurie taip pat turėjo būti nugriauti. Puošnus grindinys 
bus perkeltas į karališkuosius rūmus Hermopolyje. 

— Echnatonas klydo, - tarė Ramzis. - Tikėjimas, kurį jis sten- 
gėsi įdiegti, tas vienintelio Dievo garbinimas baigėsi nepakan- 
tumu. Šitaip Echnatonas išdavė pačią Egipto dvasią. Deja, Mo- 
zė pasuko tuo pačiu keliu. 

— Echnatonas su Nefertite buvo karališkoji pora, - priminė 
Nefertarė. — Jie gerbė mūsų įstatymus ir išmintingai apribojo 

laike ir erdvėje savo bandymą įvesti tikėjimą Atonu. Pastaty- 
dinę pasienio stulpus, jie sutelkė Atono garbinimą jo mieste. 

— Tačiau Echnatono pažiūros paplito... Aš nesu tikras, kad 
išnykus tam miestui, kur šviesą nustelbė tamsa, išnyks ir jos 
padariniai. Šiaip ar taip, ši vietovė vėl taps dykuma, ir daugiau 
joks maištininkas nepasinaudos ja savo stovyklai. 

Kai paskutinis akmenskaldys paliko iki pamatų nugriautą 
miestą, nuo šiol pasmerktą nugrimzti tylon ir užmarštin, Ram- 
zis įsakė plaukti į Abidą. 

Artinantis prie Abido, Ramziui suspaudė šydį. Jis žinojo, kaip 
jo tėvas mylėjo tą miestą, kokią reikšmę skyrė didžiosios Ozi- 
rio šventyklos statybai, ir priekaištavo sau, kad taip ilgai nesu- 
siruošė čia sugrįžti. Žinoma, karas su hetitais ir Egipto gyni- 
mas reikalavo iš jo daugybės pastangų, bet joks pasiteisinimas 
neatrodys esąs pakankamai svarus, stojus prieš prisikėlimo die- 
vą paskutiniame teisme. 

Setau įsivaizdavo, kad valdovo pasitikti atskubės minia skus- 
tagalvių, išsikvėpinusių, vilkinčių baltutėliais rūbais „švarių Žy- 
nių“, glėbius atnašauti skirtų aukų nešančių valstiečių, lyro- 
mis bei liutniomis grojančių šventyklos muzikančių, tačiau prie- 
plauka buvo tuščia. 

— Čia kažkas ne taip, - pareiškė jis. - Nelipkime iš laivo. 

— Ko tu bijai? - paklausė Ramzis. 

— Pats pagalvok: ar negali būti taip, kad šventyklą užgrobė 
kiti samdyti kareiviai ir tyko tavęs naujoje pasaloje. 

— Čia, šventojoje Abido žemėje? 

— Nereikia tuščiai rizikuoti, plaukime toliau į pietus, o čia 
atsiųskime kariuomenę. 

— Kaip aš galiu pripažinti, kad bent viena mano krašto že- 
mės pėda man neprieinama? Dar daugiau: kad ta neprieina- 
ma žemės pėda - Abidas! 

Ramzio pyktis smarkumu nenusileido dievo Seto audrai. Net 
Nefertarė nebandė jo numaldyti. 

Flotilė priplaukė prie kranto. Pats faraonas stojo dviračių 
vežimų būrio priekyje. Vežimai buvo paskubomis surinkti iš 
laivu atgabentų atskirų dalių. 

Kelias nuo prieplaukos iki šventyklos kiemo, kuriuo ženg- 
davo šventinės eisenos, taip pat buvo tuščias, tarsi šventasis 
miestas būtų buvęs apleistas. Priešais piloną riogsojo akmens- 
kaldžių apdoroti klinčių luitai ir dėžėse sukrauti įrankiai. Po 
tamariskais, teikiančiais pavėsį šventyklos kiemui, stovėjo di- 
delės medinės rogės, prikrautos iš Asuano akmens skaldyklų 
pristatytų granito luitų. 

Apstulbęs Ramzis nuėjo į rūmus, prisišliejusius prie šven- 
tyklos. Atsisėdęs ant pagrindinio įėjimo laiptų, kažkoks senis 
ant duonos riekės dėliojo ožkos sūrio gabalėlius. Nežinia iš 
kur išdygęs ginkluotas būrys atėmė jam norą valgyti; išsigan- 
dęs vargšas metė savo duoną ir bandė bėgti, bet pėstininkas jį 
sučiupo ir nuvedė pas valdovą. 

— Kas tu toks? 

Drebančiu balsu senukas vos išlemeno: 

— Aš — vienas iš skalbėjų čia, rūmuose. 

— Kodėl gi tu nedirbi? 

— Na... Tai kad nėr ką veikti, nes visi išvyko. Taip, beveik 
visi... Liko tik keletas žynių, tokių pat senų kaip aš - ten, prie 
šventojo ežero. 

Nors dar savo valdymo pradžioje Ramzis ėmėsi ryžtingų 
priemonių, šventykla tebebuvo nebaigta. Praėję pro piloną, 
valdovas su keliais kariais kirto visiškai tuščią ūkinę dalį, ku- 
rią sudarė raštinės, dirbtuvės, skerdykla, kepykla ir alaus da- 
rykla, ir nuskubėjo nuolatinių žynių gyvenamųjų patalpų link. 

Sėdįs ant akmens suolo skustagalvis senis, atsirėmęs ranko- 
mis į apvalią akacijos medžio lazdos rankeną, valdovui arti- 
nantis pabandė atsistoti. 

— Nesivargink, dievo tarne. 

- Jūs esate Faraonas... Man tiek daug pasakojo apie Šviesos 
Sūnų, kurio galia spinduliuoja kaip saulė! Mano akys menkai 
bemato, bet aš negalėjau suklysti... Koks aš laimingas, kad pa- 
mačiau jus prieš savo mirtį. Sulaukus devyniasdešimt dvejų 
metų, dievai suteikė man didžiulį džiaugsmą. 

— Kas čia dedasi? 

— Visus dviem savaitėms paėmė į darbus. 

— Į darbus... Kas išdrįso? 

— Kaimyninio miesto valdytojas... Jis pamanė, kad šventyk- 
loje per daug žmonių ir bus naudingiau, jei jie sutvarkys kana- 
lus, užuot atlikinėję apeigas. 


Valdytojas buvo linksmo būdo storulis apvaliais skruostais 
ir storomis lūpomis. Kadangi storas pilvas trukdė jam vaikš- 
čioti, susisiekti jis pasirinko išpuoštus neštuvus, nuo kurių be- 
veik nenulipdavo, tačiau į Abido rūmus karininkas jį pristatė 
eikliais žirgais pakinkytu kovos vežimu. 

Tik didvyriškomis pastangomis valdytojui vargais negalais 
pavyko parpulti kniūbsčiam prieš valdovą, sėdintį paauksuoto 
medžio soste su liūto letenų formos kojelėmis. 

— Atleiskite man, Jūsų Didenybe, manęs neperspėjo, kad 
jūs atvykote! Jei būčiau žinojęs, tai būčiau suruošęs jūsų vertą 
priėmimą, ir aš tikrai... 

— Ar tu esi atsakingas už Abido šventyklos žynių ir darbi- 
ninkų perkėlimą į kitus darbus? 

— Taip, bet... 

— Gal pamiršai, kad tai griežtai uždrausta? 

— Ne, Jūsų Didenybe; aš tik pamaniau, kad visi tie žmonės 
ne kažin ką veikia, ir verčiau jiems duoti provincijai naudingo 
darbo. 

— "Tu atitraukei juos nuo užduočių, kurias jiems buvo skyręs 
mano tėvas, o aš savo valdymo pradžioje patvirtinęs. 

— Aš vis dėlto maniau, kad... 

— Tu sunkiai nusižengei; potvarkis už tokį nusižengimą nu- 
mato bausmę: šimtą lazdos smūgių. Be to, tokiam nusikaltė- 
liui nupjaunama nosis ir ausys. 

Perbalęs valdytojas vos įstengė suvapėti: 

— Tai neįmanoma, Jūsų Didenybe, tai... nežmoniška! 

— Tu žinojai, ką darąs, ir žinojai, kokia bausmė už tai laukia. 
Šiuo atveju net nereikia kreiptis į teismą. 

Būdamas tikras, kad teismas paskelbs kaltinamąjį nuosp- 
rendį ir paskirs galbūt dar didesnę bausmę, valdytojas prapliu- 
po skųstis ir dejuoti: 

— Aš blogai pasielgiau, tai tiesa, bet juk padariau tai ne savo 
labui! Pasitelkus darbininkus iš Abido, pavyko greit sutaisyti 
užtvankas ir nuodugniai išvalyti kanalus. 

— Tokiu atveju leidžiu tau pasirinkti: arba jau minėta baus- 
mė, arba tu su savo valdininkais padirbėsite juodadarbiais šven- 
tyklos statyboje ligi pat jos pabaigos. 


Kiekviena žynė, kiekvienas žynys atliko jiems privalomas 
apeigas, tad Ozirio šventykla tapo panaši į dangaus skliautą, 
nutvieskusį visų veidus įstabia šviesa. Ramzis su Nefertare at- 
našavo aukas Maat įstatymui. Įžengęs pro Libano kedro du- 
ris, dengtas aukso ir sidabro lydiniu, ir išvydęs sidabru išklotas 
grindis, granito slenksčius ir margaspalvius bareljefus, žmo- 
gus pasijusdavo patekęs į kitą pasaulį, kurį dieviškosios galios 
mielai rinkosi kaip buveinę. Ant altorių stovėjo gėlės, smilka- 
lų indeliai ir maistas — visa tai buvo skiriama Neregimajam. 

Šventyklos iždas buvo pilnas aukso, sidabro, karališkųjų li- 
nų, šventinių aliejų, smilkalų, vyno, medaus, miros ir tepalų. 
Tvartuose mykė riebūs jaučiai, karvės ir sveiki veršeliai; aruo- 
duose buvo supilti pirmarūšiai grūdai. Kaip skelbė hieroglifų 
užrašas, „Faraonas gausina Dievui visa tai, kas žemiška“. 

Abido rūmų priėmimų salėje susirinkusiems aukštiems pro- 
vincijos pareigūnams Ramzis paskelbė, kad iš šventyklos jo- 
kiu būdu negali būti atimti nei laivai, nei laukai, nei žemės 
sklypai, nei galvijai, nei asilai, nei kitoks jai priklausąs turtas. 
jų, žemdirbių, bitininkų, sodininkų, vyndarių, medžiotojų ir 
kitų darbininkų, priskirtų Ozirio šventyklos valdoms, kad sa- 

vo darbu prisidėtų prie jų klestėjimo, negali būti priverstinai 
skiriamas į jokius darbus kitoje vietoje. 

Kiekvienas, pažeisiantis karališkojo potvarkio nurodymus, 
susilauks fizinės bausmės, bus atleistas iš visų turimų pareigų 
ir daugeliui metų nuteistas sunkiesiems darbams. 

Ramzio skatinami, darbai greit pajudėjo į priekį. Dievų sta- 
tulos, įkurdintos jiems skirtose koplyčiose, buvo pašventintos 
atitinkamomis apeigomis, blogis pašalintas, ir šventykla prisi- 
pildė Maat dvasios. 


Nefertarė negalėjo atsidžiaugti savo laime. Viešnagė Abide 
suteikė jai netikėtą progą įgyvendinti savo paauglystės svajo- 
nę: būti šalia dievybių, kasdien su jomis bendrauti, susikaupus 
mąstyti priešais jų atvaizdus, garbinti jų grožį ir suvokti, o gal 
tik nujausti jų paslaptis atliekant apeigas. 

Artinosi valanda, kai reikėjo nakčiai uždaryti šventyklos na- 
oso duris, o Ramzis kažkur dingo. Karalienė nuėjo jo ieškoti 
ir rado jį protėvių koridoriuje žvelgiantį į anksčiau valdžiusių 
faraonų sąrašą. Čia buvo išvardyti visi Ramzio pirmtakai, pra- 
dedant pirmąja Egipto valdovų dinastija. Hieroglifų galia iš- 
laikys jų vardus amžinai gyvus Žmonių atmintyje. Ramzio Di- 
džiojo vardas bus įrašytas po jo tėvo. 

— Kaip būti vertam šių didžių vyrų? - garsiai paklausė Ram- 
zis. — Pareigybiniai nusikaltimai, niekšybės, melas... Kokiam 
faraonui pavyks kada nors išrauti tas ydas iš žmonių širdžių? 

— Jokiam, — atsakė Nefertarė. - Bet jie visi stodavo į tą iš 
anksto pralaimėtą mūšį — ir kartais pasiekdavo pergalę. 

— Jei negerbiama net šventoji Abido teritorija, kokia nauda 
skelbti potvarkius? 

— Tokia nevilties akimirka tau nebūdinga. 

— Todėl aš ir atėjau pasitarti su savo protėviais. 

— Jie galėjo duoti tau vienintelį patarimą: tęsk, ką pradėjęs, 
pasistenk pasinaudoti tau tekusiais išbandymais, kad sustip- 
rintum savo galią. 


CHRISTIAN JACO B RAMZIS. ABU SIMBELIO VALDOVĖ 195 


— Mums taip gera šioje šventykloje; čia viešpatauja taika, ku- 
rios man niekaip nepavyksta įvesti pasaulietiniame gyvenime. 

— Aš suprantu, kodėl norėtum čia pasilikti, bet mano parei- 
ga - neleisti tau pasiduoti tai pagundai, net jei man tenka taip 
kalbėti, užgniaužiant savo didžiausią, karščiausią norą. 

Ramzis apkabino karalienę. 

— Be tavęs mano darbai būtų beprasmiai. Po poros savaičių 
bus švenčiamos Ozirio misterijos*. Mes dalyvausime jose, ir 
aš noriu tau kai ką pasiūlyti, o apsispręsti teks tau pačiai. 


Apsiginklavusi lazdomis ir visa gerkle rėkdama, triukšma- 
darių gauja užpuolė eisenos pradžioje Žingsniuojančius jos da- 
lyvius. Užsidėjęs dievo šakalo kaukę, „kelių atvėrėjas“ - Abi- 
do žynys nuvijo užpuolikus ištaręs prakeiksmą, kad piktavalės 
tamsybių būtybės pasitrauktų nuo Ozirio laivės. 

Įšventintieji į misterijas stojo į pagalbą kelių atvėrėjui ir iš- 
vaikė sukilusiuosius prieš šviesą. 

Eisena vėl pajudėjo pirmojo ryto salos link, kur lovoje, ku- 
rios galvūgalis buvo liūto galvos pavidalo, gulėjo Ramzis, pri- 
lygintas brolio Seto nužudytam Oziriui. Nilo vandenys juosė 
tą pirmapradę kalvelę, į kurią dvi dieviškosios seserys, Izidė ir 
Neftidė, nusigavo lieptu. 

Sala buvo pačiame milžiniško pastato viduryje. Pastatą su- 
darė dešimt vientisų stulpų, palaikančių lubas, vertas pirami- 
džių laikais dirbusių statytojų. Slaptoji Ozirio šventovė baigė- 
si pastatą skersai kertančiu dvidešimties metrų ilgio ir šešių 
metrų pločio kambariu, kuriame stovėjo dievo sarkofagas. 

Nefertarė atliko Ozirio žmonos Izidės vaidmenį, 0 gražioji 
Izetė —- Neftidės, kurios vardas reiškė: „šventovės valdovė“. 
Neftidė buvo Izidės sesuo ir padėjo jai atlikti apeigas, kurio- 
mis Oziris būdavo išvedamas iš mirties valdų. 


* Religinės apeigos, skirtos įšventintiesiems (vert. past. ). 

Nefertarė priėmė Ramzio pasiūlymą: ji taip pat norėjo, kad 
Izetė dalyvautų apeigose. 

Abi moterys atsiklaupė: Nefertarė - prie lovos galvūgalio, 
Izetė - prie kojūgalio. Dešinėje rankoje laikydamos po šviežio 
vandens ąsotį, o kairiojoje - apvalų duonos kepalėlį, jos ėmė 
giedoti ilgas ir graudžias litanijas, kurios turėjo sužadinti nau- 
ją energiją sustingusio kūno gyslose. 

Globojant dangaus deivei, kurios milžiniškas žvaigždėtas kū- 
nas driekėsi lubose, virš prisikėlimo guolio, jų balsai susiliejo į 
vieną kerinčią melodiją. 

Ilgai nakčiai baigiantis, Oziris-Ramzis pabudo ir ištarė Žo- 
džius, kuriuos tardavo jo pirmtakai, išgyvendavę tas pačias slap- 
tingąsias misterijas: „Tebus man suteikta šviesa danguje, kū- 
rėjo galia žemėje, teisuolio balsas ano pasaulio karalystėje ir 
galia keliauti žvaigždžių priešakyje; tebus taip, kad aš galė- 
čiau sugriebti pirmagalio virvę nakties laivėje ir paskuigalio 
virvę dienos laivėje“. 


32 


Uri-Tešubas netvėrė pykčiu. 

Kito žynio Audros dievo šventykloje atliktas būrimas baigė- 
si tokia pat niūria pranašyste ir draudimu rengti puolimą. Dau- 
guma kareivių buvo tokie prietaringi, kad Uri-Iešubas negalė- 
jo nepaisyti pranašysčių. Be to, joks būrėjas neįstengė nurody- 
ti, kada būtų galima tikėtis palankios pranašystės. 

Nors dvaro gydytojai nepajėgė pagerinti Muvatalio svei- 
katos būklės, imperatorius vis neketino mirti. Tiesą sakant, 
toji ilga agonija tenkino Uri-Tešubą: niekas neapkaltins jo 
žmogžudyste. Gydytojai nustatė, kad imperatorių ištiko šir- 
dies priepuolis, ir liaupsino kasdien lankančio ligonį sūnaus 
pasiaukojimą, o Uri-Tešubas nepraleisdavo progos pabrėžti, 
kad Hatušilis vis negrįžta sostinėn, tarsi jam visai nerūpėtų 
brolio sveikata. | 

Susidūręs rūmuose su prakilniąja ir išdidžiąja Putuhepa, Ha- 
tušilio Žmona, imperatoriaus sūnus neiškentė neįgėlęs: 

— Galgi jūsų vyras slapstosi? 

— Hatušilis išvyko imperatoriaus įsakymu. 

— Tėvas man apie tai nieko nesakė. 

— Anot gydytojų, Muvatalis nebegali pratarti nė žodžio. 

— O jūs, atrodo, nemažai žinote! 

— Bet juk jūs uždraudėte lankyti imperatorių ir pasilikote tą 
teisę tik sau. 

— Muvataliui reikia poilsio. 

— Mes visi linkime, kad jis galėtų netrukus vėl eiti savo pa- 
reigas. 

— Žinoma! Tačiau įsivaizduokite, kas bus, jei toji negalia už- 
truks ilgai... Juk vis tiek teks apsispręsti. 

— Tai neįmanoma, kol čia nėra Hatušilio. 

— Priverskite jį grįžti į rūmus. 

— Tai - įsakymas ar patarimas? 

— Galvokit kaip tinkama, Putuhepa. 


Putuhepa su labai nedidele palyda išvyko iš sostinės naktį ir 
keliskart tikrino, ar Uri-Iešubas nepasiuntė jai įkandin savo 
seklių. 

Išvydusi kraupią tvirtovę, tapusią Hatušilio prieglobsčiu, Pu- 
tuhepa krūptelėjo: o gal tvirtovės įgula, stengdamasi įtikti vy- 
riausiajam karvedžiui, įkalino jos vyrą? Tokiu atveju ir Hatu- 
šilio, ir jos pačios gyvenimas ūmai ir žiauriai baigsis už tų pil- 
kų, niaurių sienų. 

Putuhepa neturėjo jokio noro mirti. Ji jautėsi galinti tarnauti 
savo šaliai, troško išgyventi daugybę kaitrių vasarų, dar šimtus 
kartų keliauti gūdžiais Anatolijos takais ir regėti Hatušilį Heti- 
tų imperijos valdovu. Tad jeigu yra nors menkiausia galimybė 
įveikti Uri-Iešubą, ji, Putuhepa, stvers ją abiem rankom. 

Pamačiusi, kaip pagarbiai tvirtovės kariai ją pasitinka, žynė 
nurimo. Ji tučtuojau buvo palydėta į didįjį bokštą, į tvirtovės 
viršininko kambarius. | 

Atskubėjo Hatušilis, ir Žmona puolė jam į glėbį. 

— Putuhepa, pagaliau tu čia! Tau pavyko ištrūkti... 

— Uri-Tešubas jau karaliauja sostinėje. 

- Čia mudu saugūs; visi įgulos vyrai jo nekenčia. Daugeliui 
karių teko iškęsti jo žiaurumą, skriaudas ir neteisybes. 

Putuhepa pastebėjo vyriškį, ramiai sėdintį prie židinio. 

— Kas jis? — tyliai paklausė ji. 

— Aša, faraono užsienio reikalų ministras ir nepaprastasis 
pasiuntinys. 

— Jis, šičia?! 

— Galbūt jis atneš mums sėkmę. 

— Bet... ką gi jis siūlo? 

— Taiką. 

Vos ištaręs šį žodį, Hatušilis pamatė kai ką neįprasta: tamsiai 
rudos jo žmonos akys nušvito tarsi nutviekstos vidinės šviesos. 

— Taika su Egiptu, - pakartojo ji apstulbusi. - Mes žinome, 
kad tai neįmanoma! 

— Juk privalome kuo geriau pasinaudoti tuo netikėtu sąjun- 
gininku, argi ne? 

Putuhepa atsitraukė nuo Hatušilio ir priėjo prie Ašos. Di- 
plomatas pakilo ir pasveikino gražiąją hetitę. 

— Atleiskite, Aša, man derėjo pasisveikinti su jumis anks- 
čiau. 

— Kas liktų abejingas taip ilgai nesimačiusių sutuoktinių su- 
sitikimo džiaugsmui? 

— Pasilikęs čia, jūs labai rizikuojate. 

— Aš ketinau keliauti į sostinę, bet Hatušilis įkalbėjo mane 
palaukti, kol jūs atvyksite. 

— Jūs jau žinote, kad imperatorius serga. 

— Vis dėlto aš pabandysiu su juo pasikalbėti. 

— Beprasmiška: jis merdi. Imperija jau priklauso Uri-Iešubui. 

— Atvykau pasiūlyti taikos, ir savo tikslą aš pasieksiu. 

— Gal pamiršote, kad Uri-Iešubas užsibrėžęs vienintelį tikslą: 
sunaikinti Egiptą? Aš nepritariu atkakliam jo norui, tačiau su- 
prantu, kad mūsų imperijos galia ir vienybė grindžiama karu. 

— Ar pagalvojote apie tikrąjį jums gresiantį pavojų? 

— Gal apie paties Ramzio vadovaujamos visos Egipto armi- 
jos puolimą? 

— Nepamirškite ir kitos grėsmės: nuolat stiprėjančios Asiri- 
jos galios. 

Hatušilis su Putuhepa neįstengė nuslėpti nuostabos: Aša Ži- 
nojo kur kas daugiau, nei jiedu manė! Iš tiesų Egipto žvalgyba 
nedykinėja... 

— Baigsis tuo, kad Asirija jus užpuls, ir jūs atsidursite tarp 
dviejų priešininkų, o sėkmingai kariauti dviem frontais neįma- 
noma. Manyti, kad hetitų armija pajėgs užkariauti ir sunai- 
kinti Egiptą, stačiai kvaila; mes pasimokėme iš praeities ir įren- 
gėme savo protektoratuose stiprią gynybos sistemą. Jums bus 
nelengva ją įveikti, o kol ji priešinsis, pagrindinės mūsų pajė- 
gos galės labai greit jums suduoti atsakomąjį smūgį. Be to, jūs 
jau savo kailiu patyrėte, kad Amonas globoja Ramzį, suteik- 
damas jo rankai tiek galios, kiek jos neturi nė tūkstančiai ka- 
reivių. 

— Taigi jūs pranašaujate Hetitų imperijos žlugimą! 

— Ne, ponia Putuhepa, Egiptas visiškai nenori ir nesiekia, 
kad jo senas priešas išnyktų. Juk mes pradedame vis geriau 
pažinti ir suprasti vieni kitus. Priešingai tam, kas apie jį šneka- 
ma, Ramzis trokšta taikos, ir tik jau ne didžioji valdovo su- 
tuoktinė Nefertarė ims jį atkalbinėti žengti tuo keliu. 

— O ką apie tai galvoja karalienė motina Tuja? 

— Ji pritaria mano nuomonei, kad Asirija netrukus sudarys 
rimtą grėsmę savo kaimynams. Pirmiausia ta grėsmė pakibs 
virš hetitų, o paskui ateis eilė Egiptui. 

— Sąjunga prieš Asiriją... Būtent tai jūs mums siūlote? 

— Aš siūlau taiką ir sąjungą, kad galėtume apginti savo tau- 
tas nuo užpuolikų; būsimajam hetitų imperatoriui teks apsi- 
spręsti, suvokiant, kad jo sprendimas lems ir jo šalies ateitį. 

— Uri-Iešubas niekada neatsisakys kovos su Ramziu! 

— O ką į mano pasiūlymą atsakytų Hatušilis? 

— Mudu su Hatušiliu nebeturime jokios valdžios. 

— Ką jūs atsakytumėt? — neatlyžo Aša. 

— Mes sutiktume pradėti derybas, - pareiškė Hatušilis, - bet 
juk visa tai, apie ką mes dabar šnekame, beprasmiška. 

— Mane domina tik tai, kas atrodo neįmanoma, - šypsoda- 
masis tarė egiptietis. - Šiandien jūs esate niekas, tačiau, gal- 
vodamas apie šviesią savo šalies ateitį, aš noriu derybų kaip 

tik su jumis. Hatušiliui tapus imperatoriumi, mūsų pokalbis 
kaipmat įgaus ir prasmę, ir reikšmę —- dargi didžiulę! 

— Tai tik svajonė, - paprieštaravo Putuhepa. 

— Norint, kad svajonė taptų tikrove, reikia kovoti, o ne bėgti. 

Gražiosios hetitės išdidumas plykstelėjo it liepsna. 

— Mes nebėgsime! 

— Judu su Hatušiliu turite pelnyti — arba nusipirkti - daugu- 
mos aukštųjų karininkų pasitikėjimą. TVvirtovių viršininkai per- 
eis jūsų pusėn, nes Uri-Iešubas juos niekina ir nesuteikia pa- 
aukštinimų ta dingstimi, kad jų tarnyba susijusi tik su krašto 
gynimu. Tegu pirkliai, kurie beveik visi jums palankūs, pasklei- 
džia gandą, kad hetitų valstybės ūkis neatlaikys dar vieno ka- 
ro, O ginkluotas susirėmimas su Egiptu nuskurdins ir sužlug- 
dys šalį. Veikite ta linkme, kol visi ims laikyti Uri-Tešubą ne- 
pajėgiu valdyti išsišokėliu ir neramumų kurstytoju, atsakingu 
už visas nelaimes. 

— Tam prireiks daug laiko. 

— Ką padarysi... Iokia jūsų sėkmės - ir taikos - kaina. 

— O ką ketinate daryti jūs pats? — paklausė Putuhepa. 

— Tiesą sakant, tai bus šiek tiek rizikinga, bet aš ketinu ap- 
vynioti Uri-Tešubą aplink pirštą. 


Aša žvelgė į grėsmingas Hatušo sienas, ir tas niūrus vaizdas 
jam visai nepatiko. Jis pabandė įsivaizduoti hetitų sostinę iš- 
puoštą vėliavomis, o prie ryškiomis spalvomis išdažytų namų 
ir ant dantytų tvirtovės sienų - šokančias jaunas, nuostabiai 
grakščias moteris. Bet šis žavus regėjimas bemat išsisklaidė, ir 
prieš Ašos akis vėl stūksojo kraupi tvirtovė, prisišliejusi prie 
stačių, atšiaurių kalnų. 

Faraono užsienio reikalų ministrą lydėjo tik pora tėvynai- 
nių: ginklanešys ir sandalų laikytojas. Kiti bendražygiai grįžo į 
Egiptą. Kai Aša parodė savo antspaudą pirmajame žemutinio 
miesto sargybos poste, puskarininkis išpūtė akis. 

— Malonėkite pranešti imperatoriui, kad aš atvykau jo sos- 
tinėn. 

— Bet... juk jūs - egiptietis! 

— Nepaprastasis pasiuntinys. Prašom paskubėti. 

Sutrikęs puskarininkis įsakė savo pavaldiniams nenuleisti 
nuo Ašos akių ir nusiuntė vieną sargybinį su pranešimu į rū- 
mus. 

Aša visai nenustebo, pamatęs atžygiuojantį ietimis ginkluo- 
tų pėstininkų būrį, vadovaujamą vieno iš tų storžievių, kurių 
makaulėje telpa vienintelė mintis: bet kokį vyresnybės įsaky- 
mą privalu vykdyti nedelsiant ir nesvarstant. 

— Vyriausiasis karvedys nori matyti pasiuntinį. 


Aša pasveikino Uri-Tešubą ir išvardijo savo titulus bei pa- 
reigas. 

— Šauniausias Ramzio pareigūnas - Hatuše... Kokia staig- 
mena! 

— Jūs ėmėte vadovauti milžiniškai armijai; leiskite jus pa- 
sveikinti. 

— Egiptas turėtų manęs bijoti. 

— Mes žinome, kad jūs - narsus ir gabus karvedys. Be abejo, 
mes bijome — todėl aš ir įsakiau sutelkti apsaugines pajėgas 
mūsų protektoratuose. 

— Aš jas sunaikinsiu. 

— Jos rengiasi atlaikyti smūgį, kad ir koks smarkus jis būtų. 

— Gana plepėti. Kokiu tikslu jūs atvykote? 

— Girdėjau, kad imperatorius Muvatalis serga. 

— Tai tik gandai. Mūsų valdovo sveikata - valstybės paslaptis. 

— Hetitų imperijos valdovas - mūsų priešas, tačiau mes ger- 
biame jo didybę. Kaip tik todėl aš ir atvykau į Hatušą. 

— Ko jums čia reikia, Aša? 

— Aš turiu vaistų, kurie būtini imperatoriui Muvataliui gy- 
dyti. 

Septynerių metų berniukas šventai vykdė iš tėvo girdėtą prie- 
saką, kurį šis buvo girdėjęs iš savo tėvo: užuot davęs alkanam 
žuvį, verčiau išmokyk jį žuvauti. 

Todėl vaikas stengėsi parodyti, kaip mikliai jis sugeba, plak- 
damas vandenį lazda, nukreipti būsimą laimikį į tinklą, kurį 
prie aukštų papirusų užmetė toks pat alkanas jo bičiulis. 

Staiga berniūkštis pastebėjo iš šiaurės atplaukiančią flotilę. 
Jos priekyje Nilo vandenis skrodė laivas, kurio pirmagalyje pui- 
kavosi auksinis sfinksas. Taip, tai iš tiesų buvo faraono laivas! 

Pamiršęs tinklą ir žuvis, mažasis Žvejas šoko vandenin ir nu- 
plaukė į krantą, norėdamas perspėti kaimo gyventojus. Šven- 
tė tikrai užtruks keletą dienų. 


Milžiniška Karnako šventyklos kolonų salė plytėjo prieš akis 
visa savo didybe ir grožiu. Dvylika dvidešimt penkių metrų 
aukščio kolonų, išsirikiavusių pagrindinėje navoje, akivaizdžiai 
liudijo iš pirmapradžio vandenyno gimstančio pasaulio galybę. 

Kaip tik šičia didysis Amono žynys Nebu, pasiramsčiuoda- 
mas paauksuota lazda, pasitiko karališkąją porą. Nors senuką 
kamavo sąnarių skausmai, jam pavyko nusilenkti valdovui. 
Ramzis padėjo jam atsitiesti. 

— Esu laimingas vėl jus matydamas, Didenybe, ir džiaugiuo- 
Si gavęs progą pasigėrėti karalienės grožiu. 

— Ar tik neketini tapti tobulu dvariškių, Nebu? 

— Na, to man nėra ko nė tikėtis, Didenybe; aš visada sakiau 
ir sakysiu, ką galvoju - kaip pasielgiau ką tik. 

— Kaip tavo sveikata? 

— Reikia tenkintis tuo, ką turi, ir pratintis prie senatvės, nors 
anksčiau man sąnarių taip neskaudėdavo. Bet šventyklos gy- 
dytojas duoda man iš gluosnio pagamintų vaistų, kurie labai 
padeda. Tiesą sakant, man nelabai yra kada galvoti apie savo 
sveikatą ar gerovę... Jūs patikėjote man tokią sunkią užduotį! 

— Apsidairęs aplink matau, kad visai pagrįstai galiu džiaug- 
tis, pasirinkęs tave tai užduočiai. 

Aštuoniasdešimt tūkstančių darbininkų ir tarnautojų, ku- 
riems didysis žynys skirstė darbus; kone milijonas galvų nami- 
nių gyvulių; geras šimtas krovininių laivų; penkiasdešimt sta- 
tybos aikštelių, kuriose nuolat triūsė daugybė žmonių; didžiu- 
liai dirbamosios žemės, giraičių, vaismedžių sodų ir vynuogy- 
nų plotai - toks buvo Karnakas, turtingoji Amono valda. 

— Sunkiausia, Jūsų Didenybe, yra sužiūrėti raštininkų dar- 
bą: tų, kurie atsakingi už aruodus, apskaitą, už kitų valdos tar- 
rintų, tame mažame pasaulėlyje kiltų sumaištis, nes kiekvie- 
nas galvotų tik apie savo naudą. 

— Tu visada puikiai mokėjai paskirti žmogų į jam tinkamiau- 
sią vietą! 

— Aš pripažįstu tik dvi dorybes: paklusnumą ir darbštumą. 
Visa kita tėra tušti plepalai. O mano amžiaus sulaukus plepėti 
nebėra kada. 

Ramzis su Nefertare pasigrožėjo kiekviena iš šimto trisde- 
šimt keturių kolonų, išpuoštų dievybių vardais. Čia pat buvo 
pavaizduota, kaip faraonas kiekvienai iš jų atnašauja aukas. 
Šie akmenyje įamžinti medžių kamienai jungė grindis — pir- 
mapradžio raisto simbolį — ir mėlynai dažytas lubas, kuriose 
tviskėjo aukso Žvaigždės. 

Kaip Setis kitados ir pageidavo, didžiulė Karnako kolonų 
salė turėjo per amžių amžius byloti apie Neregimojo šlovę ir 
drauge atskleisti jo paslaptis. 

— Jūs ketinate tik trumpai stabtelėti Tėbuose? - pasiteiravo 
Nebu. — O gal šis miestas galės pasidžiaugti ilga karališkosios 
poros viešnage? 

— Norėdamas vesti Egiptą taikos link, - atsakė Ramzis, - pri- 
valau pamaloninti dievus, suteikdamas jiems šventyklų, kur jiems 
patiktų būti, ir užbaigdamas manosios ir Nefertarės amžinųjų 
buveinių statybą. Atėjus laikui, dievai atsiims gyvybę, kurią bu- 
vo įkvėpę mūsų širdims; mes turime būti pasirengę stoti jų aki- 
vaizdon, kad Egipto liaudis nenukentėtų dėl mūsų mirties. 


Ramzis sužadino dieviškąją galią slaptingame Karnako na- 
ose ir pasveikino ją tardamas: 

— Būki pasveikintas, gyvybės, dievų ir žmonių, manosios 
šalies ir tolimųjų kraštų kūrėjau, dovanojąs mums žaliuojan- 
čias pievas ir potvynius. Kiekviena būtybė pilna tavosios to- 
bulybės. 

Karnakas budo. 

Dienos šviesa nustelbė aliejaus lempų šviesą, apeigų atlikė- 
jai pylė į apsivalyti skirtus indus šventojo ežero vandenį, nešė 
į koplyčias naujas svaigiai kvepiančių smilkalų atsargas, dėlio- 
jo ant aukurų gėles, vaisius, daržoves ir ką tik iškeptos duonos 
paplotėlius. Rikiavosi eisenos, turėjusios išnešioti aukas. Vi- 
sos jos kils aukštyn, Maat link. Ji viena prikeldavo įvairias gy- 
vybės formas, ji viena atgaivindavo pasaulį savo kvapia rasa, 
užliejančia žemę tekant saulei. 

Drauge su Nefertare Ramzis pasuko Luksoro šventyklon 
vedančiu keliu, kuriuo žengdavo šventinės eisenos. Abiejuose 
kelio pakraščiuose išdidžiai stūksojo sfinksai. 

Priešais šventyklos piloną karališkosios poros laukė vyriškis — 
tvirtas, kresnas, kampuoto veido. Buvęs karalystės arklidžių 
bėjimą valdyti ginklą. 

— Kai buvau dar visai jaunas, mudviem teko susiremti, ir aš 
labai didžiavausi prieš jį atsilaikęs, - priminė valdovas žmonai. 

Pasitraukęs iš karo tarnybos, storžievis Bakhenas labai pa- 
sikeitė. Dabar jis buvo pakilęs jau į ketvirtą Karnako žynių 
hierarchijos pakopą. Vėl išvydęs faraoną, jis taip apsidžiaugė, 
kad susijaudino ligi ašarų ir nebežinojo nė ką sakyti, tad pasi- 
rinko kitą būdą: užuot pats kalbėjęs ir aiškinęs, leido byloti 
savo kūriniui. Jis nuvedė Ramzį pasigėrėti įspūdingu Luksoro 
šventyklos fasadu, priešais kurį kilo du aukštyn besiveržią obe- 
liskai ir kelios didžiulės statulos, vaizduojančios Ramzį. Pui- 
kiame smiltainyje buvo iškaltos scenos, atkuriančios Kadešo 
mūšio akimirkas ir Egipto valdovo pergalę. 

— Didenybe, pastatas baigtas! - įsikarščiavęs paskelbė Bak- 
henas. 

— Tačiau darbas neturi sustoti. 

— Aš pasirengęs jį tęsti. 

Karališkoji pora su Bakhenu įėjo į už pilono plytintį didįjį 
kiemą. Iš abiejų kiemo pusių kilo portikai su kolonomis, tarp 
kurių stovėjo Ramzio statulos. Jose slypėjo jo ka: nemari ener- 
gija, suteikianti jam valdovo galią. 

— Akmentašiai ir skulptoriai puikiai padirbėjo, Bakhenai, bet 
aš negaliu leisti jiems ilsėtis. Priešingai: ketinu išsigabenti juos į 
darbą kitoje vietovėje. Ten dirbti bus sunku, net pavojinga. 

— Ar galiu sužinoti, ką jūs ketinate pastatydinti, Didenybe? 

— Keletą šventyklų Nubijoje. Viena iš jų turės būti labai di- 
delė. Sukviesk amatininkus ir pasikalbėk su jais. Į tuos darbus 
aš priimsiu tik savanorius. 


Ramezėjus, didžiojo Ramzio milijonų metų šventykla, su- 
kurta pagal paties valdovo brėžinius, dabar buvo milžiniškas 
statinys, didžiausias ir erdviausias vakariniame Nilo krante. 
Pilonams, kiemams ir koplyčioms buvo panaudotas granitas, 
smiltainis ir bazaltas; įvairias pastato dalis vieną nuo kitos skyrė 
paauksuotos bronzos durys, o visą šventyklą juosė apsauginė 
siena, sumūryta iš plytų. 


CHRISTIAN JACO B RAMZIS. ABU SIMBELIO VALDOVĖ 207 


Temstant Šenarui pavyko įsigauti į tuščią sandėlį. Apsigin- 
klavęs Ofiro parūpintu įrankiu, kuris, kaip jis tikėjosi, bus le- 
miamas siekiant tikslo, Ramzio brolis palaukė, kol visai sute- 
mo, ir ryžosi įsmukti pro šventyklos aptvarą. 

Jis nusėlino palei statomų rūmų sieną ir perėjo kiemą. Li- 
kus keliems žingsniams ligi Sečiui skirtos koplyčios, Šenaras 
stabtelėjo: jį apniko dvejonės. 

Juk Setis buvo jo tėvas... 

Taip, bet tasai tėvas išdavė jį, Šenarą, ir pasirinko savo įpė- 
diniu Ramzį! Tėvas, kuris jį, vyresnįjį savo sūnų, paniekino ir 
atstūmė, atvėręs kelią į faraono sostą Ramziui. 

Įvykdęs tai, ką jis ketino padaryti, Šenaras nebebus Sečio 
sūnus. Na ir kas? Priešingai nei teigia susipažinusieji su pa- 
slaptimis, niekas negali sugrįžti atgalios, peržengęs mirties 
slenkstį, skiriantį jos pasaulį nuo gyvųjų. Nebūtis prarijo Setį, 
ji praris ir Ramzį. Vienintelė gyvenimo prasmė - valdžia; tad 
reikia bet kokiomis priemonėmis sutelkti savo rankose didžiau- 
sią valdžią ir nevaržomai ja naudotis, trypiant tuos, iš kurių 
ner jokios naudos. 

O tūkstančiai kvailių buvo bepradedą laikyti Ramzį dievu — 
tik pamanykite! Kai Šenaras pargriaus tą stabą, atsivers kelias 
naujai santvarkai. Jis panaikins pasenusias apeigas ir valdys 
atsižvelgdamas tik į dvi vertas dėmesio kryptis: erdvės užka- 
riavimą ir šalies ūkio vystymą. Vos atsisėdęs sostan, Šenaras 
įsakys ligi pamatų nugriauti Ramezėjų ir sunaikinti visus Ram- 
zio atvaizdus... 

Nors milijonų metų šventykla buve dar nebaigta, ji jau spin- 
duliavo energiją, su kuria Šenarui darėsi vis sunkiau kovoti. 
Hieroglifai bei nutapytos ir iškaltos akmenyje scenos alsavo 
gyvybe, skelbdamos ir įtvirtindamos Ramzio galią. Ne, tai — 
tik nakties pagimdyta akių ir jausmų apgaulė! 

Šenaras atsikratė beapimančio jį sąstingio. Jis atliko visa tai, 
ką jam buvo liepęs Ofiras, ir išėjo iš Ramezėjaus. 

Ji įgavo aiškų pavidalą, ji augo kaip pilna jėgų būtybė, toji 
milijonų metų šventykla, kurios padedamas augo ir tvirtėjo 
Ramzio valdymas. Valdovas pagerbė pastatą, į kurį nuo šiol jis 
ateis pasisemti jėgų, teikiančių peno jo mintims ir darbams. 

Kaip Karnake bei Luksore, statybų vadovai, akmentašiai, 
skulptoriai, tapytojai, piešėjai ir čia padarė stebuklą. Jau bu- 
vo baigta pati šventykla, kelios koplyčios su priestatais, nedi- 
delė kolonų salė, taip pat Sečiui garbinti skirtas pastatas. Vi- 
sus kitus šventovės pastatus dar gaubė pastoliai — išskyrus iš 
plytų sumūrytus sandėlius, bibliotekas ir žynių gyvenamąsias 
patalpas. 

Pasodinta antraisiais Ramzio valdymo metais, Ramezėjaus 
akacija išaugo taip pat pasakiškai greit kaip pati šventykla. Nors 
kamienas buvo dar liaunutis, medelio lapija jau teikė malonų 
šešėlį. Nefertarė paglostė akacijos kamieną. 

Karališkoji pora perėjo didįjį kiemą. Padėję į šalį savo me- 
dinius plaktukus ir kaltus, akmentašiai nulydėjo ją pagarbos ir 
susižavėjimo kupinais žvilgsniais. 

Pasikalbėjęs su jų viršininku, Ramzis paklausinėjo kiekvie- 
ną apie patirtus sunkumus. Valdovas nepamiršo smagių va- 
landų, praleistų Gebel Zilzilės akmens skaldyklose. Tuomet 
jis troško tapti akmentašiu. Dabar valdovas pažadėjo amati- 
ninkams dosnų priedą prie atlyginimo: jie gausią vyno ir pir- 
marūšių drabužių. 

Karališkajai porai einant Sečio koplyčios link, Nefertarė pri- 
dėjo ranką prie širdies ir sustingo vietoje. 

— Pavojus... visai čia pat — pavojus. 

— Čia, šioje šventykloje? —- nustebo Ramzis. 

Nerimas atslūgo. Karališkoji pora prisiartino prie švento- 
vės, kur bus amžinai garbinama Sečio siela. 

— Neliesk šios šventovės durų, Ramzi. Pavojus tyko ten, už 
jų. Leisk veikti man. 

Nefertarė atvėrė paauksuoto medžio duris. 

Ant slenksčio - į šipulius sudaužyta akis iš raudonojo chal- 
cedono; koplyčios gilumoje, priešais Sečio statulą - raudonas 
kamuoliukas iš dykumos gyvūnų vilnų. 

Apdovanota Izidės galia, didžioji kerėtoja karalienė sudė- 
liojo į vietą sudaužytosios akies gabaliukus. Jei valdovo koja 
būtų palietusi išniekintąjį simbolį, Ramzį būtų ištikęs paraly- 
žius. Paskui Nefertarė neliesdama rankomis apgaubė raudo- 
nąjį kamuoliuką savo ilgos suknelės apačia, išnešė jį laukan ir 
įsakė sudeginti. 

Pikta akis — štai ką išdrįso panaudoti iš tamsybių atslinku- 
sios būtybės, trokštančios nutraukti ryšį, siejantį Setį su sūnu- 
mi, ir paversti Abiejų Žemių valdovą paprasčiausiu savavaliu 
vienvaldžiu, netekusiu antgamtinės savo pirmtako paramos. 

„Kas kitas, išskyrus Šenarą, būtų taip toli nuėjęs piktada- 
rystės keliu? — pagalvojo Ramzis. - Kas kitas, išskyrus jį, trokšta 
man atkeršyti, pasitelkęs pagalbon hetitams parsidavusį bur- 
tininką? Kas kitas, išskyrus Šenarą, atkakliai siekia sugriauti 
tai, ko negali sutalpinti jo surembėjusi širdis?“ 


34 


Mozė dvejojo. 

Žinoma, jis privalo įvykdyti Dievo jam skirtą užduotį, ta- 
čiau ar būsimosios kliūtys nepranoksta jo jėgų? Dabar jis ne- 
besiguodė apgaulingomis viltimis: jis žinojo, kad Ramzis ne- 
nusileis. Mozė pakankamai gerai pažinojo Egipto valdovą, tad 
jam buvo nesunku suvokti, jog Ramzis nesišvaistė žodžiais ir 
laikė hebrajus sudėtine Egipto gyventojų dalimi. 

Tačiau mintis apie visuotinį išsikėlimą iš Egipto po truputį 
skverbėsi į žmonių sąmonę, ir priešinimasis pranašui diena iš 
dienos silpo. Daugelis manė, kad ypatingi Mozės santykiai su 
Ramziu padės gauti faraono leidimą iškeliauti. Genčių vadai 
vienas po kito pripažino Mozės pranašumą, ir per paskutinę 
seniūnų tarybą jau niekas neprieštaravo, kai Aaronas pristatė 
Mozę kaip bendro tikėjimo ir bendros valios suvienytos heb- 
rajų tautos vadą. 

Numaldžius tarpusavio rietenas, pranašui liko vienintelis 
priešas, kurį reikėjo nugalėti: Ramzis Didysis. 

Mozės apmąstymus nutraukė Aaronas: 

— Su tavimi nori susitikti vienas plytų dirbėjas. 

— Pasikalbėk su juo pats. 

— Jis nori kalbėtis tik su tavimi. 

— Apie ką? 

— Apie pažadą, kurį jis iš tavęs neva gavęs praeityje. Jis tiki 
tavimi. 

— Atvesk jį. 

Užsidėjęs trumpą juodą peruką, perrištą baltu raiščiu, den- 

giančiu kaktą, bet ne ausis, įdegusiu veidu, kurį puošė trumpa 
barzdikė ir nelygiai pakirpti ūsai, prašytojas buvo panašus į 
bet kurį plytų dirbėją hebrają. 

Tačiau jo stotas ir laikysena sukėlė Mozei neaiškių įtarimų. 
Jam pasirodė, jog pažįsta tą vyriškį. 

„- Ko tu iš manęs nori? 

— Kitados mūsų siekiai sutapo. 

— Ofiras! 

— Tai iš tiesų aš, Moze. 

— Tu labai pasikeitei. 

— Manęs ieško Ramzio tvarkos sergėtojai. 

— Tikriausiai jie tam turi pagrindą? Jei neklystu, tu - hetitų 
šnipas. 

— Aš jiems dirbau, tai tiesa, bet mano pavaldinių tinklas su- 
naikintas, o hetitai nebepajėgūs kenkti Egiptui. 

— Vadinasi, tu man melavai! Tu stengeisi panaudoti mane 
prieš Ramzį! 

— Ne, Moze. Mudu tikime vienintelį ir visagalį Dievą. Ben- 
dravimas su hebrajais mane įtikino, kad tas Dievas yra Jahvė, 
ir joks kitas. 

— Ar tik nemanai, kad esu tiek kvailas, jog leisiuosi užliū- 
liuojamas tų gražių žodžių? 

— Net jei tu ir nepatikėsi mano nuoširdumu, aš vis tiek tar- 
nausiu tavo reikalui, nes jis yra vienintelis to vertas. Įsidėmėk: 
aš nesitikiu jokios asmeninės naudos, tik noriu, kad mano sie- 
la būtų išganyta. 

Mozė sutriko. 

— Tai tu atsisakei savo ankstesnio tikėjimo? Juk tu tikėjai 
Atoną! 

— Aš supratau, kad Atonas - tiktai tikrojo Dievo pirmavaiz- 
dis. Aš atsisakau savo paklydimų, kadangi man nušvito tiesa. 

— Kas nutiko tai jaunai moteriai, kurią tu norėjai atvesti į 
valdžią? : 

— Ji buvo žiauriai nužudyta, ir tai man sukėlė didžiulį siel- 
vartą; Egipto tvarkos sergėtojai kaltina mane įvykdžius tą siau- 
bingą nusikaltimą, nors aš čia niekuo dėtas. Šią nelaimę aš 
palaikiau lemties ženklu. Šiandien tik tu gali pasipriešinti Ram- 
ziui. Kaip tik todėl aš tave remsiu iš visų jėgų. 

— Ko tu nori, Ofirai? 

— Padėti tau įvesti tikėjimą Jahve - daugiau nieko. 

— Jahvė reikalauja, kad mano tauta iškeliautų iš Egipto. Ar 
tu tai Žinai? 

— Aš pritariu šiam puikiam sumanymui. Būsiu nepaprastai 
laimingas, jei jo įgyvendinimą lydės Ramzio žlugimas ir tikro- 
jo tikėjimo įsitvirtinimas Egipte. 

— Šnipas lieka šnipu, argi ne? 

— Aš nebepalaikau jokių ryšių su hetitais, jie dabar pasken- 
dę kivirčuose dėl sosto paveldėjimo. Šis mano gyvenimo pus- 
lapis seniai užverstas. Ateitis ir viltis - tu, Moze. 

— Kaip tu manai man padėti? 

— Kovoti su Ramziu bus nelengva; manoji slaptosios kovos 
patirtis bus tau naudinga. 

— Mano tauta nori iškeliauti iš Egipto, o ne maištauti prieš 
Ramzį. 

— Koks skirtumas, Moze? Tavo ketinimai ir elgesys Ramziui 
atrodys maištingi, ir jis stengsis nuslopinti tą maištą. 

Širdies gilumoje hebrajui teko pripažinti, kad Libijos ma- 
gas teisus. 

— Man reikia pagalvoti, Ofirai. 

— Tavo valia, Moze. Tik leisk man duoti tau vieną patarimą: 
nesiimk nieko, kol Ramzis negrįžo. Su juo tu gal ir galėsi susi- 
tarti, bet jo parankiniai - Amenis su Seramana, ką jau kalbėti 
apie karalienę motiną Tują, tikrai nebus atlaidūs tavo tautai. 
Norėdami išsaugoti tvarką ir ramybę, jie įsakys susidoroti su 
hebrajais, nebijodami pralieti kraują. Pasinaudokime karališ- 
kosios poros kelione, kad sustiprintume mūsų bendradarbia- 

vimą, įtikintume abejojančiuosius ir pasirengtume neišvengia- 
mam susirėmimui su valdžia. 

Ofiro ryžtas paliko Mozei gilų įspūdį. Nors jis ir neišdrįso 
sudaryti sąjungos su magu, hebrajas negalėjo nepripažinti, kad 
jo žodžiai — pagrįsti ir teisingi. 


Tėbų tvarkos sergėtojų viršininkas prisiekinėjo, kad jo vyrai 
negailėjo jėgų ieškodami Šenaro ir galimų jo bendrininkų. 
Ramzis pateikė jiems užpuoliko, bandžiusio iš valties perverti 
jį strėle, požymius, bet tvarkos sergėtojų pastangos nuėjo vel- 
tui: jie nieko nerado. 

— Jis pasitraukė iš Tėbų, - nusprendė Nefertarė. 

— Kaip ir aš, tu įsitikinusi, kad jis gyvas. 

— Aš jaučiu pavojų, piktavalę jėgą... gal tai - Šenaras, gal — 
magas, o gal - kuris nors iš jų ištikimų pagalbininkų? 

— Tai jis, - nutarė Ramzis. — Jis pabandė visiems laikams 
nutraukti ryšį, siejantį mane su Sečiu: jis siekia, kad aš netek- 
čiau tėvo globos. 

— Pikta akis neturės jokio poveikio, ugnis sunaikino jos kenks- 
mingas savybes. Pasinaudoję medžių sakų klijais, mes atkūrė- 
me gerąją akį, pavogtą iš Seto šventyklos iždinės Pi-Ramzyje. 

— Dykumos gyvūnai, iš kurių vilnos buvo pagamintas raudo- 
nasis kamuoliukas, buvo sukurti Seto... Šenaras ketino panau- 
doti jo pavojingąją energiją savo piktadarystėms. 

— Jis nesugebėjo teisingai įvertinti tavo ryšių su Setu. 

— Darna, kurią reikia palaikyti ir kasdien kurti iš naujo... 
Menkiausia klaida, menkiausias neatidumas - ir Seto liepsna 
praryja tą, kuris manė tapęs jos valdovu. 

— Kada mes iškeliausime į Pietus? 

— Po to, kai susitiksime su savo mirtimi. 

Karališkoji pora pasuko Tėbų kalno link. Jo pietuose drie- 
kėsi slėnis, vadinamas „atgaivinimo vieta“ ir „lotosų vieta“. 
Čia, šiame Karalienių slėnyje, amžinojo poilsio atguls Tuja, 

Ramzio motina, ir Nefertarė, didžioji valdovo sutuoktinė. Jų 
kapai buvo iškasti netoli viršūnės, tylos deivės valdose. Šioje 
saulės išdegintoje dykumoje viešpatavo besišypsanti dangaus 
deivė Hatora, priverčianti žėrėti žvaigždes ir šokinėti iš džiaugs- 
mo ja tikinčiųjų širdis. 

Hatora, kurią Nefertarė išvydo ant savo kapavietės sienų, 
buvo pavaizduota kaip burtininkė, teikianti prisikėlimo ener- 
giją amžinai jaunai didžiajai valdovo sutuoktinei, užsidėjusiai 
auksinį grifo pavidalo galvos apdangalą. Šitaip ji simbolizavo 
dieviškąją motiną. Tapytojams pavyko tobulai perteikti „švel- 
niausios mylimosios“ grožį. 

— Ar ši buveinė tau patinka, Nefertare? 

— Tiek prabangos... Aš jos neverta. 

— Tokios amžinosios buveinės niekada nebuvo ir nebus; tu, 
kurios meilė — gyvybės dvelksmas, amžinai viešpatausi dievų 
ir žmonių širdyse. 

Žaliaveidis Oziris, apgaubtas baltu apsiaustu; spindulinga- 
sis Ra, vainikuotas didžiule saule; Hepris — dievas skarabėjo 
galva, simbolizuojąs vienų pavidalų virsmą kitais; Maat, Vi- 
suotinis Įstatymas - graži ir liekna jauna moteris, kurios vie- 
nintelė emblema - stručio plunksna, lengvutė kaip tiesa... Ga- 
lingosios dievybės susirinko atgaivinti Nefertarės, prikelti ją 
laike ir už jo ribų. Netrukus dar tuščią kolonų paviršių Gyvy- 
bės Namo raštininkas išmargins hieroglifais iš „Išėjimo į švie- 
są knygos“* ir „Vartų knygos“, kurie leis karalienei keliauti 
puikiaisiais ano pasaulio keliais, išvengiant pavojų. 

"Tai buvo nebe mirtis, o besišypsanti paslaptis. 


Keletą dienų Nefertarė apžiūrinėjo dievybes, įsikūrusias am- 
žinybės buveinėje, kurios laimingąja šeimininke ji taps, per- 


žengusi žemiškojo gyvenimo slenkstį. Ji apsiprato su būsimuoju 


* Ji labiau žinoma kaip „Mirusiųjų knyga“ (vert. past. ). 

pomirtiniu gyvenimu ir persiėmė tyla, kuri žemės gelmėje bu- 
vo dangaus skonio. 

Kai Nefertarė pagaliau ryžosi palikti „lotosų vietą“, Ramzis 
nusivedė ją į „didžiąją pievą“ —- Karalių slėnį, kur ilsėjosi Egip- 
to faraonai, pradedant aštuonioliktąja dinastija. Karališkoji po- 
ra praleido daug valandų Ramzio Pirmojo ir Sečio kapavietė- 
se. Kiekvienas piešinys buvo tobulo grožio. Nepraleisdama nė 
vienos skilties, karalienė perskaitė „Slaptojo kambario kny- 
gą“, atskleidžiančią, kaip mirštanti saulė virsta jauna ir kokie 
yra to virsmo tarpsniai. Saulės prisikėlimas tapo pavyzdžiu fa- 
raono prisikėlimui. 

Nefertarė jaudindamasi apžiūrinėjo amžinąją Ramzio Di- 
džiojo buveinę. Ruošdamiesi išpuošti kapavietės sienas sim- 
bolinėmis figūromis, turinčiomis saugoti amžinąjį valdovo gy- 
venimą, tapytojai maišė mažuose puodeliuose smulkiai sutrin- 
tas spalvotas mineralines medžiagas, atskiesdami jas vande- 
niu ir akacijos sakais. Tokie dažai leido jiems tapyti nepapras- 
tai tiksliai. 

„Aukso buveinė“, aštuonių kolonų kambarys, kuriame tu- 
rėjo stovėti valdovo sarkofagas, buvo beveik baigtas. Mirtis 
galėjo priimti Ramzį. 

Faraonas pasišaukė statybų vadovą. 

— Kaip buvo padaryta kai kurių mano protėvių kapavietėse, 
tu iškirsi koridorių, kuris įsirems į uolą. Paliksi ten netašytą 
akmenį. Jis primins paskutinę paslaptį, kurios negali pažinti 
nė vienas Žmogus. 

Nefertarė ir Ramzis pasijuto ką tik įveikę lemiamą savo gy- 
venimo tarpsnį; dabar prie jųdviejų meilės prisidėjo suvoki- 
mas, kad jų laukia mirtis - bet ne kaip visko pabaiga, o kaip 
pabudimas. 


35 


Seramanai teko apsišarvuoti kantrybe. 

Daugiau kaip prieš valandą Meba išėjo iš namų į puotą, ku- 
rią surengė karalienė motina Tuja. Kol sostinėje nebuvo kara- 
liškosios poros, Tuja stengėsi palaikyti dvaro vienybę. Sečio 
našlė laiškais su Ramziu palaikė nuolatinį ryšį. Ji buvo paten- 
kinta kruopščiu Amenio darbu ir tvarką palaikančio Serama- 
nos griežtumu. Hebrajai taip pat atrodė aprimę. 

Tačiau buvęs piratas, pasikliaudamas savo nuojauta, buvo 
tikras, kad toji ramybė - tik tyla prieš audrą. Žinoma, Mozė 
tenkinosi pokalbiais su žymiais savo tautos žmonėmis, bet jis 
tapo neginčijamu hebrajų vadu. Be to, nemažai aukštų Egipto 
pareigūnų, žinodami, koks ištikimas Ramzis savo draugams, 
manė, kad kurią nors dieną buvęs jo bendramokslis gaus nau- 
ją svarbų postą ir pamirš savo miglotus samprotavimus apie 
naują tikėjimą. 

Be abejo, Seramana turėjo daugybę rūpesčių, bet labiausiai 
jam rūpėjo Meba. Sardas buvo tikras, kad diplomatas pavogė 
Kha teptuką, tačiau — kokiu tikslu? Buvęs piratas apskritai ne- 
kentė diplomatų, o Mebos - ypač: šis buvo pernelyg elegantiš- 
kas, pernelyg pasinėręs į aukštuomenės gyvenimą ir pernelyg 
sukalbamas; toks šaunuolis iš prigimties buvo linkęs meluoti. 

O gal Kha teptukas paslėptas Mebos namuose? Tuomet Se- 
ramana apkaltintų jį vagyste, ir didikas būtų priverstas paaiš- 
kinti teismui, kas jį paskatino taip pasielgti. 

Mebos sodininkas nuėjo gulti, tarnai susirinko nakčiai į jiems 
skirtą pastatą. Sardas įsigavo į užpakalinę namo dalį ir pateko 

terason. Tykindamas lengvai kaip katinas, jis rado dangtį, sle- 
piantį įėjimą į pastogę. Iš ten jam buvo vienas juokas nulipti į 
svarbiausius kambarius. 

Didžioji nakties dalis Seramanai buvo dar prieš akis, tad jis 
tikėjosi sėkmingai baigsiąs paieškas. 


— Ničnieko, - pranešė susiraukęs ir prastai nusiskutęs sardas. 

— Tavo paieškos buvo neteisėtos, - priminė jam Amenis. 

— Jeigu man būtų pavykę rasti tai, ko aš ieškojau, tas Meba 
liautųsi kenkęs. 

— Ko tu prie jo taip prikibai? 

— Todėl, kad jis - pavojingas. 

— Meba - pavojingas? Juk jam rūpi tik karjera! Per tą jį ap- 
sėdusį rūpestį jis neturi kada užsiimti dar kuo nors. 

Sardas godžiai sukirto gabalą džiovintos Žuvies, pamirky- 
damas ją į aštrų padažą. 

— Gal tu ir teisus, - sumurmėjo jis pilna burna, - bet nuojau- 
ta man tvirtina, kad Meba - tikras nenaudėlis. Liepsiu savo 
vyrams nuolat jį sekti; galų gale jis ką nors iškrės, ir mes jį 
sučiupsime. 

— Tavo valia... Bet žiūrėk, kad viskas būtų kaip pridera! 

— Mozę irgi reikėtų nuolat stebėti. 

— Jis buvo mano bendramokslis, - priminė Amenis, - ne tik 
mano, bet ir Ramzio. 

— Tas hebrajas - pavojingas neramumų kurstytojas! Tu - fa- 
raono tarnas, o Mozė sukils prieš faraoną. 

— Ne, šito jis nepadarys. 

— Dar ir kaip! Laivų įgulose, kurioms man teko vadovauti, 
aš bemat pastebėdavau tokius tipelius... Ir tavo Mozė toks pat: 
tikrų tikriausias neramumų kurstytojas. Bet judu su faraonu 
nenorite manęs nė klausytis! 

— Mes pažįstame Mozę ir juo pasitikime. 

— Kada nors jūs to pasigailėsite. 

— Eik numigti ir pasistenk nesielgti šiurkščiai su hebrajais. 

Mes privalome palaikyti tvarką, o ne kelti sumaištį. 
Į 

Aša buvo apgyvendintas rūmuose, gaudavo paprastą, bet 
pakenčiamą valgį, gerdavo vidutinišką vyną ir mėgavosi labai 
profesionaliomis meilės paslaugomis, kurias jam teikė suma- 
naus rūmininko atsiųsta šviesiaplaukė hetitė. Kuo jau kuo, o 
drovumo pertekliumi ji tikrai nesiskundė ir troško pati patik- 
rinti, ar iš tiesų egiptiečiai yra tokie nuostabūs meilužiai, kaip 
apie juos šnekama. Aša mielai sutiko dalyvauti tame bandy- 
me, imdamasis tai aktyvaus, tai pasyvaus vaidmens, bet nieka- 
da negailėdamas nei jėgų, nei įkarščio. 

Argi galėjo būti malonesnis būdas laikui leisti? 

Uri-Iešubas, nustebintas Ašos atvykimo, o dar labiau - to 
apsilankymo tikslų, vis dėlto jautėsi pamalonintas, kad Hatu- 
šo rūmuose vieši faraono užsienio reikalų ministras: argi tai 
nereiškė, kad Ramzis jau pripažįsta būsimuoju imperatoriu- 
mi jį, Muvatalio sūnų? 

Uri-Iešubas įsiveržė Ašos kambarin kaip tik tuo metu, kai 
šviesiaplaukė hetitė godžiai bučiavo egiptietį. 

— Užeisiu vėliau, - mestelėjo Uri-Iešubas. 

— Pasilikite, - paprašė Aša. — Ši jauna būtybė supras, kad 
valstybės reikalai kartais svarbiau už malonumą. 

Žavioji hetitė dingo. Aša apsivilko prašmatnią palaidinę. 

— Kaip jaučiasi imperatorius? — pasiteiravo jis Uri-Tešubo. 

— Jo būklė nesikeičia. 

— Aš vėl siūlau jums savo pagalbą: leiskite man prisidėti jį 
gydant. 

— Kodėl jums rūpi padėti savo pikčiausiam priešui? 

— Man keblu atsakyti į jūsų klausimą. 

— Tačiau jūs privalote tai padaryti —- tučtuojau, - šiurkščiai 
pareikalavo Uri-Tešubas. 

— Diplomatai nelabai mėgsta taip paprastai atskleisti savo 

paslaptis... Argi jūsų netenkina grynai žmoniškos mano apsi- 
lankymo priežastys? 

— Aš reikalauju tiesaus atsakymo. 

Aša atrodė nepatenkintas tokiu pašnekovo atkaklumu. 

— Na ką gi... Ramzis jau pažįsta Muvatalį. Jis jaučia jam dide- 
lę pagarbą, gal net juo žavisi. Jo liga faraoną labai nuliūdino. 

— Ką jūs čia man paistote! 

— Manau, - atsargiai tęsė Aša, - kad jums nepatiktų, jei kas 
jus apkaltintų nužudžius savo tėvą. 

Nors Uri-Iešubas jau virė pykčiu, jis nepuolė prieštarauti. 
Aša pasistengė įtvirtinti savo pranašumą. 

— Mus labai domina ir jaudina visa, kas vyksta hetitų sosti- 
nėje. Mes žinome, kad armija pageidauja ramaus valdžios per- 
davimo. Be to, kariškiai nori, kad imperatorius pats nurodytų 
savo įpėdinį. Todėl aš ir noriu padėti jam atgauti sveikatą, nau- 
dodamasis mūsų gydytojams žinomomis paslaptimis. 

Uri-Tešubas niekaip negalėjo pritarti šiam prašymui. Jei Mu- 
vatalis atgautų žadą, jis įmestų sūnų į kalėjimą ir atiduotų val- 
džią Hatušiliui. 

— Iš kur jūs viską taip gerai žinote? — paklausė jis Ašos. 

— Man sunku jums... 

— Atsakykite! 

— Man labai gaila, bet privalau apie tai tylėti. 

— Jūs ne Egipte, Aša, o mano sostinėje! 

— Juk aš - savo valdovo įpareigotas pasiuntinys, ko gi man 
bijoti? 

— Aš karys, o ne diplomatas, ir mūsų valstybės kariauja vie- 
na su kita. 

— Ar turėčiau suprasti jūsų žodžius kaip grasinimą? 

— Aša, aš nežinau, kas yra kantrybė. Paskubėkite man atsa- 
kyti. 

— Nejaugi jūs ryšitės... imtis kankinimų? 

— Nedvejodamas nė akimirkos. 


0, 
1, 
“ 


TS 


220 


Drebėdamas visu kūnu, Aša susisupo vilnone antklode. 

— Jei aš viską pasakysiu, ar jūs manęs pasigailėsite"? 

— Mudu liksime geri draugai. 

Aša nuleido akis. 

— Turiu jums prisipažinti, kad tikroji mano užduotis - pasiū- 
lyti imperatoriui Muvataliui paliaubas. 

— Paliaubas! Kuriam laikui? 

— Kaip galima ilgesniam... 

Uri-Tešubas netvėrė džiaugsmu. Vadinasi, faraono kariuo- 
menė išsikvėpė! Ne kažin kiek jai užteko jėgų ir ryžto kariauti 
su hetitais... Kai tik tos prakeiktos pranašystės taps palankios, 
naujasis Hetitų imperijos valdovas paskubės pulti Deltą. 

— Be to... - dvejodamas tęsė Aša. 

— Be to? 

— Mes žinome, kad imperatorius abejoja, ką paskirti savo 
įpėdiniu: jus ar savo brolį Hatušilį. 

— Kas teikia jums tas žinias, Aša? 

— Ar jūs sutiksite su paliaubomis, jei ateisite į valdžią? 

„Kodėl gi man nesigriebus klastos, kurią taip vertina mano 
tėvas?“ — pamanė Uri-Iešubas. 

— Aš - karys, Aša, bet neatmetu tokios galimybės: su sąlyga, 
kad tos paliaubos nepakenks Hetitų imperijai. 

Aša lengviau atsiduso. 

— Aš sakiau Ramziui, kad jūs — valstybės vyras, ir neklydau. 
Jei jūs to norėsite, mes pasieksime taiką. 

— O, žinoma... Bet jūs neatsakėte man: kas teikia jums ži- 
nias? 

— Vyriausieji karininkai, apsimetantys, kad yra jūsų pusėje, 
o iš tikrųjų jus išduoda ir remia Hatušilį. 

Išgirdęs Ašos žodžius, Uri-Tešubas pasijuto it perkūno 
trenktas. 

— Su Hatušiliu, - tęsė Aša, - mes nesusitarsime nei dėl tai- 
kos, nei dėl paliaubų; vienintelis jo tikslas - stoti plačios są- 

jungos priešakyje, kaip Kadeše, ir sutriuškinti mūsų kariuo- 
menę. 

— Aš noriu sužinoti jų vardus, Aša. 

— Ar mes sudarysime sąjungą prieš Hatušilį? 

Uri-Tešubas ūmai pajuto, kaip įsitempė jo raumenys, tarsi 
artėjant kautynių valandai. Pasinaudoti egiptiečiu, norint at- 
sikratyti savo varžovo, - koks keistas likimo vingis! Bet jis ne- 
paleis iš rankų tokios progos. 

— Padėkite man sunaikinti išdavikus, Aša, ir gausite savo 
paliaubas, o gal ir kai ką daugiau... 

Diplomatas prabilo. 

Kiekvienas iš jo paminėtų vardų Uri-Iešubui buvo it durklo 
smūgis. Tarp išvardytųjų buvo kai kurie karvedžiai, karščiau- 
siai palaikę imperatoriaus sūnų, - bent jau žodžiais, ir net vy- 
riausieji karininkai, kovęsi su Uri-Tešubu petys į petį ir tvirti- 
nę, kad jau laiko jį naujuoju Hetitų imperijos valdovu. 

Mirtinai išblyškęs Uri-Iešubas sunkiai nužingsniavo durų link. 

— Dar viena smulkmenėlė, - susizgribo Aša. - Ar negalėtu- 
mėte pasakyti mano jaunajai draugužei, kad ji gali grįžti? 


36 


Vaikštinėdamas su Bakhenu Asuano granito skaldyklose, Ram- 
zis tarsi regėjo savo tėvą renkantis obeliskams ir statuloms tin- 
kamus akmens luitus. Septyniolikmetis Sečio sūnus džiaugėsi 
galėdamas patekti į tą slaptingą erdvę ir faraono vadovauja- 
mas ieškoti čia tobulos kokybės granito. Šiandien vadovauti 
toms paieškoms teko jam, Ramziui. Jis turėjo įrodyti, kad taip 
pat gali neklysdamas nurodyti, kur žemės gelmėse glūdi di- 
džiosioms statyboms būtino granito gyslos. 

Ramzis naudojosi dar Sečiui priklausiusia vandens išteklių 
ieškotojo lazdele, padėjusia jo rankoms jausti slaptas žemės 
gelmių sroves. Žmonių pasaulis tebuvo per „pirmąjį kartą“ iš 
energijos vandenyno ištryškęs pliūpsnis. Jis ir vėl grįš į tą van- 
denyną, kai dievai sukurs naują gyvybės ciklą. Žemės gelmė- 
se, kaip ir danguje, nuolat vyko pokyčiai, kurių aidą galėjo pa- 
gauti aštrus protas. 

Iš pažiūros akmens skaldyklos buvo lyg sustingusi, uždara ir 
priešiška visata, kur didžiąją metų dalį tvyrojo nepakenčiamas 
karštis; tačiau žemės įsčios čia buvo nepaprastai dosnios ir at- 
sivėrusios palikdavo paviršiuje neprilygstamo grožio granito 
luitų. Kaip tik jis buvo ta tobuliausia, per amžius nesenstanti 
ir nedūlėjanti medžiaga, kuri leido amžinybės buveinėms ne- 
pastebėti skriejančio virš jų laiko. 

Ramzis sustojo. 

— Liepk kasti šičia, —- įsakė jis Bakhenui. - Tu rasi didžiulį 
vientisą luitą, iš kurio iškalsi milžinišką statulą Ramezėjui. Ar 
kalbėjaisi su amatininkais? 

— Jie visi nori vykti į Nubiją; man teko atrinkti uoliausius ir 
ištvermingiausius. Didenybe... Aš nepratęs taip elgtis, bet no- 
riu jus kai ko paprašyti. 

— Sakyk, Bakhenai. 

— Ar galėčiau dalyvauti tame žygyje? 

— Aš turiu labai rimtą priežastį atmesti tavo prašymą: juk tu 
paskirtas trečiuoju Amono žyniu Karnako šventykloje, todėl 
privalai likti Tėbuose. 

— Aš... aš nenorėjau ir nesiekiau to paskyrimo. 

- Žinau, Bakhenai, bet ir didysis žynys Nebu, ir aš pats ma- 
nėme, kad galim užkrauti ant tavo pečių dar sunkesnę naštą. 
Tu padėsi didžiajam žyniui, rūpinsiesi jo valdų klestėjimu ir 
prižiūrėsi manosios milijonų metų šventyklos statybą. Tavo pa- 
dedamas, Nebu lengvai įveiks visus kasdienybės sunkumus. 

Pridėjęs sugniaužtą kumštį prie širdies, Bakhenas prisiekė, 
kad uoliai eis savo naująsias pareigas. 


Neapgadinęs nei užtvankų, nei kanalų, nei pasėlių, bet la- 
bai smarkus potvynis lengvino karališkosios poros, jos paly- 
dos ir akmentašių kelionę. Pirmojo krioklio uolos dingo po 
šelstančiu vandeniu; dėl sūkuriuojančių srovių laivyba tapo pa- 
vojinga. Ypač reikėjo saugotis ligi paskutinės akimirkos nepa- 
stebimo vandens lygių skirtumo ir stiprių bangų, galinčių ap- 
versti bet kurį netikusiai prikrautą laivą. 

Todėl buvo imtasi gal net perdėtų atsargumo priemonių: 
upeiviai apžiūrėjo ir sutvarkė kanalą, kuriuo karališkoji flotilė 
galėjo niekuo nerizikuodama aplenkti krioklį. 

Paprastai ramus ir abejingas Žmonių triūsui bei šurmuliui, 
Nugalėtojas dabar aiškiai nerimavo. Didžiulis liūtas troško kuo 
greičiau atsidurti gimtojoje Nubijoje. Ramzis ramino savo iš- 
tikimą bičiulį, glostydamas jo tankius karčius. 

Du vyrai paprašė leisti jiems įlipti į laivą ir pasikalbėti su 
valdovu. Pirmasis savo pranešimą pateikė raštininkas, įpareigo- 
tas stebėti nilometro parodymus. 


74 
4 
e 
£ 
< 


UTI 
10 ys 


224 


— Didenybe, potvynis pasiekė dvidešimt vieną uolektį ir tris 
sprindžius su trečdaliu*. 
— Man atrodo, tai puiku. 
— Visai pakankamas lygis, Didenybe; šiemet Egiptas netu- 
rės jokių sunkumų su laukų drėkinimu. 
Antrasis atvykėlis buvo Elefantinos tvarkos sergėtojų virši- 
ninkas. Jo pranešimas buvo toli gražu ne toks raminamas: 
— Didenybe, muitininkai pranešė apie žmogų, kurio išvaiz- 
da atitinka jūsų nupasakoto piktadario požymius. 
— Kodėl jis nebuvo apklaustas? 
— Kadangi viršininko tuo metu nebuvo, niekas nepanoro im- 
tis atsakomybės, juoba kad nebuvo pažeisti jokie įstatymai. 
Ramzis sulaikė pyktį. 
— Kas dar? 
— Tas žmogus išsinuomojo greitaeigį laivą, ketindamas plauk- 
ti į Pietus. Jis pareiškė esąs prekeivis. 
— Kokį krovinį jis išsigabeno? 
— Ąsočių su džiovinta jautiena, skirta antrojo krioklio tvir- 
tovėms. 
— Kada jis išvyko? 
— Prieš savaitę. 
— Perduok jo požymių aprašymą tvirtovių viršininkams ir 
įsakyk jį suimti, jeigu kartais atvyktų prie jų vartų. 
Nudžiugęs, kad išvengė bausmės, tvarkos sergėtojas paleng- 
vėjusia širdimi nubėgo vykdyti faraono įsakymo. 
— Šenaras mus aplenkė; jis jau Nubijoje, - pasakė Neferta- 
rė. — Ar tau neatrodo, kad tęsti mūsų kelionę būtų neatsargu? 
— Kodėl mes turėtume bijoti bėglio? 
— Jis viskam pasiryžęs... Neapykanta prives jį prie bepro- 
tybės. 
— Šenaras nesutrukdys mums keliauti. Aš žinau, Nefertare, 
kaip jis moka kenkti, bet to nebijau. Kada nors mudu susitik- 


* Maždaug 11,275 metro. 

sime akis į akį, ir jis nusilenks savo valdovui, o paskui susi- 
lauks dievų bausmės. 

Jiedu apsikabino, ir ši suartėjimo akimirka sustiprino Ram- 
Zio ryžtą. 


Nepatiklusis Setau šokinėjo nuo vieno laivo paskuigalio į 
kito pirmagalį, pereidavo laivą, liuoktelėdavo į gretimą, visur 
apžiūrinėdamas krovinius, tikrindamas laivavirves, čiupinėda- 
mas bures, bandydamas, ar tvirti vairiniai irklai. Laivyba tik- 
rai nebuvo jo mėgstamiausias darbas, ir jis nė kiek nepasiklio- 
vė pernelyg savimi pasitikinčiais upeiviais. Laimė, laivybos val- 
dybos įsakymu buvo įrengtas saugus kanalas, kuriame nebuvo 
jokių povandeninių uolų. Juo buvo galima ramiai plaukti net 
per potvynį. Bet gyvačių kerėtojas pasijus esąs tikrai saugus 
tik tada, kai vėl pajus po kojomis tvirtą žemę. 

Grįžęs į karališkąjį laivą, kur jam buvo skirta kajutė, Setau 
patikrino, ar nieko nepamiršo. Dėžėse ir krepšiuose buvo fil- 
travimo ąsotėliai, indeliai su kietais ir skystais vaistais, pinti- 
nės įvairaus dydžio gyvatėms, trupintuvai, grūstuvės su pies- 
tomis, bronziniai skustuvai, maišeliai su švino oksidu ir vario 
pjuvenomis, raudonoji ochra, gydomasis molis, maišeliai su 
svogūnais, kompresai, puodynėlės medaus, gertuvės... Berods 
nieko netrūko. 

Niūniuodama seną Nubijos dainą, Vandens Lelija lankstė 
klubjuostes bei palaidines ir dėliojo jas į medines skrynias. Ka- 
dangi svilino karštis, ji buvo visai nuoga, ir jos grakštūs, lanks- 
tūs judesiai sužavėjo Setau. 

— Atrodo, tie laivai gana tvirti, - tarė jis apkabindamas žmo- 
ną per liemenį. 

— O tu gerai juos apžiūrėjai? 

— Aš gi rimtas žmogus ir viską darau tik gerai. 

— Nagi, keliauk ir iš arčiau apžiūrėk stiebus — aš dar nebai- 
giau tvarkytis. 

— Argi tai taip skubu? 

— Nepakenčiu netvarkos. 

Setau klubjuostė nukrito ant kajutės grindų. 

— Nejau tu būsi tokia žiauri, kad atstumsi geismo apimtą 
mylimąjį? 

Karštos, atkaklios Setau glamonės trukdė Vandens Lelijai 
tęsti kruopštų darbą. 

— Tu naudojiesi mano silpnybe net tuo metu, kai aš tuoj vėl 
išvysiu Nubiją! 

— Mylėdamiesi mudu dar geriau atšvęsime tą nuostabią aki- 
mirką. 


Į Pietus išplaukiančią laivų vilkstinę sveikino gausi minia. 
Keli bebaimiai berniūkščiai, pasigriebę nendrines plūdes, puolė 
iš paskos flotilei ir lydėjo ją, kol laivai įsuko į kanalą. O likusi 
ant kranto minia dar ilgai nesiskirstė, minėdama karališkąją 
porą, surengusią po atviru dangumi gyventojams puotą, per 
kurią alus liejosi upeliais. 

Kelionei į Nubiją pastatyti laivai, tikri plaukiantys namai, 
buvo tvirti ir patogūs. Jie turėjo vienintelį stiebą laivo viduryje 
ir labai didelę burę, pritvirtintą daugybe laivavirvių. Kiekvie- 
nas laivas buvo valdomas dviem vairiniais irklais: vienas jų bu- 
vo prie kairiojo, kitas — prie dešiniojo borto. Erdvių ir puikiais 
baldais apstatytų kajučių langai buvo įrengti taip, kad užtik- 
rintų oro apytaką. 

Įveikusi krioklį, flotilė ėmė plaukti įprastu greičiu. 

Nefertarei kilo noras pakviesti Setau su Vandens Lelija iš- 
gerti ceratonijos sulčių, tačiau, išgirdusi sklindančius iš jų ka- 
jutės palaimingus atodūsius, ji apsigalvojo. Nejučia šyptelėju- 
si, karalienė atsirėmė alkūnėmis į borto apvadą laivo pirma- 
galyje šalia Nugalėtojo, virpančiomis šnervėmis traukiančio į 
savo galingą krūtinę Nubijos orą. 

Didžioji valdovo sutuoktinė širdyje padėkojo dievams už tai, 

kad jie suteikė jai tiek laimės — laimės, kurios spinduliais ji 
privalėjo sušildyti savo liaudį. Ji, kukli ir santūri muzikantė, 
kuriai buvo skirtas nuošalus, bet ramus gyvenimo kelias, tapu- 
si Ramzio Žmona, pasinėrė į svaigulingą įvykių, reikalų ir žmo- 
nių sūkurį. 

Kasryt ji vėl tai suvokdavo, ir kasryt augo jos meilė Ram- 
ziui, virsdama šviesiu ir galingu magišku ryšiu, kurio niekas 
niekada nepajėgtų nutraukti. Žinoma, jei Ramzis būtų buvęs 
žemdirbys ar amatininkas, iš kieto akmens gaminęs daug 
kruopštaus darbo reikalaujančias vazas, Nefertarė būtų jį my- 
lėjusi taip pat karštai; bet vaidmuo, kurį lemtis skyrė karališ- 
kajai porai, draudė jai aklai ir savanaudiškai džiaugtis savo 
laime. Jiedu su Ramziu turėjo nuolat galvoti apie pirmtakų 
jiems patikėtą kraštą, kurį jie privalėjo perduoti savo įpėdi- 
niams dar gražesnį. 

Juk faraonų Egiptas buvo ne kas kita, kaip iš amžių glūdu- 
mos išnyranti meilės, tikėjimo ir pareigos įkvėptų būtybių gran- 
dinė — būtybių, paniekinusių vidutinybę, niekšybę, tuštybę ir 
pasiryžusių įžiebti žmonių širdyse dieviškajai šviesai tarnau- 
jančią ugnį. 

Kai Ramzis apglėbė Nefertarę, didžiąją valdovo sutuokti- 
nę, ir priglaudė sau prie krūtinės, ji pajuto, kiek jėgos ir švel- 
numo glūdi jo rankose. Tą švelnumą ji jautė ir tada, per pir- 
mąjį jųdviejų susitikimą; tą švelnumą ji ir įsimylėjo — visam 
gyvenimui. Prieš Nefertarės akis žaibu praskriejo kartu nugy- 
venti metai ir visi jų atnešti džiaugsmai bei išbandymai: džiaugs- 
mai, kuriuos jiedu su Ramziu dalijosi perpus, ir išbandymai, 
kuriuos jie įveikė, nes buvo tikri, kad bet kokiu atveju, bet 
kokiomis aplinkybėmis jiedu jaučia, galvoja ir veikia išvien. 

Vos tik glustelėjusi prie Ramzio, Nefertarė suprato, kad jo 
širdyje liepsnoja tokia pat ugnis ir neša juodu tais neregimojo 
keliais, kur meilės deivė groja žvaigždžių muziką. 

Vietomis sraunus ir išdidus, jis veržėsi pirmyn, o vietomis tin- 
giai raibuliavo viliojančiais akį ir širdį vingiais, nepraleisda- 
mas progos paglamonėti savo vilnimi vaikų juoku aidintį kai- 
melį: toks buvo vandeningasis Nilas toli pietuose. Būdamas 
žemiškąja dangiškos upės tąsa, jis niekad neprarado jos didy- 
bės. Tekėdamas tarp dykų kalvų ir granito salelių, jis maitino 
siaurą pakrantės juostą, nusėtą žaliuojančiomis palmėmis. Ka- 
rūnuotosios gervės, ibiai, rausvieji flamingai ir pelikanai skrai- 
dė virš karališkosios flotilės, ir keliautojai kaip užburti grožė- 
josi žydrynėje nardančiais sparnuočiais ir už mėlynojo Nilo 
plytinčios dykumos auksu. 

Laivams išmetus inkarą, vietinės gentys ateidavo pašokti ap- 
link valdovo palapinę; Ramzis kalbėdavosi su vadais, o Setau 
su Vandens Lelija užrašydavo jų skundus ir pageidavimus. Su- 
sėdus vakare prie laužo, nepritrūkdavo kalbos apie upės mai- 
tintojos paslaptis, apie išganinguosius potvynius ir apie Ram- 
zį Didįjį - visų šlovinamą Nubijos sutuoktinį. 

Nefertarė pastebėjo, kad garsas apie faraoną sklido vis pla- 
čiau, jo šlovė augo, o kai kas jį jau laikė tolygiu dievui. Nuo 
pergalės prie Kadešo pasakojimas apie tą mūšį skriejo iš lūpų 
į lūpas, pasiekdamas net nuošaliausius kaimus. Galimybė re- 
gėti Ramzį su Nefertare buvo laikoma dievų malone; juk Amo- 
nas užvaldė faraono sielą ir suteikė stebuklingą jėgą jo rankai, 
o Hatora - karalienės sielą, kad ši skleistų meilę it brangak- 
menių spindesį. 

Pučiant švelniam šiaurės vėjui, laivai plaukė lėtai; Neferta- 


CHRISTIAN JACO B RAMZIS. ABU SIMBELIO VALDOVĖ 229 


rė su Ramziu mėgavosi tomis ilgomis valandomis ir didžiąją 
laiko dalį leido ant denio po saugančiu nuo kaitrios saulės skė- 
čiu. Nugalėtojo nerimas atslūgo, ir liūtas saldžiai miegojo čia 
pat, stengdamasis atsigulti arčiau šeimininko. 

Argi aukso smėlis ir dykumos tyrumas nebuvo kito pasaulio 
atgarsiai? Kuo labiau karališkasis laivas artėjo prie Hatoros 
viešpatijos, prie to visų užmiršto krašto, kur deivė saugojo ste- 
buklingą akmenį, tuo labiau Nefertarė jautėsi atliekanti ne- 
paprastai svarbų veiksmą, susiejantį ją su visa ko pradžia. 

O naktys buvo tikra palaima. 

Karališkosios poros kajutėje stovėjo mėgstamiausia Ramzio 
lova; jos dugnas buvo iš tobulai supintų ir pritvirtintų prie rėmo 
kanapių sruogų, laikomų dviejų plačių juostų, todėl lovos pa- 
grindas buvo labai lankstus. Rėmo lentas jungė tvirtai į išpjovas 
įkalti kaiščiai. Siekiant patvarumo, rėmai buvo papildomai su- 
tvirtinti iš apačios. Ant paminos nutapyti papirusai, rugiagėlės 
ir mandragoros juosė papiruso ir lotoso atvaizdus, simbolizuo- 
jančius Šiaurę ir Pietus. Net miegodamas, faraonas buvo tarpi- 
ninkas tarp dviejų Egiptų: Žemutinio ir Aukštutinio. 

Naktys buvo tikra palaima, nes kaitrią Nubijos vasarą Ramzio 
meilė buvo tokia pat neaprėpiama kaip Žvaigždėtas dangus. 


Turėdamas Ofiro duotas sidabro plokšteles, sudariusias ne- 
menką turtą, Šenaras apmokėjo penkiasdešimties žvejų nu- 
bių paslaugas. Jie džiaugėsi galėsią paskanauti šio to geresnio 
nei atsibodęs kasdienis valgis, nors tai, ko iš jų reikalavo egip- 
tietis, buvo neįprasta ir pavojinga. Dauguma juodaodžių pa- 
manė, kad užgaidus turtuolis tiesiog kuoktelėjo, todėl ir pa- 
noro pasilepinti nematytu reginiu. Iš tiesų, kodėl gi to nepa- 
darius? Juk jis dosniai atsilygino, tokiu būdu užtikrinęs pasi- 
turimą jų šeimų gyvenimą daugeliui metų. 

Šenaras nemėgo Nubijos. Jis nekentė saulės ir karščio, nes 
kiaurą dieną prakaituodavo. Priverstas gerti daug vandens ir 

prastai maitintis, jis vis dėlto džiūgavo, nes sugalvojo, kaip nu- 
žudyti Ramzį. 

Toji nepakenčiama Nubija parūpino jam būrį negailestingų 
žudikų, kurių puolimo Ramzio kareiviai nepajėgs atremti. Tas 
būrys nepripažino drausmės, tačiau jo kovingumas ir Žiauru- 
mas neturėjo sau lygių. 

Teliko sulaukti Ramzio laivo. 


Nubijos vietininkas ramiai leido dienas savo patogiuose rū- 
muose Buheno tvirtovėje, netoli nuo antrojo krioklio, kurį sau- 
gojo daug įtvirtinimų, užkertančių kelią bet kokiam nubių ban- 
dymui užpulti kraštą. Praeityje kai kuriems genčių vadams buvo 
kilusi pagunda užgrobti Egiptą. Egiptiečiai nusprendė pada- 
ryti galą tam pavojui ir pastatė įspūdingas tvirtoves, kurių įgu- 
los buvo nuolat aprūpinamos maistu bei ginklais ir gaudavo 
gerą atlyginimą. 

Nubijos vietininkui, taip pat turėjusiam „karališkojo Kušo 
sūnaus“ titulą (Kušas buvo viena iš Nubijos provincijų), iš es- 
mės rūpėjo tik viena: užtikrinti aukso gavybą ir pristatyti jį į 
Tėbus, Memfį bei Pi-Ramzį. Auksakaliai naudojo brangųjį me- 
talą, „dievų kūną“, šventyklų sienoms, durims ir statuloms 
puošti, o faraonui jis buvo reikalingas diplomatiniams santy- 
kiams palaikyti: auksu Egipto valdovas apmokėdavo gerano- 
rišką daugelio šalių nesikišimą. 

Nubijos vietininko postas buvo pavydėtina tarnyba, nors šias 
pareigas einąs preigūnas turėdavo ilgai gyventi toli nuo Egip- 
to. Jis valdė didžiulį kraštą ir rėmėsi patyrusiais kariškiais, ku- 
rių gretose buvo daug vietinių gyventojų. Kadangi Nubijos vie- 
tininkas jau nesibaimino nė menkiausio atėjusių į protą gen- 
čių maišto, jis atsidėjo malonumams. Garbusis didikas mėgo 
skaniai pavalgyti, be to, dievino muziką ir poeziją. Jo žmona, 
padovanojusi jam ketvertą vaikų, siaubingai pavyduliavo ir 
draudė jam gėrėtis gundančiomis jaunomis nubėmis, tokio- 

mis patyrusiomis meilės žaidimuose. O skirtis vietininkas ne- 
siryžo, nes žmona būtų prisiteisusi didžiulę pašalpą sau ir nė 
kiek ne menkesnę sumą vaikams išlaikyti, tad vargšas sužlug- 
dytas vyras, nors ir atgavęs laisvę, tikrai nebeturėtų iš ko pla- 
čiai gyventi. 

Vietininkas klaikiai bijojo bet kokių įvykių, galinčių sujauk- 
ti jo ramybę... O čia - še kad nori! - oficialus pranešimas, kad 
atvyksta karališkoji pora! Tačiau dokumente nebuvo paminė- 
tas nei kelionės tikslas, nei atvykimo į Buheną diena. Kitame 
pranešime buvo įsakoma suimti Šenarą, vyresnįjį Ramzio brolį, 
kuris jau seniai laikomas mirusiu ir kurio išvaizda esą labai 
pasikeitusi! Vietininkas dvejojo, ar verta siųsti laivą valdovo 
pasitikti; kadangi faraonui niekas negresia, verčiau sutelkti visą 
dėmesį į valdovo sutiktuves ir puotų bei priėmimų karališko- 
sios poros garbei parengimą. 

Su kasdieniu pranešimu pas vietininką atėjo Buheno tvirto- 
vės viršininkas. 

— Įtariamojo pėdsakų mūsų apylinkėje nerasta, bet paste- 
beta kai kas keista. 

— Viršininke, aš nepakenčiu jokių keistenybių! 

— Tai ar man vis dėlto jums apie tai pranešti, ar galiu nutylėti? 

— Na, jei jau taip norite... 

— Daug žvejų porą dienų kažkur buvo dingę iš savo kaimo, — 
emė pasakoti karininkas. — Sugrįžę jie pasigėrė ir susipešė. 
Vienas iš jų per muštynes žuvo, o jo lūšnoje aš radau luitelį 
sidabro. 

— Juk tai — visas turtas! 

- Žinoma; tačiau mūsų apklausa buvo nesėkminga: niekas 
nepasakė, iš kur tas sidabras atsirado. Esu tikras, jog kažkas 
sumokėjo žvejams, kad jie pavogtų kariuomenei skirtas Žuvis. 

Jei vietininkas pradėtų tuščias paieškas, faraonas apkaltin- 
tų jį nemokšiškumu; tad geriausia buvo nieko nesiimti ir tikė- 
tis, kad Jo Didenybė nieko nesužinos. 

Vėjelis buvo toks silpnas, kad neturį ką veikti upeiviai mie- 
gojo arba lošė kauliukais. Jiems labai patiko ta rami kelionė ir 
linksmi sustojimai, teikę puikių progų susitikti su lipšniomis 
nubėmis. 

Paskutinio flotilės laivo kapitonas nemėgo leisti savo įgulai 
dykinėti ir jau ketino įsakyti griebtis didžiųjų denio valymo ir 
blizginimo darbų, kai laivas sudrebėjo nuo stipraus smūgio — 
tokio stipraus, kad daug upeivių sunkiai žnektelėjo ant denio. 

— Uola! Mes kliudėme uolą! 

Stovėjęs karališkojo laivo pirmagalyje, Ramzis išgirdo traš- 
kant laivo korpusą. Visi laivai tuoj pat nuleido bures ir sustin- 
go vidury toje vietoje nelabai plačios upės. 

Pirmoji viską suprato Vandens Lelija. 

Iš drumzlino vandens vos kyšojo keliasdešimt pilkų uolų, 
tačiau atidi akis galėjo nesunkiai įžvelgti jų paviršiuje styran- 
čias mažytes auseles ir mirksinčias akytes. 

— Čia juk hipopotamai, - tarė ji Ramziui. - Visa jų kaimenė. 

Dailioji nubė mikliai įsiropštė į stiebo viršūnę ir pamatė, 
kad flotilė pateko į spąstus. Vandens Lelija greit nulipo ir nie- 
ko neslėpdama papasakojo valdovui, ką jai teko regėti: 

— Aš niekada nesu mačiusi jų tiek daug, Didenybe! Mes ne- 
galime plaukti nei pirmyn, nei atgal. Labai keista... Galėtum 
prisiekti, kad kažkas juos privertė čia susirinkti. 

Faraonas žinojo, kuo tai gresia. Suaugę hipopotamai svėrė 
daugiau kaip tris tonas ir turėjo pavojingą ginklą: keliasde- 
šimties centimetrų ilgio geltonas iltis, galinčias pramušti laivo 
korpusą. Tie upės valdovai buvo labai irzlūs ir nepaprastai greit 
įniršdavo. Jie puikiai jautėsi vandenyje ir nuostabiai vikriai 
plaukiodavo. Įpykę plačiai pražiodavo nasrus - tai buvo tarsi 
grėsmingas žiovulys. 

— Jeigu svarbiausi patinai pasiryžo kautis dėl patelių, jie vis- 
ką nušluos sau iš kelio ir paskandins mūsų laivus, - tarė Van- 
dens Lelija. - Daugelis mūsų nuskęs ar bus sudraskyti. 

Dešimtys ausų suvirpėjo, primerktos akys atsivėrė, vandens 
paviršiun iškilo šnervės, prasižiojo milžiniški nasrai, ir pasigir- 
do toks kraupus kriuksėjimas, kad iš akacijų purptelėjo pulkai 
ten tupėjusių baltųjų gervių. Patinų kūnus buvo išvagoję ran- 
dai - įnirtingų kautynių pėdsakai. Daugelis tų mūšių baigda- 
vosi kurio nors priešininko mirtimi. 

Išvydę baisingas geltonas iltis, upeiviai suakmenėjo iš siau- 
bo. Jie kaipmat pastebėjo keletą didžiulių patinų, kurie aiš- 
kiai vadovavo grupėms, susidedančioms iš kokių dvidešimties 
vis labiau nerimstančių hipopotamų. Jeigu jie puls, tai pirmiau- 
sia vienu krimstelėjimu sutrupins laivų vairinius irklus ir visu 
kūnu smogs į netekusius galimybės manevruoti, bejėgius lai- 
vus, kol galiausiai juos paskandins. Šokti vandenin ir bandyti 
išplaukti į krantą buvo rizikinga: kaip prasiskinti kelią tarp 
įniršusių pabaisų? 

— Reikia griebtis žeberklų, - pasiūlė Setau. 

— Jų per daug, - paprieštaravo Ramzis. - Mes užmušime 
vos keletą ir dar labiau įsiutinsime likusius. 

— Juk nesileisime išgalabijami, nepakrutinę nė piršto! 

— Argi aš taip elgiausi prie Kadešo? Mano tėvas Amonas — 
vėjo viešpats. Patylėkime: tenuskamba jo balsas. 

Ramzis su Nefertare iškėlė rankas delnais į dangų, tarsi atna- 
šaudami auką. TIVirtai įsirėmęs letenomis į denį, įsmeigęs žvilgs- 
nį į tolį, didžiulis liūtas oriai stovėjo savo šeimininkui iš dešinės. 

Įsakymas nuskriejo iš laivo į laivą, ir flotilėje įsivyravo tyla. 

Hipopotamų nasrai lėtai užsičiaupė. Jautriaodžiai Nilo val- 
dovai paniro į vandenį, palikę kyšoti tik šnervių ir ausų galiu- 
kus. Atrodė, kad jie snūduriuoja pusiau primerkę akis. 

Slinko laikas, bet niekas nesikeitė. 

Staiga Vandens Lelijos skruostą gaiviai paglostė švelnus vė- 
jėlis, atskriejęs iš šiaurės. Šiaurės vėjas, gyvybės dvelksmas! 
Karališkasis laivas lėtai pajudėjo į priekį; netrukus juo pasekė 
kiti laivai ir praplaukė tarp ūmai nurimusių hipopotamų. 

Įsitaisęs palmės viršūnėje, iš kur ketino stebėti karališko- 
sios flotilės žūtį, Senaras tapo ką tik Ramzio įvykdyto naujo 
stebuklo liudininku. Stebuklas... Ne! Pašėlusiai laimingas at- 
sitiktinumas, netikėtas vėjo gūsis, padvelkęs vidury dienos, per 


patį karštį! 
Iš įniršio kone grieždamas dantimis, Senaras sutraiškė pirš- 


tais saulės pritvinkusias datules. 

Karštuoju metų laiku plytų dirbėjai hebrajai atostogavo. Vie- 
ni naudojosi tomis dienomis, ilsėdamiesi kartu su šeima, kiti 
papildydavo savo uždarbį, parsisamdydami sodininkais pas 
stambius žemvaldžius. Vaisių derlius žadėjo būti labai gausus; 
garsieji Pi-Ramzio obuoliai papuoš ne vieną puotos stalą. 

Gražuolės snūduriavo medinėse pavėnėse, kurias žaliu šil- 
ku gaubė jas apraizgę vijokliniai augalai, arba maudėsi basei- 
nuose. Čia pat nardė ir plaukiojo jaunuoliai, lenktyniaudami 
tarpusavyje ir nerdamiesi iš kailio, kad tik patrauktų gražuo- 
lių dėmėsį ir susilauktų pasigėrėjimo kupino žvilgsnio. Seno- 
liai kvėpavo grynu oru vynuogienojų pavėsyje, ir visi minėjo 
paskutinį Ramzio žygdarbį, kai valdovas savo magiškąja galia 
nuramino didžiulę įniršusių hipopotamų kaimenę. Ir visur 
skambėjo Žinomas priedainis: „Koks džiaugsmas gyventi Pi- 
Ramzyje, kur rūmai Žėri auksu ir turkiu, kur dvelkia švelnus 
vėjelis, o aplink tvenkinius žaidžia paukščiai“. Tą priedainį niū- 
niavo net plytų dirbėjai hebrajai. 

Atrodė, kad sumanymas išvykti iš Egipto seniai pamirštas. 
Tačiau Amenis, išvydęs Žžengiantį jo raštinėn Mozę, iškart su- 
nerimo ir pabūgo, kad toji palaiminga ramybė tuoj bus su- 
trikdyta. 

— Ar tu taip niekad ir nepailsėsi, Ameni? 

— Sakoma: darbas darbą veja, o mano raštinėje papirusas 
veja papirusą, dokumentas - dokumentą. Ramziui išvykus, jų 
dar padaugėjo. Valdovas išsprendžia kokį nors klausimą per 
keletą akimirkų, o man rūpi menkiausios smulkmenos. 

— Ar nemanai vesti? 

— To dar trūko! Žmona man priekaištautų, kad per daug 
dirbu, sujauktų mano raštus ir trukdytų deramai tarnauti fa- 
raonui. 

— Faraonui, mūsų draugui... 

— Ar tu tikrai tebelaikai jį savo draugu, Moze? 

— Gal tuo abejoji, Ameni? 

— Matant, kaip tu elgiesi, galima būtų ir suabejoti. 

— Hebrajų reikalas - teisingas. 

— Išvykimas iš Egipto... Kokia nesąmonė! 

— Jei tavo tauta būtų nelaisvėje, argi tu nenorėtum jos išva- 
duoti? 

— Kokia nelaisvė, Moze?! Egipte visi laisvi, ir tu, ir bet kuris 
kitas žmogus! 

— Tikroji mūsų laisvė - galimybė skelbti savo tikėjimą Jah- 
ve, tikruoju Dievu, vieninteliu Dievu. 

— Mano darbas - karalystės reikalų tvarkymas, o ne tikyba. 

— Ar gali man pasakyti, kada grįžta Ramzis? 

— Aš to nežinau. 

— Ojei Žinotum, ar pasakytum? 

Amenis pavartė prirašytą lentelę. 

— Aš nepritariu tavo siekiams, Moze; kadangi esu tavo drau- 
gas, turiu pasakyti, kad Seramana tave laiko pavojingu žmo- 
gumi. Nesugalvok kurstyti neramumų, nes jis tvirta ranka at- 
statys tvarką, ir tu gali nukentėti. 

— Aš pasikliauju Jahve ir nieko nebijau. 

— Vis dėlto patariu tau pasisaugoti Seramanos; jei tu pažeisi 
viešąją tvarką, jis su tavimi susidoros. 

— Argi tu man nepadėsi, Ameni? 

— Mano tikėjimas - Egiptas. Jei tu išduosi savo šalį, pereisi 
tamsybių pusėn. 

— Bijau, kad mudu nebeturime nieko bendra. 

— Kas gi dėl to kaltas, Moze? 

Išeinantį iš Amenio raštinės hebrają apniko niūrios mintys. 
Ofiras buvo teisus: reikia sulaukti Ramzio ir pamėginti jį įti- 
kinti, viliantis, kad žodis bus pakankamai veiksmingas ginklas. 


Apsigyvenęs viename hebrajų kvartalo name, magas Ofiras 
baigė įsirengti laboratoriją. Jis jau pradėjo kerėjimo seansus, 
naudodamasis vyresniojo Ramzio sūnaus Kha teptuku, tačiau 
kol kas jie buvo visiškai nesėkmingi. Daikčiukas gulėjo ant stalo 
ramiai, nė nevirptelėdamas, tarsi jo nebūtų lietusi jokio žmo- 
gaus ranka. 

Kha ginanti magiškoji apsauga veikė tiesiog tobulai; taip 
tobulai, kad Libijos magas net sunerimo: kažin ar jis tikrai tu- 
ri priemonių, padėsiančių įveikti tą kliūtį? Tik vienas žmogus 
galėjo jam padėti: diplomatas Meba. 

Tačiau atvykęs pas jį pareigūnas niekuo nebepriminė anks- 
tesnio savimi pasitikinčio, tviskančio didiko: drebantis, susi- 
gūžęs, apsimuturiavęs apsiaustu su veidą slepiančiu gobtuvu, 
Meba panėšėjo į bėglį. 

— Jau tamsu, - pastebėjo Ofiras. 

— Ir vis dėlto kas nors galėjo mane atpažinti... Man labai pa- 
vojinga čia lankytis! Argi neturėtume vengti tokių susitikimų? 

— Šįkart susitikti buvo būtina. 

Meba gailėjosi susidėjęs su šiuo hetitų šnipu, tačiau kaip 
sutraukyti jį apraizgiusius pančius? 

— Ką jūs norite man pranešti, Ofirai? 

— Hetitų imperijoje gali įvykti svarbių pokyčių. 

— Kokių gi? 

— Mums palankių. O ką sužinojote jūs? 

— Aša — labai atsargus žmogus. Tik Amenis Žino, kas rašo- 
ma jam skirtuose diplomatiniuose pranešimuose, kurių esmę 
jis vėliau perteikia Ramziui. Aša rašo slaptaraščiu, kurio rak- 
to aš nežinau. Pernelyg domėtis Ašos pranešimais taip pat ne- 
galiu — išsyk užsitraukčiau įtarimą. 

— Aš noriu žinoti, ką Aša praneša savo laiškuose. 

— Rizika... 

Ledinis Ofiro žvilgsnis privertė Mebą liautis atsikalbinėjus. 

— Padarysiu viską, kas įmanoma. 

— Ar esate tikras, kad jūsų pavogtas teptukas iš tiesų pri- 
klausė Kha? 

— Be abejo! 

— Magiškąją apsaugą Ramzio sūnui sukūrė Setau, juk taip? 

— Visiškai teisingai. 

— Setau išvyko į Nubiją kartu su Ramziu, bet jo magija vei- 
kia geriau, nei aš maniau. Kokių būtent priemonių jis ėmėsi? 

— Man atrodo, jis naudojo kažkokius talismanus... Bet aš 
nebegaliu prisiartinti prie Kha! 

— Kodėl? 

— Seramana įtaria, kad tai aš pavogiau teptuką. Jei padary- 
siu ką nors ne taip, jis įmes mane į kalėjimą! 

— Nesikarščiuokite, Meba; Egipte teisingumas — ne tuščias 
žodis. Sardas neturi prieš jus jokių įkalčių, taigi jūs niekuo ne- 
rizikuojate. 

— Aš esu tikras, kad Kha taip pat mane įtaria! 

— Ar jis turi artimą draugą, o gal - patikėtinį? 

Diplomatas susimąstė. 

— Be abejo, tai - jo mokytojas, Nedžemas, žemdirbystės mi- 
nistras. 

— Paklausinėkite jį ir pasistenkite sužinoti, kokie gi tie Kha 
talismanai. 

— Tai nepaprastai pavojinga. 

— Jūs tarnaujate Hetitų imperijai, Meba. 

Didikas nuleido akis. 

— Padarysiu, ką galėsiu, pažadu jums. 


Seramana smagiai pliaukštelėjo per užpakaliuką dvidešimt- 
metei libei, kuri ką tik uoliai stengėsi jį pradžiuginti. Teisybė, 
patirties jai dar trūko, užtat įkarščio buvo per akis. Sardas jau- 

tė, kad jo rankos neįstengs pamiršti jos krūtų, o kaitinančios 
vyro kraują šlaunys buvo tikras šauksmas, į kurį padorus vyriš- 
kis tiesiog negalėjo neatsiliepti - o buvęs piratas dabar didžia- 
vosi priklausąs kaip tik šitai vyrijos rūšiai. 

— Aš mielai pradėčiau viską iš pradžių, - sukuždėjo ji. 

— Nešdinkis, manęs laukia darbas! 

Jauna moteris išsigando ir nebedrįso siūlyti sardui meilės 
malonumų. 

Seramana šoko ant žirgo ir nušuoliavo prie sargybos posto, 
kur pakaitomis budėjo jo vyrai. Paprastai jie lošdavo kauliu- 
kais arba pasinerdavo į gyvatės žaidimą; be to, negailėdami 
laiko ginčydavosi dėl atlyginimo ar paaukštinimo. Karališka- 
jai porai išvykus, Seramana įsakė sargybiniams budėti dvigu- 
bai ilgiau, norėdamas užtikrinti karalienės motinos ir karališ- 
kosios šeimos narių apsaugą. 

Būstinėje tvyrojo tyla. 

— Gal kartais netekot žado? — pasiteiravo Seramana, nu- 
jausdamas, kad nutiko kažkas negera. 

Aiškiai sutrikęs, atsistojo posto viršila: 

— Visų pirma, vade, mes vykdėme, kas įsakyta. 

— Ir kas? 

— Mes vykdėme įsakymus, bet hebrajų kvartalo sargybiniui 
nepasisekė... Jis nepamatė ten einančio Mebos. 

— Vadinasi, jis užmigo! 

— Galima būtų pasakyti ir taip, vade. 

— Ir tu tai vadini įsakymų vykdymu? 

— Šiandien taip karšta... 

— Aš tau įsakiau sekti įtariamąjį, nė iš pėdos jo nepaleidžiant, 
ypač jei jis įeis į plytų dirbėjų hebrajų kvartalą, o tu man suž- 
lugdei visą reikalą! 

— Vade, tai daugiau nepasikartos. 

— Dar vienas toks nusižengimas, ir aš jus visus išgrūsiu lauk — 
į Graikijos salas ar dar kur nors! 

Įniršęs Seramana trankiu, sunkiu žingsniu išskubėjo iš sar- 
gybos posto. Nuojauta jam tvirtino, kad Meba yra išvien su 
hebrajų maištautojais ir pasirengęs padėti Mozei. Nemažai to- 
kių pat kvailų dvaro didžiūnų visai nesuvokė to pranašo kelia- 
mo pavojaus. 


Ofiras uždarė laboratorijos duris. Dviem pas jį atėjusiems 
beduinams, Amosui ir Baduchui, nebuvo reikalo ką nors ži- 
noti apie jo bandymus. Ir magas, ir jo svečiai buvo užsiauginę 
ūsus ir apsirengę kaip hebrajai. 

Abiejų vyriškių valdomos klajoklių gentys padėjo Ofirui pa- 
laikyti ryšį su hetitų sostine Hatušu. Beduinai pareikalavo di- 
delio užmokesčio; tuo geriau: norėdami ilgai gauti tokį dosnų 
atlygį, jie ilgai bus ištikimi. 

— Imperatorius Muvatalis vis dar gyvas, - pranešė Amosas. — 
Jo įpėdiniu turėtų tapti sūnus, Uri-Iešubas. 

— Ar kariškiai ketina pulti Egiptą? 

— Artimiausiu laiku - ne. 

— Ar mes gausime ginklų? 

— Taip, ir pakankamai, tačiau gana keblu juos atgabenti. Jeigu 
nenorime patraukti Egipto valdžios dėmesio, mums reikės įvež- 
ti ginklus labai nedideliais kiekiais, kad aprūpintume jais heb- 
rajus. Tai užims daug laiko, bet mes negalime leisti sau elgtis 
neatsargiai. Ar gavote Mozės sutikimą? 

— Aš jį gausiu. Jūs sukrausite ginklus hebrajų, pasiryžusių 
kautis su faraono kariuomene ir tvarkos sergėtojais, namų rū- 
siuose. 

— Mes sudarysime patikimų Žmonių sąrašą. 

— Kada prasidės ginklų tiekimas? 

— Jau kitą mėnesį. 

Karininkas, atsakingas už hetitų sostinės saugumą, buvo vie- 
nas iš ištikimausių Uri-Tešubo šalininkų. Kaip ir daugelis kitų 
kariškių, jis nekantriai laukė imperatoriaus Muvatalio mirties 
ir jo sūnaus atėjimo į valdžią: juk jaunasis valdovas pagaliau 
paskelbs žygį į Egiptą! 

Asmeniškai patikrinęs, ar jo vyrai tinkamai išsidėstė strate- 
giškai svarbiuose taškuose, karininkas pasuko į kareivines, no- 
rėdamas ten pasimėgauti pelnytu poilsiu. Rytoj jis privers šau- 
lius gerokai pasimankštinti, surengęs jiems ilgalaikes praty- 
bas, ir nubaus vieną kitą areštu: drausmei palaikyti. 

Hatušas iš tiesų atrodė niūriai: tos pilkos sienos, įtvirtini- 
mai... Niekis! Po pergalės hetitų armija puotaus turtinguose 
Egipto kaimuose ir linksmai leis laiką Nilo pakrantėse. 

Karininkas atsisėdo ant lovos, nusiavė ir įtrynė pavargusias 
kojas nebrangiu dilgėlių tepalu. Jis jau buvo beužmiegąs, kai 
kažkas visu smarkumu atlapojo kambario duris, ir pro jas įsi- 
veržė du kareiviai, švytuodami nuogais kalavijais. 

— Kas jums darosi?! Lauk iš čia! 

— Išdavike! Tu bjauresnis už grifą — tu išdavei mūsų vadą 
Uri-Tešubą! 

— Ką jūs čia paistot?! 

— Štai tavo atpildas! 

Ir abu kariai, riktelėję it mėsininkai skerdykloje, suvarė ka- 
lavijus į išdaviko pilvą. 

Patekėjo blyški saulė. Po nemigo nakties Uri-Tešubas jautė- 
si išalkęs. Jis graužė ožkos sūrį, užsigerdamas jį šiltu pienu, 
kai - pagaliau! - pas jį atvyko abu bausmių vykdytojai. 

— Užduotis atlikta. 

— Ar iškilo sunkumų? 

— Jokių. Visi išdavikai buvo užklupti netikėtai. 

— Liepkite sukrauti laužą priešais Liūtų vartus ir suguldyki- 
te ant jo lavonus. Rytoj aš pats uždegsiu ugnį, paversiančią 
juos pelenais. Visi pamatys, kas laukia tų, kurie bandys smogti 
man į nugarą. 

Sužinojus iš Ašos išdavikų vardus, susidorojimas su jais bu- 
vo greitas ir žiaurus. Dabar tarp Uri-Iešubo artimųjų nebeli- 
ko nė vieno Hatušilio šnipo. 

Vyriausiasis karvedys nuėjo pas tėvą. Du slaugytojai buvo 
pasodinę imperatorių į krėslą ir išnešę jį į rūmų terasą, iškilu- 
sią virš aukštutinio miesto. 

Muvatalio žvilgsnis tebebuvo įsmeigtas į vieną tašką. Ran- 
komis ligonis tvirtai laikėsi alkūnramsčių. 

— Ar galite kalbėti, tėve? 

Muvatalis pravėrė lūpas, tačiau pro jas neprasiveržė joks 
garsas. Uri-Iešubas nusiramino. 

— Dėl imperijos nesibaiminkite, tam nėra jokio pagrindo - 
ja rūpinuosi aš. Hatušilis slapstosi provincijoje, jis nebeturi jo- 
kios įtakos nei reikšmės; man net nėra reikalo jo atsikratyti. 
Tas bailys pats supus, paskendęs baimėje ir užmarštyje. 

Muvatalio akys blykstelėjo neapykanta. 

— Jūs neturite teisės manęs peikti, tėve; kai valdžia pati nei- 
na į rankas, argi nereikia jos užgrobti bet kokiomis priemonė- 
mis? 

Uri-Iešubas išsitraukė durklą. 

— Argi jūs nepavargote kankintis, tėve? Didis imperatorius 
laiko savo gyvenimą prasmingu tik tada, kai yra visagalis val- 
dovas. Dabartinė būklė nepalieka jums vilties, kad kada nors 

vėl būsite imperijos šeimininkas. Tad pasistenkite ir prisivers- 
kite žvilgsniu manęs paprašyti sutrumpinti jums tas siaubin- 
gas kančias. 

Uri-Tešubas prisiartino prie Muvatalio. Imperatorius neuž- 
merkė akių. 

— Pritarkite mano poelgiui, pritarkite jam ir suteikite man 
teisėtai priklausantį sostą. 

Muvatalis atkakliai priešinosi visa savo esybe. Jo nejudąs 
žvilgsnis tarsi metė piktadariui iššūkį. 

Uri-Tešubas iškėlė ranką, pasirengęs smogti. 

— Nusileiskit gi, po galais! 

Imperatorius taip spustelėjo pirštais alkūnramstį, kad šis 
sprogo it prinokęs vaisius. Apstulbęs sūnus paleido iš rankų 
durklą ir jis nukrito ant plokštėmis išklotų grindų. 


Šiaurės rytų Hetitų imperijos sostinės dalyje, ant kalvos šlaito 
pastatytos Jazilikajos šventyklos viduje, žyniai nuprausė Aud- 
ros dievo statulą, kad dievybės galia nemažėtų; paskui jie atli- 
ko apeigas, kurios turėjo padėti atremti sumaištį ir įkalinti blogį 
žemės gelmėse. Todėl pirma jie įkalė septynias geležines, sep- 
tynias bronzines ir septynias varines vinis, o paskui paaukojo 
paršelį, kuris simbolizavo tamsybių jėgas, gresiančias pusiau- 
svyrai valstybės viduje. 

Apeigoms pasibaigus, žyniai praėjo pro dvylikos dievų fri- 
zą, sustojo priešais akmens stalą ir išgėrė stipraus vyno, turė- 
jusio išsklaidyti jų sielose užsilikusį apmaudą ir nepasitenkini- 
mą. Tada uoloje iškirstais laiptais užkopė pasimelsti į akmens 
gelmėje slypinčią koplyčią. 

Vienas žynys su žyne atsiskyrė nuo eisenos ir nulipo į pože- 
mio kambarį, apšviestą aliejaus lempų. Ten Hatušilis su Putu- 
hepa nusimetė veidus dengiančius gobtuvus. 

— Ši taikos ir ramybės valandėlė mane atgaivino, - prisipaži- 
no ji. 

— Čia mes saugūs, - tarė Hatušilis. - Nė vienas Uri-Tešubo 
kareivis nedrįs įžengti į šią šventą vietą. Vis dėlto atsargumo 
dėlei aš liepiau aplink šventyklą pastatyti sargybą. Na, ar tu 
patenkinta savo kelione? 

— Tai, ką man pavyko sužinoti, pranoko lūkesčius. Daugelis 
karininkų mažiau atsidavę Uri-Iešubui, nei mes manėme. Juos 
labai vilioja galimybė praturtėti, nerizikuojant savo gyvybe. Kai 
kurie taip pat suvokia pavojų, kurį kelia Asirija, ir jaučia būti- 
nybę sustiprinti mūsų gynybos sistemą, o ne veltis į beprotišką 
karą su Egiptu. 

Hatušilis gerte gėrė žmonos žodžius. 

— Ar aš sapnuoju, Putuhepa, ar tu iš tikrųjų atnešei mums 
viltį? 

— Ašos auksas daro stebuklus. Jis atrišo ne vieną liežuvį. 
Aukšto rango kariškiai nepakenčia Uri-Tešubo pasipūtimo, 
žiaurumo ir garbėtroškos. Jie nebetiki nei jo kalbomis apie 
būsimus užkariavimus, nei sugebėjimu nugalėti Ramzį. Be to, 
jie negali jam atleisti elgesio su imperatoriumi. Žinoma, jis 
neišdrįso jo nužudyti, bet atvirai trokšta jo mirties. Jei mes 
pasirinksime teisingą veiklos būdą, Uri-Iešubas valdys neilgai. 

— Mano brolis merdi, o aš negaliu jam padėti... 

— Gal nori, kad mes pabandytume įvykdyti perversmą? 

— Tai būtų didelė klaida, Putuhepa. Muvatalio likimo jau 
niekas nepakeis... 

Gražioji žynė pažvelgė į vyrą su pasigėrėjimu. 

— Tau užtenka drąsos paaukoti savo jausmus, kad taptum 
Hetitų imperijos valdovu? 

— Kadangi to reikia... Tačiau jausmai, sieją mane su tavimi, 
amžini. 

— Mudu kartu kovosime ir kartu nugalėsime, Hatušili. Kaip 
tave priėmė pirkliai? 

— Jų pasitikėjimas manimi nesumažėjo, jis net sustiprėjo — 
dėl Uri-Tešubo klaidų. Jų nuomone, jis sužlugdys imperiją. 
Provincija mūsų pusėje, tačiau mums trūksta sostinės paramos. 

— Ašos aukso atsargos dar toli gražu neišseko; aš keliausiu į 
Hatušą ir įtikinsiu aukštuosius karininkus pereiti mūsų pusėn. 

— Ojei tu pateksi į rankas Uri-Tešubui? 

— Hatuše mes turime draugų, jie mane paslėps. Aš rengsiu 
trumpus susitikimus įvairiose vietose — taip manęs tikrai ne- 
suseks. 

— Vis dėlto tai per daug pavojinga, Putuhepa. 

— Neleiskime Uri-Iešubui atsikvėpti ir negaiškime laiko. 


Jaunos šviesiaplaukės hetitės liežuvis lėtai lyžčiojo pusiau 
snūduriuojančio Ašos nugarą, kildamas pakaušio link. Kai ma- 
lonumas pasiekė kone aukščiausią lygį, diplomatas nubudo iš 
sąstingio, pasivertė ant šono ir apglėbė meilužę, kurios krūtys 
virpčiojo nuo trumpų susijaudinimo atodūsių. Jis jau ketino 
atsilyginti gražuolei dar niekad jos nepatirta glamone, kai į 
kambarį įsiveržė Uri-Tešubas. 

— Jums tik meilė galvoje, Aša! 

— Pasirodo, jūsų sostinė pilna kvapą gniaužiančių atradimų. 

Uri-Tešubas griebė merginą už plaukų ir išmetė ją lauk. Egip- 
tietis apsirengė ir pasikvėpino. 

— Aš puikiai nusiteikęs, - pareiškė hetitas, kurio raumenys 
atrodė išsipūtę labiau nei visuomet. 

Ilgi plaukai ir vešliais gyvaplaukiais apžėlusi krūtinė pabrėžė, 
kad imperatoriaus sūnus ir kūnu, ir siela yra negailestingas karys. 

— Visi mano priešininkai sunaikinti, - pranešė Ašai Uri-Ie- 
šubas. - Nebeliko nė vieno išdaviko. Dabar kariuomenė pa- 
klus man besąlygiškai. 

Prieš pradėdamas susidorojimą, Uri-Iešubas daug ir ilgai 
mąstė. Jei Aša sakė jam tiesą, dabar atsirado galimybė išgala- 
byti nususėles avis; jeigu jis melavo, Uri-Tešubui atsirado pro- 
ga atsikratyti galimų varžovų. Šiaip ar taip, tas kruvinas susi- 
dorojimas, apie kurį mintį jam pakišo Egipto pasiuntinys, ga- 
lų gale bus tik naudingas. 

— Jūs vis dar nenorite leisti man gydyti jūsų tėvo? 

— Imperatorius nebepagydomas, Aša. Beprasmiška kan- 
kinti jį vaistais, kurie nepagerins jo būklės, o kančias gali tik 
padidinti. 

— Kadangi jis nebejstengia valdyti, imperija liks be valdovo? 

Uri-Iešubas pergalingai nusišypsojo. 

— Karvedžiai netrukus išrinks mane imperatoriumi. 

— Ir mes sudarysime ilgalaikes paliaubas, tiesa? 

— Nejaugi jūs tuo abejojate? 

— Jūs davėte man žodį. 

— Tačiau lieka viena didžiulė kliūtis: imperatoriaus brolis 
Hatušilis. 

— Argi jis dar turi kokią nors įtaką? 

— Kol gyvas, jis stengsis man pakenkti! Pirklių remiamas, jis 
rengs sąmokslus, norėdamas atimti iš manęs išteklius, pirmiau- 
sia man būtinai reikalingus maistą ir ginklus: juk aš privalau 
deramai aprūpinti kariuomenę! 

— Argi negalite jo sučiupti'? 

— Hatušilis — tikras ungurys. Jis moka slėptis ir prasprūsti 
pro pirštus. 

— Apmaudu, - pripažino Aša. — Tačiau yra viena išeitis. 

Uri-Tešubui sužibo akys. 

— Kokia, Aša? 

— Paspęsti jam spąstus. 

— Ir... jūs padėsite man jį sučiupti? 

— Argi ne tokios užduoties turi imtis Egipto pasiuntinys, 
trokštąs įteikti vertingą dovaną naujajam hetitų imperatoriui? 

Pasitelkusi į pagalbą savąją aiškiaregystės dovaną, Nefertarė 
patvirtino Ramzio nuojautą: įniršę hipopotamai, pasirengę 
nuožmioms tarpusavio kautynėms, kurios būtų pražudžiusios 
Egipto flotilę, neatsitiktinai susibūrė kaip tik toje Nilo dalyje. 
Varovai ir Žvejai privertė tuos milžinus susirinkti ten, kur bu- 
vo nurodyta. 

- Šenaras... Tai jis juos pasamdė, - tarė Ramzis. - Jis nieka- 
da neatsisakys savo ketinimo mus sunaikinti, tai vienintelis jo 
gyvenimo tikslas. Nefertare, ar sutinki plaukti toliau į Pietus? 

— Faraonui nedera atsisakyti savo sumanymo. 

Nilas ir Nubijos gamtovaizdžiai buvo tokie kerintys, kad pri- 
vertė pamiršti Šenarą ir jo neapykantą. Laivui sustojus prie 
kranto, Vandens Lelija su Setau pagavo keletą nuostabių kob- 
rų. Juoda vienos iš jų galva buvo išmarginta raudonais dryže- 
liais. Galima buvo spėti, kad pavyks surinkti daug nuodų. 

Setau jautėsi laimingas: viliojantis dailiosios auksaodės nu- 
bės grožis, stiprus palmių vynas ir meilės džiaugsmas šiltomis, 
švelniomis naktimis pavertė jo kelionę geismo švente. 

Kai aušros šviesa atgaivindavo žaliuojančias palmes ir rusvus 
kalvų šlaitus, šimtai paukščių sveikindavo tą prisikėlimą savo 
džiugiomis giesmėmis, o Nefertarė mėgaudavosi atgimstančia 
diena. Kiekvieną rytą, vilkėdama tradicinę baltą suknelę su pet- 
nešėlėmis, ji garbino dangaus, žemės bei tarpinio pasaulio die- 
vus ir dėkojo jiems už Egipto liaudžiai suteiktą gyvybę. 

Tą rytą prie smėlėtos salelės upeiviai pastebėjo pakrantėn 
bangų išmestą prekinį laivą. 

Karališkasis laivas sustojo netoliese. Apleistame laive ne- 
buvo matyti jokių gyvybės ženklų. 

Ramzis, Setau ir pora upeivių šoko į valtį, norėdami iš ar- 
čiau apžiūrėti sudužusį laivą. Nefertarė bandė atkalbėti val- 
dovą, bet Ramzis buvo tikras, kad tai — Šenaro laivas, ir tikėjo- 
si ten rasiąs jo pėdsakų. 

Ant denio - nė gyvos dvasios. 

— Triumas, - mostelėjęs ranka, parodė vienas iš upeivių. — 
"Ten kažkas yra, bet durys uždarytos. 

Setau padedamas, jis suskaldė medinę velkę. 

Keista... Kodėl tas laivas sudužo čia, tokioje upės vietoje, 
kur nebuvo jokio pavojaus? Kodėl įgula taip skubėjo palikti 
laivą, kad net neišgabeno krovinio? 

Upeivis šoko į triumą. 

Kraupus riksmas perskrodė gaivaus ankstyvo ryto tylą. Setau 
atšoko atatupstas. Jis, be kruopelytės baimės stodavęs akis į akį 
su pavojingiausiais ropliais, dabar sustingo it suakmenėjęs. 

Keli krokodilai, įlindę į triumą pro Žiojinčią laivo šone sky- 
lę, pastvėrė upeivį už kojų ir dabar rijo jo kūną, atsiplėšdami 
didžiulius gabalus. Žmogus jau neberėkė. 

Ramzis norėjo pulti nelaimingajam į pagalbą, bet Setau jį 
sulaikė. 

— Tu žūsi... Niekas nebegali jo išgelbėti. 

Dar vieni spąstai, parengti taip pat sumaniai ir žiauriai kaip 
ankstesnieji. Žinodamas, koks narsus jo brolis, Šenaras buvo 
numatęs, kad Ramzis puls padėti nelaimėliui ir pats taps rep- 
tilijų auka. 

"Iramdydamas įniršį, valdovas pasuko atgal, lydimas Setau 
ir antrojo upeivio. Jie nušoko nuo sudužusio laivo ant smėlio 
seklumos. 

Tarp jų ir valties tysojo milžiniškas - daugiau nei aštuonių 
metrų ilgio ir per toną svorio — krokodilas. Jis stebėjo juos, 
įsmeigęs akis ir plačiai pražiojęs nasrus, aiškiai pasirengęs pulti. 

Nors dabar siaubūnas kiūtojo kaip akmuo, nė nekrustelėda- 
mas, jis galėjo judėti nepaprastai greit ir mikliai. Hieroglifų 
raštas turėjo krokodilo ženklą, kuris reiškė žaibišką veiksmą, 
nuo kurio niekas negalėjo apsisaugoti. 

Setau apsižvalgė. Jie buvo apsupti iš visų pusių: iš laivo triu- 
mo atrėpliojo ten tūnoję krokodilai. Pabėgti nebuvo jokios ga- 
limybės. 

Kai kurie krokodilai, iš kurių net sučiauptų nasrų kyšojo 
aštresni už durklą dantys, rodos, šypsojosi iš anksto gardžiuo- 
damiesi tokiu puikiu laimikiu. 

Iš karališkojo laivo nebuvo matyti, kas darosi salelės pakraš- 
ty. Po kurio laiko ten esantieji pradės nerimauti, kodėl maža- 
sis būrelis negrįžta, bet bus jau per vėlu. 

— Aš nenoriu mirti va šitaip, - sumurmėjo Setau. 

Ramzis lėtai ištraukė iš makšties durklą; be kovos jis nepa- 
siduos. Kai pabaisa jį puls, jis slystelės po krokodilo pilvu ir 
pabandys perrėžti jam gerklę. Žinoma, tai bus beviltiška kova, 
o nugalėtojas liks Šenaras, kuriam net neprireiks pasirodyti iš 
savo slėptuvės, iš kurios jis, be abejo, stebi viską, kas dabar 
vyksta prie sudužusio laivo. 

Krokodilas sparčiai nuropojo porą metrų į priekį ir vėl su- 
stingo. Upeivis puolė ant kelių ir užsidengė veidą rankomis. 

— Mes kartu suriksime, puldami tuos bjaurybes, - tarė Ram- 
zis Setau. — Galbūt esantieji laive mus išgirs. Na! Tu - į kairę, 
aš - į dešinę. 

Paskutinė Ramzio mintis buvo skirta Nefertarei, kuri taip 
arti — ir jau taip toli. Paskui jis sukaupė visas jėgas, visą valią ir 
įsmeigė akis į milžinišką krokodilą, ruošdamasis lemtingai dvi- 
kovai. 

Valdovas buvo besurinkąs, kai pastebėjo virpant šakas palei 
upę augančioje spygliuočių giraitėje. Tą pat akimirką nuaidė- 
jo griausmingas trimitavimas, toks šaižus, kad išgąsdino net 
krokodilus. 

Trimitavo didžiulis dramblys. Jis bėgte įbrido į vandenį ir 
beregint atsidūrė salelėje. Straubliu sugriebęs milžinišką kro- 
kodilą už uodegos, dramblys nusviedė jį tiesiai ant kitų baisū- 
nų. Krokodilai grūsdamiesi puolė į vandenį ir dingo iš akių. 

— Tu! Tu, mano ištikimas drauge! - atpažino seną bičiulį 
Ramzis. 

Dramblys, kurio kiekviena iltis svėrė mažiausiai aštuonias- 
dešimt kilogramų, straubliu švelniai suspaudė Egipto valdovo 
liemenį, kilstelėjo Ramzį aukštyn ir pasodino jį sau ant pa- 
kaušio. 

— Kadaise aš išgelbėjau tau gyvybę; šiandien tu gelbsti ma- 
nąją. 

Ramzis su Setau kitados suteikė pagalbą sužeistam dram- 
bliui ir išgydė gilią žaizdą nuo įsmigusios į straublį strėlės. Jau- 
nas dramblys užaugo ir tapo puikiu patinu, o jo nedidelės aku- 
tės Žaižaravo guviu protu ir nuovoka. 

Kai Ramzis paglostė jam kaktą, dramblys vėl sutrimitavo, 
šįkart iš džiaugsmo. 


Žemdirbystės ministras Nedžemas ką tik baigė savo ataskai- 
tą. Kadangi potvynis buvo puikus, aruodai bus pilni, ir abu 
Egiptai, Aukštutinis bei Žemutinis, galės džiaugtis derliaus 
gausa. Iždo raštininkai taip griežtai ir tiksliai tvarko visus iš- 
teklius, kad bus galima netgi palengvinti mokesčių naštą. Su- 
grįŽęs savo sostinėn, Ramzis įsitikins, kad kiekvienas aukštas 
reiklaus Amenio. 

Baigęs darbą, Nedžemas nuskubėjo į rūmų sodą, tikėdama- 
sis rasti ten Kha, žaidžiantį su seseria Meritamon, bet pamatė 
tik grojančią liutnia mergytę. 

— Ar tavo brolis seniai išėjo? 

— Jis nė nebuvo atėjęs. 

— Mudu turėjome susitikti šičia... 

Nedžemas pasuko į biblioteką, kur tuoj po pusryčių buvo 
palikęs mažąjį Kha, užsimaniusį perrašyti „Išmintingus pata- 
rimus“, iškilių mąstytojų parašytus dar piramidžių laikais. 

Paauglys iš tiesų tebebuvo ten. Atsisėdęs raštininko poza, 
jis greitai rašė labai plonu teptuku papiruso lakšte, kurį buvo 
pasidėjęs ant kelių. 

— Tu vis dar čia! Nejaugi nepavargai? 

— Ne, Nedžemai; tos mintys tokios nuostabios, kad jas perra- 
šinėdamas pasijunti atsigavęs, o ranka nepraranda lankstumo. 

— Vis dėlto tau reikėtų pailsėti. 

— Ak ne, ne dabar! Aš dar taip norėčiau pavartyti geometri- 
jos traktatą - žinai, to statybų vadovo, kuris pastatė Sakaroje 
Uno piramidę. 

— Pietūs... 

— Aš nenoriu valgyti, Nedžemai, aš visai neišalkau; na, tu 
neprieštarauji? Sakyk! 

— Gerai jau, gerai, leidžiu tau dar truputį čia pabūti, bet... 

Kha pašoko ir išbučiavo savo šaunųjį mokytoją į abu skruos- 
tus, o paskui vėl atsisėdo raštininko poza ir godžiai įniko skai- 
tyti piramidžių statytojo veikalą. 

Eidamas iš bibliotekos, Nedžemas lingavo galvą. Jį ir vėl 
nustebino bei sužavėjo nepaprasti vyresniojo Ramzio sūnaus 
gabumai. Stebuklingas vaikas tapo nė kiek ne mažiau žadan- 
čiu paaugliu; jei Kha ir toliau taip uoliai semsis išminties, tai 
faraonas tikrai turės savęs vertą įpėdinį. 

— Kaip mūsų Žemdirbystės reikalai, brangusis Nedžemai? 
Viskas gerai? 

Elegantiško, besišypsančio Mebos balsas atitraukė ministrą 
nuo apmąstymų. 

— Kas, žemdirbystė? Ak, taip: viskas gerai, labai gerai. 

— Mudu jau seniai neturėjome progos pasišnekučiuoti... Ar 
nepavakarieniautumėte kartu su manimi? 

— Deja, dėl daugybės reikalų esu priverstas atsisakyti. 

— Gaila, labai gaila... 

— Man taip pat, Meba, bet juk darbas karalystės labui svar- 
besnis už pramogas. 

— Tuo įsitikinę visi faraono tarnai; argi ne tokiu įsitikinimu 
mes vadovaujamės kiekviename žingsnyje? 

— Deja, žmonės tėra žmonės: jie dažnai pamiršta savo pa- 
reigas. 

Meba nekentė to naivaus ir įmantriakalbio darbo jaučio, 
tačiau privalėjo elgtis su juo pagarbiai ir lipšniai, norėdamas 
išgauti reikalingų žinių. 

Diplomato padėtis buvo nepavydėtina: daugybę kartų ne- 
sėkmingai bandęs, jis įsitikino, jog sužinoti užkoduotų Ašos 
laiškų turinio jam niekaip nepavyks, nes Amenis buvo nepa- 
prastai atsargus. 

— Gal pavėžėti jus namo? Turiu naują vežimą, pakinkytą 
dviem labai ramiais arkliais. 

— Ne, man maloniau pasivaikščioti, - niurzgliai atsakė Ne- 
džemas. 

— Ar turėjote progą pasimatyti su Kha? 

Žemdirbystės ministro veidas nušvito. 

— Taip, man tai pavyko. 

— Koks nuostabus berniukas! 

— Daugiau nei nuostabus. Jis turi duomenų tapti puikiu val- 
dovu. 

Meba surimtėjo. 

— Tik toks žmogus kaip jūs, Nedžemai, gali apsaugoti jį nuo 
blogos įtakos ir pikto poveikio. Gabumai, kuriais Kha apdo- 
vanotas, neišvengiamai užtrauks jam kitų žmonių pavydą ir 
įvairių pinklių. 

— Galite būti ramus: Setau ėmėsi priemonių, kurios patiki- 
mai saugo Kha nuo piktos akies. 

— Jūs esate tikras, kad tų priemonių pakaks? 

— Kha turi papiruso stiebo pavidalo amuletą, užtikrinantį 

stiprybę ir klestėjimą. Be to, jis ryši juostelę, kurioje nupiešta 
visa akis. Argi tai nėra puikūs magiški ginklai prieš pavojingą- 
sias jėgas, kad ir iš kur jos sklistų? 

— Taip, jie iš tiesų įspūdingi. 

— Dar daugiau: Kha kasdien kartoja užkeikimus, iškaltus 
Amono šventyklos laboratorijos sienose, - pridūrė Nedže- 
mas. — Patikėkite manimi, tas vaikas gerai apsaugotas. 

— Jūs mane nuraminote. Gal galiu šia proga priminti jums 
savo kvietimą pavakarieniauti? 

— Atvirai kalbant, aš nelabai mėgstu aukštuomenės pramogas. 

— Aš jus puikiai suprantu, mano mielas! Deja, tarnaujant 
diplomatu neįmanoma jų išvengti. 

Nedžemas atsisveikino ir nuėjo. Likęs vienas, Meba būtų mie- 
lai leidęsis šokinėti iš džiaugsmo: Ofiras bus juo patenkintas! 

Kai laivas priplaukė prie Abu Simbelio kranto ir išmetė inka- 
rą, didžiulis dramblys, atėjęs čia dykumos keliu, džiugiai sutri- 
mitavo, sveikindamas atvykėlius. Nuo uolos viršaus jis stebėjo 
ir saugojo Ramzį, kuris susižavėjęs lyg iš naujo atrado į aukso 
gė. Valdovas prisiminė tą dieną, kai jis pirmąkart pamatė šią 
kerinčio grožio vietovę ir kai Vandens Lelija surado deivės 
akmenį, turintį gydomąją galią. 

Gražioji nubė neatsispyrė pagundai liuoktelėti į vandenį: ji 
nuoga paniro į upės vilnis ir mikliai nuplaukė saulės nutvieks- 
to kranto link. Jos pavyzdžiu pasekė daug upeivių, netverian- 
čių džiaugsmu, kad sėkmingai įveikė pirmąją kelionės pusę — 
dabar belieka taip pat sėkmingai sugrįžti namo! 

Visus pavergė įstabus vietovės grožis: lyg pakibęs virš lygu- 
mos stūksojo uolėtas ragas, atstojąs upeiviams gairę, o Nilas, 
išsilenkęs grakščiu lanku, plukdė savo vandenis palei uolą, su- 
skilusią į du kyšulius, tarp kurių vingiavo rusvo smėlio juosta. 

Kai Vandens Lelija juokdamasi kopė į uolos viršūnę, jos kū- 
nas žaižaravo sidabriniais vandens lašeliais. Setau, vilkįs anti- 
lopės kailio palaidinę, prisisunkusią vaistinių tirpalų, neišken- 
tęs nusivijo savo gražuolę. 

— Kokias mintis ir jausmus tau kelia ši vieta? — paklausė 
Ramzis Nefertarės. 

— Aš jaučiu, kad deivė Hatora tikrai yra čia; akmenys pana- 
šūs į Žvaigždes, jie švyti dangaus auksu. 

- Šiaurėje dalis smiltainio uolos sminga stačiu šlaitu žemyn 

ir liečia vandenį; pietuose kalnas prasiskiria, palikdamas vie- 
tos erdviai aikštei. Svarbiausia, kad ją įrėmina du kyšuliai, su- 
darydami lyg neperskiriamą porą. Čia aš pašlovinsiu mūsų mei- 
lę, pastatęs dvi šventyklas, neatskiriamas viena nuo kitos, kaip 
faraonas ir didžioji valdovo sutuoktinė. Tavo atvaizdas bus vi- 
siems laikams iškaltas akmenyje ir žvelgs į saulę, kasdien įkve- 
piančią tau naują gyvybę. 

Nors dvaro etiketas nelabai pritarė tokiam elgesiui, Nefer- 
tarė švelniai apvijo rankomis Ramzio kaklą ir karštai pabučia- 
vo savo mylimąjį. 


Kai iš laivo jau buvo matyti Abu Simbelis, Nubijos vietinin- 
kas pasitrynė akis, pamanęs, kad regi miražą. 

Ant aukšto, stataus upės kranto dešimtys akmentašių triūsė 
statybos aikštelėje, kurios matmenys liudijo, kad čia bus erd- 
vus pastatas. Kai kurie laipiodami mediniais pastoliais jau kir- 
to smiltainio uoloje būsimos šventyklos kontūrus, o kiti tašė ir 
gludino akmens luitus. Krovininiai laivai buvo atgabenę visus 
reikalingus įrankius, ir dešimtininkai, kuriems rūpėjo palaiky- 
ti būtiną drausmę, suskirstė amatininkus nedideliais būreliais 
ir kiekvienam nurodė tikslią užduotį. 

Statybai vadovavo pats Ramzis. Aikštėje prieš būsimą pa- 
statą buvo išdėlioti brėžiniai ir šventyklos maketas; valdovas 
rūpestingai prižiūrėjo, kad jo svajonė būtų tobulai įkūnyta ak- 
menyje, ir vertė taisyti klaidas, prieš tai pasitaręs su architek- 
tu ir skulptorių viršininku. 

Kaip čia pranešus apie savo atvykimą ir nesutrukdžius val- 
dovo? Keblus atvejis... Nubijos vietininkas nutarė verčiau pa- 
laukti, kol Ramzis pats jį pastebės. Juk buvo šnekama, kad 
valdovas esąs sunkaus būdo ir nepakenčiąs, kad jį kas atitrauktų 
nuo darbo. 

Kažkas nuslydo kairiąja aukšto pareigūno pėda - kažkas glot- 
naus ir vėsaus... Nubijos vietininkas pažvelgė Žemyn ir sustin- 
go it suakmenėjęs. 

Tai buvo kokio metro ilgio raudonai juoda gyvatė. Ji nuvin- 
giavo per smėlį ir susirangė ant vietininko pėdos. 

Vos krustelėjus koją, gyvatė kirs. Net riktelėjimas galėjo pa- 
skatinti ją įgelti. 

Per kelis žingsnius nuo apmirusio iš siaubo aukšto valdinin- 
ko stovėjo jauna nuogakrūtė moteris, dėvinti trumpą klubjuos- 
tę, plaikstomą lengvo vėjelio, ne tiek slepiančią, kiek atiden- 
giančią jos grožybes. 

— Gyvatė, - suvapėjo Nubijos vietininkas, pašiurpęs kaip per 
spiginantį šaltį, nors buvo baisiai karšta. 

Vandens Lelija nė nemirktelėjo. 

— Ko gi jūs bijote? 

— Betgi... šita gyvatė... 

— Kalbėkite garsiau, aš jūsų negirdžiu. 

Šliužas lėtai rangėsi aplink blauzdą ir palengva kilo aukš- 
tyn. Vietininkas nebepajėgė išspausti nė žodžio. 

Vandens Lelija priėjo arčiau. 

— Tai jūs perėjote jai skersai kelio? 

Aukštajam pareigūnui pasidarė kone bloga. 

Dailioji nubė stvėrė raudonai juodą gyvatę ir apvyniojo ją 
sau aplink kairiąją ranką. Kodėl tas suglebęs riebuilis bijo gy- 
vatės, iš kurios ji ką tik paėmė nuodus? 

Vietininkas nukūrė tolyn nuo Vandens Lelijos, kol neteko 
kvapo, užkliuvo už akmens ir kiek ilgas išsitiesė ant žemės prie 
pat valdovo. Ramzis smalsiai nužvelgė įspūdingąjį didiką, įsi- 
raususį nosimi į smėlį. 

— Na jau, na! Ar tai —- ne pernelyg pagarbus būdas pasisvei- 
kinti su valdovu? 

— Atleiskite man, Didenybe, bet gyvatė, ji... Aš ką tik išven- 
giau mirties! 

Didikas atsistojo. 

— Ar suėmei Šenarą? 

— Būkite tikras, Didenybe, kad aš negailėjau pastangų! No- 
rint įvykdyti jūsų įsakymą, buvo padaryta viskas, kas įmanoma. 

— Tu neatsakei į mano klausimą. 

— Mums tik laikinai nepavyko; mano kariai skersai ir išilgai 
šukuoja Aukštutinę bei Žemutinę Nubiją. Neramumų kursty- 
tojas nuo mūsų nepaspruks. 

— Kodėl tu taip ilgai neatvykai pas mane? 

— Vietinis saugumas reikalavo, kad... 

— Tavo galva, jis svarbesnis už karališkosios poros saugumą? 

Vietininkas tirštai nuraudo. 

- Žinoma, ne, Jūsų Didenybe! Aš visai ne tai norėjau pasa- 
kyti, ir... 

— Eik paskui mane. 

Aukštasis pareigūnas baiminosi faraono pykčio, bet Ram- 
zis liko ramus. 

Vietininkas nuėjo paskui valdovą į vieną iš didelių palapi- 
nių, pastatytų statybos aikštelės pakraštyje. Setau buvo čia įren- 
gęs ligoninę ir dabar kaip tik baigė tvarstyti vienam akmenta- 
šiui blauzdą, kurią jis įsidrėskė į smiltainio luitą. 

— Setau, tu myli Nubiją? - pasiteiravo Ramzis. 

— Argi reikia dar klausti! 

— Man atrodo, kad tavo žmona taip pat ją įsimylėjusi. 

— Čia ji mane tiesiog sekina; sakytum Nubija teikia Vandens 
Lelijai dvigubai daugiau jėgų, ir meilėje ji darosi nepasotina- 
ma. 

Vietininkas nustėro. Kaip galima tokiu tonu kalbėtis su Dvie- 
jų Žemių valdovu? 

— Tu pažįsti šį aukštą pareigūną, kuris teikėsi pas mus atvykti? 

— Nekenčiu pareigūnų, - atkirto Setau. — Jie pertekę privi- 
legijų, bet jos kada nors juos pribaigs. 

— Ką gi, man tavęs gaila. 

Setau nustebęs žvilgtelėjo į valdovą. 

— Ką tu nori tuo pasakyti? 

— Nubija - erdvus kraštas, ir jį valdyti labai sunku. Ar ne 
taip, vietininke? 

— Taip, taip, Didenybe! 

— Vien tik gražiajai Kušo provincijai reikia tvirtos rankos, o 
ką jau kalbėti apie kitas! Juk tu taip pat manai, vietininke? 

— Žinoma, Didenybe! 

— Kadangi aš labai vertinu tavo nuomonę, tai nutariau pa- 
skirti savo draugą Setau „valdovo sūnumi“ ir patikėti jam Ku- 
šo provincijos valdymą. 

Setau ramiausiai tebetvarkė tepalus ir tvarsliavą, tarsi val- 
dovas būtų ką tik šnekėjęs visai ne apie jį. O vietininkas stūk- 
sojo it statula, kuriai skulptorius pamiršo įkvėpti gyvybę. 

— Didenybe, atsiras daugybė sunkumų; mano santykiai su 
Setau... 

— Bus atviri ir nuoširdūs, esu tuo tikras. Grįžk į Buheno tvir- 
tovę ir paskubėk suimti Šenarą. 

Visiškai priblokštas vietininkas žemai nusilenkė ir dingo. 

Setau sukryžiavo rankas ant krūtinės. 

— Tikiuosi, Didenybe, kad tai - tik pokštas. 

— Šiose apylinkėse knibždėte knibžda gyvačių; judu surink- 
site daug nuodų, Vandens Lelija bus laiminga, ir jūs galėsite 
džiaugtis gyvenimu pasakiškoje vietovėje. Tu man reikalingas, 
mano drauge. Man reikia, kad vadovautum darbams ir prižiū- 
rėtum, kaip kyla abi Abu Simbelio šventyklos. Šios dvi švento- 
vės turės įamžinti karališkosios poros paveikslą. Čia, Nubijos 
širdyje, bus garbinama pagrindinė mūsų civilizacijos paslap- 
tis. Tačiau jei mano sprendimas tau nepatinka, palieku tau lais- 
vę atsisakyti šių pareigų. 

Setau lyg atsikrenkštė, lyg urgztelėjo. 

— Turbūt judu su Vandens Lelija jau seniai susigiedojot... Be 
to, kas gi galėtų pasipriešinti faraono valiai? 


Magiškomis apeigomis valdovas perkėlė pietinių priešų sie- 
las į šiaurę, šiaurinių - į pietus, vakarinių priešininkų sielas - į 
rytus, o rytinių - į vakarus. Šitaip sukeitus keturias pasaulio 
šalis, Abu Simbelio vietovė atsidūrė už įprasto pasaulio ribų ir 

turėjo būti apsaugota nuo Žmonių sielose siaučiančių audrų, o 
jėgos laukas, karalienės sukurtas aplink būsimuosius pastatus, 
apsaugos juos nuo pasikėsinimų iš išorės. 

Koplytėlėje, pastatytoje priešais didžiosios šventovės fasa- 
dą, Ramzis atnašavo deivei Maat meilę, jungiančią jį su Ne- 
fertare, ir susiejo karališkosios poros vienybę su šviesa. Valdo- 
vo ir jo didžiosios sutuoktinės santuoka, nuolat garbinama Abu 
Simbelyje, kaups dieviškąją energiją, amžiną šaltinį, maitinantį 
ir palaikantį Egipto liaudį. 

Valdovo ir karalienės šventyklos augo Ramzio ir Nefertarės 
akivaizdoje. Amatininkai prasiskverbė į pačias uolos gelmes, 
iškirsdami ten naosą. Smiltainyje išskobta šventovė bus tris- 
dešimt trijų metrų aukščio, trisdešimt aštuonių metrų pločio 
ir šešiasdešimt trijų metrų gylio. 

Kai Ramzio ir Nefertarės vardai buvo pirmąkart iškalti Abu 
Simbelio akmenyje, Ramzis įsakė ruoštis išplaukti. 

— Tu grįžti į Pi-Ramzį? - paklausė Setau. 

— Dar ne. Aš ketinu parinkti Nubijoje daug kitų vietų ir pa- 
statyti ten šventoves. Dievai ir deivės apsigyvens šioje ugnies 
šalyje, o tu vadovausi mūsų statytojams. Pagrindinis šviesulys 
tebus Abu Simbelis, apsuptas kilnios šventyklų kariaunos, pa- 
dėsiančios stiprinti taiką. Šiam sumanymui įgyvendinti prireiks 
daugybės metų, bet mes įveiksime laiką. 


Sujaudinta ligi širdies gelmių ir susikaupusi, Vandens Lelija 
žiūrėjo, kaip tolsta valdovo laivas. Nuo uolos viršaus ji gėrėjosi 
Ramziu ir Nefertare, stovinčiais baltaburio laivo pirmagalyje, 
skrodžiančiame Nilo vandenį, mėlyną kaip Nubijos dangus. 

Šiandien Vandens Lelija jau galėjo išreikšti žodžiais tai, ką 
seniai nujautė: Ramzis tapo didžiu faraonu todėl, kad mylėjo 
Nefertarę ir sugebėjo pelnyti jos meilę. 

Nefertarė, Abu Simbelio valdovė, atvėrė dangaus ir žemės 
kelius. 

Šenaras niršo. 

Niekas nesiklostė taip, kaip jis buvo numatęs. Žlugus ban- 
dymams nužudyti Ramzį ir padaryti nepataisomą žalą jo floti- 
lei, Šenaras buvo priverstas sprukti tolyn į pietus. 

Jo sėbrai viename kaimelyje pavogė valtį. Kaimelio gyven- 
tojams šovė į galvą tuo pasiskųsti, ir Šenarą ėmė vytis Nubijos 
vietininko kariai. Jei ne faraono brolio ir upeivių miklumas, 
tvarkos sergėtojai tikrai būtų jį sučiupę. Atsargumo dėlei teko 
palikti valtį ir leistis į dykumą, tikintis sumėtyti pėdas. Samdy- 
tas kareivis iš Kretos, dešinioji Šenaro ranka, nepaliovė plūs- 
tis ir koneveikti svilinantį karštį ir nuolatinius gyvačių, liūtų ir 
kitų plėšrūnų keliamus pavojus. 

Bet Šenaras atkakliai skverbėsi per dykumą. Jis norėjo pa- 
siekti Iremo kraštą ir ten sukurstyti gentis, galinčias užpulti 
Abu Simbelį ir sugriauti statybas. Kai Nubijoje įsiviešpataus 
sumaištis, faraonas neteks autoriteto, o tada valdovo priešai 
susivienys, siekdami jo pražūties. 

Šenaro vadovaujamas būrelis atsidūrė netoli tos vietovės, 
kur buvo plaunamas auksas. Čia buvo draudžiamoji zona; joje 
riuomenės. Kaip tik šitą vietovę turėjo užgrobti Senaro su- 
kurstyti maištininkai, kad brangiojo metalo tiekimas į Egiptą 
nutrūktų. 

Nuo kopos viršūnės Šenaras matė, kaip darbininkai nubiai 
plauna rūdą, norėdami ją atskirti nuo žemės ir uolienos prie- 
maišų. Tačiau tai buvo ne taip lengva net susmulkinus ir su- 
grūdus auksingojo mineralo gabalus. Vidury dykumos iškasto 

šulinio vanduo buvo semiamas ir pilamas į didelį kubilą, iš kur 
jis tekėjo rūda nubertu nuolydžiu. Toji nuožulnuma baigėsi 
baseinu, į kurį subėgdavo vanduo su priemaišomis. Auksui at- 
skirti nuo priemaišų pakakdavo ir nedidelės, nestiprios sro- 
vės; tačiau norint, kad jis būtų visai švarus, darbą tekdavo kar- 
toti keletą kartų. 

Egipto karių buvo daug, ir jie buvo gerai ginkluoti. Papras- 
tam smogikų būriui nebuvo ko nė galvoti su jais susidoroti. 
Vadinasi, Šenarui reikės sukurstyti stambų maištą, apimsiantį 
šimtus karių, kilusių iš įvairių Nubijos genčių. 

Kaip tik Iremo krašte Šenaras savo vadovo nubio patarimu 
susitiko su vienu genties vadu — aukštaūgiu juodaodžiu, kurio 
kūną vagojo daugybė randų. Vadas priėmė jį erdvioje trobelėje 
pačiame savo kaimo viduryje, tačiau kalbėjosi su juo labai šaltai. 

— Tu juk egiptietis. 

— Taip, egiptietis, bet nekenčiu Ramzio. 

— O aš nekenčiu visų faraonų, kurie engia mano kraštą. Kas 
tave čia atsiuntė? 

— Galingi Ramzio priešai, gyvenantys į šiaurę nuo Egipto. 
Jei mes jiems padėsime, jie nugalės faraoną ir grąžins tau tavo 
žemę. 

— Jei mes sukilsime, faraono kareiviai mus išžudys. 

— Tavo genties karių nepakaks, aš su tuo sutinku; todėl būti- 
na sudaryti sąjungą su kitomis gentimis. 

— Sąjungą sudaryti sunku, labai sunku... Reikia susitikinėti 
su vadais ir derėtis, postringauti, aiškintis — ilgai, labai ilgai, 
mėnesių mėnesius. 

Iš visų dorybių Šenarui labiausiai trūko kantrybės; bet jis 
užgniaužė pyktį ir širdyje prisiekė būsiąs atkaklus, kad ir kiek 
laiko pareikalautų tos nelemtos derybos. 

— Ar padėsi man? - paklausė jis genties vadą. 

— Aš turiu likti čia, savo kaime; 0 norint tartis su kitais va- 
dais, reikėtų vykti į kitą kaimą, tik jis toli nuo mūsų. 

Samdytasis kretietis padavė Šenarui plokštelę sidabro. 

— Turėdamas šį lobį, - tarė egiptietis, - tu galėsi išmaitinti 
savo gentį daugelį mėnesių. Aš dosniai moku man padedan- 
tiesiems. 

Nubis neapsakomai nudžiugo. 

— Jei aš susitarsiu su vadais, tu man atiduosi šį turtą? 

— Šį ir dar daugiau - jei tau pavyks sudaryti sąjungą. 

— Bet tai vis tiek užtruks ilgai, labai ilgai... 

— Pradėkime rytoj pat. 


Sugrįžusi į Pi-Ramzį, gražioji Izetė dažnai prisimindavo 
nendrinę trobelę, kurioje ji susitikinėdavo su Ramziu, kol jis 
dar nepažinojo Nefertarės. Vienu metu Izetė tikėjosi ištekė- 
ti už vyriškio, kurį mylėjo ligi šiolei, tačiau kaip varžytis dėl 
jo su ta nuostabia moterimi, pelnytai tapusia didžiąja valdo- 
vo sutuoktine? 

Kartais, kai meilė imdavo skausmu deginti jos sielą, gražioji 
Izetė nebesidažydavo, vilkėdavo senas sukneles, pamiršdavo 
pasikvėpinti... Bet švelnumas, kurį ji jautė Kha ir Merenpta- 
hui, dviem Ramzio pradėtiems jos įsčiose sūnums, ir Merita- 
mon, valdovo ir Nefertarės dukrai, padėdavo Izetei išsivaduo- 
ti iš nevilties, ir ji imdavo galvoti apie trijų vaikų ateitį: Me- 
renptahas - toks gražus, tvirtas ir jau protingas berniukas; Me- 
ritamon — daili, svajinga mergytė, puiki muzikantė, o Kha - 
būsimasis išminčius ir mokslininkas. Į tuos vaikus Izetė buvo 
sudėjusi visas savo viltis; jie buvo jos ateitis. 

Rūmininkas atnešė Izetei keturių eilių vėrinį iš ametistų ir 
karneolių, sidabrinius auskarus ir spalvingą suknelę, siuvinėtą 
aukso siūlais. Jam iš paskos ėjo Ramzio sesuo Dolantė. 

— Jūs atrodote pavargusi, Izete. 

— Niekai, tai tik trumpalaikis nuovargis. Betgi... kam skirti 
tie stebuklai? 

— Ar priimsite iš manęs šias kuklias dovanas? 

— Jūs mane labai sujaudinote, aš net nežinau, kaip jums ir 
dėkoti. 

Aukšta, stambi tamsiaplaukė, įkvepianti pasitikėjimą ir glo- 
bėjiškai besielgianti su Izete, buvo nutarusi pereiti į puolimą, 
tad ilgai nelaukusi jį ir pradėjo: 

— Jūsų gyvenimas — sunki našta, argi ne taip, mieloji Izete? 

— Ne, visai ne, kadangi man teko laimė auginti didžiojo Ram- 
zio vaikus. 

— Kodėl jūs turėtumėte tenkintis tokiu kukliu likimu? 

— Aš myliu valdovą, myliu jo vaikus: argi dievai galėjo su- 
teikti man didesnę laimę? 

— Dievai... dievai — tik apgaulė, Izete! 

— Ką jūs kalbate! 

— Tėra vienintelis Dievas: tas, kurį garbino Echnatonas, tas, 
kuriam meldžiasi Mozė su hebrajais. Jį, tik Jį mes privalome 
priimti savo sielon. 

— Elkitės kaip tinkama, Dolante; ženkite tuo keliu, jei nori- 
te, bet tai - ne mano kelias. 

Ramzio sesuo suprato, kad jai nepavyks įpiršti gražiajai Ize- 
tei naujo tikėjimo: tam ji per daug lengvabūdė ir per daug baikš- 
ti. Tačiau buvo kitas būdas panaudoti Izetę savo tikslams, ir 
tas būdas žadėjo Dolantei sėkmę. 

— Tai, kad jums skirtas tik antrosios žmonos vaidmuo, man 
atrodo labai neteisinga. 

— Aš taip nemanau, Dolante. Netertarė gražesnė ir protin- 
gesnė už mane; jokia moteris neįstengtų jai prilygti. 

— Netiesa. Be to, ji turi šlykštų trūkumą. 

— Kokį gi?! 

— Nefertarė nemyli Ramzio. 

— Kaip jūs drįstate manyti... 

— Aš ne manau - aš žinau. Juk jums ne paslaptis, kad labiau- 
siai mėgstu leisti laiką klausydamasi dvariškių šnekų ir išpa- 
žinčių. Todėl ir galiu jums tvirtinti, kad Nefertarė - apsimetė- 
lė ir intrigantė. Kas ji buvo iki susitikimo su Ramziu? Niekam 
nežinoma, neturinti ateities žyniukė, vidutiniška muzikantė, 
kurios vienintelė paskirtis būtų buvusi tarnauti šventykloje die- 

vams... Ir staiga ji krito į akį Ramziui! Juk tai buvo stebuklų 
stebuklas, ir tas sukrėtimas pavertė drovią merginą nepasoti- 
nama karjeriste. 

— Atleiskite, Dolante, bet aš negaliu tuo patikėti. 

— O arjūs žinote tikrąją karališkosios poros kelionės į Nubi- 
ją priežastį? Nefertarė pareikalavo, kad jos garbei būtų pasta- 
tyta didžiulė šventykla, įamžinsianti jos vardą! Ramzis nusi- 
leido jos norui ir pradėjo dievaižin kiek kainuosiančias ir dau- 
gybę metų truksiančias statybas. Akivaizdžiai išryškėjo garbėt- 
roškos Nefertarės kėslai: užimti faraono vietą ir pačiai valdyti 
šalį. Norint užkirsti kelią tai beprotybei, tiks bet koks būdas. 

— Nejaugi jūs drįstate manyti, kad... 

— Kartoju: tiks bet koks būdas. Tik vienas žmogus gali išgel- 
bėti Ramzį: jūs, Izete. 

Jaunoji moteris buvo sukrėsta. Žinoma, ji nepasitikėjo Do- 
lante, bet argi Ramzio sesuo nepateikė keliančių nerimą ar- 
gumentų? Nors... jak Nefertarė atrodė esanti nuoširdi... Ta- 
čiau ne veltui gi sakoma, kad valdžia gimdo nepasotinamą gar- 
bės troškimą! Ir staiga Izetės susikurtas mylinčios, ištikimos, 
Ramzį garbinančios Nefertarės paveikslas subyrėjo į šipulius. 
Suvilioti Dviejų Žemių valdovą - apie puikesnį tikslą toji in- 
trigantė nebūtų galėjusi nė svajoti! 

— Ką jūs man patartumėte, Dolante? 

— Ramzis buvo apgautas. Jam reikėjo vesti jus. Jūs esate jo 
vyresniojo sūnaus motina, o dvaras jau pripažįsta Kha farao- 
no įpėdiniu. Jeigu jūs mylite valdovą, Izete, jeigu jūs mylite 
Egiptą ir linkite jam laimės, atsikratykite Nefertarės. 

Gražioji Izetė užsimerkė. 

— Dolante, tai neįmanoma. 

— Aš jums padėsiu. 

— Nusikaltimas — siaubingas poelgis, sunaikinąs protą, sielą 
ir vardą... Tas, kuris pasikėsina į didžiąją valdovo sutuoktinę, 
pražudo save amžinybėje. 

— O kas gi apie tai sužinos? Kai jūs pasiryšite smogti, reikės 
veikti paslapčia ir nepalikti jokių pėdsakų. 

— Ar to nori jūsų dievas, Dolante? 

— Nefertarė — nedora moteris, bjaurojanti Ramzio širdį. Jos 
skatinamas, jis gali pridaryti rimtų klaidų. Mudviejų pareiga - 
susivienyti, kad neleistume jai kenkti valdovui. Kaip tik tokiu 
būdu mes įrodysime jam savo ištikimybę. 

— Man reikia pagalvoti. 

— Savaime aišku. Aš jus labai gerbiu, Izete, ir Žinau, kad jūs 
apsispręsite teisingai. Kad ir ką nutartumėte, aš vis tiek jus 
mylėsiu. 

Gražioji Izetė šyptelėjo taip gailiai, kad prieš išeidama Do- 
lantė išbučiavo ją į abu skruostus. 

Antrajai Ramzio žmonai trūko oro; netvirtais žingsniais ji 
priėjo prie lango, išeinančio į vieną iš rūmų sodų, ir atsuko 
veidą į saulę, gaudydama jos šiltus spindulius, bet ir jie neiš- 
sklaidė Izetės sąmyšio. 

Iš jos sielos išsiveržė malda, skirta danguje slypinčioms jė- 
goms - toms jėgoms, kurios lėmė žmonių likimą, jų gyvenimo 
trukmę ir mirties valandą. Ar ji turi teisę veikti už jas? Ar ji 
turi teisę nutraukti Nefertarės gyvybės siūlą, nes didžioji val- 
dovo sutuoktinė esą kenkia Ramziui? 

Varžovė! Pirmąkart gyvenime gražioji Izetė galvojo apie Ne- 
fertarę kaip apie savo varžovę. Nebyli jųdviejų sutartis nutrū- 
ko, ir į paviršių visu smarkumu plūstelėjo tiek metų slėptas 
priešiškumas. Izetė buvo dviejų Ramzio sūnų motina, pirmoji 
moteris, kurią jis mylėjo, toji, kuri turėjo sėdėti šalia jo soste ir 
kartu valdyti karalystę. Dolantė atskleidė jai tiesą, kurią Izetė 
ligi šiol bandė užgniaužti savo širdyje. 

Pašalinus Nefertarę, Ramzis pagaliau suvoks, kad ta meilė 
buvo tik trumpalaikis reiškinys. Išvaduotas iš tos klastingos 
kerėtojos apžavų, jis grįš pas gražiąją Izetę, pas savo jaunystės 
aistrą, pas tą, kurios niekada nenustojo mylėjęs. 

Nors niūrusis Ofiras jautė hebrajams didelę panieką, jis pui- 
kiai suprato, kad plytų dirbėjų kvartalas teikia jam patikimą 
prieglobstį. Tiesa, jis turi dažnai kraustytis iš vienos buveinės į 
kitą, norėdamas jaustis visiškai saugus. Išgirdęs keletą gudriai 
paskleistų melagingų liudijimų, Seramana pagaliau patikėjo, 
kad Libijos magas išvyko iš Egipto, ir ryžosi nutraukti nuo- 
dugnias burtininko paieškas. Gatvėmis vaikštinėjo tik įprasti 
patruliai, įpareigoti neleisti jokių neramumų naktį. 

Tačiau kerėtojas neskubėjo džiūgauti. Padėtis nesikeitė jau 
daug mėnesių; penkioliktaisiais Ramzio, kuriam suėjo tris- 
dešimt septyneri, valdymo metais Egipto karalystė įžūliai kles- 
tėjo. 

Naujienos, gaunamos iš Hetitų imperijos, buvo keistos ir 
menkai teguodė. Žinoma, Uri-Tešubas vis dar šaukė į perga- 
lingą karą prieš Egiptą, bet nesurengė nė vieno puolimo. Dar 
daugiau: apsaugos zoną, kurią sudarė Pietų Sirija ir Kanaa- 
nas, buvo užėmusi mūšiuose užgrūdinta Egipto kariuomenė, 
pajėgi atlaikyti stambaus masto puolimą. Kodėl gi ūmusis Uri- 
Tešubas taip delsė? Pernelyg trumpuose pranešimuose, kuriuos 
Ofirui perduodavo beduinai, nebuvo jokių paaiškinimų. 

Pietuose Šenarui niekaip nesisekė sukurstyti nubių genčių 
maišto. Vadai vis tarėsi, vis derėjosi; toms deryboms nebuvo 
matyti nei galo, nei krašto, o konkrečių rezultatų vis nebuvo. 

Dvare Dolantė stengėsi palaikyti draugiškus santykius su 
gražiąja Izete, kad paskatintų ją veikti; bet antroji valdovo žmo- 
na atrodė nepajėgianti apsispręsti. Iš Mebos, taip ir nesuge- 

bėjusio sužinoti, ką gi Aša slaptaraščiu pranešinėja Ameniui 
savo laiškuose, suvis nebuvo jokios naudos; tiesa, jis gavo tiks- 
lių Žinių apie magiškąją Kha apsaugą, bet vyresnysis Ramzio 
sūnus taip uoliai mokėsi ir gyveno taip pavyzdingai, jog Ofiras 
nerado jokios kliauties, kuri suteiktų jam progą paleisti į dar- 
bą kerus. 

Ramzis grįžo savo sostinėn po ilgos kelionės, pastatydinęs 
daugybę šventyklų. Nefertarė švytėjo laime. Nors grėsė karas, 
karališkoji pora buvo nepaprastai mylima; visi buvo įsitikinę, 
kad ji atneš kraštui ilgalaikį klestėjimą ir įstengs jį apginti nuo 
bet kokio priešų puolimo. 

Apsvarstęs esamą padėtį, Ofiras visai paniuro. Metai bėgo, 
o viltys parblokšti Ramzį geso. Jis, prityręs šnipas, niekada ne- 
abejojęs sėkmingai atliksiąs savo užduotį, dabar ėmė nerimauti 
dėl jos baigties. Nedaug trūko, kad jis visai nusimintų ir nu- 
leistų rankas. 

Ofiras sėdėjo tamsoje skendinčio priimamojo gilumoje, kai 
pas jį atėjo kažkoks vyriškis. 

— Norėčiau su jumis pasikalbėti. 

— Moze... 

— Jūs užsiėmęs? 

— Ne, apmaąstinėjau šį bei tą. 

— Ramzis pagaliau sugrįžo, o aš turėjau kantrybės jo sulauk- 
ti, kaip jūs man buvote pataręs. 

Tvirtas Mozės balsas suteikė Ofirui jėgų ir pasitikėjimo. Gal 
hebrajas pagaliau ryžosi veikti? 

— Aš sušaukiau seniūnų tarybą, - tęsė pranašas, - ir jie nu- 
sprendė įgalioti mane kalbėtis jų vardu su faraonu. 

— Vadinasi, jūs dar neatsisakėte ketinimo išvykti iš Egipto? 

— Hebrajų tauta išvyks iš Egipto, nes tokia Jahvės valia. Ar 
jūs įvykdėte savo įsipareigojimus? 

— Mūsų bičiuliai beduinai pristatė ginklų; jie sukrauti rū- 
siuose. 

— Mes nesigriebsime smurto, bet pageidautina turėti gyny- 
bos priemonių, jei kartais būtume persekiojami. 

— Jus persekios, Moze, jus tikrai persekios! Ramzis nesi- 
taikstys su visos tautos sukilimu. 

— Mes nenorime sukilti. Mes norime tik palikti šią šalį ir 
pasiekti mums pažadėtą žemę. 

Širdyje Ofiras džiūgavo. Pagaliau jis iš tiesų sulaukė progos 
pasidžiaugti! Sukėlęs neramumus, Mozė sudarys palankias ap- 
linkybes įsiveržti Uri-Tešubui. 


Ilgi žynės Putuhepos plaukai buvo susukti ant pakaušio, su- 
smeigti ir pridengti kepuraite. Ji gulėjo kaip negyva akmeni- 
niame guolyje Jazilikajos šventykloje veidu į frizą, kur buvo 
pavaizduota dvylika dievų. 

Putuhepa išgėrė pavojingo gėrimo, trims dienoms ir trims 
naktims nugramzdinsiančio ją į gilų miegą. Tai buvo patikimiau- 
sias būdas užmegzti ryšį su lemties galiomis ir sužinoti jų valią. 

Norint ryžtis žingsniui, nuo kurio turėjo priklausyti ir Hatu- 
šilio, ir jos pačios likimas, paprastų būrėjų pranašysčių, vis dar 
nepalankių Uri-Tešubui, tikrai nepakako; todėl Putuhepa nu- 
sprendė pasinaudoti veiklia, bet pavojinga priemone. 

Žinoma, visas pirklių luomas ir nemenka kariuomenės da- 
lis — ypač po to, kai armijos viduje buvo atitinkamai padirbėta — 
stojo Hatušilio pusėn, bet ar jiedu su Putuhepa neapsigauna 
dėl savo ateities? Sutviskus Egipto pasiuntinio Ašos auksui, 
daugelis vyresniųjų karininkų pasisakė už šalies vidaus bei pa- 
sienio gynybos stiprinimą ir nepritarė ketinimui pulti Egiptą. 
Bet ar jie nepakeis savo nuomonės, jei Uri-Tešubui atsivers 
akys ir jis atskleis rezgamą prieš jį sąmokslą? 

Varžybos su Uri-Tešubu dėl valdžios anksčiau ar vėliau baig- 
sis pilietiniu karu; o kas gali pasakyti, kuo baigsis pilietinis 
karas? Todėl Hatušilis, nors ir remiamas daugelio šalininkų, 
vis dar dvejojo ir nesiryžo leistis į pragaištingą avantiūrą, per 
kurią žūtų tūkstančiai hetitų. 

Kaip tik dėl to Putuhepa panoro pasikliauti pranašingu sap- 
nu, kuris turėjo ją aplankyti tik per tam tikrą priverstinio mie- 
go tarpsnį. 

Kartais žmogus išvis nebepabusdavo iš tokio miego, o kar- 
tais netekdavo proto; tad Hatušilis priešinosi žmonos norui, 
nors ji primygtinai prašė leisti jai išbandyti tą priemonę. Putu- 
hepa niekaip neatlyžo ir tol nedavė Hatušiliui ramybės, kol jis 
pagaliau sutiko. 

Ir štai ji išgulėjo nė nekrustelėdama ir vos kvėpuodama jau 
tris dienas ir tris naktis. Pasak būrimo knygų, dabar ji turėjo 
atverti akis ir atskleisti tai, ką jai pranešusios lemties galios. 

Hatušilis nervingai sugniaužė savo vilnonio apsiausto skver- 
nus. 

Miegui skirtas laikas baigėsi. 

— Putuhepa... Būk gera, pabusk! 

Ji krūptelėjo. Ne, jis suklydo... Ji nesujudėjo. Nagi, taip, ji 
tikrai krūptelėjo! Putuhepa atmerkė akis ir įsmeigė žvilgsnį į 
uolą, kurioje buvo iškalti dvylikos dievų atvaizdai. 

Tada iš jos lūpų pasigirdo balsas, kurio Hatušilis neatpaži- 
no: ji kalbėjo lėtai ir žemu balsu. 

— Aš regėjau Audros dievą ir deivę Ištarę... Ir jis, ir ji man 
pasakė: „Aš palaikau tavo vyrą, ir visa šalis stos jo pusėn, 0 jo 
priešas bus panašus į kiaulę savo guolyje“. 


Švelni ranka — tokia švelni, kad jis nejučia prisiminė me- 
daus skonį ir pavasario rasą; glamonės - tokios audringos, kad 
kėlė jam vis naujų pojūčių ir teikė begalinį malonumą, užlie- 
jantį jo kūną ir sielą. Penktoji Ašos meilužė hetitė buvo tokia 
pat puiki kaip ir ankstesniosios, bet jis jau ėmė ilgėtis Egipto 
gražuolių, Nilo krantų ir palmių giraičių. 

Slegiančioje ir nuobodžioje hetitų sostinės aplinkoje meilė 
buvo vienintelė pramoga. Tiesa, prie to būdo prasiblaškyti rei- 
kėjo pridėti dažnus pokalbius su svarbiausiais pirklių luomo 

atstovais ir keliais santūriais aukšto rango kariškiais, bet apie 
tuos susitikimus niekas nežinojo. Oficiali Ašos veikla buvo il- 
gos derybos su Uri-Iešubu, naujuoju Hetitų imperijos šeimi- 
ninku, perėmusiu valdžią iš Muvatalio, kurio agonija atrodė 
niekad nesibaigsianti; bet senojo imperatoriaus jėgos pamažu 
seko. Egiptietis turėjo ir neoficialią užduotį: susekti Hatušilį, 
rasti jo slėptuvę ir išduoti Muvatalio brolį Uri-Tešubui. Kai 
imperatoriaus sūnus grįždavo iš nuolatinėje kovinėje pareng- 
tyje laikomų kovos vežimų, raitelių ir pėstininkų pratybų, Aša 
kaskart pateikdavo jam smulkią savo veiklos ataskaitą. 

"Tris kartus Uri-Iešubo kareiviai vos nesučiupo Hatušilio, bet 
paskutinę akimirką kuris nors iš slaptųjų sąjungininkų vis spė- 
davo pranešti jam apie gresiantį pavojų. 

Kai šį kartą Uri-Iešubas įėjo į Ašos kambarį, diplomatas su 
savo meiluže jau buvo pasisotinę meilės žaidimais. 

Karvedys įsmeigė į egiptietį aštrų žvilgsnį. 

— Turiu gerų naujienų, - tarė Aša, trindamasis rankas kva- 
piuoju aliejumi. 

— Aš irgi, - pergalingai pareiškė Uri-Iešubas. - Muvatalis, 
mano tėvas, pagaliau mirė, ir dabar aš esu vienintelis Hetitų 
imperijos šeimininkas! 

— Sveikinu... Tačiau yra dar Hatušilis. 

— Nors mano imperija plati, jam nebepavyks ištrūkti. Jūs 
minėjote kažkokias geras naujienas? 

— Jos susijusios kaip tik su Hatušiliu. Patikimas žmogus man 
pranešė, kur yra Muvatalio brolis. Bet... 

— Kas „bet“, Aša? 

— Ar pažadate, kad po to, kai Hatušilis bus suimtas, mes 
pasirašysime taiką? 

— Jūs teisingai pasirinkote, bičiuli; būkite tikras: Egipto lū- 
kesčiai nebus apvilti. Kur slepiasi tas išdavikas? 

— Jazilikajos šventovėje. 

Uri-Iešubas stojo pats vadovauti mažam - vos dešimties vy- 
rų — būreliui, nes nenorėjo patraukti galimų šventyklos sargy- 
binių dėmesio. Stambesnės pajėgos sukeltų jiems įtarimą, ir 
Hatušilis spėtų pabėgti. 

Vadinasi, Putuhepos vadovaujami žyniai suteikė prieglobstį 
velionio imperatoriaus broliui; ką gi, Uri-Tešubas skirs jiems 
pelnytą bausmę. 

Hatušilis pasielgė labai neapdairiai ir neatsargiai, pasirin- 
kęs lengvai prieinamą būstinę prie pat sostinės; šįkart jis ne- 
bepaspruks. Uri-Iešubas dar dvejojo, kaip pasielgti su Hatuši- 
liu: iškart užmušti ar atiduoti jį teismui (aišku, žinančiam, koks 
turi būti nuosprendis). Vis dėlto, nelinkęs į net gerai pareng- 
tas teismines procedūras, jis pasirinko pirmąją išeitį. Atsižvelg- 
damas į savo padėtį, jis, deja, turės atsisakyti malonumo savo 
ranka perrėžti Hatušiliui gerklę: teks patikėti tą darbelį ku- 
riam nors iš vyrukų. O grįžęs į Hatušą, Uri-Tešubas surengs 
iškilmingas Muvatalio laidotuves; tada jis, mylimas velionio 
imperatoriaus sūnus, iš tiesų taps jo neginčytinu įpėdiniu. 

Hetitų kariuomenė pasiryžusi kautis. Turėdamas ją, jis uŽ- 
grobs Pietų Siriją, sujungs savo ir beduinų pajėgas, užims Ka- 
naaną, pereis Egipto sieną ir susirems su Ramziu, padariusiu 
lemtingą klaidą: patikėjusiu taika, kurią jam žadėjo jo pasiun- 
tinys Aša. 

Jis, Uri-Iešubas — Hetitų imperijos valdovas! Jo svajonė ta- 
po tikrove, o juk jam net neprireikė tos Hatušilio sudarytos ir 
taip brangiai kainavusios sąjungininkų paramos. Uri-Iešubas 
jautėsi esąs pakankamai stiprus, kad galėtų užkariauti Asiriją, 
Egiptą, Nubiją ir visą Aziją; jo šlovė užtemdys kitų hetitų im- 
peratorių šlovę. 

Būrelis prisiartino prie šventosios Jazilikajos uolos, kurioje 
buvo įrengtos kelios koplyčios. Buvo sakoma, kad čia gyvena 
aukščiausia dieviškoji pora: Audros dievas su savo žmona. O 
juk antroji naujojo imperatoriaus vardo dalis buvo kaip tik šio 

grėsmingo, visiems keliančio baimę dievo vardas! Taip, jis, Uri- 
Tešubas, pats buvo dieviškoji Audra, ir jo rūstybė it žaibas kris 
ant priešų galvų. 

Ant šventovės slenksčio stovėjo vyras, moteris ir vaikas. 

Na, taip - tai Hatušilis, jo žmona Putuhepa ir jųdviejų duk- 
relė. Berods jai aštuoneri. Tie nevispročiai pasiduoda, tikėda- 
miesi, kad Uri-Iešubas jų pasigailės! 

Jis įsakė savo raiteliams sustoti ir ėmė gardžiuotis pergale. 
Aša iš tiesų suteikė jam progą atsikratyti paskutinių priešinin- 
kų. Kai ta prakeikta šeimynėlė bus išžudyta, jis įsakys pasmaugti 
Egipto pasiuntinį - juk Aša jam nebereikalingas. Tik pamany- 
kit: tas naivuolis patikėjo, kad jis, Uri-Tešubas, trokšta taikos! 
Kiek metų prabėgo kantriai laukiant, įveikiant įvairiausius iš- 
bandymus, ir štai - pagaliau! - jis įkopė į absoliučios valdžios 
viršūnę... 

— Užmuškite juos, - įsakė Uri-Tešubas savo kareiviams. 

Kai jie įtempė lankus, Uri-Iešubas pajuto neapsakomą ma- 
lonumą. Klastingasis Hatušilis ir pasipūtėlė Putuhepa - per- 
verti strėlių, jų lavonai pleška ant laužo... Koks reginys galėtų 
būti mielesnis akiai ir širdžiai? 

Bet strėlės nenuskriejo ramiai stovinčios trijulės link. 

— Užmuškite juos! —- susierzinęs pakartojo Uri-Iešubas. 

Lankai su uždėtomis ant templių strėlėmis atsigręžė į jį. 

Išdavystė!.. Jį išdavė - jį, naująjį imperatorių! Štai kodėl Ha- 
tušilis, jo žmona ir duktė buvo tokie ramūs. 

Muvatalio brolis žengtelėjo į priekį. 

— Tu - mūsų belaisvis, Uri-Iešubai. Pasiduok. Tu būsi tei- 
siamas. 

Tužmingai riktelėjęs, Uri-Iešubas pastatė piestu savo žirgą; 
to nesitikėję lankininkai sutriko ir atsitraukė. Prityręs karys, 
matęs kautynėse šilto ir šalto, velionio imperatoriaus sūnus 
prasiveržė pro Hatušilio kareivių žiedą ir nurūko sostinės link. 

Strėlės švilpė Uri-Tešubui pro ausis, bet nė viena jo nekliudė. 

Uri-Tešubas įjojo į miestą pro Liūtų vartus ir nušuoliavo iki 
rūmų pašėlusiai ragindamas žirgą, kol šis krito negyvas pačio- 
je akropolio viršūnėje, iš kur Hetitų imperijos valdovas mėg- 
davo grožėtis savo sostine. 

Atbėgo asmens sargybos viršininkas. 

— Kas atsitiko, Didenybe? 

— Kur egiptietis? 

— Savo kambaryje. 

Šįkart Aša nesimėgavo meilės malonumais su šviesiaplauke 
gražuole hetite. Jis buvo vienas, įsisupęs į storą apsiaustą, sle- 
piantį prisegtą prie šono durklą. 

Uri-Iešubas netramdė pykčio: 

— Pasala... Tai buvo pasala! Manosios armijos kariai sukilo 
prieš mane! 

— Reikia bėgti, - nutarė Aša. 

Egiptiečio Žodžiai apstulbino hetitą. 

— Bėgti... Ką jūs šnekat! Bėgti! Mano kariuomenė ligi pa- 
matų nugriaus tą prakeiktą šventyklą ir išgalabys visus maišti- 
ninkus! 

— Jūs nebeturite kariuomenės. 

— Nebeturiu kariuomenės... - suglumęs kartojo Uri-Tešu- 
bas. - Ką tai reiškia? 

— Jūsų karvedžiai tiki pranašystėmis, atskleidžiančiomis Pu- 
tuhepos dievų valią, todėl jie ir perėjo Hatušilio pusėn. Jums 
liko tik asmens sargyba ir pora pulkų, kurie neįstengs ilgai prie- 
šintis. Netrukus jūs tapsite belaisviu nuosavuose rūmuose, kol 
į sostinę pergalingai atvyks Hatušilis. 

— Tai netiesa, tai neįmanoma... 

— Pripažinkite tikrąją padėtį, Uri-Tešubai. Hatušilis pamažu 
perėmė visus imperijos valdymo svertus. 

— Aš kausiuos ligi galo! 

— Savižudiškas ketinimas. Yra geresnė išeitis. 

- Sakykite! 

— Jūs puikiai žinote hetitų kariuomenės būklę: armijos pa- 
jėgas, ginkluotę, veikimo būdą, jos silpnybes... 

— Tai tiesa. Bet... 

— Jei ryšitės nedelsdamas išvykti, aš turiu galimybę padėti 
jums ištrūkti iš Hetitų imperijos. 

— Kurgi aš turėčiau keliauti? 

— Į Egiptą. 

Uri-Tešubas nustėro. 

— Jūs kliedite, Aša! 

— O kokioje dar šalyje jūs būsite apsaugotas nuo Hatušilio? 
Žinoma, dėl teisės į prieglobstį teks derėtis; todėl jums teks 
papasakoti Ramziui viską apie hetitų kariuomenę — mainais 
už išgelbėtą gyvybę. 

— Jūs siūlote man išdavystę. 

— Jūs turite spręsti. 

Uri-Tešubui kilo noras užmušti Ašą. Argi ne tas prakeiktas 
egiptietis surietė jį, Uri-Tešubą, į ožio ragą? Taip, bet jis jam 
suteikė vienintelę galimybę likti gyvam - žinoma, užsitraukus 
nešlovę, tačiau likti gyvam... Ir ne tik likti gyvam, bet ir pa- 
kenkti Hatušiliui, atskleidus jo karines paslaptis. 

— Aš sutinku. 

— Tai vienintelis teisingas sprendimas. 

— Ar jūs vyksite kartu su manimi, Aša? 

— Ne, aš lieku čia. 

— Tai rizikinga. 

— Mano užduotis dar nebaigta; gal pamiršote, kad aš siekiu 
taikos ir turiu sudaryti sutartį? 

Vos pasklidus žiniai apie Uri-Iešubo pabėgimą, paskutiniai 
dar jam ištikimi kareiviai prisidėjo prie imperatoriumi paskelb- 
to Hatušilio. Pirmąja savo pareiga naujasis valdovas laikė bū- 
tinybę pagerbti brolį Muvatalį, kurio palaikai per įspūdingas 
iškilmes buvo sudeginti ant didžiulio laužo. Paskui prasidėjo 
karūnavimo šventės, kurios truko visą savaitę. 

Per baigiamąją vainikavimo iškilmių puotą Aša sėdėjo gar- 
bingiausio svečio vietoje —- imperatoriaus Hatušilio kairėje. 

— Leiskite man, Didenybe, palinkėti jums ilgų ir ramių val- 
dymo metų. 

— Uri-Tešubas dingo kaip į vandenį... Jokių pėdsakų. Jūs gi 
vadovaujate žvalgybos tarnybai, Aša; gal kartais ką nors apie 
jį žinote? 

— Nieko, Didenybe. Neabejoju, kad jūs daugiau apie jį ne- 
beišgirsite. 

— Būčiau tuo labai nustebintas. Uri-Iešubas — atkaklus ir 
pagiežingas. Jis nesiliaus keršijęs. 

— Tam reikia turėti priemonių. 

— Toks energingas, ryžtingas karys neatsisako savo ketinimų. 

— Aš nepritariu jūsų būgštavimams. 

— Labai įdomu, Aša... Kažkokia nuojauta man kužda, kad 
jūs nemažai apie jį žinote. 

— Tai tik apgaulingas įspūdis, Didenybe. 

— Ar tik jūs nepadėjote Uri-Tešubui išvykti iš šalies? 

— Ateitis tikriausiai žada mums netikėtumų, tačiau aš už juos 
neatsakau. Juk vienintelė mano užduotis - įtikinti jus pradėti 
taikos derybas su Ramziu. 

— Jūs žaidžiate labai pavojingą žaidimą, Aša; tarkime, kad 
aš pakeičiau nuomonę ir ketinu tęsti karą su Egiptu. 

— Jūs pernelyg gerai žinote dabartinę padėtį, kad ryžtumė- 
tės nepaisyti pavojaus, gresiančio iš asirų; be to, jums taip rūpi 
savo tautos gerovė, kad jūs nesate linkęs jos sužlugdyti gin- 
kluotu susidūrimu, neatnešiančiu jokios naudos. 

— Jūsų samprotavimai pakankamai pagrįsti, jiems netrūksta 
tiesos; tačiau argi aš privalau su jais sutikti ir pripažinti juos 
esant tinkamiausia politikos kryptimi? Iš tiesos valdovui ne- 
daug naudos; užtat karas suteikia galimybę užgniaužti bet ko- 
kį nepasitenkinimą valstybės viduje ir sutelkti liaudį, o tada 
daug kas tampa įmanoma. 

— Nejaugi būsimų žuvusiųjų skaičius nė kiek jūsų nejaudina? 

— O kaipgi išvengti tu netekčių? 

— Sudarius taiką. 

— Jūsų atkaklumas, Aša, kelia pasigėrėjimą. 

— Aš myliu gyvenimą, Didenybe, o karas negailestingai nai- 
kina džiaugsmą. 

— Mūsų gyvenimas turi jums nepatikti. 

— Egipte viešpatauja nuostabi deivė Maat, kuri visus, net 
faraoną, verčia gerbti visatos Įstatymą ir laikytis teisingumo. 
Toks gyvenimas man patinka. 

— Pasaka graži, bet juk tai - tik pasaka. 

— Klystate, Didenybe. Jei jūs ryšitės pulti Egiptą, susidursite 
su Maat. O jei nugalėsite, tai sunaikinsite neprilygstamą civi- 
lizaciją. 

— Bene tai kam nors rūpi, kai hetitai įsiviešpataus pasaulyje! 

— O va šitai, Didenybe, visiškai neįmanoma: jau per vėlu 
sutrukdyti Asirijai tapti galinga valstybe. Jūsų šalį apsaugos 
tik sąjunga su Egiptu. 

— Jei neklystu, Aša, jūs nesate mano patarėjas... Jūs - Egip- 
to pasiuntinys ir nesiliaujate man gynęs jo interesus! 

— Taip tik atrodo, Didenybe. Nors jūsų kraštas ir nėra toks 
kerintis kaip manasis, aš pamėgau jį ir nenorėčiau, kad jis nu- 
grimztų į pražūtingą sumaištį. 

— Nejaugi jūs kalbate nuoširdžiai? 

— Pripažįstu, kad diplomato nuoširdumas visada kelia abejo- 
nių... Ir vis dėlto tikėkite manimi. Ramzis tikrai siekia taikos. 

— Jūs man tai laiduojate savo valdovo vardu? 

— Nedvejodamas. Mano lūpomis kalba jis. 
— Turbūt judu sieja tvirta draugystė... 

— Taip ir yra, Didenybe. 

— Ramziui pasisekė, labai pasisekė. 

— Taip sako visi jo priešininkai. 


Jau penkeri metai Kha kasdien ateidavo į Amono šventyklą 
ir bent valandą praleisdavo laboratorijoje, kurioje saugomus 
rankraščius jis jau mokėjo atmintinai. Metams bėgant jis susi- 
pažino su astronomijos, geometrijos, simbolikos ir kitų šven- 
tųjų mokslų žinovais; jų padedamas, jis rado raktą į išminties 
lobyną ir tvirtai žengė pažinimo keliu. 

Nors Kha buvo dar labai jaunas, jau buvo rengiamasi jį įšvęsti 
į pirmąją šventyklos paslapčių pakopą. Išgirdę šią naujieną, 
Pi-Ramzio dvariškai buvo sužavėti; be abejo, vyresniojo val- 
dovo sūnaus laukė aukščiausio rango pareigos tarnaujant die- 
vams. 

Kha nusiėmė kabojusį jam ant kaklo amuletą ir juostelę, 
apvyniotą aplink kairiosios rankos riešą. Nuogas ir užsimer- 
kęs jis buvo nuvestas į šventyklos kriptą ir paliktas ten medi- 
tuoti priešais sienose pavaizduotas pasaulio sukūrimo paslap- 
tis. Keturios varlės — patinai ir keturios gyvatės - patelės suda- 
rė pirmaprades poras, suteikusias pasauliui formą; banguotos 
linijos reiškė pirmapradį vandenį, kuriame nubudo Pradžia- 
patis — visatos kūrėjas, o dangiškoji karvė gimdė žvaigždes. 

Paskui jaunuolis buvo atvestas ant kolonų salės slenksčio, 
kur du žyniai, užsidėję ibio Toto ir sakalo Horo kaukes, užpylė 
jam ant galvos ir pečių gaivaus vandens. Abu dievai apjuosė 
Kha balta klubjuoste ir paskatino garbinti ant kolonų pavaiz- 
duotus dievus. 

Jaunuolį apsupo dešimt skustagalvių žynių. Kha teko atsa- 
kyti į begalę klausimų apie slaptojo dievo Amono prigimtį, 
apie sudėtines kūrimo dalis, sutalpintas pasaulio kiaušinyje, 

apie pagrindinių hieroglifų prasmę, apie aukų atnašavimą ly- 
dinčių posakių turinį ir dar apie daugybę dalykų, kuriuos ne- 
klysdamas apibrėžti ir paaiškinti galėjo tik prityręs raštininkas. 

Egzaminuotojai nei kaip nors atsiliepė apie Kha atsakymus, 
nei padarė jam kokių nors pastabų. Tylioje koplyčioje jaunuo- 
lis ilgai laukė jų nuosprendžio. 

Vidury nakties pagyvenęs žynys paėmė jį už rankos ir nuvedė 
ant šventyklos stogo. Jis liepė Kha atsisėsti ir žvelgti į žvaigždė- 
tą dangų, deivės Nut kūną. Ji viena galėjo paversti mirtį gyvybe. 

Pakeltas į Įstatymo atstovo rangą, Kha galvojo tik apie tas 
džiaugsmingas dienas, kurias jis leis šventykloje, uoliai moky- 
damasis visų apeigų. Be galo susijaudinęs, jis pamiršo vėl užsi- 
dėti prieš įšventinimą nusiimtus amuletą ir juostelę, sergėju- 
sius jį nuo piktos valios. 

Abu Simbelyje Setau su įkarščiu triūsė statybos aikštelėje, nuo- 
galėtų pradžiuginti karališkąją porą pastatu, neturėsiančiu sau 
lygių; Tėbuose Bakhenas spartino Ramzio milijonų metų šven- 
tyklos statybą; o turkio fasadais besipuikuojanti sostinė kas- 
dien ėjo vis gražyn. 

Kai tik faraonas grįžo į Pi-Ramzį, Amenis beveik nesitrau- 
kė nuo valdovo darbo kambario durų. Netverdamas savam kai- 
lyje iš nerimo, kad galėjo dėl ko nors suklysti, Ramzio asmens 
sekretorius ir jo sandalų laikytojas dirbo dieną naktį, neleis- 
damas sau atsikvėpti ar nors akimirką pailsėti. Beveik visai 
nuplikęs ir dar labiau sulysęs, nors apetitu tikrai nesiskundė, 
slaptasis Egipto valdytojas miegojo mažai, žinojo viską, kas 
dedasi dvare, nors niekada ten nesirodydavo, ir atkakliai atsi- 
sakinėjo garbės titulų, kuriais buvo norima jį apdovanoti. Ame- 
nis, nors skundėsi kaulų ir nugaros skausmais, pats nešiodavo 
slaptus dokumentus, kuriuos turėdavo svarstyti su Ramziu, ir 
visiškai nekreipė dėmesio į papirusų ar medinių lentelių svorį. 

Amenis nesiskyrė su paauksuoto medžio teptukų dėklu, gau- 
tu dovanų iš valdovo. Raštininkas buvo siela ir kūnu atsidavęs 
Ramziui, su kuriuo jis jautėsi susijęs nematomais, tačiau ne- 
nutraukiamais ryšiais. Kaip būtų galima nesigėrėti darbais, ku- 
riuos jau nuveikė Šviesos Sūnus, įsiliejęs į ilgą dinastijų virtinę 
kaip vienas iš įstabiausių faraonų? Amenis kasdien džiaugda- 
vosi, kad jam pavyko gimti Ramzio laikais. 

— Ar tau teko susidurti su dideliais sunkumais, Ameni? 

— Ne, tai nebuvo kas nors neįveikiama. Man labai padėjo 
karalienė motina Tuja: jei kai kurie valdininkai imdavo dirbti 
per daug aplaidžiai, ji ryžtingai įsikišdavo ir kaipmat juos su- 
drausmindavo. Mūsų Egiptas klesti, Didenybe, bet atsipalai- 
duoti nevalia. Pakaks kelias dienas suvėlinti įprastus kanalų 
priežiūros darbus, nepakankamai atidžiai skaičiuoti galvijus, 
pro pirštus pažvelgti į raštininkų tinginiavimą, ir šalies gero- 
vei iškils žlugimo grėsmė. 

— Ką savo paskutiniame laiške rašo Aša? 

Amenis išdidžiai atstatė krūtinę: 

— Šiandien aš galiu teigti, kad mūsų bendramokslis — tikras 
genijus. 

— Kada jis grįžta? 

— Na... jis lieka sostinėje. 

Ramzis nustebo: 

— Kodėl? Hatušilis tapo imperatoriumi, tad Ašos užduotis 
baigta! 

— Jis priverstas ją pratęsti, bet parengė mums didžiulę staig- 
meną! 

Matydamas, kaip Amenis švyti, vos užsiminęs apie Ašą, 
Ramzis suprato, kad diplomatas vėl nuveikė kažką nepapras- 
ta. Kitaip sakant, nors sunkumai atrodė neįveikiami, jam pa- 
vyko sėkmingai įgyvendinti kartu su Ramziu sukurtą planą. 

— Didenybe, ar galiu atverti darbo kambario duris ir įleisti 
aukštą svečią? 

Ramzis pritariamai linktelėjo, rengdamasis pasitikti tą keistą 
apsukriojo užsienio reikalų ministro pelnytą pergalę. 

Seramana pirma savęs stumtelėjo į kambarį aukštą, raume- 
ningą, ilgaplaukį vyriškį su rudais gyvaplaukiais apžėlusia krū- 
tine. Įsižeidęs dėl tokio sardo elgesio, Uri-Tešubas atsigręžė į 
milžiną, iškėlęs kumštį: 

— Nedrįsk šitaip elgtis su teisėtu Hetitų imperijos valdovu! 

— O tu, - įsiterpė Ramzis, - nekelk balso karalystėje, laikan- 
čioje tave savo svečiu. 

Uri-Iešubas pabandė atlaikyti faraono žvilgsnį, bet įstengė 
tai padaryti tik keletą akimirkų. Hetitų karys pajuto, kaip skau- 
džiai jį slegia pralaimėjimas. Stovėti priešais Ramzį štai šitaip, 
kaip apgailėtinam bėgliui... Priešais Ramzį, kurio galia jį ir 
užbūrė, ir gniuždė. 

— Aš prašau Jūsų Didenybę suteikti man prieglobstį ir Ži- 
nau, kokią kainą privalau už jį sumokėti. Aš atsakysiu į visus 
jūsų klausimus apie hetitų kariuomenės stipriąsias ir silpną- 
sias puses. 

— Pradėkime tuoj pat, - pareikalavo Ramzis. 

Kaisdamas iš gėdos dėl tokio pažeminimo, Uri-Iešubas pa- 
kluso. 


Rūmų sodas klestėjo, žydėjo ir kvepėjo. Čia grožiu varžėsi 
granatmedis, kadagys, figmedis ir smilkalų medis. Gražioji Ize- 
tė labai mėgo vaikštinėti šiame sode su Merenptahu. Nors ber- 
niukui buvo tik devyneri, jo tvirtas sudėjimas stebino mokyto- 
jus ir auklėtojus. Jaunesnysis Ramzio sūnus mėgo žaisti su Bud- 
riumi, auksaspalviu faraono šunimi. Kad ir sulaukęs garbaus 
amžiaus, Budrius mielai paklusdavo visiems vaiko įgeidžiams. 
Jiedu drauge vaikydavosi drugelius, kurių, žinoma, niekada ne- 
pagaudavo. Paskui Budrius ilgai rąžydavosi ir nugrimzdavo į 
jėgas grąžinantį miegą. O Nubijos liūtas Nugalėtojas leisdavosi 
Merenptaho glostomas. Iš pradžių berniukas kiek baiminosi di- 
džiulio oraus plėšrūno, bet netrukus apsiprato su juo ir ėmė 
jausti pagarbų pasitikėjimą keturkojų Ramzio bendražygiu. 

Izetei buvo gaila tų dabar jau tolimų dienų, kai Meritamon, 
Kha ir Merenptahas pramogaudavo šiame arba kaimyniniame 
sode ir niekieno netrukdomi mėgaudavosi nerūpestinga vaikyste. 
Šiandien Kha ėjo mokslus šventykloje, o dailioji Meritamon, 
kuriai jau piršosi aukšti pareigūnai, atsidėjusi mokėsi švento- 

sios muzikos. Gražioji Izetė dar taip gyvai prisiminė pernelyg 
rimtą berniūkštį, nepaleidžiantį iš rankų rašymo reikmenų, ir 
žavingą mergytę, grojančią aiškiai jai per didele arfa. Visa tai 
buvo vakar - visa toji laimė, šiandieną jau nebepasiekiama. 

Kiek dar kartų Izetė buvo susitikusi su Dolante, kiek valandų 
jos praleido drauge, kalbėdamosi apie Nefertarę, apie jos veid- 
mainystę ir garbės troškimą? Galvojant apie tai, antrajai valdo- 
vo sutuoktinei svaigo galva. Nuvarginta atkaklių Dolantės ragi- 
nimų, nebepajėgdama jiems atsispirti, Izetė nutarė veikti. 

Ant žemo staliuko, pagaminto iš figmedžio ir ištapyto mėly- 
nais lotosais, Izetė pastatė dvi taures su ceratonijos sultimis. 
Taurėje, kurią ji ketino pasiūlyti Nefertarei, buvo lėtai veikian- 
čių nuodų. Kai po keturių ar penkių savaičių didžioji valdovo 
sutuoktinė mirs, niekam neateis į galvą apkaltinti gražiosios Ize- 
tės. Neregimą nusikaltimo įrankį jai parūpino Dolantė, tvirtin- 
dama, kad atsakomybė už Nefertarės mirtį atiteksianti dievams. 

Jau buvo arti saulėlydžio, kai į sodą įžengė karalienė. Nusi- 
emusi diademą, ji pabučiavo Merenptahą ir Izetę. 

— Kokia varginanti buvo diena, - prisipažino ji. 

— Ar matėte valdovą, Didenybe? 

— Deja, ne. Amenis nė per žingsnį jo nepaleidžia, o man 
taip pat teko tvarkyti begalę skubių reikalų. 

— Argi jūsų nevargina tas viešojo gyvenimo sūkurys ir apeigos? 

— Labiau nei tu manai, Izete. Kokia aš buvau laiminga ten, 
Nubijoje! Mudu su Ramziu nesiskyrėme net trumpai valan- 
dėlei, ir kiekviena akimirka prilygo stebuklui. 

— Tačiau... 

Izetės balsas drebėjo. Nefertarė susirūpino: 

— Kas tau? Gal nesveikuoji? 

— Ne, ne, bet... bet aš... 

Gražioji Izetė nebepajėgė valdytis; ji uždavė klausimą, ug- 
nimi deginusį jai lūpas ir širdį: 

— Didenybe, ar jūs tikrai mylite Ramzį? 

Akimirką Nefertarės veidą aptemdė susierzinimo šešėlis, ku- 
rį išsklaidė švystelėjusi šypsena. 

— Kodėl tu tuo abejoji? 

— Dvare kuždamasi, kad... 

— Ar dvaras plepa, ar šarka čerškia — abu be paliovos! Ir nie- 
kas niekada neįstengs nutildyti tų, kurių vienintelis rūpestėlis — 
skleisti paskalas ir šmeižti. Argi tu ligi šiolei to dar nežinojai? 

— Taip, žinoma, bet... 

— Bet aš nesu aukštos kilmės, o ištekėjau už Ramzio Didžio- 
j0: štai kodėl sklando tie gandai. Tai buvo neišvengiama. 

Nefertarė pažvelgė Izetei tiesiai į akis. 

— Aš pamilau Ram2zį pirmąkart su juo susitikusi, iš pirmo žvilgs- 
nio, bet nedrįsau nė pati sau to pripažinti. Ta meilė vis augo ir 
stiprėjo iki mūsų vedybų; ji ir dabar nepaliauja augusi. Aš Žinau, 
kad ji neužges nė mudviem mirus ir gyvuos amžinybėje. 

— O argi ne jūs pareikalavote pastatyti jūsų garbei šventyklą 
Abu Simbelyje? 

— Ne, Izete. Faraonas, o ne aš, pageidavo įamžinti akmenyje 
nesugriaunamą karališkosios poros vienybę. Kas gi kitas galė- 
tų sumanyti tokį didingą dalyką? 

Gražioji Izetė pakilo ir pasuko prie žemo staliuko, ant ku- 
rio stovėjo dvi taurės. 

— Mylėti Ramzį - begalinė laimė, didžiulė privilegija, - tęsė Ne- 
fertarė. — Visa savo esybe aš priklausau jam. Man jis yra viskas. 

Izetė keliu užkliudė stalą; abi taurės apvirto, jose buvusios 
sultys išsiliejo ant Žolės. 

— Atleiskite, Didenybe, aš taip susijaudinau. Malonėkite pa- 
miršti mano kvailas ir niekingas abejones. 


Imperatorius Hatušilis įsakė nuimti karo trofėjus, puošu- 
sius jo rūmų priėmimų salę. Pilką ir šaltą sienų akmenį, kuris 
jam atrodė pernelyg rūstus, uždengs ryškiaspalviai kilimai, iš- 
marginti geometriniais raštais. 

Apsigaubęs plačiu margaspalvio audeklo apsiaustu, papuo- 
šęs kaklą sidabro vėriniu, o kairiosios rankos žastą - apyran- 
ke, suveržęs plaukus plačiu raiščiu, prilaikančiu juos virš kak- 
tos, Hatušilis užsidėjo vilnonę kepuraitę, priklausiusią jo ve- 
lioniui broliui. Taupus ir menkai tesirūpinąs savo išvaizda, jis 
tvarkys piniginius valstybės išteklius taip griežtai, kaip ligi jo 
atėjimo į valdžią niekada nebuvo daroma. 

Svarbiausi pirklių luomo atstovai vienas po kito ėjo į pri- 
ėmimų salę, norėdami drauge su imperatoriumi nutarti, ko- 
kioms šalies ūkio kryptims bus teikiama pirmenybė. Impera- 
torienė Putuhepa, paskirta vadovauti žynių luomui, dalyvavo 
tuose pokalbiuose ir kovojo už lėšų, skiriamų kariuomenei iš- 
laikyti, mažinimą. Nors pirkliai džiūgavo atgavę privilegijas, 
toks elgesys juos stebino: juk Hetitų imperija vis dar kariavo 
su Egiptu! 

Sėkmingai naudodamasis jau išbandytu veiklos būdu, Ha- 
tušilis žengė į priekį pamažu ir atsargiai. Jis vis dažniau asme- 
niškai susitikinėdavo su pirkliais ir vyresniaisiais karininkais. 
Kalbėdamasis su jais, Hatušilis pabrėždavo ilgų paliaubų nau- 
dą, bet niekada neištardavo žodžio „taika“. Putuhepa veikė ta 
pačia linkme tikėjimo tarnų sluoksniuose, o Egipto pasiunti- 
nys Aša buvo gyvas įrodymas, kad abiejų priešiškų valstybių 
santykiai gerėja. Jeigu jau Egiptas atsisakė pulti Hetitų impe- 
riją, argi pastarajai nederėjo imtis iniciatyvos švelninant pa- 
dėtį, kad konfliktas būtų nutrauktas? 

Tačiau netikėtas įvykis išblaškė tas gražias viltis it iš giedro 
dangaus trenkęs perkūnas. 

Hatušilis pasikvietė Ašą. 

— Noriu jums pranešti savo nutarimą, kurį jūs savo ruožtu 
pranešite Ramziui. 

— Jūs nutarėte sudaryti su Egiptu taiką, Didenybe? 

— Ne, Aša. Aš skelbiu, kad karas turi būti tęsiamas. 

Diplomatas buvo priblokštas. 

— Kodėl jūsų ketinimai taip staigiai pasikeitė? 

— Aš ką tik sužinojau, kad Uri-Tešubas paprašė Egipte prie- 
globsčio ir jį gavo. 

— Nejaugi ta smulkmena taip jus papiktino, kad privertė su- 
abejoti mūsų sutartimi“? 

— Tai jūs, Aša, padėjote jam išvykti iš Hetitų imperijos ir 
rasti prieglaudą jūsų šalyje. 

— Bet juk visa tai jau liko praeityje, Didenybe! 

— Aš noriu Uri-Tešubo galvos. Tas išdavikas turi būti nuteis- 
tas ir nubaustas mirtimi. Kol mano brolio žudikas negrįš į Ha- 
tušą, nebus jokių taikos derybų. 

— Kadangi Uri-Tešubas privalo gyventi Pi-Ramzyje ir niekur 
negali iš ten išvykti, ko jums bijoti'? 

— Aš noriu pamatyti jo lavoną ant laužo čia, savo sostinėje. 

— Mažai tikėtina, kad Ramzis sutiks išsižadėti duoto žodžio 
ir leis išduoti hetitų valstybei žmogų, kuriam jis suteikė savo 
globą. 

— Tuoj pat keliaukite į Pi-Ramzį, įtikinkite savo valdovą ir 
atgabenkite man Uri-Tešubą. Jei to nebus padaryta, mano ka- 
riuomenė įsiverš į Egiptą, ir aš pats sučiupsiu išdaviką. 

Gegužės mėnesį prasidėjo smarkūs karščiai, ir atėjo laikas 
nuimti derlių. Žemdirbiai pjautuvais kirto auksines varpas nuo 
stiebo, ir laukai bemat pasišiaušė ražienomis. Šaunūs asiliu- 
kai nenuilsdami gabeno javus į kluonus. Javapjūtė buvo sun- 
kus darbas, bet pjovėjams netrūko nei duonos, nei vaisių, nei 
jiems popietės poilsio. 

Kaip tik tokiu metu Homeras nusprendė liautis rašęs. Kai 
Ramzis atėjo jo aplankyti, poetas neberūkė savo pypkės, kurios 
galvutė, pagaminta iš stambios sraigės kriauklės, būdavo pri- 
kimšta susmulkintų šalavijo lapų. Nors tvyrojo kaitra, jis buvo 
apsivilkęs vilnone palaidine ir gulėjo lovoje po savo mėgstamiau- 
siu citrinmedžiu. Poeto galva patogiai ilsėjosi ant pagalvės. 

— Didenybe... Aš nebesitikėjau jūsų pamatyti. 

— Kas jums atsitiko? 

— Nieko; tiesiog susidarė tokia virtinė nugyventų metų... Ne- 
nuostabu, kad ir ranka, ir širdis pavargo. 

— Kodėl jūs nepakvietėte rūmų gydytojų? 

— Aš nesergu, Didenybe. Juk mirtis yra visuotinės harmoni- 
jos dalis, tiesa? Hektoras, mano juodai baltas katinas, mane 
paliko. Aš nesiryžau paimti jo vieton kitą. 

— Jums reikia dar daug ką parašyti, Homerai. 

— Visa, ką turėjau geriausia, aš sudėjau į Iliadą ir Odisėją. 
Kadangi išmušė paskutinės kelionės valanda, kodėl turėčiau 
jai priešintis? 

— Mes imsime jus gydyti, ir jūs pasveiksite. 

— Kiek laiko jūs valdote Egiptą, Didenybe? 

— Penkiolika metų. 

— Jums dar nepakanka patirties, kad galėtumėte vykusiai pa- 
meluoti seniui, kuris matė mirštant tiek vyrų. Mirtis palengvėle 
įsigavo į mano gyslas, ji stingdo man kraują, ir joks gydymas 
neįstengs užkirsti kelio jos pergalei. Bet yra kai kas svarbiau, 
kai kas daug svarbiau: jūsų protėviai sukūrė stebuklingą kraštą; 
reikia, kad jūs jį išsaugotumėt. Kas girdėti apie karą su hetitais? 

— Aša atliko savo užduotį: mes tikimės pasirašyti sutartį, pa- 
darysiančią galą priešiškumui. 

— Kaip lengva palikti žemę, kurion atėjo taika, po to, kai 
tiek prirašiau apie karą... Vienas iš mano veikėjų sako: 

Saulės žibintas skaistus, Okeano gelmėn pasinėręs, 

Tamsiąją naktį užvilko ant motinos žemės derlingos. 

Saulės mielos gailėjo trojėnai, tuo tarpu achajai 

Laukė nekantriai visi nakties juodosios ateinant. * 

Achajai laukė nakties, nes buvo nugalėti... Šiandien ir aš 
esu nugalėtas, ir aš laukiu nakties. 

— Aš įsakysiu pastatyti jums puikią amžinybės buveinę. 

— Ne, Didenybe... Aš likau graikas, o mano tautai anas pa- 
saulis tėra užmarštis ir kančia. Sulaukus mano metų, per vėlu 
atsisakyti savo tikėjimo. Nors tokia ateitis tikriausiai atrodo 
jums nelabai linksma, aš pasiruošiau kaip tik jai. 

— Mūsų išminčiai sako, kad didžių rašytojų kūriniai gyvuos 
ilgiau nei piramidės. 

Homeras šyptelėjo. 

— Ar suteiksite man paskutinę malonę, Didenybe? Paimki- 
te mane už rankos - už dešiniosios, kuri rašė... Jūsų jėga pa- 
dės man lengviau pereiti anapus. 

Ir poetas romiai užgeso. 


* Homeras. „Iliada“, VIII giesmė, p. 124. Vilnius, „Vaga“, 1981. Iš graikų kalbos vertė 
Antanas Dambrauskas. 

Homeras atgulė amžinojo poilsio po žemės kauburėliu, su- 
piltu šalia savojo citrinmedžio. Įkapių drobulėn buvo įvynioti 
Iliados ir Odisėjos rankraščių nuorašai ir papirusas, bylojąs apie 
Kadešo mūšį. Laidotuvėse dalyvavo tik labai susisieloję Ram- 
zis, Nefertarė ir Amenis. 

Kai valdovas grįžo į darbo kambarį, Seramana pateikė jam 
savo ataskaitą. 

— Jokių mago Ofiro pėdsakų, Didenybe; be abejo, jis išvyko 
iš Egipto. 

— O gal jis slapstosi pas hebrajus? 

— Galimas daiktas - jeigu jis pakeitė išvaizdą ir pelnė jų pa- 
sitikėjimą. 

— Ką sako tavo slaptieji agentai? 

— Nuo to laiko, kai Mozė buvo pripažintas hebrajų vadu, jie 
tyli. 

— Vadinasi, tu nežinai, ką jie rezga. 

— Ir taip, ir ne, Didenybe. 

— Kalbėk aiškiau, Seramana. 

— Kalba gali suktis tik apie Mozės ir Egipto priešų parengtą 
maištą. 

— Mozė paprašė manęs pasikalbėti su juo akis į akį. 

— Nesutikite, Jūsų Didenybe! 

— Ko tu bijai? 

— Kad jis bandys jus nužudyti. 

— Ar tik tavo būgštavimai neperžengia ribų? 

— Iš maištininko galima tikėtis visko. 

— Mozė yra mano vaikystės draugas. 

— Tą draugystę, Didenybe, jis jau seniai pamiršo. 


Ramzio darbo kambarį užliejo gegužės šviesa, sklindanti į jį 
pro tris didelius grotuotus langus, vienas iš jų išėjo į vidaus kie- 
mą, kur stovėjo keletas dviračių vežimų. Baltos sienos, krėslas 
su tiesiu atlošu — valdovui, kėdės pintomis šiaudų sėdynėmis — 

lankytojams, spinta papiruso ritinėliams sudėti ir didelis stalas 
sudarė santūrią, rūstoką aplinką, tokios nebūtų išpeikęs nė pats 
Setis. Setis, į kurio statulą Ramzis žvelgdavo dažnai ir ilgai. 

Įėjo Mozė. 

Aukštas, plačiapetis, vešliais plaukais ir tankia barzda, ryš- 
kių, lyg akmenyje iškaltų veido bruožų, hebrajas buvo tiesiog 
tobulas brandžios jėgos įsikūnijimas. 

— Sėskis, Moze. 

— Aš geriau pastovėsiu. 

— Ko tu nori? 

— Manęs ilgai nebuvo. Tuo daugiau laiko aš galėjau skirti 
apmąstymams ir tuo giliau į juos pasinėriau. 

— Ar tie apmąstymai atskleidė tau išmintį? 

— Aš buvau išmokytas visos Egipto išminties, bet ką ji reiš- 
kia, palyginti su Jahvės valia! 

— Vadinasi, tu neatsisakei savo beprotiškų ketinimų! 

— Priešingai: aš įtikinau didžiąją savo tautos dalį sekti pas- 
kui mane, o netrukus prie manęs prisidės visi likusieji. 

— Aš prisimenu savo tėvo, didžiojo Sečio, ištartus žodžius: 
„Faraonas neturi būti pakantus nei maištininkui, nei neramu- 
mų kurstytojui, antraip Maat viešpatavimui ateis galas ir prasi- 
dės sumaištis, O ji neša nelaimę visiems, dideliems ir mažiems“. 

— Įstatymas, kurio laikosi Egiptas, hebrajams nebegalioja. 

— Kol jie gyvens šiame krašte, tol privalės jam paklusti. 

— Leisk mano tautai iškeliauti į dykumą trijų dienų kelio 
atstumu, kad ten mes galėtume atnašauti aukas Jahvei. 

— Saugumo sumetimais, kuriuos aš tau jau minėjau, esu pri- 
verstas nesutikti. 

Mozė tvirčiau suspaudė savo šakotą lazdą. 

— Aš negaliu pasitenkinti tokiu atsakymu. 

— Prisimindamas mūsų draugystę, pamiršiu tavo įžūlumą. 

— Aš suprantu, kad kreipiuosi į faraoną, Dviejų Žemių val- 
dovą, ir visai neketinu elgtis su juo nepagarbiai. Tačiau Jahvės 
reikalavimai tebegalioja; aš juos skelbsiu kaip skelbęs. 

— Jei tu sukurstysi hebrajus, būsiu priverstas numalšinti jų 
maištą. 

— Tai aš taip pat suprantu. Todėl Jahvė naudosis kitomis prie- 
monėmis. Jei tu atkakliai atsisakinėsi suteikti hebrajams lais- 
vę, Dievas atsiųs Egiptui baisių nelaimių. 

— Tikiesi mane išgąsdinti? 

— Aš ginsiu savo reikalą tavo didžiūnų ir tavo tautos akivaiz- 
doje, ir begalinė Jahvės galia juos įtikins. 

— Egiptui nėra ko tavęs bijoti, Moze. 


Kokia graži buvo Netfertarė! Ramzis ja grožėjosi, kai ji vado- 
vavo apeigoms šventinant naują koplyčią, skirtą tolimajai deivei. 

Ji, švelnioji meilė, ji, kurios balsas teikė džiaugsmą ir netarė 
jokio nereikalingo žodžio, ji, pripildanti rūmus savo grakštu- 
mo ir aromato, ji, mokanti atskirti gėrį nuo blogio ir niekada 
jų nepainiojanti, tapo visų garbinama Dviejų Žemių valdove. 
Pasipuošusi šešių eilių auksiniu vėriniu ir karūna, virš kurios 
kilo dvi ilgos plunksnos, ji atrodė priklausanti deivių pasau- 
liui, kur jaunystė ir grožis niekada nenublanksta. 

Ramzis pastebėjo savo motinos Tujos akyse švytint laimę. 
Tuja džiaugėsi būdama tikra, kad ją pakeitusi valdovė yra ver- 
ta Egipto. Niekada nekrintanti į akis, bet veiksminga Tujos 
pagalba leido Nefertarei atskleisti savo gabumus ir rasti tei- 
singą elgesio ir bendravimo su žmonėmis būdą, kuriuo pasižy- 
mi didieji valdovai. 

Po apeigų Tujos garbei buvo surengtas pobūvis. Kiekvienas 
dvariškis stengėsi pasveikinti karalienę motiną, kuri išsiblaš- 
kiusi klausėsi įprastų liaupsių. Diplomatui Mebai pagaliau pa- 
vyko prisiartinti prie Tujos ir faraono. Plačiai šypsodamasis, 
jis apipylė Sečio našlę sveikinimais ir pagyrimais. 

— Aš laikau tavo darbą Užsienio reikalų ministerijoje nepa- 
kankamu, - pertraukė jo gražbyliavimą Ramzis. - Kol nėra Ašos, 
tu privalai kur kas dažniau rašyti laiškus mūsų sąjungininkams. 

— Didenybe, jų žadamos duoklės kiekis ir kokybė tiesiog pa- 
sakiški. Būkite tikras, aš išsiderėjau labai brangią kainą už Egip- 
to paramą. Daugelis ambasadorių primygtinai prašosi priima- 
mi, kad galėtų pareikšti pagarbą Jūsų Didenybei, nes faraono 
autoritetas dar niekad nebuvo toks didelis! 

— Ar daugiau nieko neturi man pranešti? 

— O kaipgi, Didenybe: Aša ką tik pranešė netrukus grįšian- 
tis į Pi-Ramzį. Aš ketinu surengti jo garbei puikų pobūvį. 

— Ar savo laiške jis nurodo to sugrįžimo priežastis? 

— Ne, Didenybe. 

Valdovas su motina per kelis žingsnius pasitraukė nuo Mebos. 

— Ar derybos dėl taikos tęsiasi, Ramzi? 

— Jeigu Aša viešai atsiuntė laišką Mebai ir staiga išvyko iš 
Hatušo, tai, be abejo, ne tam, kad praneštų man gerą žinią. 

Po kokių dešimties ilgų pokalbių su Uri-Tešubu Ramzis suži- 
nojo apie hetitų kariuomenę viską: kokius kovos būdus ji la- 
biausiai mėgsta, kuo ir kaip ji ginkluota, kokios jos stipriosios 
ir silpnosios pusės. Nušalintasis karvedys taip troško pakenkti 
Hatušiliui, kad buvo pasirengęs mielai bendradarbiauti su egip- 
tiečiais. Mainais už teikiamas žinias Uri-Tešubas gavo sodybą, 
du tarnus sirus it maistą, kurį jis kaipmat pamėgo. Savaime 
suprantama, jis pateko griežtų griežčiausion priežiūron: tvar- 
kos sergėtojai dieną naktį nepaleido jo iš akių. 

Dabar Ramzis suvokė, su kokiu milžinišku ir Žiauriu prieši- 
ninku jis, pilnas jaunatviško įkarščio, išdrįso susiremti. Jei 
Amonas su Sečiu nebūtų suteikę jam savo globos ir pagalbos, 
jo neatsargumas būtų įstūmęs Egiptą į pražūtį. Net nusilpnin- 
ta, Hetitų imperija išliko pavojinga karine valstybe. Nors Egip- 
to sąjunga su Hetitų imperija būtų ir ribota, ir nelabai tvirta, ji 
vis tiek atneštų ilgalaikę taiką didžiulėje teritorijoje gyvenan- 
tiems Žmonėms, nes jokia tauta nedrįstų kariauti su dviem to- 
kiom galybėm. 

Sėdėdamas figmedžio šešėlyje, Ramzis svarstė tokios sąjun- 
gos galimybę su Nefertare, kai uždusęs Amenis pranešė, kad 
atvyko Aša. 

Ilga Egipto diplomatijos vadovo tremtis nė kiek jo nepakei- 
tė. Pailgo, subtilių bruožų veido, išpuoselėtais ūsiukais, protu 
švytinčiomis akimis, Aša galėjo atrodyti pasipūtęs, išpuikęs, į 
visus ir viską Žiūrįs su panieka ar bent jau su didžiausia ironi- 
ja; daugelis nuoširdžiai manė, kad jis toks ir yra. 


CHRISTIAN JACO B RAMZIS. ABU SIMBELIO VALDOVĖ 293 


Aša nusilenkė karališkajai porai. 

— Teatleidžia man Jūsų Didenybės, bet man nebuvo kada 
nei išsimaudyti, nei pasikvėpinti... Jums drįsta pasirodyti ke- 
liautojas, panašus į purviną klajoklį, tačiau žinios, kurias atga- 
benau, pernelyg svarbios, kad būtų galima jas paaukoti mano 
asmeninių patogumų paisymui. 

— Vadinasi, sveikinimus atidėsime vėlesniam laikui, - šypso- 
damasis tarė Ramzis, — nors tavo sugrįžimas suteikia mums 
ilgam išliksiantį atmintyje džiaugsmą. 

— Jeigu aš drįsčiau leistis mano valdovo apkabinamas dabar 
toks, koks esu, tai prilygtų Jo Didenybės įžeidimui. Koks gra- 
žus Egiptas, Ramzi! Tik tas, kuris daug keliavo ir ilgai čia ne- 
buvo, gali įvertinti jo Žavesį. 

— Netiesa, - atkirto Amenis, - kelionės iškraipo suvokimą. 
Užtat nė kojos nekeldamas iš savo raštinės ir žvelgdamas pro 
langą į metų laikų kaitą, aš tikrai galiu pasidžiaugti laime gy- 
venti šičia. 

— Atidėkime vėlesniam laikui ir tą ginčą, - pareikalavo Ram- 
zis. - Aša, tave ištrėmė iš Hetitų imperijos? 

— Ne, bet imperatorius Hatušilis panoro, kad jo reikalavi- 
mus perduotų Egipto pasiuntinys. 

— Tai gal tu įpareigotas pranešti man apie taikos derybų pra- 
džią? 

— To aš norėčiau labiausiai už viską... Deja, turiu įteikti tau 
ultimatumą. 

— Bene Hatušilis pasirodė esąs toks pat karingas kaip Uri- 
Iešubas? 

— Hatušilis pripažįsta, kad taika, sudaryta su Egiptu, užkirs- 
tų kelią Asirijos keliamai grėsmei; visi sunkumai atsirado kaip 
tik dėl Uri-Iešubo. 

— Tavo gudrybė nuostabiai pavyko! Dabar aš Žinau visiškai 
viską apie hetitų kariuomenę. 

— Sutinku, kad ginkluoto susidūrimo atveju tai būtų labai 

naudinga. Jei mes neatiduosime Hatušiliui Uri-Tešubo, impe- 
ratorius tęs karą. 

— Uri-Tešubas - mūsų svečias. 

— Hatušilis nori pamatyti jo lavoną, degantį ant laužo. 

— Aš suteikiau Muvatalio sūnui prieglobstį ir nelaužysiu duo- 
to žodžio. Antraip Maat liausis viešpatavusi Egipte, ir vietoj 
jos įsigalės melas bei niekšybė. 

— Būtent tai aš ir pasakiau Hatušiliui, bet jo požiūris nepasi- 
keis: arba Uri-Iešubas perduodamas Hetitų imperijai, ir pra- 
sideda taikos derybos, arba karas bus tęsiamas. 

— Mano požiūris taip pat nepasikeis: Egiptas nepamins po 
kojom teisės į prieglobstį, Uri-Tešubas nebus atiduotas Hatu- 
šiliui. 

Aša susmuko į krėslą su žema atkalte. 

— Kiek metų prarasta, kiek pastangų nuėjo niekais... Ką gi, 
juk mes iš pat pradžių žinojome, kuo ir kodėl rizikuojame. 
Didenybe, tu teisus: verčiau karas nei priesaikos laužymas. Da- 
bar, norėdami stoti į kovą su hetitais, mes bent jau daugiau 
apie juos Žinome. 

— Ar faraonas leistų man įsiterpti? — paklausė Nefertarė. 

Švelnus didžiosios valdovo sutuoktinės balsas, rimtai ir ne- 
skubriai ištaręs tuos kelis žodžius, pakerėjo faraoną, ambasa- 
dorių ir raštininką. 

— Kadaise moterys išvadavo Egiptą iš grobikų jungo, - pri- 
minė Nefertarė. - Moterys derėdavosi dėl taikos su karališ- 
kaisiais svetimšalių dvarais; pati Tuja tęsė šią tradiciją, tapusi 
man sektinu pavyzdžiu. 

— Ką gi tu siūlai? —- pasiteiravo Ramzis. 

— Aš parašysiu imperatorienei Putuhepai. Jei man pavyktų 
įtikinti ją pradėti derybas, tai gal ji įtikintų ir savo vyrą? 

— Kliūties, kuri yra Uri-Tešubas, neįmanoma pašalinti, - pa- 
prieštaravo Aša. - Tačiau imperatorienė Putuhepa - išmintin- 
ga moteris, jai labiau rūpi Hetitų imperijos didybė, o ne savi 

interesai. Jei į ją kreipsis Egipto karalienė, ji neturėtų tam 
likti abejinga. Kadangi Putuhepa daro nemenką įtaką Hatuši- 
liui, gali būti, kad šis Žingsnis turės teigiamų padarinių. Bet 
neslėpsiu nuo didžiosios valdovo sutuoktinės, kad įgyvendinti 
šį sumanymą bus labai nelengva. 

— Atleiskite, kad jus palieku, - pasakė Nefertarė. - Juk su- 
prantate, kad manęs laukia sudėtinga užduotis. 

Susijaudinęs, kone susigraudinęs, Aša žavėdamasis žvelgė į 
tolstančią karalienę, lengvutę ir šviesią. 

— Jei Nefertarei pavyktų nors iš dalies palaužti Hatušilio at- 
kaklumą, - tarė Ramzis savo pasiuntiniui, - tu grįši Hetitų impe- 
rijon. Aš niekada neatiduosiu Uri-Tešubo, bet tu sudarysi taiką. 

— Tu reikalauji to, kas neįmanoma; kaip tik todėl man taip 
patinka tau dirbti. 

Valdovas kreipėsi į Amenį: 

— Ar tu paprašei Setau skubiai grįžti? 

— Taip, Didenybe. 

— Kas čia dabar dedasi? - sunerimo Aša. 

— Mozė manosi esąs savo vienintelio Dievo, to Jahvės, va- 
lios skelbėjas. Esą Jahvė įsakęs jam išvesti hebrajus iš Egipto, — 
paaiškino Amenis. 

— Ką tu nori tuo pasakyti? Išvesti hebrajus — visus hebrajus? 

— Jo akimis žiūrint, kalbama apie tautą, turinčią teisę į ne- 
priklausomybę. 

— Gryna beprotybė! 

— Mozės ne tik neįmanoma atvesti į protą - jis dargi ėmė 
grasinti. 

— Tu jo bijai? 

— Labiausiai aš bijau, jog mūsų draugas Mozė taps pavojin- 
gu priešu, - pareiškė Ramzis, - o aš išmokau nemenkinti savo 
priešų. Kaip tik todėl būtina, kad Setau būtų čia. 

— Kaip gaila, - tarė Aša. - Mozė buvo toks stiprus ir doras 
žmogus. 

— Jis toks ir yra, tik dabar kūnu ir siela tarnauja dogmai ir 
aukščiausiai, galutinei tiesai. 

— Tu mane gąsdini, Ramzi; ar tik šis karas nebus pavojinges- 
nis už karą su hetitais? 

— Arba mes jį laimėsime, arba pražūsime. 


Setau uždėjo savo stambias rankas ant trapių Kha pečių. 

— Prisiekiu visomis pasaulio gyvatėmis, tu jau beveik tikras 
vyras! 

Ko gero, ir norėdamas nerastum dviejų tokių skirtingų žmo- 
nių: Kha, vyresnysis Ramzio sūnus, buvo jaunas, blyškiaveidis, 
gležnas raštininkas, o kresnas, vyriškas, raumeningas, kampuo- 
ta galva, prastai nusiskutęs, vilkįs antilopės kailio palaidinę su 
daugybe kišenių Setau buvo panašus į nuotykių ar aukso ieš- 
kotoją. 

Juos matydamas, niekas net neįtartų, kad tą vyriškį ir vaiki- 
nuką galėtų sieti koks nors draugiškas ryšys, tačiau Kha laikė 
Setau mokytoju, supažindinusiu jį su neregimuoju, o Setau bu- 
vo tikras, kad Kha - nepaprastai gabus jaunuolis, trokštąs at- 
skleisti slėpiningiausias pasaulio paslaptis ir galįs tai padaryti. 

— Bijau, kad man išvykus tu prikrėtei aibę kvailysčių, — tarė 
Setau. 

Kha šyptelėjo. 

— Na... Vis dėlto tikiuosi, kad jūsų neapvyliau. 

— Tu buvai paskirtas į aukštesnes pareigas! 

— Tiesa, aš atlieku šventykloje kai kurias pareigas... Bet ne- 
turėjau galimybės pasirinkti. Na, ir... aš labai tuo džiaugiuosi. 

— Puiku, puiku, mano berniuk! Betgi... aš nematau nei amu- 
leto ant kaklo, nei juostelės aplink riešą. Kur jie? 

— Aš nusiėmiau juos per apvalymo apeigas šventykloje, o 
paskui jų neberadau. Kadangi jūs grįžote, man nebėra ko bi- 
joti, juoba kad mane saugo apeigų magija. 

— Vis dėlto tau reikėtų turėti amuletą. 

— O jūs jį ar turite, Setau? 

— O kaipgi: savąjį antilopės kailį! 

Jiems besišnekučiuojant, strėlė įsmigo į pat taikinio vidurį — 
Setau su Kha vos neaiktelėjo iš nuostabos. Jiedu stovėjo ant 
slenksčio, žvilgčiodami į šaudyklos, kur rinktiniai lankininkai 
miklino akį ir ranką, vidų. Valdovas buvo jiems paskyręs pasi- 
matymą kaip tik šičia. 

— Ramzis vis toks pat taiklus, - pastebėjo Setau. 

Kha žiūrėjo, kaip jo tėvas deda į šalį lanką, kurį tik jis pajėg- 
davo įtempti ir kuriuo naudojosi per Kadešo mūšį. Valdovo 
stotas atrodė tapęs dar didingesnis. Kiekvienas iš pirmo žvilgs- 
nio suvokdavo, kad Ramzis įkūnija aukščiausią valdžią. 

Kha krito kniūbsčias prieš tą žmogų, kuris buvo kur kas dau- 
giau nei jo tėvas. 

— Kodėl pasikvietei mus čia? — paklausė Setau. 

— Todėl, kad judu su mano sūnumi turėsite padėti man kau- 
tis, ir reikės nusitaikyti kuo tiksliausiai. 

Kha atsakė tiesiai ir atvirai: 

— Bijau, kad nesu įgudęs šaulys. 

— Nusiramink, sūnau: kautis teks ne ginklu, o protu ir magija. 

— Aš priklausau Amono šventyklos žynių draugijai, ir... 

— Žyniai vienu balsu išrinko tave savo bendrijos viršininku. 

— Bet... man dar nėra dvidešimties! 

— Bene amžius svarbu! Tačiau aš atmečiau jų pasiūlymą. 

Kha net atsiduso iš palengvėjimo. 

— Mane pasiekė negera žinia, - prisipažino Ramzis. - Mem- 
fyje visai neseniai dingo didysis Ptaho žynys. Jo įpėdiniu aš 
pasirinkau tave, sūnau. 

— Aš - didysis dievo Ptaho žynys? Bet juk tai... 

— Tokia mano valia. Todėl galėsi būti tarp Žymių žmonių, 
prieš kurių teismą nori stoti Mozė. 

— Ką jis dar sugalvojo? — paklausė Setau. 

— Kadangi aš neleidau hebrajams iškeliauti į dykumą, Mozė 
grasina, kad Egiptą ištiks jo Dievo atsiųstos nelaimės, ir mūsų 
šaliai teks iškęsti Jahvės skirtas bausmes. Ar naujasis dievo 
Ptaho žynys ir geriausias iš mano burtininkų įstengs išsklaidy- 

Aarono lydimas, Mozė atėjo prie Pi-Ramzio rūmų priėmimų 
salės durų, saugomų Seramanos ir garbės sargybos. Hebrajui 
žengiant pro duris, sardas sviedė į jį piktą žvilgsnį; valdovo 
vietoje jis įsakytų įmesti tą maištininką į giliausią požemio ka- 
lėjimo užkaborį arba — dar geriau — išsiųstų jį į tolimiausią 
dykumos pakraštį. Buvęs piratas pasikliovė savo nuojauta, O ji 
jam sakė, kad tasai Mozė neturi kitų užmačių, kaip tik kenkti 
Ramziui. 

Žengdamas į priekį pagrindiniu perėjimu tarp dviem ei- 
lėm išsirikiavusių kolonų, hebrajų tautos vadas ir įgaliotinis, 
nemenkam savo pasitenkinimui, pastebėjo, kad priėmimų sa- 
lė apypilnė. 

Valdovo dešinėje stovėjo jo sūnus Kha, užsimetęs aukso 
žvaigždėmis puoštą panteros kailį. Nors buvo dar visai jaunas, 
Kha jau gavo labai aukštas pareigas. Atsižvelgiant į jo išmintį 
ir plačias žinias, joks žynys nebandė užginčyti šio paskyrimo. 
Vyresniajam faraono sūnui teks įrodyti savo gebėjimą suvokti 
dievų valią ir išreikšti ją hieroglifais; visi atidžiai stebės jo el- 
gesį, kadangi jam teks saugoti tradicijas, susiklosčiusias dar 
piramidžių laikais, tame aukso amžiuje, kai buvo apibrėžtos 
didžiosios Egipto civilizacijos vertybės. 

Šis paskyrimas nustebino Mozę; tačiau, pažvelgęs į Kha iš 
arčiau, jis suvokė, kad jaunuolio ryžtingumas ir branda neturi 
sau lygių. Be abejo, jis bus pavojingas priešininkas. 

O ką besakyti apie stovintįjį faraono kairėje? Setau, gyva- 
čių kerėtojas ir vyriausiasis karalystės magas! Setau, kuris kartu 

su Ramziu buvo Mozės mokslo draugas - kaip ir Amenis, atsi- 
sėdęs nuošalyje ir jau pasirengęs užrašinėti svarbiausius būsi- 
mo ginčo teiginius. 

Mozė nebenorėjo galvoti apie tuos metus, kai dirbo Egipto 
labui ir didybei. Mozės praeitis mirė tą dieną, kai Jahvė pati- 
kėjo jam užduotį, ir hebrajas neturėjo teisės graudintis dėl to, 
kas jau seniai praėjo. 

Faraonas su aukštaisiais pareigūnais užkopė laipteliais ant 
pakylos ir užėmė savo vietas, Mozė su Aaronu sustojo laipte- 
lių papėdėje. 

— Kokį klausimą jūs norite svarstyti susirinkusiųjų akivaiz- 
doje? —- paklausė Amenis. 

— Aš neketinu nieko svarstyti, - atsakė Mozė. — Aš atėjau 
pareikalauti to, kas man priklauso Jahvės valia: kad Faraonas 
leistų man ir mano tautai pasitraukti iš Egipto. 

— Leidimas nesuteikiamas valstybės saugumo sumetimais. 

— Neduoti man to leidimo reiškia įžeisti Jahvę. 

— Kiek man Žinoma, Egipto Jahvė nevaldo. 

— Tačiau Jo pyktis bus baisus! Dievas mane globoja, ir Jis 
įvykdys stebuklus, norėdamas parodyti savo galią. 

— Aš gerai tave pažinojau, Moze, mudu net buvome drau- 
gai. Kai kartu mokėmės, tu neapgaudinėjai nei savęs, nei kitų 
tuščiais pramanais. 

— Tu - Egipto raštininkas, Ameni, o aš - hebrajų tautos va- 
das. Ne kas kitas, o Jahvė man bylojo, ir štai įrodymas! 

Aaronas metė ant žemės savo lazdą, Mozė įsmeigė į ją įtemptą 
žvilgsnį. Šakota lazda krustelėjo, suvinguriavo ir pavirto gyvate. 

Daugelis dvariškių išsigando ir pasitraukė atatupsti; gyvatė 
nušliaužė Ramzio link, tačiau jis stovėjo kaip stovėjęs, nero- 
dydamas jokios baimės. Prišokęs Setau stvėrė šliužą už uode- 
gos. Kai kurie persigandę dvariškiai net suriko, pamatę, ką jis 
daro, o kiti ėmė šaukti, kai Setau laikoma gyvatė vėl pavirto 
lazda. 

— Aš pats labai seniai, dar Mer-Uro hareme, išmokiau Mo- 
zę šio burtininkų pokšto. Norint apstulbinti faraono patarėjus 
ir Egipto valdovo dvarą, reikia šio to daugiau! 

Mozė su Setau išdidžiai pažvelgė vienas kitam į akis. Tą aki- 
mirką jiedu tapo priešais. 

— Po savaitės Egipto liaudį apstulbins kitas stebuklas! — 1š- 
pranašavo hebrajas. 

fertarė maudėsi arčiausiai rūmų esančiame baseine. Jo vanduo 
visada buvo švarus: jį valė prie akmenų pritvirtintos vario plokš- 
telės, bakterijomis mintą augalai ir vamzdžių sistema, tolygiai 
jas nustatytu laiku suberdavo į vandenį vario druskų miltelių. 

Artinantis potvyniui, saulė tiesiog šutino, ir karštis darėsi 
nepakenčiamas. Prieš pradėdama priiminėti prašytojus, kara- 
lienė mėgavosi tomis nuostabiomis akimirkomis, kada palai- 
mingos vėsos atgaivintas kūnas nebevaržė minties polėkio, ir 
ji skriejo kur panorėjusi, lengvutė it baltoji gervė. Plaukioda- 
ma ir nardydama, Nefertarė galvojo apie tai, kokius žodžius — 
kartais drąsinančius, kartais griežtus — ji turės ištarti savo pa- 
šnekovams, kurių visi prašymai — vienas už kitą skubesni ir 
svarbesni. 

Vilkinti suknelę su petnešėlėmis, nedengiančia nuogų krū- 
tų, palaidais plaukais, Izetė tylutėliai priėjo prie baseino. Ji, 
praminta „gražiąja“, gėrėdamasi Nefertare, jautėsi esanti tik 
šiaip sau — apveidi, ir tiek. O Nefertarė buvo nuostabi. Kiek- 
vienas karalienės judesys buvo neprilygstamo grakštumo, tar- 
Si jį būtų nutapęs nepaprastai talentingas dailininkas, sugebė- 
jęs moters kūnui suteikti tobulą grožį. 

Ilgai dvejojusi ir dar kartą - jau paskutinį - pasikalbėjusi su 
Dolante, kuri vis taip pat karštai ją įkalbinėjo, ragino ir drąsi- 
no, Izetė pagaliau pasiryžo. 

Šįkart ji įvykdys savo sumanymą. 

Vydama šalin bet kokią galinčią jai sutrukdyti baimę, Izetė 
žengė dar vieną žingsnį baseino link. Taip, dabar... Ji jau nebe- 
gali atsisakyti savo tikslo. 

Nefertarė pastebėjo Izetę. 

— Eikš maudytis! 

— Aš nekaip jaučiuosi, Didenybe. 

Karalienė vikriai priplaukė prie baseino pakraščio ir išlipo 
iš jo akmeniniais laipteliais. 

— Kuo gi tu sergi? 

— Nežinau... 

— Gal tave kas nors slegia? Merenptahas pridarė tau rū- 
pesčių? 

— Ne, ne! Jis puikiai jaučiasi; jis toks stiprus ir sveikas, kad 
aš kasdien tuo stebiuosi. 

— Eikš, išsitiesk šalia manęs ant tų saulės įšildytų akmens 
plokščių. 

— Atleiskite, aš nepakenčiu saulės. 

Nefertarės kūnas kerėte kerėjo akį ir sielą; jis buvo panašus 
į Vakarų deivės — įstabiosios Vakarų deivės, kurios šypsena 
nutvieskė savo spinduliais abu pasaulius: šiapus ir anapus. Iš- 
sitiesusi ant nugaros, užsimerkusi, ji atrodė tokia artima — ir 
sykiu nepasiekiama. 

— Kas tave taip kamuoja, Izete? 

Antrąją Ramzio žmoną vėl apniko dvejonės. Kaip jai pasi- 
elgti: atlikti tai, kam ji buvo pasiryžusi, ar pabėgti, nors kara- 
lienė tikriausiai palaikytų ją kvaištelėjusia? Laimė, Nefertarė 
į ją nežiūrėjo. Ne, tokia puiki proga daugiau nepasitaikys. Ize- 
tė privalo jos nepraleisti. 

— Didenybe... Didenybe, aš norėčiau... 

Gražioji Izetė atsiklaupė prie pat Nefertarės veido. Užlieta 
saulės, karalienė nė nekrustelėjo. 

— Didenybe, aš norėjau jus nužudyti. 

— Netikiu, Izete. 

— Taip, tikrai taip! Aš privalėjau jums prisipažinti... Ta našta 
darėsi nepakeliama. Dabar jūs žinote. 

Karalienė atmerkė akis, atsisėdo ir paėmė gražiąją Izetę už 
rankos. 

— Kas mėgino paversti tave nusikaltėle? 

— Aš patikėjau, kad jūs nemylite Ramzio ir trokštate tik gar- 
bės ir valdžios. Aš buvau akla ir kvaila! Kaip aš galėjau klausy- 
tis tokio niekingo šmeižto? 

— Kiekvienas išgyvena tam tikro silpnumo akimirkų, Izete. 
Tada blogis bando užvaldyti žmogaus sąžinę ir sutrypti jo šir- 
dį. Tu atsispyrei, tu atlaikei tą baisų puolimą - argi ne tai 
svarbiausia? 

— Man gėda dėl savęs, gėda... Kai jūs perduosite mane teis- 
mui, aš sutiksiu su bet kokiu jo nuosprendžiu. 

— Kas tau primelavo apie mane? 

— Aš norėjau prisipažinti klydusi, Didenybe, o ne įskundi- 
nėti kitus. 

— Siekusieji sunaikinti mane iš tikrųjų tikėjosi smogsią Ram- 
ziui. Izete, jei tu myli valdovą, privalai pasakyti man tiesą. 

— Jūs... jūs nejaučiate man neapykantos? 

— Tu ne garbėtroška, ne intrigantė; tau užtenka drąsos pri- 
pažinti savo klaidas — aš ne tik nejaučiu tau neapykantos: aš 
tave gerbiu. 

Izetė pravirko ir lengvindama sau širdį ėmė kloti viską iš 
eilės. 


Mozei paliepus, Nilo pakrantėje susirinko tūkstančiai heb- 
rajų, kuriuos atlydėjo tiek pat smalsuolių, subėgusių čia iš visų 
sostinės kvartalų. Sklido gandai, kad karingasis hebrajų Die- 
vas ketina įvykdyti didelį stebuklą ir įrodyti esąs galingesnis už 
visus Egipto dievus kartu paėmus. Galgi faraonui reikėjo pa- 
tenkinti pranašo reikalavimus? 

Priešingai, nei manė Amenis su Seramana, Ramzis nutarė 
nesikišti ir netrukdyti Mozei. Atsiųsti kariuomenę ir tvarkos 
sergėtojus sambūriui išvaikyti reikštų tikrai perlenkti lazdą: 
juk nei Mozė, nei hebrajai nepažeidė viešosios tvarkos, o ke- 
liaujantys prekeiviai džiūgavo, zuidami su savo pigiomis pre- 
kėmis po knibždančią minią. 

Nuo rūmų terasos faraonas žvelgė į upę, kurios pakrantėje 
susibūrė nekantraujanti minia; tačiau jis galvojo ne apie ją, O 
apie Nefertarės jam atskleistą baisią paslaptį. 

— Gal tuo dar galima abejoti? 

— Ne, Ramzi. Izetė buvo nuoširdi, ji sakė tiesą. 

— Turėčiau ją griežtai nubausti. 

— Maldauju: būk jai atlaidus. Iš meilės ji vos neįvykdė bai- 
saus nusikaltimo, bet juk nieko nepataisoma neatsitiko! Užtat 
dabar Izetės dėka mes žinome, kad tavo sesuo Dolantė taip 
tavęs nekenčia, jog įmanytų nužudyti. 

— Aš tikėjausi, kad ji įveikė piktąsias dvasias, jau tiek metų 
darkančias jos sielą... Bet aš klydau. Ji niekada nepasikeis. 

— Tu patrauksi Dolantę atsakomybėn? Perduosi ją teismui? 

— Ji viską neigs ir apkaltins gražiąją Izetę prasimanymais. 
Ko gero, teismas baigsis skandalu, ir tiek. 

— Nejaugi nusikaltimo kurstytoja liks nenubausta? 

— Ne, Nefertare; Dolantė pasinaudojo Izete - mes pasinau- 
dosime Dolante. 

Ant kranto šurmuliuojanti minia sujudo ir ėmė rėkti. 

Mozė metė į Nilą savo lazdą, ir vanduo įgavo rausvą atspalvį. 

Pranašas pasėmė taure truputį vandens ir išpylė jį ant žemės. 

— Visi paliudykite šį stebuklą! Jahvės valia Nilo vanduo vir- 
to krauju... Jeigu Jahvės noras nebus įvykdytas, šis kraujas pa- 
sklis po visus šalies kanalus, ir žuvys nugaiš. Tai bus pirmoji 
Egiptą ištiksianti nelaimė. 

Kha savo ruožtu pasėmė iš upės truputį keisto, aitraus kva- 
po vandens. 

— Neatsitiks nieko panašaus į tai, ką tu išpranašavai, Moze; 
šis vanduo - tik raudonoji potvynio banga. Keletą dienų to 
vandens negalima gerti; negalima nė valgyti sugautų žuvų. Jeigu 
rausvas Nilo vanduo - iš tikrųjų stebuklas, tai jį įvykdė gamta, 
ir mes privalome gerbti jos įstatymus. 

Jaunutis ir trapus Kha nejautė jokios baimės prieštarauda- 
mas milžinui Mozei. Hebrajas sutramdė pyktį. 

— Gražiai šneki, betgi kuo tu paaiškinsi tai, kad mano lazda, 
įmesta į Nilą, sukėlė kruviną potvynį? 

— Argi kas neigia pranašingą Mozės galią? Tu nujautei van- 
dens pokytį, iš pietų sklindančią jėgą ir dieną, kai atvilnys rau- 
donoji banga. Tu pažįsti šį kraštą taip pat puikiai kaip ir aš; 
tau Žinomos visos jo paslaptys. 

— Ligi šiolei, - sugriaudėjo Mozė, - Jahvė tenkinosi įspėji- 
mais! Kadangi Egiptas atkakliai abejoja Jo galia, Jis atsiųs ki- 
tų nelaimių, kur kas skaudesnių. 

Aša pats nunešė laišką didžiajai valdovo sutuoktinei, besikal- 
bančiai su Ramziu apie grūdų sandėlių tvarkymą. 

— Štai atsakymas, kurio jūs laukėte, Didenybe; jį atsiuntė 
pati imperatorienė Putuhepa. Tikiuosi, kad jo turinys jūsų ne- 
apvils. 

Į brangų audinį įvyniota lentelė buvo užantspauduota Pu- 
tuhepos antspaudu. 

— Ar neperskaitytumėte mums to laiško, Aša? Viena vertus, 
jūs puikiai mokate hetitų kalbą; antra — naujienos, gautos iš 
Hatušo, domina ir jus. 

Egipto diplomatinės tarnybos viršininkas pakluso. 

Mano seseriai, karalienei Nefertarei, Saulės Sūnaus Ramzio 
Didžiojo sutuoktinei. 

Kaip jaučiasi mano sesuo? Ar jos šeima sveika? Ar sveiki ir 
stiprūs jos žirgai? Hetitų žemėn atėjo vasara. Ar Egipte bus geras 
potvynis? 

Aš gavau ilgą mano sesers Nefertarės laišką ir labai atidžiai jį 
perskaičiau. Imperatoriui Hatušiliui labai apmaudu, kad niekin- 
gasis Uri-Tešubas įsikūrė Pi-Ramzyje. Uri-Tešubas - blogas žmo- 
gus, žiaurus ir bailus. Jis vertas to, kad būtų išsiųstas iš Egipto ir 
sugrąžintas į Hatušą, kur stotų prieš teismą. Šiuo klausimu im- 
peratorius Hatušilis yra tvirtai apsisprendęs ir nepalenkiamas. 

Bet argi taika tarp mūsų šalių nėra tokia didelė vertybė, kad 
dėl jos būtų gaila kai ką paaukoti? Žinoma, Uri-Tešubo klausi- 
mu negali būti jokių nuolaidų, ir imperatorius visiškai pagrįstai 
reikalauja grąžinti jį į Hatušą. Vis dėlto aš primygtinai raginau jį 

pripažinti, kad Faraonas teisus, laikydamasis duoto žodžio. Kaip 
mes galėtume pasitikėti valdovu, kuris jo nepaiso? 

Taigi, nors dėl išdaviko Uri-Tešubo tartis ir derėtis neįmano- 
ma, kodėl mums nepalaikius šio klausimo išspręstu, kad būtų 
galima pereiti prie taikos sutarties sudarymo? Šio dokumento pa- 
rengimas pareikalaus daug laiko, tad būtų išmintinga pradėti de- 
rybas. 

Ar Egipto karalienė, mano sesuo, pritaria mano mintims? Jei 
taip, tai būtų gerai kuo greičiau atsiųsti pas mus aukšto rango 
diplomatą, kuriuo Faraonas pasitiki. Aš siūlyčiau Ašą. 

Mano seseriai, karalienei Nefertarei - su mano draugyste. 

— Mes priversti atsisakyti šio pasiūlymo, — apgailestauda- 
mas tarė Ramzis. 

— Kodėl turėtume jo atsisakyti?! — stojo piestu Aša. 

— Todėl, kad tai - spąstai, į kuriuos Hatušilis nori tave įvilio- 
ti, ketindamas atsikeršyti. Imperatorius negali tau atleisti, kad 
padėjai Uri-Tešubui pasprukti iš Hetitų imperijos. Jeigu ten 
nukeliausi, atgal nebesugrįši. 

— Aš kitaip suprantu tą laišką, Didenybe. Karalienė Nefer- 
tarė sugebėjo rasti įtikinamų argumentų: imperatorienė Pu- 
tuhepa patvirtina, kad nori taikos, O tai ir yra svarbiausia, nes 
ji turi įtakos imperatoriui! 

— Aša teisus, — pritarė diplomatui Nefertarė. - Mano sesuo 
Putuhepa puikiai suprato laiško, kurį aš jai nusiunčiau, pras- 
mę. Nebekalbėkime apie Uri-Tešubą ir imkimės rengti taikos 
sutartį. 

— Tačiau Uri-Iešubas niekur nedingo, jis tebėra čia, Egipte! — 
paprieštaravo Ramzis. 

— Gal man reikia išsamiau paaiškinti savąjį ir sesers Putuhe- 
pos požiūrį? Štai kaip yra: Hatušilis reikalauja grąžinti Uri- 
Tešubą į Hatušą, Ramzis atsisako tai padaryti. Tegu ir vienas, 
ir kitas tuo klausimu lieka tvirtas ir nesukalbamas, o derybos 
tegu juda į priekį. Argi ne tai vadinama... diplomatija? 

— Aš pasitikiu Putuhepa, - pridūrė Aša. 

— Jeigu judu su karaliene einate išvien prieš mane, tai kaip 
aš galiu jums atsispirti? Taigi mes nusiųsime į Hatušą diplo- 
matą, bet ne tave. 

— Tai neįmanoma, Didenybe. Aišku, kad imperatorienės pa- 
geidavimas yra įsakymas. Be to, kas gi geriau už mane pažįsta 
hetitus ir jų šalį? 

— Nejaugi tu pasirengęs taip rizikuoti, Aša? 

— Praleisti tokią progą sudaryti taiką būtų nusikaltimas. Šiai 
užduočiai mes privalome skirti visas savo jėgas. Įveikti tai, kas 
neįveikiama, - argi ne tuo pasižymi tavo viešpatavimas? 

— Nedažnai man teko matyti, kad tu taip karščiuotumeisi. 

— Aš mėgstu malonumą - ir malonumus, o karas jiems ne- 
palankus. 

— Aš nelinkęs sudaryti taikos bet kokia kaina; Egiptas jokiu 
būdu nebus pralaiminčioji pusė. 

— Aš buvau numatęs keletą sunkumų, bet mano amato žmo- 
gui jie yra įprasti. Norint parengti tinkamą sutartį, mums teks 
paplušėti ne vieną dieną; aš aplankysiu keletą savo mielų drau- 
gužių, o paskui išvyksiu į Hatušą, ir man pavyks sudaryti taiką — 
kadangi tu to reikalauji. 


Iš pradžių ji netikėtai liuoktelėjo į priekį, paskui sustingo 
vietoje vos per metrą nuo Setau, ramiai sėdinčio ant upės kran- 
to. Gyvačių kerėtojas džiaugėsi pamatęs, kaip pakito Nilo van- 
duo: jį vėl buvo galima gerti. 

Antra, o anava trečia - vikri, linksma ir taip pat kaip jos 
bičiulė marguliuojanti kone visais žalios spalvos atspalviais: 
guvios varlės viena per kitą šokčiojo iš dumblo, kurio sluoks- 
niu upė apklojo Egipto žemę, patręšdama ją ir užtikrindama 
puikų faraono tautos pasėlių derlių. 

Atžygiavęs įspūdingos eisenos priekyje, Aaronas ištiesė sa- 
vo lazdą Nilo link ir prabilo: 

— Kadangi faraonas atsisako leisti hebrajams iškeliauti iš 
Egipto, štai antroji Jahvės engėjui siunčiama nelaimė: varlės, 
tūkstančiai varlių, milijonai varlių užplūs kraštą; jos įsigaus vi- 
sur: į dirbtuves, į namus, į turtuolių buveines! 

Nespartindamas žingsnio, Setau ramiai grįžo savo labora- 
torijon, kur Vandens Lelija gamino naujus vaistus iš Abu Sim- 
belio apylinkėse sugautų puikių kobrų nuodų. Beje, iš Abu 
Simbelio buvo gauta gerų žinių: šventyklos statytojai nedyki- 
nėjo, darbai sparčiai stūmėsi į priekį. Gyvačių kerėtojas su žmo- 
na norėjo kuo greičiau ten sugrįžti - žinoma, kai tik Ramzis 
jiems tai leis. 

Setau nusišypsojo. Nei jam pačiam, nei Kha neteks kovoti 
su Aaronu ir šia neganda: Mozės pavaduotojui derėjo pasitar- 
ti su savo viršininku prieš skelbiant nelaimę, kuri neišgąsdins 
nė vieno egiptiečio. 

Šiuo metų laiku aibė varlių buvo įprastas dalykas, ne tik ne- 
stebinęs žmonių, bet dargi laikomas gera lemiančiu ženklu. 
Hieroglifų rašte ženklu „varlė“ buvo žymimas skaičius „šim- 
tas tūkstančių“, taigi beveik nesuskaitoma daugybė, siejama 
su potvynio teikiama gausa. 

Stebėdami varliagyvių vystymąsi, pirmųjų dinastijų Žyniai ja- 
me įžvelgė nepaliaujamus gyvybės pokyčius; todėl varlė žmo- 
nių sąmonėje ėmė simbolizuoti ir sėkmingą gimdymą, užbai- 
giantį daugelį vystymosi pakopų — nuo embriono iki kūdikio, 
ir amžinybę, slypinčią laike ir už jo ribų. 

Kitą dieną Kha įsakė nemokamai išdalyti žmonėms fajansi- 
nius varlės pavidalo amuletus. Susižavėję šia netikėta dovana, 
miesto gyventojai audringai sveikino Ramzį ir jautėsi esą dė- 
kingi Aaronui su hebrajais: jų išsišokimas padėjo daugeliui pa- 
prastų Žmonių įsigyti vertingą daiktą. 


Aša baigė taikos sutarties projektą, parengtą kartu su kara- 
liškąja pora. Prireikė daugiau nei mėnesio įtempto darbo, no- 


310 


„Aid, 
LTS 


rint apgalvoti kiekvieną žodį. Paskui Nefertarė dar kartą per- 
skaitė visą tekstą, ir tai buvo labai naudinga, nes vėl atsirado 
ką taisyti ir tobulinti. Egipto diplomatinės tarnybos viršinin- 
kas spėjo, kad faraono reikalavimai apsunkins derybas; ta- 
čiau Ramzis kreipėsi į hetitų imperatorių ne kaip į nugalėtą 
priešą, o kaip į partnerį, kuriam ta sutartis suteiktų daug pri- 
valumų. Jei Putuhepa tikrai nori taikos, galima tikėtis, kad 
derybos pavyks. 

Amenis atnešė nuostabų gintaro spalvos papirusą, kuriame 
Ramzis ketino pats surašyti savo pasiūlymus. 

— Pietinio kvartalo gyventojai pasiskundė, jog juos apniko 
uodai. 

— Šiuo metų laiku, Ameni, jų knibždėte knibžda, jei nesilai- 
koma griežtų švaros taisyklių. Gal miestelėnai pamiršo nusau- 
sinti po potvynio likusias balas? 

— Pasak Aarono, Didenybe, tai esanti trečioji Jahvės Egip- 
tui siunčiama nelaimė. Mozės mokinys ištiesė savo lazdą, smo- 
gė ja į žemę ir sukėlė dulkes, kad jos virstų uodais. Esą tu pri- 
valai įžvelgti čia Dievo keršytojo pirštą. 

— Mūsų bičiulis Mozė visada buvo užsispyręs, - priminė Aša. 

— Tuoj pat nusiųsk švaros tarnybos žmones į pietinį kvarta- 
lą, —- įsakė Ramzis Ameniui, — ir išvaduok jo gyventojus iš tos 
nelaimės. 


Aukštas Nilo potvynis žadėjo laimingą ateitį. Ramzis atliko 
aušros apeigas Amono šventykloje ir leido sau malonumą pa- 
sivaikščioti prieplauka, lydimas Nugalėtojo, ištikimo Nubijos 
liūto. Paskui faraonui reikėjo grįžti į rūmus ir parašyti Hatuši- 
liui laišką, kurį šis turėjo gauti kartu su taikos pasiūlymais. 

Staiga į grindinio plokštes trinktelėjo Mozės lazda. Didžiu- 
lis liūtas įsmeigė į hebrają akis, bet nesuriaumojo. 

— Leisk mano tautai išvykti, Ramzi, kad ji galėtų pagarbinti 
Jahvę taip, kaip Jis to iš jos tikisi. 

— Argi mudu dar ne viską vienas kitam pasakėme, Moze? 

— Stebuklai ir nelaimės atskleidė tau Jahvės valią. 

— Nejaugi šiuos keistus žodžius taria mano draugas? 

— Aš tau nebe draugas! Aš - Jahvės pasiuntinys, o tu - be- 
dievis faraonas. 

— Kaip pagydyti tave nuo apakimo? 

— Tai tu - aklas! 

— Eik savo keliu, Moze, o aš, kad ir kas nutiktų, eisiu savuoju. 

— Suteik man vieną malonę: ateik pažvelgti į mano broliams 
hebrajams priklausančias gyvulių kaimenes. 

— Kas gi ten ypatinga? 

— Prašau tavęs - eime. 

Valdovą saugojo Nugalėtojas, Seramana ir samdytų karei- 
vių skyrius. Mozė liepė suvaryti hebrajų kaimenes į pelkėtą 
vietovę už dešimties kilometrų nuo sostinės. Aplink gyvulius 
spiečiais sūkuriavo tūkstančiai sparvų, neduodančių jiems ra- 
mybės. Vargšai galvijai net baubė iš skausmo. 

— Štai ketvirtoji Jahvės atsiųsta nelaimė, - pareiškė Mozė. - 
Man pakaks išvaikyti tuos gyvulius, ir sparvos apniks tavo sos- 
tinę. 

— Nekoks sumanymas... Nejaugi buvo būtina laikyti tuos gy- 
vulius tokiam purve ir versti juos taip kankintis? 

— Mes privalome atnašauti Jahvei karves, avinus ir kitus gy- 
vulius, kuriuos egiptiečiai laiko šventais. Jei mes atliksime sa- 
vo apeigas tavo šalyje, tai papiktinsime valstiečius. Leisk mums 
išeiti dykumon, arba sparvos apniks tavo pavaldinius. 

— Seramana su kariuomenės būriu palydės tave, jūsų Žynius 
ir sergančius gyvulius į dykumą, kur jūs galėsite atnašauti savo 
aukas. Kita kaimenės dalis bus apkuopta ir grąžinta į ganyk- 
las. Paskui jūs grįšite į Pi-Ramgzį. 

— Tai - tik laikina priemonė, Ramzi, tik trumpas atokvėpis. 
Rytoj tu būsi priverstas leisti hebrajams pasitraukti iš Egipto. 

— Reikia smogti smarkiau, - iškošė pro dantis Ofiras, - kur kas 
smarkiau. 

— Argi mums nepavyko atnašauti aukas Jahvei dykumoje, 
kaip Jis to reikalavo? - tarė Mozė. - Kartą nusileidęs, Ramzis 
nusileis ir vėl. 

— Betgi jo kantrybė baigia išsekti, ar ne? 

— Jahvė saugo mus ir gina. 

— Man šovė galvon kita mintis, Moze. Kitas sumanymas, tap- 
siantis penktąja nelaime. O ji giliai įskaudins faraoną! 

— Apie tai dera spręsti ne mums, o Jahvei. 

— O gal kartais reikia jam padėti? Ramzis - atkaklus, užsi- 
spyręs valdovas, jį paveikti, o juoba priversti atsitraukti gali 
tik ano pasaulio atsiųsti ženklai. Leiskite man jums padėti. 

Mozė sutiko. 

Ofiras išėjo iš pranašo namų ir susitiko su savo bendrinin- 
kais, Amosu ir Baduchu. Abu beduinų vadai tebekaupė gin- 
klus hebrajų namų rūsiuose. Jiedu ką tik grįžo iš Šiaurės Siri- 
jos, kur buvo susitikę su hetitų pasiuntiniais. Magas nekantra- 
vo sužinoti paskutines naujienas, o gal ir nurodymus. 

Amosas buvo įtrynęs savo nuplikusią galvą aliejumi. 

— Imperatorius Hatušilis niršta, —- pranešė jis, - nes Ramzis 
atsisako grąžinti Uri-Tešubą. Hatušilis pasirengęs tęsti karą. 

— Puiku! Ko jis tikisi iš mano žmonių? 

— Įsakymai labai paprasti: ir toliau kurstykite Egipto hebra- 
jų neramumus; kelkite sumaištį visoje šalyje, kad Ramzio val- 
džia susvyruotų; parenkite Uri-Tešubo pabėgimą ir atgabenki- 
te jį į Hatušą. Arba užmuškite jį. 

Valstietis, pramintas Kreivapirščiu, buvo įsimylėjęs savo Že- 
mės lopinėlį ir nedidelę karvių bandą. Ak, kokios tai buvo kar- 
vutės — viena gražesnė už kitą, meilios ir linksmos; tik seniau- 
sioji buvo niršaus būdo ir ne kiekvieną prisileisdavo artyn. Krei- 
vapirštis galėdavo plepėti su ja valandų valandas. 

Rytais jį pažadindavo Rudžiukė: išdykėlė imdavo laižyti jam 
kaktą. Kreivapirštis veltui mėgindavo sugriebti ją už ausies: 
galų gale jam vis tiek tekdavo keltis. 

Tą rytą saulė jau buvo aukštai danguje, kai Kreivapirštis iš- 
ėjo iš sodybos. 

— Rudžiuke... Kur dingai, Rudžiuke? 

Pasitrynęs akis, Kreivapirštis paėjėjo lauku ir pamatė savo 
karvę, gulinčią ant šono. 

— Kas tau, Rudžiuke? 

Iškorusi liežuvį, padėrusiomis akimis, išsipūtusiu pilvu, dai- 
lioji karvutė aiškiai buvo begaištanti. Truputį toliau dar dvi 
kitos jau tysojo nebegyvos. 

Pasibaisėjęs Kreivapirštis nubėgo iki kaimo aikštės, ieško- 
damas gyvulių gydytojo, nes ketino šauktis jo pagalbos, bet jį 
jau buvo apspitę kokie dešimt gyvulių augintojų, kuriuos išti- 
ko ta pati bėda. 

— Epidemija! — suriko Kreivapirštis. - Reikia tučtuojau pra- 
nešti rūmų pareigūnams. 

Kai Ofiras nuo savo namų terasos pamatė plūstančią rūmų 
link sunerimusių ir piktų valstiečių minią, suprato, kad jo įsa- 
kymai buvo įvykdyti kuo tiksliausiai. Nunuodiję keletą karvių, 
beduinų vadai Amosas su Baduchu sukėlė šaunų sąmyšį. 

Mozė sustabdė vidury plačios gatvės dar nespėjusią prisiar- 
tinti prie rūmų minią. 

— Jūs esate penktosios Egipto Jahvės atsiųstos nelaimės au- 
kos! Jo ranka smogs visoms kaimenėms, maras išguldys ir stam- 
biuosius, ir smulkiuosius naminius gyvūnus! Bus pasigailėta 
tik tų, kurie priklauso mano tautai. 


10 


UT 
UT 


314 


Seramana su nemažu kareivių būriu buvo besirengiąs išvai- 
kyti valstiečius, kai atšuoliavusi Vandens Lelija prie pat jų su- 
stabdė juodą žirgą. 

— Nesikraustykite iš proto, - ramiai pasakė ji. — Tai visai ne 
epidemija: karvės buvo nunuodytos. Aš jau išgelbėjau dvi pie- 
ningas karves. Jei gyvulių gydytojai man padės, aš imsiu gydyti 
tuos galvijus, kurie dar nenugaišo. 

Sąmyšį bemat nuslopino sužibusi viltis, o kai žemdirbystės 
ministras pranešė, kad faraonas valstybės lėšomis vietoj kritu- 
siųjų nupirks valstiečiams kitus gyvulius, sugrįžo ramybė. 


Ofirui ir jo bendrininkams dar liko užtektinai nuodų, kad 
jie galėtų ir toliau padėti Mozei, tik šįkart nieko jam apie tai 
nesakydami. Pasinaudojęs senu magijos receptu, Jahvei įsa- 
kius, pranašas rieškučiomis pasisėmė viryklės suodžių ir švys- 
telėjo juos aukštyn, idant jų dulkelės nukristų ant žmonių bei 
gyvulių ir taip suerzintų jiems odą, kad atsirastų pūlinių. Ši, 
šeštoji, nelaimė būsianti tokia pasibaisėtina, kad faraonas bus 
pagaliau priverstas nusileisti Mozės reikalavimams. 

Ofirui kilo kitas sumanymas. Kas labiausiai įbaugins valdovą, 
jei ne jo artimųjų ligos? Plikis Amosas, kurį pusę kaktos dengiąs 
perukas padarė neatpažįstamą, virėjui, ruošusiam valgį Ameniui 
ir jo pavaldiniams, pristatė sugedusių maisto produktų. 

Kai valdovo sandalų laikytojas atnešė įprastas jam ataskai- 
tas ir kitus dokumentus, Ramzis ant bičiulio skruosto paste- 
bėjo rausvą išbėrimą. 

— Tu susižeidei? 

— Ne, bet tie spuogai darosi visai nemalonūs ir ima skaudėti. 

— Tuoj pašauksiu daktarą Pariamakų. 

Lydimas žavios merginos, atbėgo uždusęs rūmų gydytojas. 

— Didenybe, jūs negaluojate? 

— Mielas daktare, jūs gerai žinote, kad su ligomis aš neturiu 
nieko bendra. Malonėkite apžiūrėti mano asmens sekretorių. 

Pariamakus apėjo aplink Amenį, pačiupinėjo jo rankų odą, 
paskaičiavo pulsą ir pridėjo ausį prie raštininko krūtinės ląs- 
tos. 

— Iš pirmo žvilgsnio viskas tvarka... Man reikia pagalvoti. 

— Jei kalbama apie išopėjimą, kurį sukėlė skrandžio sutriki- 
mai, — droviai įsiterpė mergina, — tai ar nereikėtų pagaminti 
vaistų iš įpjautų figmedžio vaisių, anyžiaus, medaus, medžio 
sakų, krapų ir gerti juos kaip mikstūrą, taip pat tepti ja odą? 

Daktaras Pariamakus reikšmingai krenkštelėjo. 

— Gal ir neblogai sugalvota... Pabandykime; pamatysime, kas 
iš to išeis. Eikite laboratorijon, vaikeli, ir liepkite paruošti tuos 
vaistus. 

Mergina drebėdama nusilenkė valdovui ir dingo. 

— Kuo vardu jūsų padėjėja? - paklausė Ramzis. 

— Neferetė, Didenybe. Nekreipkite į ją dėmesio, ji tik pra- 
deda savo darbą. 

— Ji atrodo jau gerai jį išmananti. 

— Ji tik pakartojo receptą, kurio aš ją išmokiau. Paprasta 
praktikantė, ir tiek, be didesnės ateities. 


Ofiras sėdėjo giliai susimąstęs. 

Vaistai įveikė išbėrimus, o Ramzis nė negalvojo keisti savo 
nutarimo. Mozė su Aaronu kol kas pajėgė palaikyti ramybę ir 
suvaldyti hebrajus, nes bet koks jų bruzdėjimas tik paskatintų 
Seramaną ir tvarkos sergėtojus griebtis smurto. 

Prie šios nesėkmės prisidėjo dar viena: nutrūko ryšys su val- 
dovo seserimi Dolante. Be abejo, jai nepavyko įgyvendinti Ofi- 
ro sumanymo: Nefertarė buvo gyva ir sveika. Nujausdama gre- 
siantį pavojų, Dolantė nebedrįso net naktį ateiti į hebrajų kvar- 
talą, tokiu būdu palikusi Ofirą be tiesioginių Žinių apie mažy- 
tes dvaro paslaptis. 

Tačiau tai netrukdė hetitų šnipui kurstyti hebrajų nepasi- 
tenkinimo; Mozės ir Aarono vadovaujama, susidarė ryžtinga 
ir arši grupuotė, kasdien vis grėsmingesnė. 

O va surengti Uri-Tešubo pabėgimą bus sunku. Hetitas bu- 
vo apgyvendintas sodyboje, kurią dieną naktį saugojo Sera- 
manos vyrai. Žuvęs žmogus tas Uri-Tešubas, ką ir sakyti, ir 
baisiai neparankus... Užuot neapdairiai lindus į pavojų, ar 
ne geriausia būtų jį nudaigoti ir kuo greičiau susilaukti už tai 
padėkos iš Hatušilio? Protingas, gudrus ir negailestingas, nau- 
jasis imperatorius buvo tinkamas savo brolio Muvatalio įpė- 
dinis. 

Ofirui dar liko vienas sąjungininkas, kurio išdavystės niekas 
nė neįtarė: diplomatas Meba. Jis, žinoma, menkystė, bet kaip 
tik jis ir padės Ofirui nužudyti Uri-Tešubą. 


Ašos palyda buvo sumažinta iki minimumo, nes Egipto di- 
plomatinės tarnybos viršininkas, priešingai nei buvo sakęs 
Ramziui, visai nesitikėjo susilauksiąs šilto priėmimo hetitų sos- 
tinėje. Naujasis imperatorius laikė jį įtartina asmenybe, padė- 
jusia Uri-Iešubui išvengti bausmės. Kaip pasielgs Hatušilis? 
Kaip kerštingas žmogus ar kaip išmintingas valdovas? Jei jis 
paklus neapykantos balsui, tai įsakys suimti, o gal net nubaus- 
ti mirtimi visus diplomatinės atstovybės narius su Aša prieša- 
kyje ir privers Ramzį pradėti puolimą, siekdamas krauju nu- 
plauti įžeidimą. 

Žinoma, Putuhepa atrodė norinti taikos ir net dėl jos ko- 
vojanti; tačiau ar ji ryšis prieštarauti savo vyrui? Imperato- 
rienė - praktiška moteris, visai nenusiteikusi lakstyti padebe- 
siais; jeigu derėtis pasirodys pernelyg keblu, ji pasisakys už 
ginkluotą susidūrimą. 

Smarkus vėjas, dažnai skriejąs virš Anatolijos plynaukščių, 
lydėjo Ašą ligi pat hetitų sostinės vartų. Hatušas tebebuvo pa- 
našus į neįveikiamą tvirtovę, ir jo atšiaurumas pasirodė Ašai 
dar baugesnis nei per ankstesnes keliones. 

Egipto diplomatinės tarnybos viršininkas įteikė savo įgalio- 
jamuosius raštus sargybos posto karininkui ir gerą valandą lau- 

kė prie miesto sienos, kol jam buvo leista įeiti į Hatušą pro 
Liūtų vartus. Priešingai, nei Aša tikėjosi, jį nuvedė ne į rūmus, 
o į kažkokį pastatą iš pilkšvo tašyto akmens. "Ten jam skyrė 
kambarį, kurio vienintelis langas nuo pasaulio buvo atitvertas 
geležinėmis grotomis. 

Net optimistiškai nusiteikusiam Žmogui tokia vieta primin- 
tų kalėjimą. 

Norint sulošti su hetitais savo žaidimą, reikėjo apsukrumo, 
mokėjimo elgtis ir - laimės. Daug laimės. Ar tik Aša nebus jau 
išeikvojęs likimo jam skirtų jos atsargų? 

Atėjo vakaras. Netrukus kariškis, užsidėjęs šalmą ir sunkius 
šarvus, paprašė Ašą sekti paskui jį. Šįkart jis pasuko gatvele, 
vedančia į akropolį, kur kilo imperatoriaus rūmai. 

Atrodė, kad artinasi tiesos valanda - jei tik ji būna diploma- 
tijos pasaulyje. 

Kilimais išpuoštos priėmimų salės židinyje degė ugnis. Im- 
peratorienė Putuhepa mėgavosi malonia šiluma. 

— Tesiteikia Egipto pasiuntinys atsisėsti šalia manęs, prie- 
šais židinį: naktis veikiausiai bus vėsi. 

Netaręs nė žodžio ir net nepadėkojęs, Aša įsitaisė ant kė- 
dės per pagarbų atstumą. 

— Man labai patiko karalienės Nefertarės laiškai, - pareiškė 
imperatorienė. — Jos mintys aiškios, žodžiai - įtikinami, o ke- 
tinimai - dori. 

— Ar tai reiškia, kad imperatorius sutinka pradėti derybas? 

— Mudu su imperatoriumi tikimės konkrečių pasiūlymų. 

— Aš atvežiau sutarties projektą, kurį parengė Ramzis su 
Nefertare. Jį parašė pats Faraonas. Tai, kas jame išdėstyta, ga- 
lės būti mūsų derybų pagrindas. 

— Kaip tik šito aš ir norėjau. Žinoma, Hetitų imperija turi 
savų reikalavimų. 

— Aš esu atsiųstas čia jų išklausyti ir esu tvirtai nusiteikęs 
siekti bendros nuomonės. 

— Jūsų žodžiai, Aša, šildo taip pat maloniai kaip šio Židinio 
ugnis. Gal jūs nerimavote dėl tokio... santūraus priėmimo? 


— Taip elgtis man netiktų, tiesa? 
— Hatušilis peršalo ir kurį laiką nesikėlė iš lovos, o mano 
dienos labai įtemptos, todėl ir teko versti jus laukti. Rytoj im- 


peratorius jau pajėgs pradėti derybas. 

Diena dar neišaušo. Ramzis ėjo į Amono šventyklą, kai staiga 
kelią jam pastojo Mozė. Valdovas sulaikė jį lydėjusio asmens 
sargybinio ranką. 

— Aš turiu tau kai ką pasakyti, Faraone! 

— Kalbėk trumpai. 

— Ar tu nesupranti, kad ligi šiolei Jahvė buvo tau atlaidus? 
Jei Jis būtų panorėjęs, ir tu, ir tavo tauta būtumėte sunaikinti! 
Jis paliko tave gyvą, siekdamas akivaizdžiai parodyti, kad yra 
visagalis, nors visi žino, kad Jam nėra lygių nei varžovų. Leisk 
hebrajams iškeliauti iš Egipto, arba... 

— Arba - kas? 

— Septintoji nelaimė atneš tavo šaliai nepakeliamų kančių: 
iškris tokia smarki kruša, kad bus daugybė aukų! Kai aš iškel- 
siu savo lazdą dangaus link, trenks perkūnas ir sušvis Žaibai. 

— Nejaugi tu nežinai, kad viena iš pagrindinių šio miesto 
šventyklų skirta Setui, audrų valdovui? Jis yra dangaus rūsty- 
bė, ir aš sugebėsiu nuraminti jį apeigomis. 

— Šį kartą tau nepavyks. Žus ir žmonės, ir gyvuliai. 

— Traukis man iš kelio. 

Tos pačios dienos popietę valdovas apsilankė pas „valandos 
žynius“, kurie stebėdavo dangų, tyrinėdavo planetų judėjimą 
ir pranašaudavo orus. Jie iš tiesų buvo numatę, kad netrukus 
prapliups smarki liūtis, galinti sunaikinti dalį linų derliaus. 

Kai tik prasidėjo audra, Ramzis užsidarė Seto šventovėje ir 
liko vienas dievo akivaizdoje. Raudonos akys didingos statu- 
los veide degė kaip Žarijos. 

Valdovas neturėjo galios užkirsti kelią Seto valiai ir liūtingų 
debesų šėlsmui; tačiau bendraudamas su jo dvasia jis sušvel- 
nins audros padarinius ir ją sutrumpins. Setis buvo išmokęs 
sūnų, kaip kalbėtis su Setu ir nukreipti reikiama kryptimi jo 
griaunamąją energiją, pačiam išliekant jos nepaliestam. Fara- 
onui teko išeikvoti marias savo energijos, norint atlaikyti aki- 
statą su dievybe ir neatsitraukti nė per pėdą, nepabūgus ne- 
matomos Seto liepsnos, bet Ramzio žygį vainikavo sėkmė. 


Diplomatas Meba tirtėjo iš baimės. Nors buvo užsidėjęs 
trumpą peruką ir užsimetęs storą, prastai sukirptą apsiaustą, 
jis mirtinai bijojo, kad kas nors jį atpažins. Tačiau kas galėjo jį 
atpažinti toje uosto aludėje, kur numalšinti troškulio ateidavo 
tik jūreiviai ir krovikai? 

Priešais Mebą atsisėdo nuplikėlis Amosas, apžėlęs barzda. 

— Kas..: kas jus atsiuntė? 

— Burtininkas. Ar jūs tikrai esate... 

— Neminėkite vardo! Jūs perduosite jam šitą lentelę. Čia 
yra Žinių, galinčių jį sudominti. 

— Burtininkas nori, kad jūs imtumėtės Uri-Tešubo. 

— Bet... jo buveinė nuolat saugoma! 

— Ofiras griežai įsako: užmuškite Uri-Iešubą, kitaip mes iš- 
duosime jus Ramziui. 


Hebrajus pamažu ėmė kankinti abejonės. Egiptą ištiko jau 
septynios nelaimės, o faraonas nė neketino nusileisti. Tačiau, 
susirinkus seniūnų tarybai, Mozei vis dėlto pavyko išsaugoti 
jų pasitikėjimą. 

— Ką tu dabar ketini daryti? 

— Užtraukti aštuntą nelaimę, tokią baisią, kad egiptiečiai 
pajus, jog jų dievai juos apleido. 

— Kokia bus ta nelaimė? 

— Pažvelkite į dangų rytuose ir sužinosite. 


CHRISTIAN JACO E RAMZIS. ABU SIMBELIO VALDOVĖ 321 


— Ar mes pagaliau iškeliausime iš Egipto? 

— Būkite tokie pat kantrūs ir ištvermingi, koks buvau aš per 
tuos ilgus metus, praleistus dykumoje, ir pasikliaukite Jahve: 
Jis nuves mus į Pažadėtąją žemę. 


Vidury nakties Nefertarė krūptelėjusi pabudo. 

Šalia jos ramiai miegojo Ramzis. Karalienė patyliukais iš- 
ėjo iš kambario ir žengė keletą žingsnių terasa. Gardžiakvapis 
nakties oras glostė veidą, mieste buvo tylu ir ramu, bet didžio- 
sios valdovo sutuoktinės nerimas vis augo. Ją kamavęs regėji- 
mas neišsisklaidė, jo sukeltas siaubas neatlėgdamas gniaužė 
jai širdį. 

Ją švelniai apkabino negirdimai priėjęs Ramzis. 

— Tave aplankė blogas sapnas, Nefertare? 

— Jei tai būtų tik sapnas... 

— Ko tu baiminiesi? 

— Pavojaus, atskriejančio iš rytų kartu su baisiu vėju. 

Ramzis pažvelgė ta kryptimi. 

Jis ilgai stovėjo susikaupęs, tarsi būtų tamsoje ką matęs. Val- 
dovo mintis tapo dangumi ir naktimi; ji nuskrido į žemės pa- 
kraštį, ten, kur gimsta vėjai. 

Tai, ką Ramzis įžiūrėjo, buvo taip siaubinga, kad jis pasku- 
bomis apsirengė, pažadino rūmų tarnautojus ir liepė pakviesti 
Amenį. 


Nešamas smarkaus rytų vėjo, Egipto link skriejo milžiniš- 
kas debesis skėrių. Jų ten buvo milijonai, o gal milijardai. Skė- 
riai puolė šalį ne pirmą kartą, bet šįkart jų antplūdis baugino 
savo mastu. 

Faraono perspėti Deltos valstiečiai užkūrė laužus, į kurių 
ugnį mėtė kvapnias medžiagas, turėjusias nubaidyti skėrius; 
kai kurie augalai buvo uždengti dideliais šiurkštaus lininio au- 
deklo apklotais. 

Kai Mozė paskelbė, kad vabzdžiai suris visus Egipto me- 
džius, nepalikdami nė vieno vaisiaus, valdovo pasiuntiniai greit 
paskleidė tą žinią po kaimus, ir dabar visi džiūgavo, kad ne- 
delsdami ėmėsi Ramzio nurodytų atsargumo priemonių. 

Nuostoliai buvo nedideli - mažesnių nebuvo galima nė ti- 
kėtis. Žmonės prisiminė, kad skėrys buvo vienas iš simbolinių 
pavidalų, kurį įgaudavo faraono siela, kad vienu milžinišku 
šuoliu pasiektų dangų. Nedidelis skėrių skaičius buvo laiko- 
mas netgi naudingu; gąsdino ir kėlė pavojų tik jų daugybė. 

Karališkoji pora dviračiu vežimu apvažiavo sostinės apylin- 
kes, sustodama daugelyje kaimų, kurių gyventojai baiminosi 
naujo skėrių antplūdžio; bet Ramzis su Nefertare pažadėjo, 
kad toji neganda netrukus išnyks. 

Kaip didžioji valdovo sutuoktinė ir nujautė, rytų vėjas nuri- 
mo, ir beveik tuoj pat ėmė dvelkti gūsiai, nunešę skėrių debesį 
į nendrynus, už dirbamosios žemės plotų. 


— Jūs nesergate, - tarė daktaras Pariamakus Mebai, - tačiau 
jums vis dėlto reikėtų keletą dienų pailsėti. 

— Tas negalavimas... 

— Širdis puikios būklės, kepenys dirba gerai. Nesibaiminki- 
te: jūs numirsite sulaukęs kokio šimto metų, ne anksčiau! 

Meba apsimetė sergąs, tikėdamasis, kad Pariamakus lieps 
jam keletą savaičių likti namuose, o per tą laiką Ofiras ir jo 
bendrininkai galbūt bus suimti. 

Iš to vaikiško ketinimo nieko neišėjo... O išduoti juos tvar- 
kos sergėtojams reiškė išduoti save patį! 

Jam neliko nieko kita, tik įvykdyti užduotį. Tačiau kaip pa- 
tekti pas Uri-Tešubą nesukėlus ant kojų Seramanos su jo rink- 
tiniais sargybiniais? 

Galų gale geriausias jo ginklas —- diplomatija. Susidūręs su 
sardu viename iš rūmų koridorių, Meba jį užkalbino. 

— Aša ką tik atsiuntė man laišką, kuriame įsako apklausti 

Uri-Tešubą ir užrašyti jo parodymus apie Hetitų imperijos val- 
dymą, - pareiškė Meba. - Tai, ką man atskleis Uri-Iešubas, 
turi likti paslaptyje, todėl mudu turėsime kalbėtis akis į akį. 
Aš užrašysiu jo parodymus ant papiruso lakšto, suvyniosiu jį, 
užantspauduosiu ir įteiksiu valdovui. 

Seramana atrodė nepatenkintas. 

— Kiek jums prireiks laiko? 

— Nežinau. 

— Ar jums skubu tai padaryti? 

— Taip, tai skubi užduotis. 

— Gerai jau... Eime. 


Uri-Tešubas pasitiko Mebą nepatikliai, bet diplomatas su- 
gebėjo įsiteikti hetitui. Jis neskubėjo užversti Uri-Tešubo klau- 
simais, O pirmiausia padėkojo jam už bendradarbiavimą ir už- 
tikrino, kad jo laukianti šviesi ateitis. 

Uri-Tešubas ėmė pasakoti apie savo šauniausius mūšius ir 
net keliskart pajuokavo. 

— Ar jūs patenkintas tuo, kaip su jumis šičia elgiamasi? — 
pasiteiravo Meba. 

— Būstas ir maistas visai malonūs, aš mankštinuosi, tad vis- 
kas lyg ir gerai, bet man trūksta moterų. 

— Galbūt aš galėčiau tai sutvarkyti? 

— Kokiu būdu? 

— Pareikalaukite leidimo pasivaikščioti sode po saulėlydžio, 
nes norite pasidžiaugti vėsa. Eglūnų giraitėje prie slaptojo įė- 
jimo durelių jūsų lauks moteris. 

— Man atrodo, kad mudu tapsime gerais draugais. 

— Tai mano karščiausias noras, Uri-Iešubai. 


Oras gedo, dangus niaukėsi. Dievas Setas vėl rodė savo ga- 
lią. Tas tvankus karštis, kurio nesklaidė nė menkiausias vėjo 
dvelktelėjimas, suteikė Uri-Tešubui progą pareikalauti pasi- 


0, 
* 
o 
vw 
( 
„ 


GSM, 
OsgyysS 


324 


vaikščiojimo sode. Du hetitą lydėję sargybiniai leido jam klai- 
džioti tarp gėlynų, nes Uri-Tešubas neturėjo jokios galimybės 
pabėgti. Beje, kodėl jis turėtų bėgti? Kam jam bandyti ištrūkti 
iš paauksuoto kalėjimo, kuriame jis saugus? 

Pasislėpęs po eglūnų šakomis, Meba drebėjo visu kūnu. Ap- 
svaigęs nuo išgerto mandragoros užpilo ir jau beveik nesusi- 
gaudąs, kur jis yra ir ką daro, diplomatas persirito per sodybą 
juosiančią sieną ir rengėsi smogti. 

Kai Uri-Iešubas pasilenks prie jo, Meba perrėš jam gerklę 
trumpaašmeniu durklu, pavogtu iš pėstininkų karininko. Jis 
paliks ginklą prie lavono, ir nužudymu bus apkaltinti kariš- 
kiai, surezgę sąmokslą prieš Uri-Iešubą, kad atkeršytų prie- 
šui, atsakingam už daugybės egiptiečių žūtį. 

Mebai dar niekada neteko žudyti. Jis žinojo, kad nužudęs už- 
sitrauks sau prakeiksmą ir bus amžiams pasmerktas pragariš- 
koms kančioms, bet jis ketino gintis, stojęs prieš ano pasaulio 
teisėjus, ir aiškinti, kad buvęs priverstas užmušti žmogų. Tačiau 
dabar jis turi galvoti tik apie durklą ir Uri-Iešubo gerklę. 

Žingsniai. 

Lėti, atsargūs žingsniai. Jo auka artinosi, priėjo, sustojo, pa- 
silenkė... 

Meba iškėlė ranką ketindamas smogti, bet stiprus kumščio 
smūgis per galvą nugramzdino jį į nebūtį. 

Seramana kilstelėjo Mebą, sugriebęs jį už palaidinės apy- 
kaklės. 

— Išdavike, kvaily, menkyste... Stokis, Meba! 

Šis nė nekrustelėjo. 

— Liaukis apsimetinėjęs! 

Mebos galva buvo kažkaip keistai nulinkusi... Seramana su- 
vokė, kad jo smūgis buvo per stiprus. 

Prasidėjo neišvengiamas smurtinės Mebos mirties tyrimas, 
ir Seramanai teko atvykti pas Amenį, kuris ėmėsi griežto tar- 
dymo. Sardas jautėsi labai nejaukiai ir baiminosi būsiąs nu- 
baustas. 

— Byla aiški, - padarė išvadą raštininkas. — Tu įtarei, ir visiš- 
kai pagrįstai, kad diplomatas Meba tau pamelavo ir nori nu- 
žudyti Uri-Iešubą. Tu mėginai suimti Mebą nusikaltimo vieto- 
je, bet jis ėmė priešintis, sukėlė pavojų tavo gyvybei ir buvo 
nukautas. 

Buvęs piratas lengviau atsikvėpė: 

— Puikiai pasakyta! 

— Nors Meba ir mirė, jis vis tiek bus perduotas teismui. Ka- 
dangi jo kaltumas nekelia jokių abejonių, Mebos vardas bus 
išbrauktas, išskustas ir ištrintas iš visų oficialių dokumentų. 
Tačiau lieka klausimas: kieno įsakytas jis veikė? 

— Jis man sakėsi gavęs įsakymą iš Ašos. 

Amenis krimstelėjo savo teptuką. 

— Priversti nužudyti hetitą, norint išvaduoti Ramzį nuo ne- 
parankaus ir keliančio daugybę keblumų Uri-Tešubo... Bet Aša 
niekada nebūtų patikėjęs tokios užduoties aukštuomenės da- 
bišiui ir bailiui! Ir svarbiausia - Aša niekada nepasipriešintų 
Ramzio valiai, o Ramzis gerbia teisę į prieglobstį ir jos laikosi. 
Meba dar kartą pamelavo, ir tiek. O gal jis priklausė Egipte 
įkurdintam hetitų šnipinėjimo tinklui? Gal jis buvo vienas iš 
jo narių? 

— Bet argi jie nebuvo palankūs Uri-Tešubui? 


0 
M 


S lkv, 
JTO 


326 


— Šiandien hetitus valdo imperatorius Hatušilis. Uri-Tešu- 
bas - tik atskalūnas ir išdavikas. Nužudę aršų Hatušilio priešą, 
šnipai galėjo tikėtis naujojo Hetitų imperijos valdovo malonių. 

Sardas paglostė savo ilgus ūsus. 

— Kitaip sakant, Ofiras su Šenaru ne tik gyvi ir sveiki, bet 
dar ir šiandien slapstosi čia, Egipte. 

— Šenaras dingo Nubijoje; apie Ofirą ničnieko negirdėti jau 
daug metų. 

Seramana sugniaužė kumščius. 

— Tas prakeiktas burtininkas yra galbūt visai šalia mūsų! Liu- 
dijimai apie jo pabėgimą į Libiją taip pat buvo melagingi. Jie 
turėjo nuslopinti mano nepasitikėjimą. 

— Argi Ofiras neįrodė, kad moka rasti tokią vietą, kur būtų 
nepasiekiamas? 

— Tik ne man, Ameni, tik ne man... 

— O kas, jei tu - bent vieną kartą! - atgabentum mums jį 


gyvą? 


"Tris be galo ilgas dienas saulę virš Pi-Ramzio slėpė tiršti juodi 
debesys. Egiptiečių nuomone, prie dievo Seto sukelto sąmy- 
šio prisidėjo pavojai, atsklidę su deivės Sechmetės pasiunti- 
niais, pranašaujančiais ligas ir nelaimes. 

Vienintelė būtybė galėjo neleisti padėčiai pablogėti: didžioji 
valdovo sutuoktinė, žemiškasis amžinojo Įstatymo, kuriam fa- 
raonas atnašavo aukas, įsikūnijimas. Tai buvo metas, kai kiek- 
vienas žvelgė į save ir bandė atsikratyti savo trūkumų, nenuo- 
laidžiaudamas silpnybėms. Prisiimdama savo liaudies ydas bei 
trūkumus, Nefertarė leidosi į Tėbus, į deivės Mut šventyklą, 
padėti aukų grėsmingosios deivės Sechmetės statulų papėdė- 
je ir tokiu būdu paversti tamsą šviesa. 

Sostinėje Ramzis sutiko priimti Mozę, skelbusį, kad miestą 
gaubianti tamsa esanti devintoji nelaimė, Jahvės atsiųsta Egip- 
to liaudžiai. 

— Ar tu pagaliau įtikėjai Jahvės galybe, Faraone? 

— Tu tik savaip aiškini gamtos reiškinius, priskirdamas juos 
savo Dievui; tu matai tikrovę būtent tokią, ir aš gerbiu tavo 
pažiūras. Bet nepakęsiu, kad dėl tikėjimo kurstytum liaudyje 
nesantaiką. Toks elgesys prieštarauja Maat įstatymui ir gali 
įstumti šalį į sumaištį ir pilietinį karą. 

— Jahvės reikalavimai lieka kaip buvę. 

— Keliauk iš Egipto su savo šalininkais, Moze, ir melskis sa- 
vo Dievui kur tik tu nori. 

— Jahvė nori ne šito; kartu su manimi turi iškeliauti visa heb- 
rajų tauta. 

— Tu paliksi čia naminius gyvulius, stambiuosius ir smulkiuo- 
sius, nes didžioji jų dalis jums tik išnuomota, o ne priklauso 
nuosavybės teisėmis. Tie, kas atsisako Egipto, negali naudotis 
jo gėrybėmis. 

— Mūsų kaimenės iškeliaus kartu su mumis. Nė vienas jų 
gyvulys neliks tavo šalyje, nes visi jie bus panaudoti šlovinti 
Jahvei. Mes privalome atnašauti aukas, kol pasieksime Paža- 
dėtąją žemę, todėl mums reikia galvijų. 

— Nejaugi tu pasielgsi kaip vagis? 

— Tik Jahvė gali mane teisti. 

— Koks tikėjimas galėtų pateisinti tokią piktadarybę? 

— Tu nesugebi jo suprasti. Bus gana, jei tu jam nusilenksi. 

— Faraonams pavyko užkirsti kelią fanatizmui ir nepakantu- 
mui, tiems mirtiniems nuodams, graužiantiems Žmogaus šir- 
dį. Vienintelės ir galutinės tiesos, kurią vieni žmonės primeta 
kitiems, padariniai mane baugina. O tu jų nebijai? 

— Įvykdyk Jahvės valią. 

— Moze, nejaugi nebemoki kitų žodžių, išskyrus grasinimus 
ir plūdimąsi? Kur dingo mudviejų draugystė, vedusi mus paži- 
nimo keliais? 

— Man rūpi tik ateitis, O ta ateitis - mano tautos pasitrauki- 
mas iš Egipto. 


“, 


TI 
ins 


328 


— Eik iš rūmų, Moze, ir daugiau nesirodyk man į akis, kitaip 
aš laikysiu tave maištininku, ir teismas skirs tau bausmę, tai- 
komą neramumų kurstytojams. 


Liepsnodamas pykčiu, Mozė žengė pro rūmų vartus, nesi- 
teikęs pasisveikinti su dvariškiais, kurie būtų mielai persimetę 
su juo pora žodžių, ir grįžo į savo namus hebrajų kvartale, kur 
jo laukė Ofiras. 

Mago sėbrai jau pranešė jam apie Mebos nesėkmę ir mirtį. 
Bet paskutiniame diplomato pranešime buvo įdomi Žinia: per 
apeigas Ptaho šventykloje, esančioje Memfyje, Meba paste- 
bėjo, kad Kha nusiėmė amuletą, taigi neteko Setau sukurtos 
magiškosios apsaugos. Žinoma, gautos didžiojo žynio parei- 
gos gynė jaunuolį nuo piktųjų jėgų, tačiau kodėl Ofirui nepa- 
sinaudoti tokia proga ir neišbandyti laimės? 

— Ar Ramzis sutiko? — paklausė magas. 

— Jis niekad nesutiks! —- atsakė Mozė. 

— Ramzis nežino, kas yra baimė. Ši padėtis taip ir liks be 
išeities, kol mes nesigriebsime smurto. 

— Maištas... 

— Mes turime ginklų. 

— Hebrajai bus išžudyti. 

— Kas gi kalba apie atvirą sukilimą! Mirtis: štai kas turi tapti 
dešimtąja — ir paskutine — nelaime, atsiųsta Egiptui. 

Mozės įniršis vis neatslūgo. Klausantis grėsmingų Ofiro žo- 
džių, jam atrodė, kad girdi Jahvės balsą. 

— Tu teisus, Ofirai; reikia smogti taip skaudžiai, kad Ramzis 
būtų priverstas išlaisvinti hebrajus. Vidurnaktį, mirties naktį, 
Jahvė pereis Egiptą, ir mirs visi pirmagimiai. 

Ofiras taip ilgai laukė tos akimirkos! Pagaliau jis atkeršys 
už pralaimėjimus, kuriuos faraonas privertė jį patirti. 

— Svarbiausias pirmagimis — Kha, vyresnysis Ramzio sūnus 
ir galimas jo įpėdinis. Ligi šiol jis naudojosi magiškąja apsau- 
ga, kurios aš niekaip neįstengiau įveikti. Tačiau dabar... 

— Jahvės ranka jo neaplenks. 

— Mes turime apdumti jiems akis, - pasiūlė Ofiras. - Tegu 
hebrajai broliaujasi su egiptiečiais, kaip tai buvo dar visai ne- 
seniai, ir tepasinaudoja tais ryšiais, kad galėtų iškeliaudami 
pasiimti daug vertingų daiktų. Mums jų prireiks. 

— Mes atšvęsime savo Velykas, - paskelbė Mozė, - ir pažy- 
mėsime savo namus raudona spalva: kiekvieną iš jų papuoši- 
me juozažolės puokšte, apšlakstyta šventės proga paaukotų 
naminių gyvulių krauju. Mirties naktį Naikintojas pasigailės 
tų buveinių. 

Ofiras nuskubėjo į savo laboratoriją. Pasinaudojus iš Kha 
pavogtu teptuku, magui galbūt pavyks paralyžiuoti vyresnįjį 
Ramzio sūnų ir priversti jį iškeliauti nebūtin. 


Šviesos ir šešėlių žaismas pagyvino sodą, o jo nutvieksta Ne- 
fertarė atrodė dar gražesnė. Iškilni ir paslaptinga, grakščiai 
kaip deivė vaikštinėjanti tarp medžių ir gėlių, ji buvo gyvas 
laimės įsikūnijimas. Tačiau bučiuodamas jos ranką Ramzis pa- 
juto, kad ji suirzusi. 

— Mozė vis nesiliauja mums grasinęs, - sušnibždėjo ji. 

— Jis buvo mano draugas, ir aš niekaip negaliu patikėti, kad 
jo siela piktavalė. 

— Ir aš jį gerbiu, bet jo širdyje įsiliepsnojo ugnis naikintoja; 
jos aš ir bijau. 

Prie karališkosios poros priėjo susirūpinęs Setau. 

— Atleiskite man, bet aš įpratęs viską sakyti tiesiai: Kha 
serga. 

— Liga sunki? — paklausė Netertarė. 

— Bijau, kad - taip, Didenybe; mano vaistai nepadeda. 

— Tu turi galvoje, kad tai... 

— Neapgaudinėkime savęs: tai kerai. 

Izidės duktė, burtininkė iš prigimties, didžioji valdovo su- 
tuoktinė, nuskubėjo pas vyresnįjį Ramzio sūnų. 

Nors jį kankino skausmai, didysis Ptaho žynys laikėsi nepa- 
prastai oriai. Nupilkusiu veidu, įdubusiais skruostais, Kha gu- 
lėjo ant žemos lovos ir trūksmingai alsavo. 

— Nebejuda nei rankos, nei kojos, - pasakė jis Nefertarei. 

Karalienė uždėjo delnus ant jaunuolio smilkinių. 

— Aš atiduosiu tau visą savo energiją, - pažadėjo ji, - ir mu- 
du drauge kovosime su mirtimi pasalūne. Aš atiduosiu tau vi- 
są gyvenimo man dovanotą laimę, ir tu nemirsi. 


Hetitų sostinėje derybos judėjo į priekį labai lėtai. Hatušilis 
ginčijosi dėl kiekvieno Ramzio surašytos taikos sutarties straips- 
nio, siūlė kitas formuluotes, atkakliai prieštaravo Ašai, galų ga- 
le sutikdamas su abiem pusėms priimtinu variantu, kurio kiek- 
vieną žodį būdavo pasvėręs šimtą kartų. Putuhepa pridėdavo 
savo pastabų, ir ginčai vėl įsiliepsnodavo ne vienai dienai. 

Ašos kantrybė buvo geležinė. Jis suprato, kad rengia taiką, 
nuo kurios priklausė visų Artimųjų Rytų ir nemenkos dalies 
Azijos laimė. 

— Nepamirškite, - priminė Hatušilis, - kad aš reikalauju grą- 
žinti mums Uri-Tešubą. 

— Tai bus paskutinis spręstinas klausimas, — atsakė Aša, — 
kai mes prieisime prie bendros nuomonės dėl sutarties visu- 
mos. 

— Nuostabus optimizmas... Bet ar jūs esate tikras, kad heti- 
tų imperatorius visiškai jumis pasitiki? 

— Jeigu jis leistų sau elgtis taip neapdairiai, tai ar jis būtų 
tapęs hetitų imperatoriumi? 

— Priskirdamas man slaptas mintis, ar tik nestumiate į pavo- 
jų derybų baigties? 

— Jūs neišvengiamai turite slaptų minčių, Didenybe, ir ban- 
dote sudaryti sutartį, kuri būtų palankesnė Hetitų imperijai, o 
ne Egiptui... Mano vaidmuo - atkurti svarstyklių pusiausvyrą. 

— Kebli užduotis, galbūt pasmerkta nesėkmei. 

— Pasaulio ateitis... Štai ką man patikėjo Ramzis, štai kas 
yra jūsų rankose, Didenybe. 

— Aš kantrus, įžvalgus ir užsispyręs, mano mielas Aša. 

— Aš taip pat, Didenybe. 

Seramana nė kojos nebekėlė iš sargybos būstinės, skirtos jo 
samdytiems kareiviams, daugių daugiausia leisdamas sau tik 
šiek tiek papramogauti su mergina iš geriausios aludės; bet ir 
malonumas nepajėgdavo atitraukti sardo nuo jį apsėdusios įky- 
rios minties: priešininkas neišvengiamai padarys klaidą, o jis, 
Seramana, turi būti budrus, kad spėtų ja pasinaudoti. 

Kha liga nugramzdino sardą į gilų liūdesį; visa, kas buvo 
susiję su valdovu ir jo artimaisiais, jaudino Seramaną taip, tarsi 
valdančioji šeima būtų tapusi jo paties šeima, ir jis nesitvėrė iš 
įniršio, kad negali sunaikinti Ramzio priešų. 

Įėjo vienas iš samdytų kareivių: 

— Hebrajų kvartale dedasi keisti dalykai... 

— Kokie? 

— Ant jų namų durų žymu raudonų dažų pėdsakai. Nežinau 
kodėl, bet pamaniau, kad jums būtų įdomu tai sužinoti. 

— Gerai padarei. Atvesk man Abnerą - bet kokia dingstimi. 

Po to, kai plytų dirbėjas Abneras, linkęs apiplėšinėti savo 
brolius hebrajus, šantažu reikalaudamas sau dalies jų atlygini- 
mo, davė parodymus teisme Mozės naudai, apie jį nieko ne- 
bebuvo girdėti. 

Nunėręs galvą, Abneras aiškiai jautėsi kaip nesavam kaily. 

— Bene vėl kuo nors prasikaltai? — rūsčiai paklausė Sera- 
mana. 

— Vai ne, pone! Mano gyvenimas švarut švarutėlis, be men- 
kiausios dėmelės, kaip baltas žynio apdaras. 

— Tai kodėl tu drebi? 

— Aš - tik vargšas plytų dirbėjas, ir... 

— Gana, Abnerai; kodėl ištepei savo namo duris raudonais 
dažais? 

— Netyčia, pone! 

— Netyčia? Ir lygiai taip pat netyčia jas ištepė daugybės kitų 
namų gyventojai? Liaukis laikęs mane kvailiu! 

Milžinas sardas trakštelėjo pirštų sąnariais. Hebrajas krūp- 
telėjo. 

— Taip... taip dabar įprasta! 

- Šit kaip... O jei aš imčiau ir iš įpročio nupjaučiau tau ausis 
ir nosį? 

— Jūs neturite teisės, teismas jus apkaltins ir nuteis. 

— Mane verčia taip pasielgti ypatingas atvejis: aš tiriu bylą 
dėl vyresniojo Ramzio sūnaus apkerėjimo, ir nė kiek nenu- 
stebčiau sužinojęs, kad tu į tai įsivėlęs. 

Teisėjai būdavo labai griežti tiems, kas vertėsi juodąja ma- 
gija; Abneras rizikavo užsitraukti sunkią bausmę. 

— Aš niekuo nekaltas! 

— Prisimenant tavo praeitį, bus sunku tuo patikėti. 

— Nedarykite šito, pone, - juk aš turiu šeimą, vaikų... 

— Arba tu man viską pasakysi, arba aš tave apkaltinsiu. 

Abneras neilgai dvejojo, ką pasirinkti: savo paties saugumą 
ir ramybę ar —- Mozės. 

— Mozė užkerėjo visus pirmagimius, - atskleidė jis baisiąją 
paslaptį. - Nelaimės naktį Jahvė juos nužudys. Tam, kad Jis 
pasigailėtų hebrajų, reikėjo pažymėti jų namus kokiu nors ski- 
riamuoju ženklu: kad ir raudonais dažais. 

— Prisiekiu visomis piktosiomis jūros dvasiomis, tas Mozė - 
tikras pabaisa! 

— Jūs... jūs mane paleisite, pone? 

— Išplepėsi mane perspėjęs, gyvačiūkšti; kalėjime tu būsi sau- 
gus ir nekelsi man grėsmės. 

Aiškiai patenkintas tokiu sprendimu, Abneras linktelėjo galvą. 

— Kada aš iš ten išeisiu? 

— Kada turi ateiti ta nelaimės naktis? 

— Nežinau tiksliai, bet visai netrukus. 

Seramana puolė pas Ram2į, šis jį priėmė, baigęs kalbėtis su 
žemdirbystės ministru. Labai sielvartaudamas dėl Kha ištiku- 
sios ligos ir žinodamas, kad tik Nefertarės magija palaiko jau- 
nuolio gyvybę, Nedžemas vos įstengė eiti savo pareigas, bet 
Ramzis jį įtikino, kad tarnavimas šaliai ir egiptiečių bendruo- 
menei yra svarbiau už viską, net už asmeninę nelaimę. 

Sardas persakė Abnero žodžius. 

— Tas žmogus meluoja, —- nutarė valdovas. - Mozė niekada 
nesumanytų tokios niekšybės. 

— Abneras - bailys; bijodamas manęs, jis pasakė tiesą. 

— Visa virtinė nusikaltimų, šaltakraujiškas pirmagimių išžu- 
dymas... Toks siaubingas sumanymas galėjo kilti tik nesveiko 
proto žmogui, bet jokiu būdu ne Mozei. 

— Siūlau sukelti ant kojų tvarkos palaikymo pajėgas ir ne- 
leisti žudikams įgyvendinti savo sumanymo. 

— Įtrauk ir kaimo vietovių tvarkos sergėtojus. 

— Atleiskite man, Didenybe, bet... ar nereikėtų suimti Mozės? 

— Jis neįvykdė jokio nusikaltimo, teismas jį išteisintų. Man 
reikia rasti kitą sprendimą. 

— Norėčiau pasiūlyti vieną priemonę, kuri pasirodys jums 
kraupi, bet ji gali būti labai veiksminga... 

— Labai jau atsargus pasidarei! Sakyk, Seramana. 

— Paskleiskime žinią, kad Kha neišgyvens nė trijų dienų. 

Toji taip paprastai nusakyta niūri ateitis privertė Ramzį su- 
virpėti. 

— Aš žinojau, kad sukrėsiu jus savo žodžiais, Didenybe, bet 
ši Žinia neišvengiamai paskatins žudikus veikti labai greitai, o 
aš ketinu pasinaudoti jų skuba. 

Valdovas svarstė tą galimybę vos keletą akimirkų. 

— Sėkmės tau, Seramana. 

Dolantė, Ramzio sesuo, skėlė antausį savo kirpėjai, per stip- 
riai truktelėjusiai jos puikių tamsių plaukų sruogą. 

— Dink iš čia, vėpla! 

Tarnaitė verkdama išbėgo. Ją tuoj pat pakeitė kita - kojų 

— Nukarpyk negyvą odą ir nudažyk nagus raudonai... Tik 
neįkirpk man! 

Pedikiūrininkė pasirodė besanti labai patyrusi. 

— Tu gerai dirbi, - pagyrė ją Dolantė. - Aš tau dosniai atsily- 
ginsiu ir rekomenduosiu tave savo draugėms. 

— Ačiū, karalaite; nors aplink tvyro liūdesys, jūs teikate man 
tiek džiaugsmo. 

— Kodėl tu kalbi apie liūdesį? 

— Mano pirmoji šio ryto klientė, aukštuomenės moteris, bu- 
vojanti dvare, ką tik sužinojo baisią naujieną: vyresnysis val- 
dovo sūnus tuoj mirs. 

— Ar tai nėra paprasčiausi gandai? 

— Deja, ne! Pasak rūmų gydytojo, Kha išgyvens daugių dau- 
giausia tris dienas. 

— Paskubėk užbaigti savo darbą, aš turiu reikalų. 

Neatidėliotinas, skubus atvejis. Vienintelis atvejis, kai Do- 
lantė jautėsi privalanti pažeisti saugumo taisykles. Užmiršusi 
pasidažyti, ji užsidėjo paprastą peruką ir užsimetė ant pečių 
rudą apsiaustą. Niekas jos neatpažins. 

Dolantė įsimaišė tarp žioplinėjančių praeivių ir pasuko heb- 
rajų plytų dirbėjų kvartalo link. Ji prasmuko tarp vandennešio 
ir sūrių pardavėjo, irzliai nustūmė sau iš kelio dvi mergytes, 
žaidusias su lėle gatvelės vidury, pastūmė pernelyg lėtai kėbli- 
nantį senį ir penkiskart pabeldė į tamsiai žalia spalva nudažy- 
tas dureles. 

Jos girgždėdamos prasivėrė. 

— Kas jūs? — pasiteiravo plytų dirbėjas. 

— Burtininko draugė. 

— Įeikite. 

Plytų dirbėjas, eidamas pirma Dolantės, nuvedė ją laiptais 
žemyn į rūsį, apšviestą aliejine lempa, kurios menka šviesa krito 
ant bauginančio mago Ofiro veido. Plėšraus paukščio profilis, 
išsišovę skruostikauliai, atsikišusi nosis - toks buvo tasai pa- 
slaptingas veidas, pakerėjęs Ramzio seserį. 

Ofiras spaudė rankoje Kha teptuką, išmargintą keistais žen- 
klais. Nemaža jo dalis buvo sudeginta. 

— Kas skubaus nutiko, Dolante? 

— Kha mirs artimiausiu laiku. 

— Negi rūmų gydytojai nebeturi vilties jį išgydyti? 

— Pariamakus mano, kad mirtis neišvengiama. 

— Puiki Žinia, bet ji šiek tiek keičia mūsų sumanymą. Jūs 
gerai padarėte mane perspėjusi. 

Vadinasi, nelaimės naktis sutems anksčiau, nei buvo numa- 
tyta. Pirmagimiai mirs, pradedant Ramzio sūnumi, ir Egipto 
liaudį užgrius neviltis. Įbauginti Jahvės galios ir rūstybės, egip- 
tiečiai atsigręš prieš Ramzį. Sukilimas bus milžiniškas. 

Dolantė puolė burtininkui į kojas. 

— Kas dabar bus, Ofirai? 

— Ramzis bus nušluotas, nugalės Mozė ir tikrasis Dievas. 

— Mūsų svajonė bus įgyvendinta... Ji taps tikrove... 

— Tad apie tikrovę ir pakalbėkime, mieloji Dolante. Kokia 
jūs buvote teisi, taip atkakliai laikydamasi mūsų sumanymo! 

— Ar nebūtų galima išvengti... bereikalingo smurto? 

Ofiras pakėlė Dolantę ir pridėjo delnus prie aukštos, tam- 
siaplaukės, beveik netekusios jėgų moters skruostų. 

— Sprendžia Mozė, o Mozę įkvepia Jahvė. Mes neturime 
svarstyti jo įsakymų, kad ir kokie būtų jų padariniai. 

Atlapotų durų trenksmas, nuslopintas riksmas, staigių žings- 
nių dundesys laiptuose, ir į rūsį įsiveržė milžinas sardas! 

Atgalia ranka Seramana nustūmė Dolantę, paskui kurią jis 
sekė ligi pat mago buveinės, ir smogė Ofirui - bet ne iš visos 

jėgos, o apgalvotai. Krisdamas hetitų šnipas nepaleido iš ran- 
kų suspausto saujoje Kha teptuko. Buvęs piratas primygo ko- 
ja burtininko plaštaką ir privertė jį atgniaužti pirštus. 

— Pagaliau aš tave nutvėriau, Ofirai! 

Setau įėjo į Kha kambarį, numetė užkerėtą teptuką ant plokš- 
tėmis išklotų grindų ir ėmė jį nirtulingai trypti, kol iš jo teliko 
mažyčiai gabalėliai. 

Nefertarė, be atvangos palaikiusi gyvybines Ramzio sūnaus 
jėgas, dėkinga pažvelgė į Setau. 

— Apžavai sunaikinti, Didenybe; Kha greit pasveiks. 

Nefertarė nuėmė rankas nuo jaunuolio pakaušio ir susmu- 
ko netekusį jėgų. 


Daktarui Pariamakui paskyrus Nefertarei nekenksmingų 
stiprinamųjų vaistų, Setau davė karalienei tikrų vaistų, turėju- 
sių grąžinti jos kraujui prarastąją energiją. 

— Didžioji valdovo sutuoktinė peržengė nuovargio ribas, — 
pasakė gyvačių kerėtojas Ramziui. 

— Aš reikalauju, kad pasakytum man visą tiesą, Setau. 

— Atidavusi savo energiją Kha, Nefertarė atėmė iš savęs dau- 
gelį gyvenimo metų. 

Ramzis liko prie karalienės lovos galvūgalio, stengdamasis 
perteikti Nefertarei iš savęs sklindančią jėgą, kuria rėmėsi jo 
valdymas. Jis buvo pasirengęs paaukoti ją, kad Nefertarė pa- 
tirtų ilgą ir laimingą senatvę ir savo grožiu nutviekstų abu Egip- 
tus: Aukštutinį ir Žemutinį. 

Ameniui prireikė paleisti į darbą visą savo sugebėjimą įkal- 
binėti ir įtikinėti, kad grąžintų Ramzį prie valstybės reikalų. 
Valdovas sutiko svarstyti juos su savo bičiuliu tik išgirdęs ra- 
minantį Nefertarės balsą. Karalienė patvirtino jaučianti, kad 
naktis nuo jos tolsta. 

— Seramana įteikė man ilgą ataskaitą, - pranešė Amenis. — 
Magas Ofiras suimtas ir bus teisiamas už šnipinėjimą, juodąją 
magiją, pasikėsinimą į karališkosios šeimos narių gyvybę ir 
vargšės Litos bei jos tarnaitės nužudymą. Tačiau jis nėra vie- 
nintelis kaltininkas: Mozė toks pat pavojingas kaip Ofiras. Tar- 
domas Ofiras prabilo ir atskleidė, kad Mozė ketino nužudyti 
visus Egipto pirmagimius. Jei Seramana nebūtų įsikišęs ir užŽ- 
kirtęs kelią tam siaubingam sumanymui, kiek aukų mes dabar 
būtume turėję apraudoti? 


Visi hebrajai - nuo seniausio ligi jauniausio, nuo skurdžiau- 
SiO ligi turtingiausio, nuo gudriausio ligi patikliausio, visi buvo 
apstulbinti. Niekas nesitikėjo išvysti patį faraoną, lydimą ka- 
rių pulko, kuriam vadovavo Seramana. Gatvės žaibiškai ištuš- 
tėjo, ir gyventojai tenkinosi tuo, kad stebėjo valdovą, susispie- 
tę už pusiau uždarų langinių. 

Ramzis nuvyko tiesiai prie Mozės buveinės. 

Perspėtas atskriejusio gando, šis su lazda rankoje stovėjo 
ant namo slenksčio. 

— Mes nebeturėjome pasimatyti, Didenybe. 

— Tai bus paskutinis mūsų susitikimas, Moze, gali būti tuo 
tikras. Kodėl bandei sėti mirtį? 

— Manyje gyvena tik paklusnumas Jahvei. 

— Ar ne per daug žiaurus tas tavo Dievas? Aš gerbiu tavo 
tikėjimą, mano drauge, bet niekada nesutiksiu, kad jis taptų 
nesantarvės šaltiniu žemėje, kurią man paliko protėviai. Pasi- 
trauk iš Egipto, Moze, pasitrauk iš jo drauge su hebrajais. Ke- 
liaukite kitur tarnauti savo tiesai. Ne tu prašai leidimo palikti 
Egiptą - aš reikalauju, kad tu iš čia išvyktum. 


Užsimetęs ilgą vilnonį, raudonai juodą apsiaustą, impera- 
torius Hatušilis žvelgė į savo sostinę nuo akropolio, kurio vir- 
šūnėje kilo jo rūmai. Hatušilio žmona Putuhepa švelniai paė- 
mė jį už rankos. 


0, 


Slug 
TOS 


340 


— Mūsų kraštas gana atšiaurus, bet jam netrūksta grožio. 
Kodėl reikėtų paaukoti jį kerštui ir pagiežai? 

— Uri-Tešubas turi būti nubaustas, - atkakliai pasakė impe- 
ratorius. 

— Argi jis dar nenubaustas? Tik įsivaizduok tą negailestingą 
karį, gyvenantį pas savo didžiausią priešą, kur sargyba nuo jo 
dieną naktį nenuleidžia akių! Juk Uri-Tešubo išdidumas su- 
žeistas mirtinai. 

— Aš neturiu teisės nusileisti Ramziui šiuo klausimu. 

— Asirija neleis mums ilgai spyriotis; jos kariuomenė darosi 
vis grėsmingesnė ir ji nedvejodama mus užpuls, jei sužinos, 
kad mūsų derybos dėl taikos su Egiptu žlugo. 

— Tos derybos - slaptos. 

— Nejaugi hetitų imperatorius toks negudrus ir nepatyręs, 
kad taip mano? Pasiuntiniai be paliovos zuja iš Hetitų imperi- 
jos į Egiptą, o iš Egipto — Hetitų imperijon, ir tai, kas buvo 
slapta, šiandien jau žinoma visiems. Jeigu mes kuo greičiau 
nesudarysime taikos sutarties su Egiptu, asirai ims laikyti mus 
lengvu grobiu, nes Ramzis tik stebės mūsų žlugimą, nė negal- 
vodamas ateiti į pagalbą. 

— Hetitai įstengs apsiginti. 

— Pradėjus tau valdyti, Hatušili, tavo tauta labai pasikeitė. 
Net kareiviai trokšta taikos. O tu pats? Argi tavo tikslas — 
kitoks? 

— Ar tik ne Nefertarė daro tau įtaką? 

— Mano sesuo, Egipto karalienė, yra tokios pat nuomonės 
kaip ir aš. Jai pavyko įtikinti Ramzį nebekariauti su hetitais, 
bet ar mes pateisinsime jos viltis? 

— Uri-Tešubas... 

— Uri-Iešubas priklauso praeičiai. Tegu jis veda egiptietę, 
įsilieja į faraono tautą ir dingsta iš mūsų ateities! 

— Tu daug iš manęs nori. 

— Argi tai nėra imperatorienės pareiga? 

— Ramzis palaikys mano nuolaidą silpnybės ženklu. 

— Nei Nefertarė, nei aš nepriskirsime tavo didžiadvasišku- 
mo kažkokiai silpnybei. 

— Bene moterys ims vadovauti Hetitų imperijos ir Egipto 
užsienio politikai“? 

— Kodėl gi ne, - atsakė Putuhepa, - jei mes susitarsime dėl 
taikos? 


Per teismą magas Ofiras daug ką pasakė. Jis gyrėsi buvęs heti- 
tų šnipinėjimo tinklo Egipte viršininkas ir pasikėsinęs į Kha gy- 
vybę. Kai jis papasakojo, kaip nužudė vargšę Litą ir jos tarnaitę, 
teisėjai suprato, kad Ofiras nejautė jokių sąžinės priekaištų ir 
nedvejodamas vėl žudytų - lygiai taip pat šaltakraujiškai. 

Dolantė raudojo. Apkaltinta bendrininkavimu, ji ničnieko 
neneigė ir tik maldavo brolio - Egipto valdovo malonės. Ji 
kaltino Šenarą, kurio piktavalė įtaka privertusi ją išsukti iš tie- 
saus kelio. 

Svarstymas užtruko ilgai. Viziris paskelbė nuosprendį. Ofi- 
ras buvo nuteistas mirti ir turėjo pats įvykdyti sau bausmę: 
išgerti nuodų. Dolantė, kurios vardas turėjo būti ištrintas 1š 
visų oficialių dokumentų, buvo visam laikui ištremiama į Pie- 
tų Siriją, kur privalėsianti dirbti žemės ūkio darbus vieno žem- 
dirbio sodyboje ir laukuose. Šenaras buvo už akių nuteistas 
mirti, O jo vardas taip pat turėjo nugrimzti nebūtin. 


Tą pačią dieną, kai Aša grįžo į Egiptą, Setau su Vandens 
Lelija išvyko atgal į Abu Simbelį. Jie vos spėjo pasisveikinti ir 
pasidžiaugti susitikę prieš vėl išsiskirdami. 

Ašą iškart priėmė karališkoji pora. Nefertarė, nors jautėsi 
labai pavargusi ir išsekusi, nenutraukė susirašinėjimo su Putu- 
hepa. Nugalėtojas, Nubijos liūtas, ir jo bičiulis Budrius, auksas- 
palvis šuo, vis toks pat išdykėlis, nors jau nebejaunas, nesitrau- 
kė nuo karalienės, tarsi būtų žinoję, kad jų kaimynystė ir išdai- 

gos teikia Nefertarei jėgų. Ramzis, kai tik galėdavo atsitraukti 
nuo valdoviškų rūpesčių, skubėdavo pas žmoną. Juodu vaikš- 
tinėdavo rūmų soduose, jis skaitydavo jai piramidžių laikų iš- 
minčių raštus; abu vis labiau suvokė, kokia beribė meilė juos 
sieja - gili ir slėpininga meilė, kurios neįmanoma nusakyti Žo- 
džiais, kaitri kaip vasaros dangus ir švelni kaip saulėlydis virš 
Nilo. 

Nefertarė pati versdavo Ramzį ją palikti ir grįžti prie dar- 
bų, susijusių su Egiptu, prie būtinybės kreipti valstybės laivą 
derama linkme ir atsakinėti į begalę klausimų, kuriuos valdo- 
vui kasdien užduodavo ministrai ir aukšti pareigūnai. Gražio- 
sios Izetės, Meritamon ir jau atgavusio jėgas Kha pastango- 
mis Nefertarės sveikata gerėjo, o sveikdama karalienė atgavo 
džiaugsmą įr jaunystę. Ją taip pat labai džiugino mažojo Me- 
renptaho apsilankymai — berniukas jau buvo toks išvaizdus! 
Ne mažiau malonumo Nefertarei teikė ir Tujos vizitai - o Ram- 
zio motina sumaniai slėpė nuo visų savo pačios nuovargį... 

Aša puolė kniūbsčias prieš Nefertarę. 

— Hatuše man taip trūko jūsų išminties ir grožio, Didenybe. 

— Ar tu atgabenai gerų žinių? 

— Puikiausių! 

— Nejaugi Hatušilis sutinka pasirašyti taiką? — nepatikliai 
paklausė Ramzis. 

— Egipto karalienės ir imperatorienės Putuhepos pastango- 
mis klausimas dėl Uri-Tešubo beveik išspręstas: tegu hetitas 
lieka Egipte, teįsilieja į mūsų visuomenę ir joje ištirpsta. Taigi 
sutarčiai pasirašyti kliūčių nebelieka. 

Nefertarės veidą nutvieskė plati šypsena: 

— Ar tik mes nebūsime laimėję gražiausios iš visų galimų 
pergalių? 

— Pagrindinė mūsų rėmėja buvo imperatorienė Putuhepa. 
Didžiosios valdovo sutuoktinės laiškai ją sujaudino ir rado at- 
garsį jos širdyje. Nuo Hatušilio valdymo pradžios hetitai bai- 

minasi Asirijos kariuomenės keliamo pavojaus. Jie žino, kad 
mes, vakarykščiai jų priešai, rytoj būsime geriausia jų parama. 

— Pasistenkime kuo greičiau pasinaudoti šia palankia aplin- 
kybe, - patarė Nefertarė. 

— Aš atvežiau Hatušilio siūlomą taikos sutarties variantą. 
Atidžiai jį išnagrinėkime, ir aš vėl leisiuos į kelionę pas heti- 
tus, vos gavęs jūsų ir valdovo sutikimą. 

Karališkoji pora drauge su Aša ėmėsi darbo. Ramzis nuste- 
bo pamatęs, kad Hatušilis sutiko su dauguma Egipto jam iš- 
keltų sąlygų. 

Aša atliko didžiulį darbą, ištikimai įvykdęs Ramzio valią. 
Tuja savo ruožtu atidžiai perskaitė sutartį, ir ji jai pritarė. 


— Kas čia dedasi? — paklausė Nubijos vietininkas, kurio ve- 
žimas, traukiamas dviejų arklių ir vadeliojamas patyrusio va- 
deliotojo, riedėjo Pi-Ramzio rūmų link triukšmingomis ir per- 
pildytomis gatvėmis. 

— Hebrajai palieka Egiptą, —- atsakė vadeliotojas. - Vado- 
vaujami savo pranašo Mozės, jie iškeliauja į Pažadėtąją žemę. 

— Kodėl faraonas leido šitokią kvailystę? 

— Ramzis išveja juos už viešosios tvarkos pažeidimą. 

Nubijos vietininkas, atvykęs į sostinę oficialaus vizito, buvo 
priblokštas pamatęs tūkstančius vyrų, moterų ir vaikų, iške- 
liaujančių iš Pi-Ramzio. Varydami pirma savęs gyvulių ban- 
das, hebrajai traukė vežimėlius, prikrautus maisto ir drabu- 
žių. Kai kurie dainavo, kiti atrodė nuliūdę. Kraustymasis į ka- 
žin kokias tolybes daugumai kėlė sielvartą, bet niekas nedrįso 
pasipriešinti Mozei. 

Nubijos vietininką pasitiko Amenis ir nulydėjo jį į Ramzio 
darbo kambarį. 

— Kokia šio apsilankymo priežastis? — paklausė valdovas. 

— Aš privalėjau perspėti jus kaip galima greičiau, Didenybe, 
todėl nedvejodamas pasinaudojau greitaeigiu laivu, norėda- 

mas pats jums pranešti apie kraupius įvykius, nugramzdinu- 
sius į gedulą man patikėtą kraštą... Jie buvo tokie netikėti, to- 
kie Žiaurūs! Aš nepajėgiau įsivaizduoti... 

— Liaukis tuščiai plepėjęs, - pareikalavo Ramzis, - ir sakyk 
tiesą. 


Nubijos vietininkas nurijo seiles. 
— Maištas, Didenybe. Baisus susivienijusių genčių maištas. 


55 


Šenaras pasiekė savo tikslą. 

Ištisus mėnesius diena iš dienos jis įkalbinėjo genčių vadus; 
nerdamasis iš kailio stengėsi vieną po kito įtikinti juos sudary- 
ti sąjungą ir užgrobti pagrindinę Nubijos aukso kasyklą. Nors 
jis žadėjo dosniai jiems sumokėti sidabro plokštelėmis, juoda- 
odžiai kariai neatrodė linkę lengvai mesti iššūkį Ramziui Di- 
džiajam. Argi ne beprotybė - stoti prieš Egipto kariuomenę, 
kuri Sečio valdymo pradžioje vienąkart jau buvo sutriuškinusi 
maištininkus? 

Nors Šenarą dažnai lydėjo nesėkmė, jis atkakliai tęsė pra- 
dėtą veiklą. Paskutinė galimybė nužudyti Ramzį buvo įvilioti 
ji į pasalą, o tam Šenarui reikėjo užsitikrinti užgrūdintų karių 
pagalbą — tokių karių, kurie būtų pasiryžę užgrobti nemažą 
turtą ir nebijotų drąsiai stoti prieš faraono kareivius. 

Šenaro atkaklumas susilaukė atlygio. Nusileido vienas va- 
das, paskui antras, trečias ir daug kitų... Tada prireikė naujų 
derybų išrinkti maišto vadui. 

Ginčas peraugo į muštynes, per kurias buvo užmušti du gen- 
čių vadai ir samdytas kareivis kretietis. Visus sutaikė Šenaro 
kandidatūra: žinoma, jis nebuvo nubis, užtat geriausiai paži- 
nojo Ramzį ir jo kariuomenę. 

Sargybiniai, įpareigoti prižiūrėti kasyklos darbininkus, men- 
kai tepasipriešino užplūdusiai juos lankais ir ietimis ginkluotų 
juodaodžių karių ordai. Per keletą valandų užpuolikai tapo 
aplinkinės vietovės šeimininkais, o po kelių dienų nuvijo ka- 
riuomenę, atžygiavusią iš Buheno tvirtovės įvesti tvarkos. 

Maištas įgavo tokį mastą, kad Nubijos vietininkui neliko ki- 
tos išeities, kaip tik viską pranešti Ramziui. 

Šenaras žinojo, kad jo brolis atvyks pats tramdyti nepaklus- 
niųjų ir taip padarys lemtingą klaidą. 


Plynos kalvos, granito salelės; siaura žalumos juosta, besi- 
priešinanti dykumos puolimui; tobulai mėlynas dangus, kurį 
raižė pelikanai, rausvieji flamingai ir karūnuotosios gervės; dvi- 
kamienės palmės... Tokia buvo nuostabioji Nubija, kurią Ram- 
zis taip mylėjo. Jos kerai veikė jį kiekvieną akimirką, nepai- 
sant rimtų rūpesčių, privertusių valdovą skubiai leistis su ka- 
riuomene toli į pietus. 

Pasak vietininko pranešimo, maištaujančios nubių gentys už- 
grobė pagrindinę aukso kasyklą. Aukso gavybos pertrūkių pa- 
dariniai visada būdavo katastrofiški: juk, viena vertus, bran- 
giojo metalo reikėjo šventyklas puošiantiems auksakaliams, 
kita — auksas buvo reikalingas valdovui kaip dovana vasalinių 
valstybių pareigūnams, siekiant palaikyti puikius diplomati- 
nius santykius. 

Nors buvo gaila skirtis su Nefertare, Ramzis suvokė, kad 
privalo smogti skubiai ir stipriai, juoba kad buvo tikras, jog to 
maišto kurstytojas galėjo būti tik Šenaras. Didžiosios valdovo 
sutuoktinės nuojauta patvirtino Ramzio spėjimą. 

Jo vyresnysis brolis nedingo dykumos toliuose, kaip buvo 
manyta, ir įsigudrino sukelti neramumus. Turėdamas galimy- 
bę apsirūpinti auksu, jis įstengs suburti gaujas samdytų karei- 
vių, puls Egipto tvirtoves ir leisis į beprotišką nuotykį: užka- 
riauti faraonų krašto. Nesėkmių subrandinta neapykanta ir pa- 
vydas įstūmė Šenarą karalystėn, iš kurios jis nebesuras kelio 
atgal: beprotybės karalystėn. 

Visi giminystės jausmai ir ryšiai, sieją Ramzį su Šenaru, da- 
bar buvo nutraukti. Net Tuja neprieštaravo, kai faraonas at- 
skleidė, ką jis ketinąs daryti. Šis brolžudiškas susidūrimas bus 
paskutinis. 

Ramzį lydėjo daug „karališkųjų sūnų“, nekantraujančių įro- 
dyti jam savo narsą. Užsidėję perukus su dengiančiomis pe- 
čius ilgomis sruogomis, vilkėdami smulkiai klostytomis pla- 
čiarankovėmis palaidinėmis ir sijonais, sujuostais plačiais dir- 
žais, kurių galai krito priekyje kaip trumpa prijuostė, jie išdi- 
džiai laikė rankose dievo šakalo - „kelių atvėrėjo“ ženklą. 

Kai didžiulis dramblys pastojo jiems kelią, net patys drą- 
siausieji kone pasileido bėgti; bet Ramzis priėjo prie gyvojo 
kalno ir leidosi užkeliamas straubliu ant milžino pakaušio, tarp 
linksmai plakančių orą didelių ausų. Kaipgi buvo galima dar 
abejoti dieviškąja apsauga, sergstinčia faraoną? 

Ramzio liūtas Nugalėtojas, vis krestelėdamas savo puikiuo- 
sius karčius, žingsniavo dramblio dešinėje kasyklos link. Lanki- 
ninkai ir pėstininkai buvo tikri, kad faraonas pralauš priešų gre- 
tas smarkiu puolimu; tačiau Ramzis įsakė įrengti stovyklą ir iš- 
skleisti palapines tolokai nuo žygio tikslo. Virėjai tučtuojau ėmė 
plušėti prie ugniakurų ir prikaistuvių, o kariai valė ginklus, ga- 
lando kalavijų bei durklų ašmenis ir šėrė asilus bei jaučius. 

Vienas iš „karališkųjų sūnų“, dvidešimtmetis jaunuolis, 1š- 
drįso paprieštarauti: 

— Kam laukti, Didenybe? Keletas maištaujančių nubių ne- 
įstengs pasipriešinti mūsų pajėgoms! 

— Tu prastai pažįsti šį kraštą ir jo gyventojus. Nubiai puikiai 
šaudo iš lanko ir kaunasi taip įnirtingai, kad šiuo atžvilgiu yra 
neprilygstami. Jei mes jau dabar, net nepradėję kautynių, lai- 
kysime save nugalėtojais, tai žus daug vyrų. 

— Toks jau karo dėsnis... 

— Mano dėsnis - išsaugoti kaip galima daugiau gyvybių. 

— Bet... juk nubiai nepasiduos! 

— Iš tiesų ne - jei mes jiems grasinsime. 

— Tai negi mes derėsimės su tais laukiniais, Didenybe! 

— Reikia juos apstulbinti. Ne ginklas, o pranašumas teikia 
pergalę. Nubiai įpratę rengti pasalas ir pulti iš užnugario. Mes 

nesuteiksime jiems tokios galimybės ir priblokšime juos tuo, 
ko jie visiškai nesitiki. 


Taip, Šenaras gerai pažinojo Ramzį. Valdovas puls tiesiai į 
priekį, vieninteliu keliu, vedančiu į kasyklą. Iš abiejų kelio pu- 
sių kylančios uolos ir saulės nudegintos kalvos bus puikus prie- 
globstis nubių lankininkams. Jie iššaudys karininkus, Egipto 
kariuomenė pakriks, ir Šenaras savo rankomis nužudys sutri- 
kusį, nusiminusį Ramzį, maldaujantį jo pasigailėti. 

Nė vienas Egipto kareivis neištrūks gyvas iš šitų spąstų. 

O tada Šenaras pakabins Ramzio lavoną savo laivo pirma- 
galyje ir pergalingai įžengs į Elefantiną; paskui jis užims Tė- 
bus, Memfį, Pi-Ramzį ir visą Egiptą. Liaudis stos jo pusėn, ir 
Šenaras pagaliau taps valdovu, atkeršijęs visiems tiems, kurie 
nesugebėjo jo įvertinti. 

Valdovo brolis išėjo iš akmeninio namelio, kuriame anks- 
čiau gyveno meistras, įpareigotas prižiūrėti, kaip gryninamas 
auksas, ir užkopė į aikštelės, kur buvo plaunama auksingoji 
rūda, viršūnę. Tik vanduo, tekantis žemyn nuožulnia plokštu- 
ma į dekantavimo baseiną, pajėgdavo atskirti brangųjį metalą 
nuo gyslinės uolienos. Grunto dalelytės likdavo plūduriuoti 
vandenyje, o sunkesnis mineralas grimzdavo gilyn ir krisdavo 
ant baseino dugno. Nuobodi procedūra, reikalaujanti beribės 
kantrybės. Šenaras pagalvojo apie savo paties gyvenimą: kiek 
begalinių metų jam prireikė, kol jis atsikratė Ramzio magijos 
ir įstengė jį nugalėti bei įtvirtinti savo didybę! Dabar, triumfo 
valandą, jis jautėsi toks apsvaigęs, lyg būtų girtas. 

Staiga vienas iš sargybinių ėmė pašėlusiai mojuoti ranko- 
mis, duodamas kažkokius ženklus; ligi tol tvyrojusią tylą per- 
skrodė šūksniai. Juodaodžiai kariai, prisismaigstę į garbano- 
tus plaukus plunksnų, pasileido lakstyti į visas puses. 

— Kas čia dabar dedasi?! Liaukitės blaškęsi! 

Šenaras nulipo nuo pakylos ir stvėrė už peties kažkurios 

genties vadą, kuris, visai netekęs nuovokos, sukosi ratu kaip 
vilkutis. 

— Nusiramink! Nusiramink, sakau tau! Čia aš įsakinėju! 

Karys bakstelėjo ietimi aplinkinių kalvų ir uolų link: 

— Visur... Jie visur! 

Šenaras paėjėjo į aikštės vidurį, pažvelgė aukštyn ir pamatė 
juos. 

Aukso kasyklą buvo apsupę tūkstančiai Egipto kareivių. 

Aukščiausios kalvos viršūnėje dešimt vyrų pastatė baldaki- 
mą, O po juo — sostą, į kurį atsisėdo Ramzis su mėlyna karūna 
ant galvos. Liūtas atsigulė prie jo kojų. 

Nė vienas nubis negalėjo atplėšti akių nuo to keturiasde- 
šimt dvejų metų valdovo, kuris dvidešimtaisiais valdymo me- 
tais pasiekė galios viršūnę. Juodaodžiai kariai, nors buvo la- 
bai drąsūs, suprato, kad pulti faraoną būtų savižudybė. Spąs- 
tai, kuriuos Šenaras tarėsi parengęs Ramziui, užsitrenkė, tik 
įkliuvo į juos ne Ramzis, O jis pats. Faraono kareiviai išžudė 
nubių sargybinius ir nepaliko maištininkams jokios galimybės 
pasprukti. 

— Mes nugalėsim! - suriko Šenaras. - Visi paskui mane! 

Nubių vadai atsipeikėjo. Taip, reikia kautis. 

Vienas iš jų su kokiais dvidešimčia stūgaujančių ir mosuo- 
jančių ietimis vyrų ėmė ropštis kalvos šlaitu valdovo link. 

Strėlių papliūpa išguldė juos ant žemės. Miklesnis už savo 
gentainius, jaunas karys, bėgdamas vingiais, beveik pasiekė sos- 
to papėdę. Liūtas liuoktelėjo pirmyn ir suleido nagus į užpuo- 
liko galvą. 

Laikydamas rankoje karvedžio skeptrą, Ramzis nė nekrus- 
telėjo. Liūtas pakapstė smėlį, papurtė karčius ir vėl atsigulė 
prie savo šeimininko kojų. 

Beveik visi nubių kariai metė ginklus ir puolė kniūbsti prieš 
faraoną, rodydami savo nuolankumą. Įsiutęs Šenaras ėmė spar- 
dyti vadus kojomis: 

— Stokite ir kaukitės! Ramzis nėra nenugalimas! 

Šenaras, kadangi niekas jam nepakluso, suvarė savo kalavi- 
ją Į strėnas vienam senam genties vadui. Smarkus, bet trumpi 
priešmirtiniai senuko traukuliai ir gargimas sukrėtė kitus nu- 
bių vadus. Jie pakilo nuo žemės, apsupo Ramzio brolį ir ėmė 
varstyti jį neapykantos kupinais žvilgsniais. 

— Tu mus išdavei, - pareiškė vienas iš jų. - Tu mus išdavei ir 
mums pamelavai. Niekas negali nugalėti Ramzio, o tu - tu 
užtraukei mums nelaimę. 

— Kaukitės, bailiai! 

— Tu mums melavai, - choru pakartojo jie. 

— Paskui mane! Užmuškime Ramzį! 

Netekęs proto, Šenaras iškėlė kalaviją ir užlėkė ant pakylos, 
stūksančios virš vandens talpyklos ir aukso plovimo aikštelės. 

— Aš — valdovas, vienintelis Egipto ir Nubijos valdovas, aš 
esu... 

Dešimt strėlių, kurias paleido genčių vadai, vienu metu su- 
smigo jam į galvą, gerklę ir krūtinę. Šenaras krito aukštielnin- 
kas ant nuožulnios plokštumos, ir jo kūnas lėtai nuslydo į de- 
kantavimo baseiną kartu su susmulkinta uoliena, iš kurios ra- 
mi vandens srovė plovė auksą. 

Hebrajų išvykimo nesudrumstė joks nemalonus įvykis. Dau- 
gelis egiptiečių apgailestavo, kad netenka draugų ir artimųjų, 
kurie sumanė leistis į beprotišką nuotykį; savo ruožtu dauge- 
lis hebrajų baiminosi sunkios kelionės per dykumą, kur tyko 
tūkstančiai pavojų. Su kiek priešų teks susiremti, kiek tautų ir 
genčių priešinsis Jahvės garbintojų Žygiui per jų žemes. 

Seramana niršo. 

Prieš išvykdamas Nubijon, Ramzis įpareigojo Amenį su sar- 
du palaikyti sostinėje tvarką. Jeigu hebrajai būtų sukėlę nors 
menkiausią sambrūzdį, saugumo pajėgos privalėjo įsikišti — ryŽ- 
tingai ir nedelsdamos. Tačiau kadangi hebrajai iškeliavo iš Pi- 
Ramzio visiškai ramiai, Seramana neturėjo jokio pagrindo nei 
apklausti, nei sulaikyti Mozės su Aaronu. 

Sardas vis dar buvo tikras, kad faraonas be reikalo pasigai- 
lėjo hebrajų vado; net sena ir nuoširdi draugystė negalėjo pa- 
teisinti tokio atlaidumo. Mozė sugebės kenkti ir būdamas toli 
nuo Egipto. 

Atsargumo dėlei Seramana įsakė dešimčiai samdytų karei- 
vių sekti hebrajams iš paskos ir nuolat jam pranešinėti apie jų 
judėjimą. Jis labai nustebo sužinojęs, kad pranašas nepasuko į 
Silę vedančiu keliu, palei kurį buvo įrengti šuliniai ir kurį gynė 
Egipto kariuomenė, o pasirinko menką taką, besidriekiantį į 
nendrynus. Taigi Mozė užkirto kelią bet kokiai pagundai su- 
grįžti atgal. 

— Seramana! - sušuko Amenis. - Aš visur tavęs ieškojau. Ar 
tu taip ir spoksosi visą amžinybę į Šiaurės kelią? 

— Tas Mozė, pridaręs tiek blogio, iškeliavo nenubaustas... 
Nemėgstu neteisingumo. 

— Prieš mirtį Ofiras pasakė mums kai ką įdomaus - tarsi 
kaip tas skorpionas būtų norėjęs pats save visiškai sunaikinti: 
du beduinų genčių vadai, Amosas ir Baduchas, išvyko iš Egip- 
to drauge su hebrajais. Būtent jie aprūpino ginklais Jahvės 
sekėjus, kuriems esą gali jų prireikti kautynėms su faraono 
kariais keliaujant iš Egipto. 

Seramana trinktelėjo dešinės rankos kumščiu per kairiosios 
delną. 

— Tie du plėšikai —- ne kas kitas, kaip nusikaltėliai... Vadina- 
si, mano pareiga - juos suimti; beje, kartu su jų bendrininku — 
Moze. 

— Visiškai teisingai. 

— Tuoj pat išvykstu su penkiasdešimčia kovos vežimų. Par- 
gabensiu visus tuos šaunuolius ir patupdysiu juos kalėjiman. 


Ramzis suspaudė Nefertarę savo glėbyje. Švelni mylimoji, vos 
pasidažiusi, kvapi kaip deivė, buvo dar gražesnė nei visuomet. 

- Šenaras nukautas, - pranešė valdovas, - o nubių maištas 
nuslopintas. 

— Gal Nubija pagaliau sužinos, kas yra taika ir ramybė? 

— Maištininkų vadeivos nubausti mirtimi už valstybės išda- 
vystę. Kaimų gyventojai, kuriuos jie smurtu vertė prisidėti prie 
maišto, jų mirties proga surengė šventę. Man grąžino pavog- 
tąjį auksą. Vieną jo dalį aš atidaviau Abu Simbeliui, kitą - Kar- 
nakui. 

— Ar darbai Abu Simbelyje juda į priekį? 

— Setau šauniai vadovauja statyboms. 

Karalienė nebegalėjo ilgiau slėpti svarbiausios naujienos: 

— Seramana su penkiasdešimčia kovos vežimų leidosi vytis 
Mozės. 

— Kodėl? 


CHRISTIAN JACO E RAMZIS. ABU SIMBELIO VALDOVĖ 353 


— Kartu su hebrajais iškeliavo du hetitų šnipai beduinai. Se- 
ramana nori suimti abu piktadarius ir Mozę. Amenis neprieš- 
taravo tam žygiui, nes sardo veiksmai atitinka įstatymą. 

Ramziui prieš akis iškilo Mozė, žygiuojąs savo tautos prie- 
šaky ir stuksenąs į žemę gumbuota lazda; Mozė, rodąs visiems 
kelią, verčiąs dvejojančiuosius neatsilikti ir maldaująs Jahvę 
apsireikšti naktį ugnies stulpu, o dieną - virtine debesų, šitaip 
parodant kryptį Pažadėtosios žemės link. Ne, Mozės nepri- 
vers atsitraukti jokia kliūtis, neišgąsdins joks priešas. 

— Aš ką tik gavau ilgą laišką iš Putuhepos, - toliau pasakojo 
naujienas Nefertarė, - ji tvirtai tiki, kad mes sudarysime taiką. 

— Puiki Žinia! 

Ramzis ištarė tai išsiblaškęs, galvodamas apie ką kita. 

— Tu bijai, kad Mozę užmuš, juk taip? 

— Norėčiau niekada jo nebepamatyti. 

— O dėl taikos sutarties lieka dar vienas keblus klausimas. 

— Vėl kas nors susiję su Uri-Tešubu? 

— Ne, šįkart — su pačiu sutarties tekstu... Hatušilis nenori 
pripažinti esąs vienintelis atsakingas už karo kurstymą ir skun- 
džiasi, kad jis laikomas žemesnio rango asmeniu, priverstu pa- 
klusti faraono valiai. 

— Argi ne taip yra iš tikrųjų? 

— Sutarties tekstas bus paskelbtas, jį skaitys būsimosios kar- 
tos: Hatušilis nenori užsitraukti gėdos jų akyse. 

— Tegu hetitas nusilenkia, kitaip jis bus sunaikintas! 

— Nejaugi mes turėsime atsisakyti taikos dėl kelių aštrių Žo- 
džių? 

— Kiekvienas žodis svarbus. 

— Galvis dėlto galėčiau pasiūlyti Abiejų Žemių valdovui ki- 
tą sutarties variantą? 

— Manau, atsižvelgiantį į Hatušilio reikalavimus? 

— Atsižvelgiantį į abiejų tautų ateitį - tautų, kurios atsisako 
karo, žudynių ir nelaimių. 

Ramzis pabučiavo Nefertarę į kaktą. 

— Ar turiu nors kokią galimybę nepaisyti didžiosios valdovo 
sutuoktinės valios diplomatijos srityje? 

— Jokios, — atsakė ji, padėjusi galvą Ramziui ant peties. 


Mozė įtūžo, o Aaronui teko užtvoti lazda per nugarą ke- 
liems neklaužadoms, jau pasibodėjusiems kelione ir norintiems 
grįžti į Egiptą, kur jie mito sočiai ir gyveno patogiuose būstuo- 
se. Didžioji dauguma hebrajų nekentė dykumos ir niekaip ne- 
galėjo priprasti miegoti po atviru dangumi arba palapinėse; 
daugelis ėmė murmėti ir piktintis sunkiu gyvenimu, į kurį pra- 
našas juos įstūmė. 

Tada suskambo griausmingas Mozės balsas. Tautos vadas 
įsakė bailiams ir abejingiesiems paklusti Jahvei ir tęsti kelionę 
Pažadėtosios žemės link, kad ir kokie pavojai bei išbandymai 
jų lauktų. Ir ilga eisena pajudėjo: už Silės ribų, drėgna ir pel- 
kėta vietove. Kartais hebrajai įsmukdavo į purvą, vežimai ap- 
virsdavo, siurbėlės puolė žmones ir gyvulius. 

Mozė nutarė sustoti poilsio netoli pasienio, prie Sarbonio 
ežero ir Viduržemio jūros. Vietovė buvo laikoma pavojinga, 
nes dykumos vėjas pripustydavo daugybę smėlio, užklodavo 
juo nepatikimus vandens paviršius ir šitaip suformuodavo ap- 
gaulingus žemės plotus - vadinamąją „nendrių jūrą“. 

Niekas negyveno nykioje vietovėje, paliktoje vėjo gūsių ir 
jūros bei dangaus rūstybės valiai; jos vengė net žvejai, bijoda- 
mi tapti lakiojo smėlio aukomis. 

Prie Mozės kojų sukniubo moteris susitaršiusiais plaukais: 

— Mes visi išmirsime čia, šiuose tyruose! 

— Klysti. 

— Apsižvalgyk aplink! Ar tai čia ta tavo Pažadėtoji žemė? 

— Žinoma, ne. 

— Toliau mes neisime, Moze. 

- Žinoma, eisime. Artimiausiomis dienomis mes pereisime 
sieną ir eisime ten, kur mus šaukia Jahvė. 

— Kaip tu gali šitaip savimi pasitikėti? 

— Nes aš regėjau Jį, moterie, ir Jis man bylojo. O dabar eik 
gulti; mums dar prireiks daug jėgų ir pastangų, kad pasiektu- 
me Pažadėtąją žemę. 

Sutramdyta moteriškė pakluso. 

— Baisi vieta, - nusprendė Aaronas. - Man knieti greičiau 
vėl leistis į kelią. 

— Mums reikėjo ilgo poilsio. Rytoj auštant Jahvė suteiks 
mums jėgų tęsti žygį. 

— Nejaugi tu niekada neabejoji, kad mums pavyks, Moze? 

— Niekada, Aaronai. 


Seramanos vežimai, lydimi atstovaujančio Ramziui „kara- 
liškojo sūnaus“, sparčiai vijosi hebrajus. Išplėstomis šnervė- 
mis įkvėpęs jūros oro, buvęs piratas davė savo vyrams ženklą 
sustoti. 

— Kas iš jūsų pažįsta šias vietas? 

Atsiliepė patyręs vadeliotojas: 

— Čia klaidžioja piktosios dvasios. Nepatariu jų trikdyti. 

— Tačiau, - paprieštaravo jam sardas, - hebrajai pasuko kaip 
tik šiuo keliu. 

— Jų valia elgtis kaip netekus proto... O mums reikėtų pa- 
sukti atgal. 

Tolumoje į dangų kilo laužų dūmai. 

— Hebrajų stovykla visai netoli, - pareiškė karališkasis sū- 
nus, — sučiupkime piktadarius. 

— Jahvės sekėjai yra ginkluoti, - priminė Seramana, - ir jų 
daug. 

— Mūsų vyrai moka kautis, o kovos vežimai teikia mums pra- 
našumą. Dar iš toli paleisime strėlių papliūpą ir pareikalausi- 
me atiduoti mums Mozę su abiem beduinų vadeivomis; O jei 
hebrajai nesutiks, pulsime. 

Kovos vežimai atsargiai nuriedėjo pažliugusia Žeme. 

Aaronas krūptelėjęs nubudo; Mozė jau buvo pašokęs ant 
kojų ir nusitvėręs lazdą. 

— Tas duslus dundesys... 

— Taip, tai dunda egiptiečių kovos vežimai. 

— Jie lekia tiesiai į mus! 

— Mes dar turime laiko pasprukti. 

Abu beduinai, Amosas su Baduchu, atsisakė leistis į nen- 
drių jūrą, bet hebrajai, paklaikę iš baimės, sekė paskui Mozę. 
Pradėjus temti, jau niekas nebeskyrė, kur vanduo, o kur smė- 
lio juosta, bet Mozė tvirtai žingsniavo į priekį tarp jūros ir eže- 
ro, vedamas liepsnos, kuri nuo jaunumės degino jam sielą, 
liepsnos, tapusios Pažadėtosios žemės troškimu. 

Pabandęs išsiskleisti plačiu lanku, kad galėtų apsupti sprun- 
kančius hebrajus, kovos vežimų būrys padarė lemiamą klaidą. 
Vieni vežimai įklimpo lakiajame smėlyje, kiti nugrimzdo pel- 
kėse, kurias vagojo akiai nematomos srovės; karališkojo sū- 
naus vežimas įstrigo klampioje žemėje, o Seramanos trenkėsi 
tiesiai į atsiskyrusius nuo hebrajų abu beduinus. 

Papūtė rytų vėjas, prisidėdamas prie atskriejusio iš dyku- 
mos; jie išdžiovino perėją - ja pasinaudojo hebrajai, kirsdami 
nendrių jūrą. 

Seramana, nekreipdamas dėmesio į abu šnipus, kuriuos su- 
traiškė jo vežimo ratai, taip pat įklimpo į smėlį; kol iš klampy- 
nės buvo ištraukti vežimai ir sardas surinko krūvon savo vyrus, 
tarp kurių buvo sužeistųjų, vėjas pakeitė kryptį. Pritvinkę drėg- 
mės, jo šuorai sukėlė smarkias bangas ir jos užliejo perėją. 

Bejėgiškai niršdamas, Seramana žiūrėjo į vis labiau tolstantį 
Mozę, kol šis dingo iš akių drauge su sprunkančiais hebrajais. 

Nors Neferetė, jauna, bet nepaprastai gabi gydytoja, uoliai rū- 
pinosi karalienės motinos sveikata, Tuja ruošėsi didžiajai ke- 
lionei. Netrukus ji prisidės prie Sečio ir paliks žemiškąjį Egip- 
tą, kurio laiminga ateitis buvo beveik užtikrinta. Beveik - nes 
taikos sutartis su hetitais dar nebuvo sudaryta. 

Kai Nefertarė atėjo jos aplankyti sode, kur karalienė moti- 
na skendėjo apmąstymuose, Tuja pajuto, kad didžioji valdovo 
sutuoktinė labai jaudinasi. 

— Didenybe, aš ką tik gavau iš imperatorienės Putuhepos 
štai šitą laišką. | 

— Mano akys jau prastai mato, Nefertare; būk gera, perskai- 
tyk jį. 

Svelnus, kerintis karalienės balsas glostyte glostė Tujos širdį. 

Mano seseriai, Saulės Sūnaus sutuoktinei, Nefertarei. Abiem mū- 
sų šalims viskas klostosi gerai, aš tikiuosi, kad tavo pačios ir tavo 
artimųjų sveikata - kuo puikiausia. Mano duktė jaučiasi puikiai, 
o žirgai - nuostabūs; tegu taip pat klojasi tavo vaikams, tavo 
žirgams ir Ramzio Didžiojo liūtui. Tavo nuolankus tarnas Ha- 
tušilis - prie Faraono kojų ir puola priešais jį kniūbsčias. 

Taika ir brolybė: tokius žodžius reikia tarti, nes Egipto dievas - 
šviesa ir Hetitų imperijos dievas - audra nori susibroliauti. 

Sutarties tekstą gabeną Egipto ir Hetitų imperijos pasiuntiniai 
leidosi į kelią Pi-Ramzio link, kad Faraonas visiems laikams pa- 
tvirtintų mūsų bendrą nutarimą. 

Tesergsti mano seserį Nefertarę dievai ir deivės. 

Nefertarė su Tuja puolė viena kitai į glėbį ir pravirko iš 
džiaugsmo. 

Seramana jautėsi esąs panašus į vabzdį, kurį tuoj sutraiškys 
Ramzio sandalas. Nukoręs galvą, sardas rengėsi būti išvytas iš 
rūmų ir negalėjo suvokti, kaip jam reikės susitaikyti su tokiu 
nuosmukiu. Jis, buvęs piratas, priprato gyventi kaip tvarkos 
sergėtojas ir teisybės gynėjas. Visiška ištikimybė Ramziui su- 
teikė jo gyvenimui prasmę ir padarė galą klajonėms; Egiptas, 
kurį jis ketino apiplėšti, tapo jo tėvyne. Jis, jūrininkas, pajuto 
po kojomis žemę ir nebeturėjo jokio noro kur nors keliauti. 

Seramana buvo dėkingas Ramziui už tai, kad jis neprivertė 
sardo kęsti pažeminimo viso dvaro ir savo pavaldinių akyse; 
valdovas priėmė jį savo darbo kambaryje, akis į akį. 

— Didenybe, aš padariau klaidą. Niekas nepažinojo tos vie- 
tovės, ir... 

— Kas nutiko dviem beduinams, hetitų šnipams? 

— Jie žuvo po mano vežimo ratais. 

— Ar esi tikras, kad Mozė išvengė audros? 

— Jis su hebrajais perėjo nendrių jūrą. 

— Pamirškime juos, kadangi jie kirto sieną. 

— Bet... Mozė jus išdavė! 

— Jis eina savu keliu, Seramana. Kadangi jis nebegalės drums- 
ti Abiejų Žemių ramybės, tekeliauja pasitikti savo likimo. O 
tau aš turiu svarbią užduotį. 

Sardas nepatikėjo savo ausimis. Nejaugi valdovas atleido 
jam nesėkmę? 

— Tu vyksi į pasienį su dviem kovos vežimų pulkais, pasitiksi 
ten hetitų pasiuntinius ir užtikrinsi jų saugumą. 

— Tai tokia užduotis... tokia užduotis... 

— Lemiama užduotis, Seramana, kad pasaulyje būtų taika. 


Hatušilis nusileido. 

Atsižvelgdamas į savąją — valstybės vyro — nuojautą, žmo- 
nos Putuhepos patarimus ir Egipto pasiuntinio Ašos nuomo- 
nę, Jis parašė sutartį dėl taikos su Egiptu, neprieštaraudamas 

Ramzio reikalavimams, ir paskyrė du pasiuntinius, įpareigo- 
jęs juos nugabenti faraonui sidabrines lenteles, išmargintas 
dantiraščio rašmenimis perteiktu sutarties tekstu. 

Hatušilis pažadėjo Ramziui padėti sutartį Saulės deivės šven- 
tykloje Hatuše - su sąlyga, kad Egipto valdovas pasielgs taip 
pat ir patalpins hetitų atsiųstą tekstą kurioje nors iš didžiųjų 
Dviejų Žemių šventyklų; tačiau ar Ramzis sutiks pasirašyti su- 
tartį, nepridėjęs naujų sąlygų? 

Keliaujant nuo hetitų sostinės iki Egipto sienos, aiškiai bu- 
vo justi šalyje tvyrojusi įtampa. Aša suvokė, kad jis negali rei- 
kalauti iš Hatušilio nieko daugiau; jei Ramzis parodys kokį 
nors nepasitenkinimą, sutarties tekstas taip ir liks neįgavęs 
juridinės galios. O hetitų kariai neslėpė nerimo, manydami, 
kad priešiškai nusiteikusios grupuotės gali juos užpulti bet 
kurią akimirką, norėdamos sutrukdyti taikos pasiuntiniams 
nuvykti į paskirties vietą. Perėjos, tarpekliai ir miškai baugi- 
no juos kaip galimi spąstai; bet kelionė vyko sėkmingai. 

Pastebėjęs Seramaną ir egiptiečių kovos vežimus, Aša net 
atsiduso iš palengvėjimo. Dabar jis keliaus ramus. 

Sardas ir vyriausiasis hetitų kovos vežimų padalinio kari- 
ninkas šaltai pasveikino vienas kitą; buvęs piratas būtų mielai 
išgalabijęs tuos laukinius, bet jis privalėjo paklusti Ramziui ir 
atlikti savo užduotį. 

Pirmąkart hetitų kovos vežimai pateko į Deltą ir nuriedėjo 
keliu, vedančiu į Pi-Ram2zį. 

— Kas girdėti apie maištą Nubijoje? - paklausė Aša. 

— O ką, ar apie tai buvo žinoma Hatuše? - sunerimo sardas. 

— Nesijaudink, tos Žinios buvo ir liko slaptos. 

— Ramzis vėl įvedė tvarką, o Šenarą užmušė jo paties sąjun- 
gininkai. 

— Ak, kad taika greičiau įsiviešpatautų Šiaurėje, kaip tai jau 
atsitiko Pietuose! Jei Ramzis sutiks pasirašyti hetitų pasiunti- 

nių gabenamą sutartį, prasidės klestėjimo laikotarpis, kurį pri- 
simins būsimosios kartos. 

— O kodėl gi jis turėtų nesutikti? 

— Dėl vienos smulkmenos, kuri visai ne smulkmena... Na, 
bet tikėkimės geriausia, Seramana. | 


Dvidešimt pirmųjų Ramzio valdymo metų dvidešimt pirmąją 
žiemos dieną Amenis įvedė Ašą ir du hetitų diplomatus į Pi- 
Ramzio rūmų priėmimo salę, kurios prašmatnumas juos ap- 
stulbino. Tai buvo ne jų nupilkęs ir karingas pasaulis: čia akį 
vėrė margaspalvė visata, kurioje didybė derinosi su grožiu ir 
grakštumu. 

Pasiuntiniai įteikė faraonui sidabrines lenteles; Aša perskaitė 
išankstinį pareiškimą: 

Tūkstantis dievybių iš Hetitų impenijos ir tūkstantis Egipto die- 
vų bei deivių tebus liudininkai šios sutarties, kurią sudaro hetitų 
imperatorius ir Egipto faraonas. Tokie pat liudininkai yra saulė, 
mėnulis, dangaus ir žemės, kalnų ir upių, jūros, vėjų ir debesų 
dievai ir deivės. 

Šie tūkstančiai dievybių sunaikins namus, šalį ir pavaldinius 
to, kuris nesilaikys šios sutarties. O to, kuris jos laikysis, atžvilgiu 
šie tūkstančiai dievybių elgsis taip, kad jis klestėtų ir gyventų lai- 
mingai su savo namiškiais, vaikais ir pavaldiniais. * 

Dalyvaujant didžiajai valdovo sutuoktinei Nefertarei ir ka- 
ralienei motinai Tujai, Ramzis pritarė šiam pareiškimui, kurį 
Amenis užrašė papiruso lakšte. 

— Ar imperatorius Hatušilis pripažįsta, kad ši sutartis įpa- 
reigoja laikytis taikos ir mūsų įpėdinius? 

— Mūsų imperatorius pageidauja, kad ši sutartis lemtų taiką 
ir brolybę ir jos laikytųsi mūsų vaikai bei mūsų vaikų vaikai. 

— Kokias sienas mes pripažinsime? 


* Autentiškas sutarties tekstas, saugomas hetitų ir Egipto archyvuose. 

— Sieną, einančią Orontu; Pietų Sirijos įtvirtinimų liniją; ke- 
lią, skiriantį Egipto Biblą nuo Amuru provincijos, kuri laiko- 
ma hetitų protektoratu; kelią Hetitų Kadešo pietuose, skiriantį 
jį nuo šiaurinio išėjimo iš Bekaa lygumos, esančios Egipto įta- 
koje. Finikijos uostai ir toliau liks faraono priežiūroje; Egipto 
diplomatai ir prekybininkai laisvai važinės keliu, vedančiu į 
Hetitų imperiją. 

Aša sulaikė kvapą. 

Ar Ramzis sutiks galutinai atsisakyti Kadešo tvirtovės, o 
ypač - Amuru provincijos? Nei Sečiui, nei jo sūnui nepavyko 
užimti garsiosios tvirtovės, kurios papėdėje Ramzis laimėjo 
savo didžiausią pergalę, tad atrodė visai suprantama, kad Ka- 
dešas turėtų likti hetitų nuosavybė. 

Tačiau Amuru... Egiptas daug kovojo, siekdamas išsaugoti 
šią provinciją; dėl jos žuvo daug karių. Aša baiminosi, kad šiuo 
klausimu faraonas gali pasirodyti nesukalbamas. 

Valdovas pažvelgė į Nefertarę ir perskaitė atsakymą kara- 
lienės akyse. 

— Mes sutinkame, - pareiškė Ramzis Didysis. 

Amenis vis rašė. Aša pajuto beribį džiaugsmą, užplūstantį 
ir pripildantį jo širdį. 

— Ko dar trokšta mano brolis Hatušilis? 

— Galutinės nepuolimo sutarties, Didenybe, ir gynybinės są- 
jungos prieš bet kokią valstybę, kuri pultų Egiptą ar Hetitų 
imperiją. 

— Ar jūsų imperatorius turi omenyje Asiriją? 

— Bet kurią tautą, kuri mėgintų užgrobti Egipto arba Hetitų 
imperijos žemes. 

— Mes taip pat pageidaujame ir šios sutarties, ir sąjungos; 
jos mums padės išsaugoti mūsų šalių laimę ir gerovę. 

Amenis tvirta ranka užrašinėjo valdovo žodžius. 

— Didenybe, imperatorius Hatušilis taip pat pageidauja, kad 
mūsų šalyse būtų gerbiama ir išsaugoma karališkosios valdžios 
ir sosto įpėdinystė, laikantis įprastų apeigų ir tradicijų. 

— Kitaip nė negali būti. 

— Galiausiai mūsų valdovas norėtų išspręsti klausimą dėl abi- 
pusio bėglių ir nusikaltėlių išdavimo valstybei, kurioje buvo 
įvykdytas nusikaltimas. | 

Aša būgštavo kaip tik dėl šios kliūties; vienintelė ginčytina 
smulkmena galėjo paversti niekais visą sutartį. 

— Aš reikalauju, kad su išduotais asmenimis būtų elgiamasi 
žmoniškai, - pareiškė Ramzis. — Tie asmenys, kai bus grąžinti 
į savo šalis, Egiptą ar Hetitų imperiją, neturi būti nei baudžia- 
mi, nei skriaudžiami, 0 jų namai turi būti jiems grąžinti nenu- 
niokoti ir neapiplėšti. Be to, Uri-Iešubas, tapęs egiptiečiu, liks 
laisvas ir pats bus savo likimo šeimininkas. 

Abu pasiuntiniai buvo gavę Hatušilio sutikimą priimti šias 
sąlygas, ir dabar jiedu sutartinai pritarė. 

Sutartį buvo galima laikyti įsigaliojusia. 

Amenis turėjo perduoti galutinį jos variantą karališkiesiems 
raštininkams, oO šie ją perrašys ant aukščiausios rūšies papiruso. 

- Šis tekstas bus iškaltas akmenyje daugelyje Egipto šven- 
tyklų, — paskelbė Ramzis, — Ra šventovėje Heliopolyje, ant 
devintojo pilono rytinio sparno pietinio fasado Karnake ir di- 
džiosios Abu Simbelio šventyklos fasado pietinėje pusėje. To- 
kiu būdu einant iš šiaurės į pietus, nuo Nilo deltos iki Nubijos, 
egiptiečiai žinos, kad jie amžinai gyvens taikiai su hetitais, ste- 
bimi dievų. 

Hetitų pasiuntiniai buvo apgyvendinti užsieniečiams skirtų rū- 
mų patalpose ir dalyvavo šventėse bei linksmybėse, kurios už- 
liejo Egipto sostinę. Jie netruko pastebėti didžiulį Ramzio po- 
puliarumą. Faraonas visur buvo šlovinamas daina, kuriai visi 
mielai pritardavo choru: „Jis nutvieskia mus savo spindesiu 
kaip saulė, atgaivina mus kaip vėjas ir vanduo, mes mylime jį 
kaip duoną ir puikiuosius audeklus, nes jis yra visos šalies tė- 
vas ir motina, abiejų krantų šviesa“. 

Nefertarė pakvietė hetitus dalyvauti Hatoros šventykloje at- 
liekamose apeigose; jie išgirdo maldą vienintelei galybei, kuri 
kasdien susikurdavo pati ir sukurdavo visas gyvybės formas, 
nuskaidrindavo veidus, priversdavo virpėti iš džiaugsmo me- 
džius ir gėles. Kai visų žvilgsniai nukrypo į Pradžiapatį, slypin- 
tį dangaus aukse, tą laimės akimirką paukščiai purptelėjo aukš- 
tyn, o žmonėms atsivėrė taikos kelias. 

Iš pradžių nuostabos, o paskui džiūgavimo apimti hetitai 
buvo pakviesti į puotą, kurioje gardžiavosi balandžių troški- 
niu, marinuotais inkstais, jaučio šlaunies kepsniu, Nilo eše- 
riais, ant grotelių keptomis žąsimis, lęšiais, saldžiaisiais svo- 
gūnais ir česnakais, aguročiais, salotomis, agurkais, žaliaisiais 
žirneliais, pupelėmis, figų kompotu, obuoliais, datulėmis, ar- 
būzais, ožkos pieno sūriais, jogurtais, apvaliais medaus pyra- 
gaičiais, šviežia duona, silpnu alumi, raudonuoju ir baltuoju 
vynu. Šia ypatinga proga į stalą buvo tiekiamas geriausias vy- 
nas, supilstytas į ąsočius ketvirtųjų Sečio valdymo metų šeštą 
dieną. Ąsočiai buvo pažymėti dykumos valdovo Anubio žen- 

klu. Diplomatai stebėjosi valgių gausa ir kokybe, grožėjosi ak- 
mens indais ir galiausiai ėmė linksmintis kartu su visais, egip- 
tiečių kalba traukdami Ramzį šlovinančias dainas. 

Taip, tai buvo tikrų tikriausia taika. 


Pagaliau sostinė užmigo. 

Nors buvo jau vėlu, Nefertarė pati parašė ilgą laišką „savo se- 
seriai“ Putuhepai, norėdama padėkoti jai už pastangas siekiant 
taikos ir papasakoti apie nuostabias valandas, kurias išgyveno 
džiūgaująs Egiptas ir Hetitų imperija. Kai karalienė užantspau- 
davo laišką, Ramzis švelniai uždėjo rankas jai ant pečių. 

— Argi darbo laikas dar nesibaigė? 

— Diena talpina daugiau darbų nei valandų, kitaip nė nega- 
lėtų būti, ir gerai, kad taip yra: argi tu nekartoji šito savo aukš- 
tiesiems pareigūnams? Didžioji valdovo sutuoktinė negali ne- 
paisyti Įstatymo. 

Šventiniai Nefertarės kvepalai svaigino Ramzį. Juos paga- 
minęs kvepalų žinovas panaudojo ne mažiau kaip šešiolika su- 
dedamųjų dalių: kvapųjį meldą, kadagį, prožirnio žiedus, me- 
džio sakus, mirą ir daug kitų kvapniųjų medžiagų. Žali šešė- 
liai, užtepti ant vokų, paryškino elegantišką karalienės akių 
formą, o Libijos aliejumi įtrintas perukas pabrėžė didingą vei- 
do grožį. 

Ramzis nuėmė peruką ir paleido ilgus banguotus Neferta- 
rės plaukus. 

— Aš laiminga... Argi mes nepasidarbavome savo tautos la- 
bui ir laimei? 

— Tavo vardas visiems laikams bus susijęs su šia sutartimi; 
šią taiką sudarei tu. 

— Ką reiškia mūsų šlovė, palyginti su dėsninga dienų ir apei- 
gų kaita? 

Ramzis nuleido suknelės petnešėles nuo Nefertarės pečių 
ir pabučiavo ją į kaklą. 

— Kaip tau išsakyti savo meilę? 
Ji atsigręžė ir sukuždėjo, siekdama lūpomis Ramzio lūpų: 
— Argi dabar laikas šnekoms? 


Pirmasis oficialus laiškas, gautas iš Hetitų imperijos, jau tai- 
kos sutarčiai įsigaliojus, sukėlė tikrą smalsumo protrūkį Pi- 
Ramzio dvare. Nejaugi Hatušilis pakeitė nuomonę ir nori at- 
sisakyti kokio nors svarbaus sutarties straipsnio? 

Valdovas sulaužė antspaudą, uždėtą ant audeklo, kuriuo bu- 
vo apgaubta brangaus medžio lentelė, ir perskaitė dantiraščiu 
rašytą tekstą. 

Ramzis tuoj pat nuėjo pas karalienę. Nefertarė baigė skai- 
tyti šventinių pavasario apeigų aprašymą. 

— Tikrai keistas laiškas! 

— Kas nors svarbaus? — sunerimo karalienė. 

— Ne; kažkas panašaus į pagalbos šauksmą. Viena hetitų prin- 
cesė, kurios vardas toks sudėtingas, kad net neįmanoma ištar- 
ti, labai serga. Pasak Hatušilio, atrodo, kad ją apsėdo piktoji 
dvasia, kurios Hetitų imperijos gydytojams niekaip nesiseka 
išvyti iš jos kūno. Žinodamas, kokie gabūs gydytojai egiptie- 
čiai, mūsų naujasis sąjungininkas maldauja manęs atsiųsti jam 
žiniuonį iš Gyvybės Namo, kad jis išgydytų princesę ir suteik- 
tų jai galimybę pagaliau susilaukti taip trokštamo kūdikio. 

— Betgi tai — puiki Žinia; mūsų šalių ryšiai nuolat plėsis ir 
tvirtės. 

Valdovas liepė pakviesti Ašą ir persakė jam Hatušilio laiško 
turinį. 

Egipto diplomatinės tarnybos viršininkas prapliupo juoktis. 

— Argi tas prašymas toks juokingas? — nustebo karalienė. 

— Dabar matau, kad hetitų imperatorius tikrai be galo pa- 
sitiki mūsų gydytojais! Jis reikalauja iš jų mažų mažiausiai 
stebuklo. 

— O gal tu pats nepakankamai vertini mūsų gydytojus? 

— Žinoma, ne: aš juos labai gerbiu ir jais pasitikiu. Tačiau 
kaip jie galėtų suteikti galimybę moteriai — nors ir hetitų prin- 
šimt? 

Kai visi pagaliau nustojo juoktis, Ramzis padiktavo Ame- 
niui atsakymą savo broliui Hatušiliui. 

Mes pažįstame princesę, kuri negaluoja - pirmiausia dėl savo 
amžiaus. Niekas negali pagaminti vaistų, kurie padėtų jai pasto- 
ti. Bet jei tai lems audros ir saulės dievai... Taigi aš pasiųsiu į 
Hatušą puikų burtininką ir gydytoją, gerai išmanantį savo darbą. 

Ramzis nedelsdamas išsiuntė Hatušan magišką dievo gydy- 
tojo Honsu statulėlę. Honsu vardas reiškė „keliautojas“, nes 
jis, įsikūnijęs pusmėnulyje, keliavo dangumi, skrosdamas erd- 
ves. Iš tiesų kam gi kitam, jei ne dievui, pavyktų pakeisti fizio- 
logijos dėsnius? 


Kai Pi-Ramzį pasiekė didžiojo Karnako žynio Nebu laiškas, 
valdovas nutarė perkelti dvarą į Tėbus. Emęsis tvarkyti tuos rei- 
kalus sparčiai ir veiksmingai, kas jam buvo būdinga, Amenis 
išnuomojo būtinus persikelti laivus ir davė reikalingus nurody- 
mus, kad kelionė vyktų kuo geriausiomis sąlygomis. 

Karališkajame laive užėmė vietas visi brangiausi Ramzio 
artimieji: jo žmona Nefertarė, švytinti grožiu; motina Tuja, 
neslepianti džiaugsmo, kad spėjo sulaukti taikos tarp Egipto 
ir Hetitų imperijos; gražioji Izetė, labai susijaudinusi dėl to, 
kad ir ji įtraukta į rengiamą didžiulę šventę; trys Ramzio vai- 
kai: didysis Memfio žynys Kha, muzikantė Meritamon ir iš- 
vaizdusis Merenptahas; ištikimi draugai Amenis ir Aša, ku- 
rių padedamas Ramzis galėjo sėkmingai valdyti; sąžiningi tar- 
nautojai - ministras Nedžemas ir Seramana. Trūko tik Setau 
ir Vandens Lelijos: priversti išvykti iš Abu Simbelio, jie turė- 
jo prisidėti prie palydos Tėbuose. Ir Mozės... Mozės, kuris 
išsižadėjo Egipto. 

Prieplaukoje karališkąją porą pasitiko pats didysis Karnako 
žynys. Šįkart Nebu tikrai atrodė labai pasenęs. Susikūprinęs, 
reumato susuktais sąnariais, vargiai bepakrutąs, sugniaužęs laz- 
dą, kuria sunkiai ramstėsi, jis kalbėjo drebančiu balsu, bet jo 
žvilgsnis tebebuvo gyvas ir atidus, o valdingumas nė kiek ne- 
sumažėjęs. 

Valdovas ir didysis žynys apsikabino. 

— Aš įvykdžiau savo pažadą, Didenybe; Bakhenas su savo 
amatininkais įdėjo tiek darbo, kad jūsų milijonų metų šven- 
tykla jau baigta. Dievai suteikė man laimę regėti šį milžinišką, 
tobulą statinį, tapsiantį jų buveine. 

— O aš įvykdysiu savąjį, Nebu: mudu užlipsime ant šventyklos 
stogo ir drauge pasigrožėsime šventove, jos pastatais ir rūmais. 


Didžiulis pilonas, kurio vidinį fasadą puošė pergalės prie 
Kadešo scenos; erdvus pirmasis kiemas su kolonomis, vaiz- 
duojančiomis valdovą Ozirio pavidalu; septyniolikos metrų 
aukščio kolosas, vaizduojąs sėdintį valdovą; antrasis pilonas, 
pristatąs žiūrovui derliaus nuėmimo apeigas; trisdešimt vieno 
metro ilgio ir keturiasdešimt vieno metro pločio kolonų salė; 
šventovė, kurios reljefai bylojo apie kasdienių religinių apei- 
gų paslaptis; iškaltas iš granito didžiulis medis, simbolizuojąs 
faraono valdovo amžinybę... Karališkoji pora, netverdama 
džiaugsmu ir laime, gėrėjosi daugybe stebuklų. 

Šventės, skirtos iškilmingam milijonų metų šventyklos ati- 
darymui, truko keletą savaičių. Svarbiausia visų tų iškilmių da- 
limi Ramzis laikė apeigas, kuriomis turėjo būti pašventinta jo 
tėvui ir motinai skirta koplyčia. Nefertarė su valdovu turėjo 
ištarti magiškus žodžius, kurie bus amžiams iškalti akmenyje 
hieroglifų stulpeliais ir įkvėps šventovei gyvybę. 

Faraonui baigiant rengtis „rytmečio buveinėje“, įbėgo susi- 
jaudinęs Amenis: 

— Tavo motina... Ji tave šaukia. 


0 


KT 


368 


Ramzis puolė į Tujos kambarius. 

Sečio našlė gulėjo ant nugaros, ištiesusi rankas palei šonus, 
pusiau užsimerkusi. Valdovas atsiklaupė ir pabučiavo abu jos 
delnus. 

— Tu per daug pavargusi, kad galėtum dalyvauti : savo koply- 
čios pašventinimo iškilmėse? 

— Mane slegia jau nebe nuovargis, o besiartinanti mirtis. 

— Nuvykime ją šalin —- abu drauge. 

— Aš nebeturiu tam jėgų, Ramzi... Ir kodėl gi turėčiau jai 
priešintis? Atėjo laikas susitikti su Sečiu, o juk tai - laimė. 

— Nejaugi tau negaila palikti Egiptą? 

— Jį valdo karališkoji pora, žengianti teisingu keliu... Aš Ži- 
nau, kad būsimasis Nilo potvynis bus puikus, o šalyje bus lai- 
komasi teisingumo. Aš galiu iškeliauti rami, sūnau, nes judu 
su Nefertare sugebėjote įvesti taiką ir mokėsite ją išsaugoti. 
Tai taip gražu — taikus kraštas, kur žaidžia vaikai, kur iš laukų 
grįžta galvijų bandos, o piemenys niūniuoja dainą, pritardami 
sau fleita; kur Žmonės gerbia vienas kitą, žinodami, kad fara- 
onas juos gina ir globoja... Saugok tą laimę, Ramzi; išsaugok 
ją ir perduok šį Įstatymą savo įpėdiniui. 

Žvelgdama į akis paskutiniam išbandymui, Tuja nė nesu- 
drebėjo. Ji liko rami ir išdidi; atrodė, kad amžinybė jos nė kiek 
negąsdina. 

— Mylėk Egiptą visa savo siela, visa širdimi, Ramzi. Tėneužgo- 
Žia šios meilės joks kitas jausmas; tegu joks išbandymas, kad ir 
koks skaudus jis būtų, neatitraukia tavęs nuo valdovo pareigų. 

Tujos ranka stipriai suspaudė sūnaus ranką. 

— Palinkėk man, Egipto valdove, laimingai pasiekti atnašau- 
jamų aukų lauką, palaimos lygumą; palinkėk man amžinai įsi- 
kurti toje stebuklingoje vandens bei šviesos šalyje ir švytėti ten 
džiaugsmu ir laime drauge su mūsų protėviais ir Sečiu... 

Tujos balsas nuščiuvo giliame atodūsyje, nuskraidinusiame 
ją anapus. 

Karalienių slėnyje, szrožio ir tobulybės vietovėje, Tujos amžinoji 
buveinė buvo pri pat kapavietės, numatytos Nefertarei. Di- 
džioji valdovo su:tuoktinė su faraonu vadovavo Sečio našlės lai- 
dotuvėms. Nuo šiol jos mumija ilsėsis aukso kambaryje. Pavir- 
tusi Oziriu ir KTatora, Tuja gyvuos amžinai kaip šviesos kūnas, 
kurį kasdien atgaivins neregima energija, sklindanti iš dangaus 
gelmių. Kap-an buvo sudėti apeiginiai baldai, kanopos-urnos su 
mirusiosios Viduriais; brangūs audiniai, vyno ąsočiai, indai su 
tepalais ir aliejumi, džiovintas maistas, žynių apdarai, skeptrai, 
papuošalai, vėriniai ir brangenybės, auksiniai bei sidabriniai san- 
dalai ir kti vertingi daiktai, deramai aprūpinę Tują kelionei pui- 
kiaisiais vakarų keliais ir ano pasaulio vietovėmis. 

Ranizis bandė likti tvirtas ir laimėje, ir nelaimėje. Jam teko 
vienu Metu išgyventi ir džiaugsmą, ir skausmą: išsvajotos tai- 
kos su hetitais sudarymą bei Ramezėjaus - jo milijonų metų 
šventyklos — užbaigimą — ir Tujos netektį. Kaip sūnus ir kaip 
žmogus, Ramzis buvo prislėgtas sielvarto, bet kaip faraonas 
jis neturėjo teisės apvilti karalienės motinos, kuri buvo tokia 
tvi1ta, kad net mirtis atrodė nepajėgianti jos palaužti. Jis pri- 
valėjo vykdyti Tujos priesaką: svarbiausia —- Egiptas! Jis svar- 
bęsnis už jo jausmus, už jo džiaugsmą ir skausmą. 

Ir Ramzis pakluso pareigos balsui. Nefertarės padedamas, 
jis ir toliau laikė valstybės vairą taip, tarsi Tuja būtų buvusi 
Kažkur šalia. Nuo šiol jam reikės išmokti apsieiti be jos patari- 
mų, be jos pagalbos. Dabar darbų, kuriuos anksčiau atlikdavo 
Tuja, teko imtis Nefertarei, ir nors didžioji valdovo sutuoktinė 

pasitiko juos drąsiai ir pasiaukojar nai, Ramzis jautė, kad jų 
našta darosi jai nebepakeliama. * 

Kiekvieną dieną karališkoji pora, a tlikusi aušros apeigas, il- 
gai išbūdavo Ramezėjaus koplyčioje, sk. irtoje Tujai ir Sečiui. La- 
bai susikaupę, Ramzis su Nefertare pasŽinerdavo į savo mintis. 
Valdovui reikėjo pripildyti sielą tos nere; simos tikrovės, kurią 
aplink jį kūrė gyvieji akmenys ir žodžio a tgaivinti hieroglifai. 
Bendraudami su savo pirmtakų sielomis, Kamzis ir Nefertarė 
prisipildydavo slėpiningos šviesos, kuri buvo į +enas jų minčiai. 


Pasibaigus septyniasdešimties dienų gedului, Amenis nuta- 
rė, kad būtina supažindinti Ramzį su skubiais reikalais. Įsikū- 
ręs Ramezėjaus raštinėje su nedideliu, bet veik: „mingu savo 
raštininkų pulkeliu, faraono asmens sekretorius p coalaikė nuo- 
latinius ryšius su Pi-Ramziu ir susipažindavo su gau) namais do- 
kumentais bei bylomis, negaišdamas nė akimirkos. * 

— Potvynis puikus, - pranešė jis Ramziui. - Valsty*bės iždas 
dar niekada nebuvo toks pilnas; maisto produktų atsarę+05 tvar- 
komos nepriekaištingai, o amatininkų bendrijos triūsiz . be at- 
vangos. Kainos pastovios, ir joks perkamosios galios s :muki- 
mas mums negresia. 

— Kas girdėti apie Nubijos auksą? 

— Gavyba ir tiekimas — visai patenkinami. 

— Gal kartais nutarei man papasakoti apie rojų? 

— Žinoma, ne... Mes tik stengiamės būti verti Tujos ir Sed*io. 

— O kodėl tavo balse aš girdžiu lyg ir apmaudą? ė 

— Na... Aša norėtų su tavim pasikalbėti, bet nežino, ar d. 4- 
bar tai tinka... ; 

— Atrodo, jis ir tave pavertė diplomatu! Tegu Aša ateina pa: ; 
mane į biblioteką. Ę 

Ramezėjaus biblioteka žadėjo netrukus prilygti Heliopolio“ 
Gyvybės Namo bibliotekai; čia kasdien buvo atgabenami pa- 

pirusų ritinėliai bei prirašytos lentelės, ir valdovas pats prižiū- 
rėdavo, kaip visa tai skirstoma ir rūšiuojama. Nežinant apei- 
gų, nesusipažinus su filosofiniais tekstais ir archyvais, gerai 
valdyti Egipto buvo neįmanoma. 

Elegantiškas, apsivilkęs puikios kokybės lininiu apdaru, pa- 
puoštu spalvingais kutais, Aša neslėpė susižavėjimo: 

— Dirbti čia, šioje bibliotekoje, bus tikra palaima, Didenybe. 

— Ramezėjus taps vienu iš gyvybinių karalystės centrų. Tu no- 
rėjai pasikalbėti su manimi apie kokią nors išmintingą knygą? 

— Aš tiesiog norėjau tave pamatyti. 

— Aš jaučiuosi gerai, Aša. Niekas neišdildys skausmo dėl 
Tujos netekties; aš niekuomet nepamiršiu Sečio; bet jie abu 
nurodė man kelią, nuo kurio aš nenukrypsiu. Gal hetitai pri- 
darė mums kokių nors nemalonumų? 

— Jokių, Didenybe. Hatušilis neatsidžiaugia mūsų sutartimi, 
nes ji privertė Asiriją pabrukti uodegą. Egipto ir Hetitų imperi- 
jos savitarpio pagalbos sutartis privertė asirų kariškius suprasti, 
kad bet koks puolimas susilauks galingo ir žaibiško atkirčio. Su 
hetitais užmegzta daug prekybinių santykių, ir aš galiu drąsiai 
teigti, kad taika šioje pasaulio dalyje viešpataus daugybę metų. 
Argi duotas žodis ne toks pat tvirtas kaip granitas? 

— Jei viskas taip gerai, tai ko gi tu nerimauji? 

— Dėl to kaltas Mozė... Ar išklausysi, ką aš tau apie jį pasa- 
kysiu? 

— Klausau tavęs, kalbėk. 

— Mano šnipai nepaleidžia hebrajų iš akių. 

— Kur jie dabar yra? 

— Jie tebeklaidžioja dykumoje, nors nepatenkintųjų tomis kla- 
jonėmis daugėja. Bet Mozė valdo savo tautą geležine ranka. Jis 
mėgsta kartoti, kad Jahvė yra ryjanti liepsna ir pavydus Dievas. 

— Ar tu žinai, kur jie traukia? 

— Gali būti, kad Pažadėtoji žemė - tai Kanaanas, bet jį už- 
grobti bus sunku. Hebrajams jau teko kautis su Madiano vy- 

rais ir su amoritais, o dabar jie užėmę Moabo teritoriją. Tų 
sričių tautos baiminasi klajoklių hebrajų ir laiko juos pavojin- 
gais plėšikais. 

— Mozė nenuleis rankų; jei reikės stoti į šimtą mūšių, jis į 
juos stos. Esu tikras, kad jis apžvelgė Kanaaną nuo Nebo kal- 
no viršūnės ir išvydo kraštą, kur medus ir šventiniai aliejai te- 
ka upeliais. 

— Hebrajai sėja sąmyšį, Didenybe. 

— Ką siūlai, Aša? 

— Nužudykime Mozę. Netekę vado, hebrajai grįš į Egiptą — 
su sąlyga, kad pažadėsi jų nebausti. 

— Išmesk tai iš galvos. Mozė eis savu keliu. 

— Draugą tavo sprendimas džiugina, o diplomatą verčia 
apgailestauti. Tu, kaip ir aš, esi tikras, kad Mozė pasieks savo 
tikslą, o hebrajų atvykimas į Pažadėtąją žemę pakeis pusiau- 
svyrą Artimuosiuose Rytuose. 

— Jeigu Mozė nesistengs platinti savo tikėjimo, kodėl mudu 
negalėtume sutarti? Tada taika tarp mūsų tautų laiduotų pu- 
siausvyrą. 

— Tu man duodi puikią užsienio politikos ir diplomatijos pa- 
moką. 

— Ne, Aša; aš tiesiog bandau nužymėti vilties kelią. 


Gražiosios Izetės širdyje aistra užleido vietą švelnumui. Ji, 
padovanojusi Ramziui du sūnus, vis taip pat žavėjosi valdovu, 
bet jau seniai atsisakė ketinimų jį pavergti. Kaip varžytis dėl 
jo su Nefertare, kuri metams bėgant tik vis labiau gražėjo? 
Sulaukusi brandesnio amžiaus, gražioji Izetė aprimo ir išmo- 
ko mėgautis laimės akimirkomis, kuriomis gyvenimas ją ap- 
dovanojo. Kalbėtis su Kha apie visatos sukūrimo paslaptis; 
klausytis Merenptaho, pasakojančio jai, iš ko susideda ir kaip 
veikia Egipto visuomenė, kurią jis nagrinėjo kuo rimčiausiai, 
kaip būsimasis vadovas; šnekučiuotis su Nefertare rūmų so- 

duose; matyti Ramzį ir būti arti jo taip dažnai, kaip tik tai 
buvo įmanoma - argi visa tai nebuvo neįkainojami lobiai, ku- 
riais ji galėjo džiaugtis? 

— Eikš, — pasiūlė Izetei didžioji valdovo sutuoktinė, - pa- 
plaukiokime valtimi. 

Buvo vasara, potvynis pavertė Egiptą milžinišku ežeru. Iš 
vieno kaimelio į kitą buvo galima nusigauti tik valtimi. Apvai- 
sinantys kraštą vandenys spindėjo kaitrioje saulėje, danguje 
plasnojo šimtai paukščių. 

Po baltu baldakimu sėdinčios abi moterys buvo įtrynusios 
odą kvapiuoju aliejumi; čia pat stovėjo moliniai ąsočiai. Juose 
vanduo ilgai išlikdavo šaltas. 

— Kha vėl išvyko į Memfį, - tarė gražioji Izetė. 

— Tau tai nepatinka? 

— Vyresnysis valdovo sūnus domisi tik senovės paminklais, 
simboliais ir apeigomis. Ką jis darys, kai jo tėvas pasikvies jį ir 
lieps imtis valstybės reikalų? 

— Kha toks protingas, kad sugebės greit visko išmokti. 

— Ką jūs manote apie Merenptahą? 

— Jis visai kitoks nei jo brolis ir dar labai jaunas, bet jau 
aišku, kad berniukas apdovanotas ypatingais gabumais. 

— Jūsų dukra Meritamon tapo nuostabia moterimi. 

— Ji įgyvendino mano vaikišką svajonę: gyventi šventykloje 
ir groti dievams. 

— Visa liaudis dievina jus, Nefertare; jos meilė prilygsta tai, 
kurią jūs atidavėte Egipto žmonėms. 

— Kaip tu pasikeitei, Izete! 

— Aš atsisakiau kovos; piktosios geismo ir pavydo dvasios 
pasitraukė iš mano sielos. Aš susitaikiau su pasauliu ir su savi- 
mi. Dabar tikrai mėgaujuosi dvasios ramybe. Ir kad jūs Žino- 
tumėt, kaip aš jumis žaviuosi - už tai, kas ir kokia jūs esate, už 
visa tai, ką jūs darote... 

- Jei tu man padėsi, mums bus lengviau išgyventi Tujos ne- 

tektį. Kadangi tu jau laisva nuo vaikų auklėjimo rūpesčių, ar 
darbuosies kartu su manimi? 

— Aš nesu verta... 

— Leisk apie tai spręsti man. 

— Didenybe... 

Nefertarė pabučiavo gražiąją Izetę į kaktą. Buvo vasara, ir 
Egiptas linksminosi. 


Ramezėjaus rūmuose buvo jau taip pat gyva ir judru kaip 
Pi-Ramzyje; kaip valdovas ir pageidavo, jo milijonų metų šven- 
tyklos priestatai tapo svarbiu Aukštutinio Egipto ekonominiu 
centru, darniai dirbančiu drauge su Karnaku. Vakariniame Tė- 
bų krante Ramezėjus visiems laikams įamžins Ramzio Didžiojo 
viešpatavimą, kurio užmojai jau stebino žmones savo didybe. 

Amenis gavo Setau pasirašytą laišką. Viską metęs, iš susijau- 
dinimo vos atgaudamas kvapą, raštininkas nuskubėjo ieškoti 
Ramzio, jį jis rado didžiajame baseine netoli rūmų: šiltuoju metų 
laiku valdovas kasdien plaukiodavo bent pusvalandį. 

— Didenybe, laiškas iš Nubijos! 

Faraonas priplaukė prie baseino pakraščio. Amenis atsiklau- 
pė ir ištiesė jam papirusą. 

Jame buvo įrašyti tik keli žodžiai: tie patys, kurių Ramzis ir 
laukė. 

Karališkosios poros laivo pirmagalyje puikavosi deivės Hato- 
ros galva iš paauksuoto medžio, su saulės disku tarp ragų“. 
Žvaigždžių valdovė taip pat buvo ir laivybos globėja; jos budri 
priežiūra laidavo ramią kelionę Abu Simbelio kryptimi. 

Abu Simbelio, kurio abi šventyklos, šlovinančios santuoki- 
nę ir valdovišką Ramzio ir Nefertarės vienybę, buvo baigtos. 
Setau laiškas nepaliko tuo atžvilgiu nė menkiausios abejonės, 
O gyvačių kerėtojas nebuvo pratęs girtis. Vidury laivo denio 
buvo įrengta kajutė, kurios išgaubtą stogą rėmė dvi nedidelės 
kolonos. Užpakalinė jų kapitelių dalis buvo papiruso formos, 
o priekinė - lotoso. Plačios angos paliko erdvės oro apytakai. 
Svajingai rymanti kajutėje karalienė mėgavosi šia kelione kaip 
didžiausiu malonumu. 

Nefertarė iš visų jėgų slėpė slegiantį ją sunkų nuovargį: ji 
nenorėjo kelti valdovui nerimo. Išėjusi iš kajutės, ji prisidėjo 
prie Ramzio, stovinčio po baltu uždangalu, ištemptu laivo 
paskuigalyje tarp keturių kuoliukų. Didžiulis liūtas snūdu- 
riavo atsigulęs ant šono, o senas auksaspalvis šuo buvo pri- 
siglaudęs prie jo nugaros: nugrimzdęs į miegą, šiek tiek sugrą- 
žinantį jo senkančias jėgas, Budrius jautėsi esąs saugus Nu- 
galėtojo prieglobstyje. 

— Abu Simbelis... Kuris valdovas kada nors dovanojo kara- 
lienei ką nors panašaus? 

— Kuris valdovas kada nors turėjo laimės vesti Nefertarę? 


* Egipto mitologijoje deivė Hatora turėjo karvės pavidalą (vert. past. ). 

— Aš per daug laiminga, Ramzi... Kartais net imu dėl to bai- 
mintis. 

— Ta laime mes turime pasidalyti su savo tauta, su visu Egip- 
tu ir su kartomis, kurios gyvens po mūsų; todėl aš ir panorau, 
kad karališkoji pora būtų įamžinta Abu Simbelio akmenyje. 
Ne tu ir ne aš, Nefertare, o Faraonas ir didžioji valdovo su- 
tuoktinė; mudu su tavimi esame tik žemiškieji ir trumpalai- 
kiai jų įsikūnijimai. 

Nefertarė prigludo prie Ramzio ir ėmė tylomis grožėtis pui- 
kiąja laukine Nubija. 


Akiratyje iškilo smiltainio uola, deivės Hatoros valda, įrė- 
minanti vakaruose Nilo vingį. Dar neseniai rusvo smėlio srau- 
tas skyrė du kyšulius, kurie šaukte šaukėsi architekto ir skulp- 
toriaus rankos; jie atvyko, ir jų rankos pavertė uolą dviem jos 
gelmėse iškaltomis šventyklomis, bylojančiomis apie save 
dviem fasadais, dvelkiantiems galia ir grakštumu, apstulbinu- 
siais karalienę. Priešais pietinę šventyklą — keturi dvidešim- 
ties metrų aukščio kolosai, vaizduoją sėdintį Ramzį; priešais 
šiaurinę — stovinčio ir einančio faraono kolosai, apsupę de- 
šimties metrų aukščio Nefertarės statulą. 

Abu Simbelis jau nebebus paprastas orientyras plaukian- 
tiems Nilu upeiviams: jis pakeitė savo pavidalą ir tapo vieta, 
kur auksiniame Nubijos dykumos smėlyje amžinai žėrės žmo- 
gaus proto ir galios įžiebta liepsna, sustingusi akmenyje. 

Sveikindami atvykstančiuosius, ant kranto mojavo Setau su 
Vandens Lelija, prie kurių prisidėjo visi juos supantys meist- 
rai, amatininkai ir darbininkai. Žinoma, visi jie nejučia pasi- 
traukė atatupsti, kai Nugalėtojas oriai nužingsniavo prietil- 
čiu, norėdamas išlipti iš laivo, bet aukštaūgis valdovas išsklai- 
dė baimę. Plėšrūnas atsistojo valdovui iš dešinės, senasis auk- 
saspalvis šuo — iš kairės. 


CHRISTIAN JACO B RAMZIS. ABU SIMBELIO VALDOVĖ 377 


Ramzis dar niekada nematė savo draugo Setau tokio pa- 
tenkinto. 

— Gali didžiuotis savimi, - tarė valdovas, jį apkabindamas. 

— Girti reikia ne mane, o architektus ir skulptorius; aš tik 
skatinau ir drąsinau juos, kad jie sukurtų tavęs vertą statinį. 

— Vertą tų paslaptingų galių, kurios slypi šioje šventykloje, 
Setau. 

Nulipusi prietilčiu, Nefertarė kluptelėjo; Vandens Lelija ją 
prilaikė ir pastebėjo, kad karalienė aiškiai negaluoja. 

— Eime, - pareikalavo Nefertarė. — Aš jaučiuosi gerai. 

— Bet, Didenybe... 

— Negadinkime šventės, Vandens Lelija. 

— Aš turiu vaistų, kurie galbūt išsklaidys jūsų nuovargį. 

Stačiokas Setau neišmanė, kaip jam elgtis Nefertarės aki- 
vaizdoje. Jos grožis taip jį užbūrė, kad jis net amo neteko ir tik 
tylomis jai nusilenkė. 

— Didenybe... Aš norėjau pasakyti... 

— Atšvęskime Abu Simbelio gimimą, Setau; aš noriu, kad ši 
diena neišdiltų iš atminties. 


Visi Nubijos genčių vadai buvo pakviesti į Abu Simbelį da- 
lyvauti dviejų šventyklų atidarymo iškilmėse. Pasipuošę savo 
Ramzio ir Nefertarės kojas, o paskui užtraukė pergalės dainą, 
ir ši nuskriejo ligi pat žvaigždėto dangaus. 

Tą naktį skaniausių valgių buvo daugiau nei smiltelių Nilo 
pakrantėje, jautienos kepsnių daugiau nei gėlių karališkuose so- 
duose, o duonos ir pyragaičių - nesuskaitoma gausybė. Vynas 
liejosi upeliais; ant aukurų, pastatytų po atviru dangumi, smil- 
ko gardžiakvapiai smilkalai. Toli šiaurėje buvo sudaryta taika 
su hetitais; lygiai tokia pat taika ilgai viešpataus Pietuose. 

— Nuo šiol Abu Simbelis yra dvasinis Nubijos centras. Jis 
simbolizuoja meilę, siejančią faraoną su didžiąja valdovo su- 

tuoktine, - pasakė Ramzis Setau. — Tau, mano drauge, teks 
nustatytomis dienomis kviesti šičia genčių vadus, kad jie daly- 
vautų šią Žemę šventinančiose apeigose. 

— Kitaip sakant, tu leidi man pasilikti Nubijoje... Vadinasi, 
Vandens Lelija mylės mane kaip mylėjusi. 

Po šiltosios rugsėjo nakties visą savaitę truko šventės ir apei- 
gos, O jų dalyviai stebėdamiesi ir žavėdamiesi gėrėjosi didžio- 
sios šventyklos puošyba. Trijų navų salėje su aštuoniomis ko- 
lonomis, prie kurių nugara šliejosi dešimties metrų statula, vaiz- 
duojanti valdovą Ozirio pavidalu, jie grožėjosi Kadešo mūšio 
scenomis ir faraono susitikimu su dievais, apglėbiančiais jį, kad 
geriau perteiktų jam savo energiją. 

Per rudens lygiadienį į švenčiausią pastato dalį įėjo tik 
Ramzis su Nefertare. Saulei patekėjus, šviesa pasklido šven- 
tyklos ašimi ir apšvietė šventovės gilumą, kur ant akmeninio 
suoliuko sėdėjo keturi dievai: Ra - Horas, šviesos krašto die- 
vas; Ramzio ka; Amonas, paslaptingasis neregimas dievas, ir 
Ptahas - kūrėjas, statytojas ir skuptorius. Išskyrus abu lygia- 
dienius, šis dievas likdavo tamsoje; tik du rytmečius saulėte- 
kio šviesa lengvai nuslysdavo Ptaho statula, ir Ramzis išgir- 
do jo žodžius, kylančius iš uolos gelmių: „Aš broliaujuosi su 
tavimi; suteikiu tau ilgą amžių, pastovumą ir galią; mudu esa- 
me susieti širdžiai džiaugiantis, aš padarysiu taip, kad tavo 
mintis derintųsi su dievų mintimi, aš pasirinkau tave ir pada- 
rysiu tavo žodžius veiksmingus. Aš sotinu tave gyvybe, kad 
padėtum gyventi kitiems“. 

Karališkajai porai išėjus iš didžiosios šventyklos, egiptiečiai 
ir nubiai pasveikino ją džiugiais šūksniais. Atėjo laikas iškil- 
mingai atidaryti antrąją šventyklą, skirtą karalienei ir pava- 
dintą „Nefertarė, kuriai pateka saulė“. 

Didžioji valdovo sutuoktinė atnašavo deivei Hatorai gėlių, 
kad žvaigždžių valdovės veidas nušvistų; prilygindama save Gy- 
vybės Namo globėjai Sešatei, Nefertarė kreipėsi į Ramzį: 

— Tu grąžinai Egiptui drąsą ir stiprybę, tu esi jo valdovas; 
kaip dangiškasis sakalas tu išskleidei sparnus virš savo tautos. 
Jai tu esi panašus į dangiško metalo sieną, kurios nepajėgtų 
pralaužti jokia priešiška jėga. 

— Nefertarei aš pastačiau šventyklą, visiems laikams iškal- 
tą tobuloje Nubijos uoloje, puikiame smiltainyje, - atsakė 
valdovas. 

Karalienė vilkėjo ilga geltona suknele. Jos kaklą puošė tur- 
kio vėrinys, o kojas - paauksuoti sandalai. Ant mėlyno peruko 
buvo uždėta karūna iš dviejų lenktų, ilgų ir plonų karvės ragų, 
apglėbusių saulės diską, virš kurio kilo dvi ilgos plunksnos. De- 
šinėje rankoje ji laikė gyvybės raktą, o kairėje - lankstų skeptrą, 
primenantį lotosą, iškilusį iš vandenų pirmąjį pasaulio rytą. 

Karalienės šventyklos kolonų viršų puošė besišypsą deivės 
Hatoros veidai; sienos buvo ištapytos apeigų scenomis, sie- 
jančiomis Ramzį, Nefertarę ir dievus. 

Karalienė atsirėmė į valdovo ranką. 

— Kas tau, Nefertare? 

— Niekis, truputį pavargau... 

— Gal nori, kad nutrauktume šias apeigas? 

— Ne, ne! Aš noriu kartu su tavimi apžiūrėti kiekvieną šios 
šventyklos piešinį, perskaityti kiekvieną įrašą, dalyvauti atnašau- 
jant kiekvieną auką... Juk tai - buveinė, kurią tu pastatei man! 

Žmonos šypsena nuramino valdovą. Jis padarė taip, kaip ji 
norėjo, ir juodu drauge prikėlė amžinam gyvenimui kiekvieną 
šventyklos kampelį - ligi pat naoso, kur iš uolos kilo Hatoros 
įsikūnijimo — dieviškosios karvės statula. 

Nefertarė ilgai užtruko šventovės prietemoje, tarsi tikėda- 
masi, kad deivės švelnumas išsklaidys šaltį, besismelkiantį į 
jos gyslas. 

— Aš norėčiau dar kartą pamatyti karūnavimo sceną, — pa- 
prašė ji valdovą. 

Stovėdamos abipus karalienės, kurią skulptorius pavaizda- 
vo beveik nežemiškai liekną ir grakščią, Izidė su Hatora tiesė 


0, 


TT 


a 


380 


rankas į jos karūną, šventindamos ją ir įkraudamos dangiškąja 
energija. Meistras siekė įamžinti tą akimirką, kai šio pasaulio 
moteris gyva įžengė į dieviškąją visatą, kad žemėje paliudytų, 
j0g ji tikrai yra. 

— Apkabink mane, Ramzi. 

Nefertarės kūnas buvo šaltas kaip ledas. 

— Aš mirštu, Ramzi, mirštu išvargusi ir išsekusi; bet čia, sa- 
vo šventykloje, šalia tavęs, taip arti tavęs, mudu visiems lai- 
kams liksime viena būtybė. 

Valdovas taip stipriai prispaudė ją prie savęs, kad trumputę it 
žaibo blyksnis akimirką pamanė galėsiąs sulaikyti jos gyvybę — 
tą gyvybę, kurią ji netausodama atidavė savo artimiesiems ir 
visam Egiptui, siekdama apsaugoti juos nuo pikta. 

Ramzis pamatė, kaip ramus ir tyras karalienės veidas su- 
stingo, o galva lėtai nulinko. Nefertarė užgeso nesipriešinda- 
ma, nesibaimindama - ji it vėjelio dvelksmas nuslydo anapus. 

Ramzis pakėlė didžiąją valdovo sutuoktinę ant rankų ir nu- 
sinešė ją kaip nuotaką, kurią būsimasis vyras turi pernešti per 
savo namų slenkstį, kad jų santuoka galiotų ir būtų tvirta. Jis 
žinojo, kad Nefertarė taps nemaria žvaigžde, kad dangus, jos 
motina, suteiks jai naują gimimą ir kad ji įsės į amžinos kelio- 
nės laivę; tačiau argi tas Žinojimas galėjo numaldyti nepake- 
liamą skausmą, draskantį jam širdį? 

Gniuždomas sielvarto, Ramzis žengė durų link ir išėjo iš 
šventyklos. 

Budrius, senasis auksaspalvis šuo, gulintis tarp Nugalėtojo 
letenų, ką tik išleido paskutinį kvapą, o liūtas švelniai laižė 
savo draugužio galvą, norėdamas išgydyti jį nuo mirties. 

Ramzio sielą buvo užtvindžiusi tokia kančia, kad jis neįstengė 
verkti. Šią akimirką nei jo galia, nei didybė niekuo negalėjo 
jam padėti. 

Faraonas iškėlė aukštyn lengvutį ir grakštų karalienės kūną, 
rodydamas saulei, dangui ir žemei tą, kurią jis mylės amžinai: 
Abu Simbelio valdovę, Nefertarę, kuriai tviskėjo šviesa. 

Abu Simbelis jau nebebus 
paprastas orientyras 
plaukiantiems Nilu upeiviams: Jis 
pakeitė savo pavidalą Ir lapo 
vieta, kur auksiniame Nubijos 
slėnyje amžinai žėrės žmogaus 
proto ir galios Įžiebta liepsna, 
sustingusi akmenyje. 

Tai ketvirtasis — priešpaskutinis — tomas Iš 
garsiojo egiptologo Christiano Jacg0 
epopėjos apie didįjį XII a. pr. Kr. Egipto 
faraoną. Nors Ramzis — nugalėtojas, visų 
jau vadinamas Didžiuoju, hetitų galia dar 
nepakirsta. Branginąs savo šalies gerovę 
ir Egipto karių gyvybes, Ramzis, 
padedamas savo ištikimo draugo, 
talentingo diplomato Ašos, siekia sudaryti 
ilgalaikę taiką su išmintingu, bet klastingu 
hetitų valdovu Hatušiliu. 

Valdžios našta, visais savo gyvenimo 
rūpesčiais ir džiaugsmais Ramzis dalijasi 
su karštai mylima Nefertare — savo Žmona, 
kuriai nutaria įteikti pasakišką dovaną: Abu 
Simbelyje, žvaigždžių valdovės Hatoros 
globojamoje Nubijos vietovėje, Nilo vingio 
juosiamose uolose Ramzis įsako iškalti dvi 
šventyklas - amžinos jųdviejų su Nefertare 
meilės simbolį. 


faraoną nepaliauja rezgęs pinklės jo 
vyresnysis brolis Šenaras; Ramzio sūnus 
Kha vos atsispiria nuožmiojo Libijos mago 
Ofiro kerams, tačiau to dar negana: net 
savo sostinėje, puikiajame Pi-Ramzyje, 
faraonas priverstas susiremti su buvusiu 
draugu — hebraju Moze, po daugelio metų 
sugrįžusiu Egiptan iš dykumos ir 
siekiančiu išvesti hebrajų tautą | 
Pažadėtąją Žemę... 

Ar ištikimojo raštininko Amenio, gyvačių 
kerėtojo Setau, įžvalgiojo Ašos pagalba ir 
Abu Simbelio valdovės Nefertarės meilės 
magija įstengs apsaugoti Sviesos Sūnų? 


Tačiau šešėliai virš Ramzio ir jo 
mylimosios galvų tirštėja... Nubijoje prieš 
d 


